
Cuvânt înainte 


Deși aureolată de vechi și valoroase tradiții (Dimitrie Cantemir, 
Nicolae Bălcescu, Alexandru Odobescu, B. P. Hasdeu, A. D. 
Xenopol, Nicolae Iorga, Vasile Pârvan ş. a.), istoria nu s-a bucurat 
multă vreme - așa cum merita — de o interpretare științifică în noul 
orizont de gândire din ţara noastră. 

Adepţi ai punctului de vedere conform căruia istoria este, într-o 
foarte mare măsură, opera personalităților ce conduc masele, am 
fost impresionați de numărul mare de asasinate violente ce au 
marcat trecutul poporuiui român. Aceste omoruri, în momente 
cruciale, nu au schimbat, oare, soarta a milioane de oameni, 
determinându-le un alt destin? Aceasta a fost ideea care ne-a 
călăuzit la întocmirea lucrării de față. Propaganda, difamaţia şi 
manipularea opiniei publice punctează întreaga istorie nu numai a 
țării noastre, ci și a întregii omeniri. Pe baza lor, au fost create 
scenarii privind unele evenimente din trecutul ţării noastre. De altfel, 
ne întrebăm, adevărul istoric există oare cu adevărat? Va putea fi 
cunoscut vreodată în totalitate? Când te apleci asupra trecutului, te 
bazezi, în general, pe texte scrise, atât dintr-o parte a baricadei, cât 
şi din cealaltă. Trebuie, oare, să acordăm o încredere oarbă acestor 
scrieri? Este cazul fenomenului legionar despre care, în ultima 
vreme, s-au scris materiale ce frizează adevărul istoric, pe care 
mulți l-am trăit și cunoscut nemijlocit. În ceea ce privește epoca 
noastră, în ciuda unei mediatizări prezente, este foarte dificil să 
vorbim de o informaţie completă. 

Istoria se numără printre disciplinele care au început să capteze 
tot mai mult interesul publicului, fapt explicabil, în ţara noastră, 
prin aceea că generaţiile actuale -— dintre care cea tânără, în primul 
rând - sunt făuritoare de istorie, sau martore nemijlocite ale 
desfășurării evenimentelor. 

Preocupările de interpretare a istoriei sunt pe deplin explicabile, 

dacă avem în vedere succesele repurtate de istoriografia noastră, 
mai cu seamă după '89, în investigarea, cu tot mai mare 
obiectivitate și rigurozitate științifică, a unor momente şi procese 
fundamentale din istoria patriei. l 

Istoria se scrie în diverse moduri și, de ce să n-o recunoaștem, 
uneori chiar altfel de cum s-a desfășurat în realitate. Tot acest 
demers este dictat de anumite interese, de multe ori greu de 
descifrat, așa cum se întâmplă și cu evenimentele în sine. 

Din respect față de adevărul istoric, ne-am propus să oferim 
cititorilor, prin acest volum, un punct de vedere coerent asupra unor 
asasinate de personalități proeminente, care au jucat un rol important 
în cultura și destinele țării noastre. Bazaţi pe o documentare 
această dată, asupra acestui subiect care, după ştiinţa noastră, r nu a 
mai fost abordat. 

Istoria are multiple fațete; unele cunoscute, care se învaţă încă 
de pe băncile școlii și altele, puţin elucidate, necunoscute, cum ar 
fi cazul morţii lui loan Petru Culianu. Această din urmă categorie 
de fapte a stat la baza selectării evenimentelor care fac subiectul 
volumului de faţă. 

Scriind această carte, ne-am propus, în principal, două 
obiective: 

— învăţarea istoriei cu obiectivitate și lipsă de părtinire, fără 
rețineri și cenzuri conjuncturale, cum, din păcate, se încearcă în 
unele scrieri contemporane; 

— abordarea unor fapte mai puţin cunoscute și neelucidate. 

În relatarea unor evenimente și întâmplări sub o formă narativă 
și literară, ne-am bazat pe o bogată sursă bibliografică și, după cum 
era şi firesc, am apelat la o serie de pasaje extrase din diverse 
articole și lucrări, fără intenția de plagiere, ci urmărind numai 
restabilirea adevărului istoric. 

Referitor la mișcarea legionară, dorim să facem menţiunea și 
să subliniem că aceste rânduri nu urmăresc și nu au drept scop o 
incitare la răzbunare, sau iscarea unor controverse cu persoane și 
autori care împărtășesc alte păreri și opinii. Rândurile “noastre au 
singura menire de a evoca o perioadă istorică, ce nu am dori să se 
mai repete, și de a atenţiona pe toți că trebuie învăţat din lecţiile 
istoriei. Cazurile prezentate sunt tratate cât mai explicit, pentru a 
înţelege resorturile care le-au cauzat. Nu dorim să polemizăm cu 
nimeni și respectăm opiniile oricărui autor. 

Desigur, istoria nu se manifestă ca o ştiinţă de factura 
matematicii, sau astronomiei. Ea nu ne poate oferi rezultatele unor 
experimente ştiinţifice și, cu atât mai mult, nu-și poate repeta 
propriile experiențe, decât în condiții cu totul excepționale. 
Lipsindu-i aceste posibilități, istoria nu poate deveni o știință 
propriu-zisă, precum fizica, sau chimia. După cum, spre exemplu, 
chimia nu devine știință doar descriind cum se combină corpurile, 
ci caută să dezvăluie și legitatea lăuntrică a unui asemenea fenomen, 
tot astfel cercetarea istorică nu poate fi rezumată numai la descrierea 
unor evenimente. În tendința de a atinge un grad de știinţificitate 
cât mai ridicat, pentru a explica nu numai cum, ci și pentru ce un 
eveniment, sau proces istoric au avut loc într-un mod sau altul, 
istoria nu se poate lipsi de o călăuză teoretică, de un principiu 
ordonator care să analizeze și apoi să sintetizeze, într-un mod 
științific, faptele și evenimentele istorice. 

Cu respectul indiscutabil față de munca autorilor citați — pe care 
îi asigurăm de întreaga noastră gratitudine, recunoscându-le 
originalitatea și prioritatea — oferim cititorilor o succintă trecere în 
revistă a principalelor asasinate politice care au marcat istoria ţării 
noastre. 


AUTORUL 


Otrava - arma asasinilor 


O serie de domnitori din istoria Moldovei și a Ţării Românești 
au fost asasinați, apelându-se la cea mai perfidă armă cunoscută: 
otrava. Recurgerea la otravă s-a făcut ori de câte ori bărbăția 
armelor nu-şi putea spune cuvântul. 


Roman II Muşat (1447-1448), alungat din scaun de Petru Aron, 
care venea sprijinit de armata ungurească, se retrage la Cracovia, 
unde, datorită uneltirilor adversarilor săi, „îşi dă duhul de boală“, 
zic unii, iar alţii zic că „de otravă“, la numai 22 de ani. 


Ștefan cel Mare și-a căsătorit fiica, domniţa Elena, cu Ioan cel 
Tânăr, fiul ţarului Moscovei, Ivan Vasilievici al III-lea. Din această 
căsătorie a rezultat un copil, Dumitru, care, fiind nepot al ţarului, 
urma să fie și moștenitorul tronului. La bătrâneţe, Ivan s-a însurat, 
a doua oară, cu o grecoaică, Sofia Paleologul, și a avut cu ea un 
copil, pe nume Vasile. Sofia, pentru a-i asigura tronul fiului ei, a 
pus la cale omorârea nepotului ţarului, Dumitru, punându-i otravă 
în mâncare. 


Ștefan Vodă cel Tânăr — Ștefăniță (1517-1537), fiul lui Bogdan 
Vodă Orbul şi al Stanei (fiu natural), s-a însurat cu Stana, fiica lui 
Neagoe Vodă Basarab. Datorită unor intrigi de familie, de care 
domnul Munteniei, Radu de la Afumaţi, pare să nu fi fost străin, 
Ștefăniță moare la Hotin, iar gurile rele ziceau că însăși doamna 
Stana l-ar fi otrăvit. „„Zău, de treabă jupâneasa moldovenească, să-şi 
omoare bărbatul“ zice cronicarul Constantin Căpitanul. 

De altfel, Delavrancea „a apărat-o“ destul de bine în Viforul; 
cruzimile lui Ștefăniță, constituind intriga piesei, puteau să scoată 
din fire chiar și pe oamenii cei mai blânzi. Lui Luca Arbore, care-l 
crescuse şi-l iubea ca pe propriul său fiu, a pus să i se taie capul, 

la fel, lui Toader și lui Nichita, copii nevinovaţi ai lui Arbore, la 
fel, lui Costea Gane, pârcălabul de Neamţ și lui Ivașcu, și lui Sima 
vistierul, ca și altor boieri. 

Doamna Stana, vinovată, sau nu, de otrăvirea lui Ștefăniță, a 
fost nevoită, în cele din urmă, să părăsească Moldova, retrăgându-se 
la Sibiu, lângă mama ei. 


Pătrașcu cel Bun, domnul Munteniei (1554-1558), se remarcă 
prin comportarea omenoasă față de boieri, pe care i-a cmţat, fără 
a-i măcelări pentru necredința lor, aşa cum au făcut predecesorii 
săi. În schimb, l-au ucis boierii pe el. Mai exact spus, în seara zilei 
de 26 decembrie 1558, moare otrăvit de vomicul Socol, în care el 
îşi pusese toată încrederea, dar care, ticălos, de mult pândea 
momentul de a-l omorî pe binefăcătorul lui, pentru a-i lua locul 
pe scaunul ţării. Vomicul Socol, cu de.la sine putere, ajutat de 
câţiva oameni de încredere, a luat coroana, care nu i se cuvenea, 
și pe care, de altfel, n-a putut-o păstra nici o lună, căci Mircea 
Ciobanul a venit din Stambul cu oaste turcească și l-a alungat din 
scaun. 


O dramă care a impresionat deopotrivă pe contemporani și pe 
cronicari este cea a cumnatului lui Alexandru Movilă (1615-1616), 
Wisznowiecki. 

În ziua de 24 decembrie 1615, cumnatul domnitorului, originar 
din Rutenia Albă, a cerut unui preot să-l împărtășească. Preotul, 
vândut partizanilor lui Tomșa, pretendentul la domnie al lui 
Alexandru Movilă, i-a strecurat otravă în anafură și în vinul de 
împărtășanie. Durerile au început deîndată și, după o noapte de 
chinuri îngrozitoare, în dimineața Crăciunului, Wisznowiecki şi-a 
dat duhul. Crima fiind descoperită, preotul a fost legat de un scaun 
de fier, s-a făcut împrejurul lui un foc mare care l-a învăluit, l-a 
cuprins și l-a ars cu încetul, de i se mai auzeau încă vaietele, după 
douăsprezece ore. A fost, practic, transformat în scrum. 


Ilieş, domnul Moldovei (1666-1668), fiul lui Alexandru Ilieș, 
nepotul lui Ilieș Vodă Turcitul, strănepot al lui Petru Rareș, deci 
Mușatin prin origine, crescut la Stambul, nu vorbea românește și 
trebuia, în ţara lui, să se înţeleagă prin tălmaci. Totuși, poporul 
părea să fi fost mulţumit de el, căci în vremea lui „a fost pace şi 
belşug în ţară“. 

Când, scos din scaunul domnesc de Gheorghe Duca, a pornit 

din nou spre Stambulul lui, o mână neprietenă i-a pus otravă în 
băutură și astfel s-a stins ultimul vlăstar din stirpea lui Ștefan cel 
Mare. Mâna neprietenă, zicea lumea, era a unui om de-al lui Duca 
Vodă. 


Alexandru Lăpuşneanu 


Fiul lui Bogdan cel Orb, Petru Stolnicul va lua numele de 
Alexandru, ca domn, și va rămâne în istorie sub numele de 
Lăpușneanu — după locul de origine al mamei sale - domnind, în 
Moldova, între anii 1564-1569. După cum se știe, domnia lui 
Alexandru Lăpușneanu a fost tulburată de aventura lui Despot Vodă 
Eraclide — Grecul din Lamas ~ care se pretindea descendent al lui 
Hercule și al despoţilor sârbi, precum și de domnia, mai scurtă, a 
lui Tomșa, care va pieri ucis, de călău, la Lemberg. 

Existenţa lui Alexandru Lăpușneanu nu a fost trecută cu vederea 
de cronicarii și istoricii care s-au ocupat de studiul acelor vremi; 
ea a fost foarte discutată, atunci, ca și acum. Au fost formulate 
păreri diferite și chiar contradictorii asupra personalității acestui 
Voievod (A. D. Xenopol, C. Gane, Nicolae Iorga, C. Giurescu). 
Despre el și timpul său, se găsesc documente suficiente care să ne 
permită o analiză mai concretă. 

„Pentru marele public -— arată regretatul profesor Const. C. 
Giurescu - chiar şi pentru unii istorici, numele lui Alexandru 
Lăpușneanu evocă încă şi astăzi tipul stăpânitorului crud care-și 
face o plăcere din a tăia capetele boierilor, din a organiza «cumplite 
masacre boierești»). Letopisețul Țării Moldovei de Grigore Ureche- 
și Simion Dascălul, pe de o parte, și mai ales, nuvela lui Costache 
Negruzzil, pe de alta, au contribuit să fixeze acest tip de domn 
sângeros, aproape egalul lui Vlad Țepeș, celălalt nedreptăţit al 
istoriografiei vechi“2. 

Principalele acuze care răzbat din filele istoriei și care i se aduc 
lui Alexandru Lăpușneanu sunt: 

1°. Uciderea vomicului Moţoc, relatată de Costache Negruzzi. 
Realitatea este cu totul alta: Moţoc a murit la Lvov, în Polonia, 
ucis de călău. 


1. C. Negruzzi, Alexandru Lăpuşneanul, în vol. Păcatele tinerețelor, Ed. Minerva, 
București, 1977, p. 88. 


2. Cf. Magazin istoric, nr. 16/1971, p. 46. 

29. Ascultând de ordinul turcilor, Lăpușneanu ar fi „risipit“ 
cetăţile Moldovei, umplându-le cu lemne și apoi dându-le foc. 

30. I s-a imputat că ar fi jurat credinţă regelui Poloniei, fiind 
în același timp şi supus turcilor, deci o dublă vasalitate, ceea ce 
însemna, prin urmare, o eliminare a prestigiului domniei moldovene. 

Cercetarea documentelor ne demonstrează că, în ceea ce 
priveşte tăierea boierilor, în prima sa domnie, Alexandru 
Lăpușneanu a emis o amnistie generală. În cea de a doua domnie, 
a avut loc executarea mai multor boieri care îl trădaseră, trecând 
de partea lui Despot Vodă și determinând înfrângerea de la Verbia. 

Cronicarii, Neculce, în O samă de cuvinte, şi, mai ales, Ureche 
ne-au lăsat descrieri ample ale vieţii acestui domnitor. Fără a intra 
în detaliile care au condus, în cele din urmă, la sfârșitul acestuia, 
am vrea să recomandăm cititorilor noștri pasajul morţii lui Alexandru 
Vodă, descris de Ureche, care îl prezintă ca pe un tiran ce a fost 
otrăvit de Doamna Ruxandra și de boieri. O serie de izvoare au fost 
folosite, cu deosebit talent, de Costache Negruzzi, care, în nuvela 
amintită, ne descrie scena otrăvirii lui. Vom recunoaște cu ușurință 
otrava folosită: acid arsenios (popular, șoricioaică), amestecat cu 
biclorură de mercur (sublimat corosiv), otravă adusă în țările române 
de către medicii și negustorii ce veneau de la Veneţia și Padova, 
unde arta otrăvurilor atinsese culmi nebănuitel. 

Redăm, în continuare, scena din textul lui Negruzzi: 

„Doamna şi mitropolitul ieșiră. La ușă, îi întâmpinară Stroici și 
Spancioc. 

— Doamnă! zise Spancioc, apucând de mână pe Ruxandra, 
omul acesta trebuie să moară numaidecât. Iată un praf, pune-l în 
băutura lui... 

— Otravă! strigă ea înfiorându-se. 

— Otravă, urmă Spancioc. De nu va muri îndată omul acesta, 
viața Măriei tale şi a copilului sunt în primejdie. Destul a trăit și 
destule rele a făcut. Moară tatăl, ca să scape fiul. 

O slugă ieși. 

— Ce este? întreabă doamna. | 

— Bolnavul s-a trezit şi cere apă şi pre fiul său. Mi-au zis să 
nu mă duc fără el. 

— Oh! Vrea să-l omoare, răcni duioasă mama, strângând cu 
furie copilul la sân. 

— Nu-i vreme de stat pe gânduri, doamnă, adăugă Spancioc. 


|. Vezi lucrarea noastră, Drama otrăvirilor, Ed. Medicală, București, 1980. 

Adă-ţi aminte de doamna lui Ștefăniță- Vodă și alege între bărbat” 
şi între fiu. 

— Ce zici părinte? zise sărmana femeie, întorcându-se cu ochi 
lăcrâmători spre mitropolit. 

— Crud şi cumplit este omul acesta, fiica mea, Domnul 
Dumnezeu să te povăţuiască. lar eu mă duc să gătesc tot pentru 
purcederea noastră cu noul nostru domn; și pre cel vechi, Dumnezeu 
să-l ierte şi să te ierte și pre tine. Zicând aceste, cuviosul Teofan 
se depărtă. 

Ruxandra luă un păhar de argint plin cu apă, pre care-l aducea. 
sluga; și apoi, mașinalicește şi silită mai mult de boieri, lăsă să cadă 
otrava în el. Boierii o împinseră în camera bolnavului. 

— Ce face? întrebă Spancioc pre Stroici, carele crăpase ușa și 
se uita. 

— Întreabă de fiul său, zice că vrea să-l vadă; cere de băut, 
doamna tremură, îi dă paharul — nu vrea să-l ia!... 

Spancioc sări şi scoase junghiul din cingătoare. 

— Ba, îl ia; bea! Să-ţi fie de bine, Măria ta! 

Ruxandra ieși tremurând și galbănă, rezemându-se de pereți: 

— Voi să dați seamă înainte lui Dumnezeu, zise suspinând, că 
m-aţi îndemnat să fac acest păcat. 

Mitropolitul veni. 

— Să mergem, zise doamnei. 

— Dar cine va căuta de nenorocitul acesta? 

— Noi, răspunseră boierii. 

— Oh, părinte, ce mă îndemnași să fac!,zise doamna către 
mitropolit și se duse cu el plângând. 

Amândoi boierii intrară la bolnav. | 

Otrava încă nu începuse să-și facă lucrarea. Lăpușneanu sta 
întins cu faţa în sus, liniștit, dar foarte slab. Când intrară boierii, el 
îi privi îndelung și, necunoscându-i, îi întrebă cine sunt și ce voiesc. 

— Eu sunt Stroici, răspunse acesta. 

— Şi eu Spancioc, adaugă celălalt; și aceea ce voim este să te 
vedem pân-a muri, cum ţi-am făgăduit. 

— Oh, vrăjmașii mei! suspină Alexandru. 

— Eu sunt Spancioc, urmă acesta, Spancioc pre care ai vrut 
să-l tai, când ai ucis 47 de boieri și care a scăpat de ghearele tale; 
Spancioc, a cărui avere ai jăfuit-o, lăsându-i femeia și copiii să 
cerșătorească pe la ușile creștinilor. 

— Ah! Ce foc simt că mă arde, strigă bolnavul, apucându-se 
cu mâinile de pântece. 

— Zii acuma slobozeşte, căci ai să mori. Otrava lucrează. 

— Oh! m-aţi otrăvit, nelegiuiţilor! Doamne, fie-ţi milă de 
sufletul meu! O, ce foc! Unde-i doamna? Unde-i copilul? 

— S-au dus și te-au lăsat cu noi. i 

— S-au dus și m-au lăsat! M-au lăsat cu voi! Oh! omorâţi-mă, 
să scap de durere! Oh! Înjunghe-mă tu, tu eşti mai tânăr, fie-ţi 
milă! Scapă-mă de durerile ce mă sfâşie! Înjughe-mă, zise, 
înturnându-se spre Stroici. 

— Nu-mi voi spurca vitejescul junghi în sângele pângărit al 
unui tiran ca tine. 

Durerile creșteau. Otrăvitul se zbuciuma în convulsii. 

— Oh! strigă, îmi arde sufletul! oh! dați-mi apă! dați-mi ceva 
să beau! 

— Iată, zise Spancioc, luând paharul de argint de pe masă; au 
rămas drojdiile otrăvii. Bea și te răcorește. 

— Ba! ba nu, nu vreau, zise bolnavul, strângând dinţii. 

Atunci Stroici îl apucă şi-l ţinu neclintit; iar Spancioc, scoțând 
cutițul din teacă, îi descleştă dinţii cu vârful lui și îi turnă pe gât 
otrava ce mai era pe fundul păharului. 

Lăpușneanu, mugind ca un taur ce vede trunchiul și secura ce 
va să-l lovească, voi a se-ntuma cu faţa spre perete. 

— Ce, vrei să nu ne mai vezi? ziseră boierii. Ba, se cade spre 
osânda ta să ne priveşti, învață a muri, tu care știai numai a omorî. 
Și, apucându-l amândoi, îl țineau nemișcat, uitându-se la el cu o 
bucurie infernală și mustrându-l. 

Nenorocitul domn se zvârcolea în spasmele agoniei; spume 
făcea la gură; dinţii îi scrâșneau și ochii săi sângeraţi se holbară; o 
sudoare înghețată, tristă, a morţii prevestitoare, ieșea ca niște nasturi 
pe obrazul lui. După un chin de jumătate de ceas, în sfârşit, î își i dete 
duhul în mâinile călăilor săi“. 


* 


Alexandru Şufu, domn al Moldovei (1801-1802) şi al ţărilor 
române (1818-1821). Ca și Mihai Vodă Șuţu în Moldova, 
Alexandru Şuţu în Muntenia, a încheiat domniile fanariote în ţările 
române, fiind la curent cu uneltirile eteriste, pe care le-a divulgat 
Porții Otomane. Ca urmare, fanarioţii de la Curtea sa au hotărât 
uciderea domnului și devansarea datei izbucnirii insurecției eteriste. 
Cu uciderea domnului a fost însărcinat medicul acestuia, doctorul 
Christoria, eterist convins, care i-a infectat o fistulă, lucru care i-a 
atras moartea, în primele zile ale lunii ianuarie 1821. 


Vlad Tepeș 


Sfârșitul tragic al marelui domn al Ţării Românești conptituie 
încă şi astăzi o enigmă: a căzut în luptă, sau a fost asasinat?! 

Să ne oprim puțin asupra condiţiilor istorice în care a trăit Vlad 
Țepeș. El a domnit în Ţara Românească, în trei rânduri: în 
noiembrie 1448; între 1456-1462 și, doar două luni, în 1476. 

Scăpat din temniţele otomane, unde ajunsese ca ostatic-garant 
pentru buna purtare a tatălui său, Țepeș a devenit, pentru scurt timp, 
domn al Ţării Românești. Atestarea acestei scurte domnii din anul 
1448 (nici o lună) o găsim în scrisoarea din 31 octombrie 1448, 
trimisă de domn, brașovenilor, prin Bran. 

Despre titulatura sa ne putem da seama dintr-o scrisoare datată 
„anno domini 1456“, luna septembrie, ziua 6, pe care a adresat-o 
brașovenilor și a semnat-o „Vlad voievod al Părţilor Transalpine“, 
cu alte cuvinte al întregii Ţări Românești și „stăpân al Amlașului 
și Făgărașului“. Titulatura arată că teritoriul pe care l-a luat în 
stăpânire, la numai câteva zile după urcarea pe tron, este identic cu 
cel din hrisovul emis din București, în anul de la facerea lumii 6968 
(1459), septembrie 20, adică la mijlocul domniei: „Io, Vlad voievod 
și domn și fiul marelui Vlad voievod, stăpânind și domnind peste 
toată țara Ungrovlahiei, Amlașului și Făgărașului Herţeg“. Din cele 
două acte mai sus menţionate, care cuprind titulatura lui Vlad Țepeș 
în latină și slavonă, constatăm că aceasta este aceeași cu cea a 
tatălui său, Vlad Dracul. Tragem concluzia că Vlad Țepeș, pe care 
contemporanii începuseră să-l denumească și Dracula, pentru a-i 
marca descendența, a devenit, o dată cu urcarea pe tron, domnitorul 
unei țări tot atât de întinse, ca pe vremea părintelui său. În fapt, ea 


1.  Parţial, acest capitol a fost reprodus după lucrarea noastră, Noi enigme ale 
istoriei, Ed. Vestala, București, 1999, p. 36. 

cuprindea întreaga Oltenie, Muntenia și posesiunile din nordul 
Carpaţilor, Amlașul și Făgărașul.| 

Cât priveşte porecla de „Țepeș“, pe care au consemnat-o 
istoricii până în zilele noastre, ea provenea, în conformitate cu unele 
surse, de la pedeapsa pe care acesta o aplica atât răufăcătorilor, 
hoților la drumul mare şi mai ales ucigașilor, cât şi celor care 
tulburau ordinea și liniștea țării. Fiu al lui Vlad Dracul, Vlad Ţepeş 
s-a făcut repede remarcat ca un destoinic comandant militar, fiind 
partizanul unei domnii autoritare și înfrângând tendințele anarhice. 

În privinţa fizicului, se relatează, în baza scrierilor timpului, că 
Vlad Țepeș era un bărbat vânjos, de statură mijlocie, cu trup 
impunător, cu un bogat păr castaniu; avea o frunte înaltă, sub care 
te străfulgerau doi ochi pătrunzători și hotărâți, de culoarea 
smaraldului. 

Învăţase cu dascăli erudiți și primele cunoștințe le căpătase de 
la tatăl său, de la aristocrații de la curțile maghiară și germană, sau 
de la nobilii occidentali, cum a fost Wallerand de Wausin, precum 
și de la mari cânmuitori ai timpului, asemeni sultanilor Murad al 
II-lea, sau Mehmed al II-lea, cu care a venit în contact nemijlocit, 
graţie relaţiilor tatălui său. 

Primii ani ai vieții și i-a petrecut în casa tatălui său din 
Sighișoara. Și astăzi se mai poate vedea casa din fața bisericii 
catolice din centrul vechi al orașului, sus, pe o proeminenţă 
învecinată cu vechiul turn medieval cu ceas. Ca și alți fii de domn, 
Vlad a primit educaţia conform obiceiurilor timpului. De la vârsta 
de șapte ani, el a fost încredințat unor dascăli care l-au deprins cu 
meseria armelor, cum ar fi tragerea cu arcul, mânuirea spadei, 
aruncarea buzduganului, dar și cu înotul şi călăria. Pe atunci, pentru 
nobili, lupta de pe cal se impunea ca o deprindere obligatorie, 
organizându-se mai multe tumiruri, după moda apuseană. Totodată, 
pregătirea sa necesita și învățarea unor limbi de mare circulație 
europeană, cât şi a celor folosite în cancelariile occidentale, precum 
și cunoștințe elementare de istorie şi, în special, artă militară, ca și 
concepții de conducerea statului care, în fond, nu difereau prea mult 
de cele scrise de Machiavelli, în cartea sa Principele. 

Iancu de Hunedoara, către sfârșitul vieţii sale, l-a ţinut pe lângă 
sine și i-a destăinuit o serie din planurile și intenţiile de viitor. 
Legătura permanentă a lui Vlad Ţepeş cu personalităţi ale timpului, 


1. Cf. Radu Ştefan Ciobanu, Pe urmele lui Vlad Țepeș, Ed. Sport-Turism, 
București, 1979. 

monarhi și cărturari din sud-estul și centrul Europei, l-a făcut să 
dobândească o înţelegere, experienţă și perspectivă neobișnuite 
asupra vieţii, dovedite în timpul domniei, atât prin judecarea 
situaţiilor, cât şi prin acţiuni și decizii. Când şi-a concretizat 
programul de cârmuire politică, el a știut, de asemenea, să ia şi să 
valorifice ce a fost mai bun în tradiția strămoșilor săi. Asemeni 
tatălui său, de altfel, Viad Țepeș și-a expus crezul politic într-o 
scrisoare adresată brașovenilor, la 10 septembrie 1456, în care, 
printre altele, menţiona: „Gândiţi-vă și voi că atunci când un om 
sau domn este tare și putemic în interior, atunci poate face cum 
vrea; iar când e fără putere, unul mai tare va veni asupra lui și va 
face cu dânsul ce va vrea“. l 

Aspectele menționate mai sus prezintă un scurt și clar program 
politic, care demonstrează elocvent că Vlad "Țepeș și-a propus, din 
clipa în care a ocupat tronul voievodal, să devină întâi un domn 
putemic în propria-i țară şi, după aceea, să se răfuiască cu vecinii 
care îl incomodau. Realizarea acestui obiectiv nu a fost ușoară, căci 
moștenirea lăsată de Vladislav al II-lea era extrem de grea. Țara 
Românească avusese mult de suportat datorită numeroaselor 
schimbări ale orientării politice a instabilului domn, ce se afla într-o 
permanentă pendulare când între Sublima Poartă, când între Regatul 
maghiar. 

Dobândirea tronului de către Vlad Țepeș a coincis cu o faptă 
sângeroasă ce se va răsfrânge asupra sa: uciderea lui Vladislav al 
II-lea de către o mână de boieri trădători, de la Curte. Unii autori, 
fără a se baza pe fapte concrete, susțin că Vlad Țepeș, deși nu a 
participat la complot, avea totuşi cunoștință despre ce se plănuia și 
nu a dovedit nici cel mai mic interes pentru a împiedica-comiterea 
crimei. Pentru a-și împăca conștiința, s-a mulţumit doar să-i 
organizeze o înmormântare creștinească, cu tot ceremonialul 
cuvenit, la cimitirul din preajma mânăstirii Dealu, de lângă 
Târgovişte. 

La capătul a trei ani de domnie - este vorba de cea de a doua 
perioadă - Vlad Ţepeş își consolidase suficient situaţia și de aceea 
a considerat nimerit să declare independenţa tării. În 1459, el se 
hotărăște să nu mai plătească haraci, încredinţat fiind că se va putea 
bizui, la nevoie, pe sprijinul celor cu care încheiase un legământ 
secret, Ştefan cel Mare și Matei Corvin. 

Independența asumată nu era însă împărtășită de către toți 
boierii, o mare parte dintre aceștia fiind partizanii turcilor, fie din 

laşitate, sau mai curând din comoditate, în virtutea unei inerţii 
istorice. Mai mult, aceștia din urmă unelteau împreună cu unii 
târgoveţi înlăturarea domnului, reușind chiar, în cele din urmă, să-l 
ucidă pe fratele acestuia, Mircea, născut în casa părintească de la 
Sighișoara, 1428-1429. 

Pedeapsa ce o va aplica Vlad Țepeș boierilor trădători era 
imaginată conform unui stil propriu, ce va băga groaza în 
contemporani și se va reflecta, peste veacuri, în scrierile istorice. 
De fapt, domnul nu intenţiona altceva decât să remedieze starea de 
lucruri existentă. Prin pedepsele administrate, el se baza, mai cu 
seamă, pe latura psihologică și spectaculoasă, destinată să trezească 
groaza în sufletul celor tentaţi să săvârșească greșeli reprobabile. 
Bun psiholog, se va dovedi că Vlad Țepeș, în cele din urmă, de 
fapt și-a atins scopul propus: restabilirea ordinii și liniștii în ţară, 
instaurarea cinstei și stârpirea hoției și a fărădelegilor. În privinţa 
mijloacelor alese, acestea au fost mult discutate în anii ce au urmat, 
de către unii autori care privesc lucrurile cu detaşare. Dar trebuie 
să ţinem seama, în aprecierea lor, de perioada la care ne referim 
și, mai ales, de moravurile, nu mai puțin drastice, care se manifestau 
în întreaga Europă. Să nu uităm că la Curțile din apusul Europei 
lucrurile nu erau câtuși de puţin diferite. 

Vlad Țepeș își propusese, printre altele, să-și asigure adepţi și, 
mai ales, sprijinitori credincioși şi de nădejde printre boierii ce-l 
înconjurau, pentru a-și putea transpune în fapt politica sa de 
independenţă faţă de Imperiul Otoman. 

În iarna anului 1461-1462, Mahomed al II-lea i-a cerut tribut, 
pe care, de altfel, domnul român nu-l mai plătise de trei ani, şi, pe 
deasupra, circa 500 de copii pentru corpul de ieniceri, așa cum 
obișnuiau turcii să procedeze în cazul teritoriilor pe care le 
ocupaseră. În plus, domnul trebuia să se prezinte personal, odată 
cu tributul, în faţa Porții, soarta sa aflată sub semnul incertitudinii 
fiind la dispoziția Padișahului. Vlad Țepeș a reacționat prompt și 
s-a grăbit să respingă cererea turcilor și, după unele mărturii, ar fi 
bătut în cuie turbanele pe capetele trimișilor otomani, care 
refuzaseră să se prezinte descoperiți în fața sa; lăsându-i doar pe 
câțiva în viață, ca să povestească sultanului cele întâmplate. 
Intenţionând să evite o acţiune militară și bazându-se pe unii boieri 
simpatizanți de la Curte, turcii au pus la cale prinderea în cursă a 
domnului. Planul otomanilor a fost însă dejucat și Hamza Pașa, 
conducătorul garnizoanei de la Nicopole, împreună cu adjunctul 

său, Catavolinos, şi întreaga trupă de otomani au fost prinși de 
oastea română și, din ordinul domnitorului, au fost toți trași în ţeapă, 
de altfel pedeapsa favorită a domnitorului. 

În primăvara anului 1462, sultanul Mahomed al II-lea, 
cuceritorul  Constantinopolului, în fruntea unei armate de 
aproximativ 60.000 de oameni, și-a făcut apariția la Dunăre, cu 
intenția să-l pedepsească pe Vlad Țepeș pentu necutezanţa și 
îndrăzneala de a nu se supune ordinelor sale. Domnitorul român îi 
opunea aproximativ 30.000 de ostași și, dându-și seama de dis- 
proporția imensă dintre cele două armate, atât ca număr, dar și ca 
dotare, a decis să adopte tactica unui război de hărţuire. Forţând 
trecerea Dunării pe la Vidin, oastea turcească a început înaintarea 
prin Ţara Românească, îndreptându-se către cetatea de scaun de la 
Târgovişte, pe ruta Calafat-Craiova-Slatina- Târgoviște. După cum 
relatam mai sus, strategia lui Vlad Țepeș, în aşteptarea ajutoarelor 
solicitate din Ardeal și Moldova, consta în a pârjoli totul în calea 
turcilor, lipsindu-i de hrană și nutreţ pentru cai, otrăvind fântânile 
și hărțuindu-i în special noaptea, în mod continuu. 

În noaptea de 16 spre 17 iunie, menţionează cronicile, a avut 
loc un atac al oștirii muntene ce urmărea uciderea sultanului. A 
fost un măcel groaznic, cu care prilej au pierit mulți turci. Sultanul 
Mahomed și-a abandonat armata care, bântuită de ciumă și 
decimată din cauza lipsei de hrană și apă și, mai ales, datorită 
hărțuielilor neașteptate ale ostașilor munteni, a reușit, în cele din 
urmă, să se retragă peste Dunăre. 

Campania s-ar fi terminat, astfel, printr-un eșec, dacă sultanul 
n-ar fi găsit, în persoana lui Radu cel Frumos, omul care-i trebuia. 
Porecla „cel Frumos“ îi fusese atribuită în haremul împărătesc, 
datorită obiceiului din lumea arabo-turcă. Acest frate bun al lui 
Vlad Țepeș, care însoţise în expediţie pe sultan, s-a grăbit să 
făgăduiască supunere și tribut; el a izbutit să atragă de partea lui o 
seamă de boieri, mai ales după ce pusese mâna pe locul - pare-se 
Mănăstirea Snagov - unde aceștia își adăpostiseră familiile şi 
averea, bijuteriile și monezile de aur. Mahomed l-a investit deci, 
ca domn al Munteniei și, ordonând lui Ali beg să-l instaleze în. 
scaun, a trecut îndărăt Dunărea, astfel că, la 14 iulie, se afla din 
nou acasă la Istanbul. În 1462, otomanii l-au înlocuit pe Vlad Ţepeş 
și l-au înscăunat la Brăila pe Radu cel Frumos, sub protecţia unei 
flote și a unor detașamente de ieniceri, cu intenția vădită de a se 
folosi de unii boieri trădători, care să-l ucidă pe Vlad Ţepeş cu 

primul prilej. Văzând că prin luptă nu-l pot învinge pe Vlad, 
otomanii au ales ca soluţie calea trădării, plătindu-i bine pe aceia 
care s-ar fi pretat la jocul lor. La aceasta s-au adăugat şi uneltirile 
unor sași brașoveni, care au falsificat niște pretinse scrisori, pe-care, 
chipurile, Vlad "Țepeș le-ar fi adresat sultanului, implorându-l să-i 
redea tronul, urmând ca, în schimb, să-l captureze pe Matei Corvin 
şi să-l predea turcilor. În luna octombrie, regele ungar se afla la 
Brașov şi sașii i-au arătat scrisorile falsificate, pretinzând că le-au 
găsit asupra unor curieri ai lui Vlad Ţepeş. Ei i-au prezentat lui 
Mateiaș trei scrisori, ca din partea voievodului. Una era adresată 
lui Mahomed al II-lea, prin care el se ruga de iertare și făgăduia 
să-i înlesnească sultanului cucerirea Transilvaniei, după care, ar 
putea uşor urma supunerea întregii Ungarii. Dar aceste scrisori nu 
pot fi decât niște falsuri grosolane; nu exista nici o rațiune ca "Ţepeş 
să scrie un asemenea text, după toate cele ce se întâmplaseră; apoi, 
localitatea de unde se presupune că au' fost trimise scrisorile, 
„Rothel“, nu există. Destul însă că Mateiaș le-a dat crezare. La 
întâlnirea pe care a avut-o cu Vlad Țepeș, profitând de faptul că 
acesta era însoțit de o mică escortă, Matei Corvin a dat ordin ca 
acesta să fie arestat. Avangarda armatei ungare, comandată de Jan 
Jiskra din Brandys, a reuşit să-l captureze pe Țepeș în cel mai 
dificil sector al pasului Bran, la Valea Orăţiilor. El a întrerupt 
expediţia și l-a aruncat pe Vlad în închisoare la Visegrad - o cetate 
pe Dunăre, mai sus de Buda - unde acesta a stat întemnițat 12 ani; 
apoi i-a fixat reşedinţa la Pesta, în fața Budei, dându-i acolo o 
casă. Regele maghiar care, după cum am văzut, legase prietenie în 
tinerețe, prin jurământ, cu Vlad Țepeș și Ștefan cel Mare, de a se 
ajuta reciproc la nevoie, s-a făcut că nu sesizează falsul și s-a 
folosit de aceste documente, într-un mod deplorabil. Avea acum 
prilejul nesperat de a ieși cu fața curată dintr-o situație dificilă: 
papa Sixtus îi trimisese lui Vlad Țepeș, prin intermediul lui, circa 
93.000 de ducați aur, pentru a-l ajuta pe domnitorul român în lupta 
împotriva otomanilor. Dar Matei Corvin îi cheltuise și nu putea 
justifica fapta sa. 

Vlad Țepeș a fost eliberat abia în anul 1475, ca urmare a 
demersurilor repetate ale lui Ştefan cel Mare și i s-a dat posibilitatea 
să participe, în Serbia, la o campanie împotriva otomanilor. Cu 
sprijinul lui Ștefan cel Mare, un an mai târziu, în 1476, reușește să 
ocupe din nou tronul Ţării Românești. 

În Muntenia, Vlad Ţepeş a pătruns prin trecătoarea Bran, în 

timpul lunii noiembrie. În cele din urmă, armata condusă de Vlad 
Ţepeş s-a oprit în Valea Prahovei, unde drumul duce spre Câmpia 
Română. De această dată, scopul urmărit de Țepeș îl constituia mai 
puţin capitala, Târgoviște, care fusese asediată şi cucerită de trupele 
sale în ziua de 8 noiembrie, cât mai cu seamă orașul Bucureşti, 
cetate ridicată pe râul Dâmboviţa și consolidată cu fortificaţii 
puternice de apărare, în timpul celei de-a doua domnii ale sale, dar 
devenită de-acum centrul puterii domnului pus în scaun de otomani, 
Radu cel Frumos. În ziua de 16 noiembrie, s-a dat bătălia din 
marginea Bucureștiului, la sfârșitul căreia cea mai mare parte a 
Ţării Românești a intrat din nou sub controlul lui Vlad Țepeș. 

Pe la mijlocul lunii noiembrie, a avut loc ceremonia de 
înscăunare, în prezența câtorva boieri credincioși, prilej cu care, 
mitropolitul Curţii de Argeş, conform obiceiului domnilor creștini, 
l-a înscăunat pe Vlad Țepeș domn al Ţării Românești. Era un 
domnitor neacceptat de ortodocși, temut ca asasin nemilos de către 
sași și de o bună parte din boierii trădători închinaţi turcilor, 
împotriva căruia acționau partizanii reprezentantului partidei 
Dăneștilor, urât deopotrivă atât de turci, cât și de domnul Radu 
Vodă, care se juraseră să-l ucidă cu primul prilej. De îndată ce 
armata maghiară ce-l însoțise pentru a-l sprijini pe Vlad Țepeș, ca 
şi oștenii trimiși în ajutor de Ștefan cel Mare, s-au întors acasă, 
Vlad Țepeș a rămas singur, înconjurat de puţini oșteni, fiind expus 
astfel unor mari primejdii. Se impunea ca, în cel mai scurt timp, 
să treacă la consolidarea puterii, și anume, strângerea, în primul 
rând, a unei armate bine dotate și disciplinate, capabile să facă faţă 
unui atac al dușmanilor țării. Conștient de pericolele care-l pândeau 
atât din interior, cât și din exterior, Vlad nu și-a adus soţia și fiul 
în Ţara Românească. Era de acuma înconjurat doar de o mică gardă 
compusă din aproximativ două sute de oșteni moldoveni, lăsați de 
Ştefan cel Mare înainte de plecare. 

După cum menționează cronicile românești, Vlad Țepeș ar fi 
purtat ultima lui bătălie, în afara orașului București, undeva în 
apropierea comunei Voluntari de astăzi, pe şoseaua Ștefănești, în 
apropierea pădurii, rămășiță a vechilor codri ai Vlăsiei, care 
odinioară înconjurau Bucureştiul. Locul se află, printr-o stranie 
coincidenţă, în apropiere de punctul unde cândva fusese omorât 
tatăl său, Vlad Dracul, în 1436. 

Relatările despre moartea lui Vlad Ţepeş diferă în ceea ce 
privește amănuntele. Astfel, după unele surse, se presupune că 
Ţepeş a fost trădat de boieri şi a fost ucis într-o zi rece de iamă a 

anului 1476 (sau 1477), fiind străpuns pe la spate cu sulițele. Este 
deci vorba de un asasinat premeditat. 

Ștefan cel Mare povestea că „îndată (după ce a plecat din Ţara 
Românească, se subînțelege), acel credincios Basarab a revenit și, 
găsindu-l singur, a poruncit să fie ucis. Și împreună cu el fură 
omorâţi toți oamenii mei, afară de 10“. Întrucât cele întâmplate i-au: 
fost relatate lui Ștefan cel Mare de către cei zece curteni - lănceri 
moldoveni care, după ce au încercat să-l apere pe Vlad Țepeș, 
şi-au salvat cu greu viaţa, mai mult ca sigur că această precizare 
pare să fie cea reală. 

Într-o altă relatare, se spune că, în bătălia cu turcii, aceștia, la 
un moment dat, au creat impresia că se retrag. Vlad Țepeș, 
încrezător în victorie, s-a urcat pe o movilă de pământ ca să-și 
poată observa mai bine armata, care îi măcelărea pe turci. Pentru 
moment, se afla complet izolat de ostașii săi şi, ca să fie în siguranţă, 
s-a deghizat în otoman. Nedându-și seama de acest subterfugiu și 
considerându-l drept turc, câțiva dintre oamenii lui s-au năpustit 
asupră-i și l-au doborât, străpungându-l cu sulițele. Vlad Țepeș 
s-a apărat, la început, din răsputeri, cu sabia, ucigând cinci dintre 
atacanţi, dar în scurt timp, a căzut răpus de propriii săi oameni. În 
ceea ce ne privește, ne îndoim de această versiune, căci este greu 
de imaginat ca oștenii să nu-l fi recunoscut pe domnul lor. 

Mihail Bacignoli consemnează date oferite de tradiţia orală, 
privitor la moartea lui Vlad Țepeș. Memoria colectivă a reţinut 
faptul că între Vlad Țepeș și o parte dintre boieri și sfetnici, s-au 
purtat, la un moment dat, discuţii aprinse. Ele vizau relaţiile Ţării 
Româneşti cu Sublima Poartă. Boierii, ostili domnului, i-au cerut 
acestuia să se închine sultanului și să plătească neîntârziat tribut 
turcilor. Vlad Ţepeş a considerat și de această dată că, atâta timp 
cât va fi în viață, un asemenea lucru nu se va întâmpla. Atunci 
boierii au pus la cale uciderea lui prin viclenie. 

O altă versiune, destul de asemănătoare cu cea de mai sus, 
afirmă că domnul s-a confruntat cu un grup de boieri și alți vrăjmași 
personali și, în ciuda strădaniilor ostașilor moldoveni lăsaţi să-l 
păzească pe Vlad, aceștia au reușit, în cele din urmă, să-l asasineze. 
Așadar, moartea a survenit la vârsta de numai 45 de ani, iar cea 
de-a treia domnie a sa nu a durat decât doar două luni. 

Cuviosul Eufrosin, pe baza unor naraţiuni, rezumă în modul 
următor sfârșitul lui Vlad Țepeș: „trăia în Țara Românească și au 
venit asupra țării lui tușeii și au început să jefuiască. l-a atacat și 

turcii au început să fugă. Oastea lui Vlad Țepeș a început să-i taie 
fără milă și i-a gonit, iar Țepeș, de bucurie, s-a suit pe un deal să 
vadă cum taie pe turci. S-a rupt astfel de oastea celor apropiați lui 
şi s-a travestit ca turc. Apropiaţii lui l-au socotit drept turc. Şi l-a 
lovit unul cu lancea. El, văzând că este omorât de către ai săi, îndată 
a omorât cu sabia pe cinci dintre ucigașii săi. Pe el însă l-au străpuns 
cu multe sulițe și astfel a fost omorât“. 

Potrivit cronicarului austriac Jacob Unrest, Vlad Țepeș a fost 
omorât de un turc angajat ca slugă a domnului, cumpărat cu bani 
grei de Sublima Poartă să-l omoare, întrucât adusese pagube mari 
sultanului. Sluga l-a pândit și, când l-a surprins călărind de unul 
singur, l-a lovit cu sulița pe la spate. Apoi a alergat la sultan. Cele 
consemnate de călugărul austriac demonstrează că Vlad Țepeș a 
fost victima unei trădări și a fost deci asasinat. Compararea 
izvoarelor pe care le-am prezentat mai sus, dovedește cu prisosinţă, 
că undeva, în tabăra lui Vlad Țepeș, au existat permanent câţiva 
trădători care, în cele din urmă, și-au atins scopul. Ar putea fi cei 
menţionaţi de Bacignoli, care ar fi fost dornici să se înțeleagă cu 
turcii. 

Povestirile slavone vin în sprijinul celor relatate de Ştefan cel 
Mare și Mihail Bacignoli. Moartea domnului ar fi survenit în timpul 
unei lupte. Se știa că otomanii reușiseră să atragă de partea lor o 
mulțime din marii boieri dregători din Țara Românească. Aceștia 
au trecut neîntârziat la acţiune, în momentul prielnic, când Laiotă 
Basarab a revenit cu ajutoare să-și recapete tronul. Neagreând 
politica dusă de Vlad Țepeș, s-au decis să-l îndepărteze de la 
domnie. Astfel, se poate explica asasinarea lui, pusă la cale și 
regizată în timpul unei bătălii, în care otomanii erau pe punctul de 
a fi biruiţi și alungaţi din ţară. Chiar în ipoteza, îmbrățișată de unii 
autori, conform căreia domnul se travestise în oștean turc, Țepeș 
nu putea să nu fie recunoscut de ai săi: era doar domnul ţării și în 
jurul său se aflau oameni apropiaţi lui și colaboratori. Și apoi, din 
cât se cunoaște, nu era pentru prima oară când proceda în acest fel. 
Coroborând toate aceste elemente, ajungi la opinia evidentă că cel 
care l-a asasinat pe Vlad Țepeș a fost, în mod indiscutabil, un om 
plătit de dușmanii săi să-l ucidă. Putem deci trage concluzia că 
Vlad Țepeș a murit asasinat. 


Mihai Viteazul 


În toamna anului 1593, un bărbat înalt şi voinic, cu privire 
hotărâtă, pășea în divanul sultanului. Făgădui că va plăti datoriile 
domnilor dinaintea sa și obținu domnia în Țara Românească. „Ci 
a făgăduit acest lucru ~- spunea Și. Szamosközy, un cronicar din 
acea vreme -— pentru că el avea atunci alte gânduri în sufletul său. 
Încă şi atunci, când i-au dat căciula cu surguci în divan, a jurat în 
inima sa că, îndată ce va lua domnia, va scoate sabia împotriva 
turcilor. Chiar când a ieșit din divan și a încălecat și a fost dus de 
paşi și begi la locuinţa sa, și atunci a jurat că va fi dușmanul 
neînduplecat al turcilor...“. S-a ţinut de cuvânt, iar șapte ani mai 
târziu, când ţările române se supuneau voinţei sale, a făgăduit 
împăratului Rudolf al II-lea „că el va trece Dunărea cu ostașii din 
cele trei țări: Țara Românească, Moldova și Ardeal și cu lefegii 
plătiți de împărat și nu se va întoarce până ce nu va bate zidurile 
Țarigradului“. Ţelul său, de a crea cea mai puternică forță ofensivă 
antiotomană pe care o cunoscuseră vreodată țările române, era pe 
cale de a se înfăptui.“ (C. Rezachevici) 

„Evenimentele militare şi politice — arăta Ionel Gal — care s-au 
petrecut în țările române la sfârşitul secolului al XVI-lea, au fost 
urmărite și înregistrate cu interes de opinia publică la Londra, Paris, 
Veneţia, Madrid, Viena, Praga, Varșovia, Moscova, Constantinopol 
etc. Mii de scrisori, rapoarte, relatări și alte surse de informare, 
păstrate în arhivele de peste hotare şi provenind de la personalități 
dintre cele mai diverse — împărați și regi, principi și arhiduci, preoți 
și comandanți militari, agenți diplomatici și conducători ai 
mișcărilor de eliberare din Imperiul Otoman, fie ei admiratori sau 
adversari ai domnitorului român, care a realizat prima unire politică 
a Valahiei, Moldovei și Transilvaniei — reflectă numeroasele aspecte 
ale marilor sale campanii şi bătălii, ale legăturilor sale diplomatice, 
tratatele încheiate de viteazul voievod.“! 


17 Cf. Magazin istoric, nr. 8/1975, p. 14. 

O descriere a vieţii și activității militare a lui Mihai Viteazul 
depăşeşte cadrul lucrării de față. În cele ce urmează, ne vom opri 
asupra unei relatări privind acţiunile întreprinse în scurta sa domnie 
pe care o găsim în memoriul adresat de Mihai Viteazul, la 5 
februarie 1601, ducelui de Toscana și căpeteniilor Ligii creştine. 
Liga creştină a fost alcătuită, în 1571, dintr-o serie de state 
europene, aflate sub patronajul Papei, suveranul Sfântului Imperiu 
fiind considerat și comandantul ei de drept. În acest document, 
Mihai Viteazul și-a relatat faptele de la dobândirea domniei până 
la realizarea Unirii și apoi «destrămarea ei, la care au contribuit și 
trădarea, și adversitatea celor care trebuiau, de fapt, s-o sprijine. 
Documentul este, după cum l-a definit Nicolae Iorga, o adevărată 
istorie a lui Mihai Viteazul, scrisă de el însuși. Din memoriul care 
a ajuns la marele duce al Toscanei, la 5 februarie 1601, desprindem 
un fragment privitor la activitatea domnitorului român. „Acum 
oricine va putea cunoaște câtă pagubă am făcut dușmanului și câtă 
slujbă creștinătății, biruind atâtea ţări, de la hotarele Ardealului - 
până unde se varsă Dunărea în Marea cea Mare, ostenindu-mă, zi 
şi noapte, fără să fi avut pace, sau odihnă, nici iama, nici vara [...]. 
Oricine poate vedea că n-am cruțat nici cheltuieli, nici osteneală, 
nici sânge, nici propria-mi viaţă, ci am purtat războiul foarte mult 
timp, cu sabia în mână, însumi, fără ca să am nici fortărețe, nici 
castele, nici orașe, nici cel puţin o casă de piatră, unde să mă retrag, 
ci abia una singură pentru locuință. Şi fiind eu din acele tări 
îndepărtate și necunoscute, nu am pregetat să mă alătur, cu puterile 
mele și cheltuieli enorme, la creștinătate și nu am fost cunoscut de 
nimeni şi nici nu le-am făcut îndemnat de cineva.“ 

„Personalitatea covârșitoare a lui Mihai a fost aceea care, 
zguduind mentalitatea feudală a contemporanilor săi și anticipând 
mersul legic spre unire, a arătat românilor, despărțiți prin graniţe 
nefirești în trei state diferite, că se poate și altfel, că, descins din 
daco-romanii de odinioară, poporul român trăieşte pe aceleași 
pământuri și păstrează aceeași unică limbă, credință religioasă, 
obiceiuri, viață economică și spirituală. Gândul înalt al Viteazului, 
de a-i reuni pe toți românii în jurul său, a biruit o clipă, 
înspăimântând și derutând cancelariile regești și împărătești. Mai 
ales, în stăpânirea Transilvaniei era interesat atât Imperiul 
Habsburgic, cât şi cel Otoman; în timp ce Mihai o dorea, alături 
de celelalte teritorii românești, pentru sine, comandantul imperial 
Gheorghe Basta se visa el conducător al Ţării Româneşti din 

mijlocul Carpaţilor. Pe fondul acestor rivalități s-au desfășurat 
evenimentele care au dus la asasinarea lui Mihai — duminică 19 
august (stil nou) 1601, pe Câmpia Turzii - și pe care, în dorința 
unei recunoașteri istorice, ne-am propus s-o redăm în lucrarea de 
față“. 

După vizita la Praga, unde se afla Curtea împăratului Rudolf 
al II-lea, în ziua de 4 aprilie 1601, şi după mai multe întrevederi 
cu împăratul Rudolf al II-lea, Mihai părăsește Praga, trece prin 
Viena și ia drumul spre ţară, parcurgând același itinerar ca cel din 
toamna precedentă. Împăratul. îi încredințase 100.000 de taleri cu 
care spera să plătească simbria a 6.000 de pedestrași și 4.000 de 
călăreți pentru a se război cu otomanii și, spre sfârșitul lunii, 
porneşte mai departe spre Caşovia. Aici întâmpină unul dintre 
trimișii fiului său, venit pe furiș de la Făgăraș, cu vești proaspete 
din ţară. 

La 20 mai 1601, Ferrante Gonzaga, comandantul militar al 
Ungariei Superioare şi Gheorghe Basta, general al trupelor 
imperiale din Transilvania, așteptau la intrarea reședinței din 
Cașovia (azi Kosice, în Slovacia) a celui dintâi, sosirea lui Mihai 
Viteazul. Domnul român și Basta nu se mai văzuseră de pe câmpul 
de luptă de la Mirăslău (18 septembrie 1600), când ofiţerul imperial, 
trădându-și aliatul, trecuse de partea nobilimii maghiare răzvrătite. 
Acum venea la întâlnirea cu Mihai „pentru a mă supune dorinţei 
Maiestăţii Sale [Rudolf al II-lea - n. n.) şi ordinului“, pe care-l 
primise din partea arhiducelui Matias, fratele împăratului. Până în 
ajun, insistase la Viena şi Praga ca Mihai să fie oprit de a merge 
în Transilvania. 

Împăratul Rudolf și arhiducele Matias erau de părere ca Mihai 
și Basta să se împace, căci numai împreună, după părerea lor, îl 
vor putea învinge pe Sigismund Bathory, de partea căruia trecuse 
întreaga nobilime transilvăneană, sprijinită de turci. Însuși Basta, 
mai târziu a recunoscut deschis că, fără sprijinul lui Mihai, n-ar fi 
izbutit să-l biruie pe Sigismund. 

Întâlnirea memorabilă dintre Mihai și Basta va avea loc la 20 
mai 1601, la palatul lui Gonzaga de la Cașovia. „Vă puteţi închipui 
cum a avut loc împăcarea între cei doi“, scria un martor ocular 
ducelui de Mantua, la 28 mai. La vederea lui Basta, Mihai s-a 
schimbat la faţă și nu a putut răspunde cuvintelor de introducere 
ale generalului Gonzaga. Basta i-a vorbit „foarte onorat și dulce“. 


1. Cf. Magazin istoric, nr. 8/1976, p. 18. 

După câtva timp, Basta se va lăuda într-un cerc de cunoscuţi că 
s-a folosit de toată „dibăcia care i-a stat în putință“, pentru a-l 
convinge pe voievod. În ceea ce-l priveşte pe Mihai, acesta i-a 
răspuns deschis, declarându-i că este gata să colaboreze din nou 
cu el, „din toată inima“. O descriere asemănătoare a întâlnirii celor 
doi se datorează și italianului G. Beduccio care, în plus, 
menţionează că Mihai s-ar fi scuzat pentru atitudinea sa manifestată 
la începutul întrevederii, întrucât „prima mișcare n-a fost în puterea 
lui“. Dacă stăm să ne gândim, faptul corespunde. întru totul firii 
tumultuoase şi dârze a voievodului român. 

Cu prilejul mai multor întrevederi, Mihai, Basta și Gonzaga 
stabilesc, până în cele mai mici amănunte, planul de luptă. Mihai, 
împreună cu însoțitorii săi, a plecat spre Debrețin, iar Basta s-a 
îndreptat spre Satu Mare, cu scopul de a-și aduna trupele. În 
întâmpinarea lui Mihai au venit aga Leca și comisul Leca, oamenii 
de încredere, pe care îi lăsase toamna trecută în Transilvania. Banul 
Mihalcea, în fruntea a 800 de oșteni, i se alătură lui Mihai, la 
începutul lunii iulie. Văzând pregătirile de amploare pe care le fac 
muntenii, în frunte cu Mihai, turcii din pașalâcul Budei intră în 
panică. Mihai, cu oastea sa, își continuă ferm și neabătut calea 
directă spre Transilvania. La 10 iulie, poposeşte la Tokay în 
Ungaria, de unde trimite un sol pentru a-i atrage de partea sa pe 
moldovenii trimiși de Ieremia Movilă, în sprijinul lui Sigismund 
Bathory. La începutul lunii următoare, armata sa și cea condusă de 
Basta se unesc la Moitin, lângă Satu Mare. Sigismund este înfrânt 
la Gorăslău. De acuma, drumul spre centrul Transilvaniei și, mai 
departe, spre Ţara Românească, de unde Simion Movilă fusese 
alungat de pe tron de boieri și dregători, era liber în faţa lui Mihai. 

Oștile împărăteşti, comandate de Mihai și de Basta, au capturat 
54 de tunuri și 130 de steaguri. Curând după biruinţa de la Gorăslău, 
au izbucnit neînțelegerile între cei doi comandanţi. Motivul, sau 
pretextul de ceartă l-a constituit desemnarea aceluia care urma să 
trimită prada de război la Curtea din Viena: Mihai, sau Basta? 

George Basta căuta felurite pricini ca să-l răpună pe Mihai. 
Învinuindu-l că ar fi rostit cuvinte grele împotriva împăratului, l-a 
chemat să se justifice; Mihai, nedând curs invitaţiei, Basta a trimis 
spre cortul lui trupe formate din mercenari valoni și germani, bine 
înarmaţi, sub comanda căpitanului Jacob Beauri. 

Mihai a zăbovit la Gorăslău doar o zi - 4 august 1601 - în 
care a anunţat victoria împăratului şi arhiducelui Matias, şi a trimis 

la Praga, o parte din steagurile dobândite de oștenii săi. În aceeaşi 
zi, au apărut primele manifestări concrete ale conflictului cu Basta, 
cauzate, după cum am menționat, de împărțirea artileriei și a 
steagurilor capturate. Neînţelegerile cu acesta .l-au îndemnat pe 
Mihai să se despartă de el, înaintând circa -10 km spre sud-est, până 
la marginea de nord a orașului Zalău. 

„Mihai şi-a continuat drumul către Cluj unde, îndată după sosire, 
şi-a înălțat stindardul în faţa Tumului Croitorilor, spre cartierul 
românesc, pe locul unde cândva a fost tras în ţeapă căpitanul său 
de haiduci, Baba Novac, „în cinstea marelui și viteazului său 
slujitor“. i 
; În seara zilei de 15 august, s-a hotărât plecarea spre Turda, 
etapă intermediară în drumul spre Alba Iulia. La Cluj, „Basta a stat 
pentru a rezolva treburile cu această cetate, timp de opt zile [9-16 
august], hotărând să plece spre Turda și să ajungă în două etape 
de mers [a câte două zile]. Ceea ce înțelegând românul [Mihai], a 
trimis artileria sa înainte, în seara [de 15 august], și a făcut să 
înainteze în timpul nopții o bună parte din oamenii săi, pentru a 
putea, în altă zi, să avanseze și să ajungă, într-o singură etapă, la 
Turda, [pe 16 august], pentru a facilita planurile sale. Dar, contrar 
hotărârii deja luate, Basta a înaintat și el acolo într-o singură etapă“. 
Pe 16 august Basta a trimis două scrisori. Prin cea dintâi, îl anunța 
pe superiorul său, Gonzaga, că după luarea Clujului, a căzut la 
„gânduri grele“, descoperind la voievodul român „cugetări destul 
de noi, împotriva serviciului Majestății Sale [Rudolf al II-lea] și a 
Alteţei Sale Serenissime, [arhiducele] Matiàs“. „Gândurile grele“ 
care, în dimineaţa de 16 august 1601, îl frământau pe Basta, sunt 
cele care-l vor duce, trei zile mai târziu, la asasinarea" domnului 
român. Basta nu primise nici un fel de instrucţiuni de la superiorii 
săi. Generalul Gonzaga, prieten cu Mihai, nu i se adresase. 
Arhiducele Matias i-a scris, la 13 august, îndemnându-l să-l ajute 
pe Mihai la redobândirea Țării Românești. Rudolf al II-lea le-a 
trimis, lui Basta și Mihai, felicitări pentru victoria de la Gorăslău, 
cerând primului să-l ducă pe voievod în Ţara Românească, iar lui 
Mihai să nu intre în Moldova ci, împreună cu Basta, să meargă 
spre Ţara Românească. 

În toate lucrările de specialitate, lupta de la Gorăslău este datată 
3 august stil vechi, sau 13 august stil nou (între cele două stiluri 


1. Cf. Magazin istoric. nr. 5, 7/1975. 

există un decalaj de zece zile), ceea ce ar însemna că, până la 
asasinatul din 9/19 august ar fi trecut doar șase zile, dintre care, 
știm sigur, cinci au fost petrecute în tabăra de la Cluj. Distanţa 
dintre Gorăslău și Turda fiind de 130 km, e greu de crezut că ea 
a putut fi străbătută într-o singură zi. Eroarea constă, în acest caz, 
în transpunerea greșită a datelor din cele două calendare. 

Cu privire la data bătăliei de la Gorăslău, există două surse 
externe contemporane. Prima este o ştire din Bologna, care indică 
3 august 1601. A doua este raportul unui anonim german, care dă 
informaţii precise privind data bătăliei, atât după calendarul nou, 
gregorian — 3 august 1601, cât și după vechiul calendar, iulian — 
24 iulie 1601. Așadar, lupta de la Gorăslău nu s-a dat la 3/13 
august, ci la 24 iulie / 3 august. Prin urmare, între bătălie și asasi- 
natul de la Turda, intervalul de timp e de 16 zile - ultimele zile 
ale lui Mihai Viteazul. 

Cronologia lor (în stil nou) se prezintă în felul următor: 

4 august — Mihai Vodă se află încă în tabăra de la Gorăslău, 
de unde scrie împăratului. 

5-8 august — Mihai se află la Zalău, singur, în fruntea oștirii 
sale; din tabăra ridicată „lângă Zalău“, trimite scrisori regelui 
Spaniei și papei de la Roma, prin reprezentanții lor din Praga. 
Aceste patru zile petrecute la Zalău au însemnat și un scurt răgaz 
pentru refacerea oștirii; o legendă locală spune că voievodul 
cutreiera satele pentru a strânge „oaste de ţară“. 

9-10 august — marșul de la Zalău la Cluj, prin Poarta 
Meseşană; 

11-15 august — tabăra la Cluj; 

16 august — tabăra de pe Câmpia Turzii; 

19 august — în zorii zilei, asasinarea. 


Conjurația 


În zorii zilei de 16 august 1601, Mihai își înălțase tabăra pe 
Câmpia Turzii. Căpitanul Gheorghe Rat, cu trupe de haiduci 
(lefegii) şi moldoveanul Vasile Mârza (mare spătar al lui Radu 
Șerban) cu mazilii (boieri fără dregătorii), au fost îndrumați pe la 
Aiud către Alba Iulia, pentru a pregăti reședința princiară a lui 
Mihai, iar apoi a merge la Făgăraș, spre a elibera familia prizonieră 

a domnului. Între timp, sosise şi Basta care și-a așezat tabăra în 
apropiere de cea a lui Mihai. Sub pretextul că, pe unde trec trupele 
lui Mihai, au loc tulburări, Basta a cerut domnului să părăsească 
Transilvania, fapt care a generat un conflict între cei doi, Mihai 
spunând: „Dar eu am încheiat anume un tratat cu împăratul, asupra 
acestei țări, căci tot eu am stăpânit-o mai înainte de aceasta și apoi 
însuși împăratul mi-a dat mie de mai înainte acest Ardeal prin 
Bartolomeu Pezzen și Mihail Szekely; vreau să mă ţin și acum de 
acest tratat“. Basta ar fi afirmat că, în discuția cu Mihai din ziua 
de sâmbătă 18 august, acesta îi declarase: „Majestatea Sa nu are. 
deloc nevoie de această provincie, având multe altele“. Mihai a mai 
precizat că urma să plece în ziua următoare la Făgăraș prin Alba 
Iulia, pentru a-și elibera familia, și i-a cerut lui Basta 300 de ostași 
valoni, „căci toată oastea lui Mihai era împrăștiată prin țară“. Basta 
se temea că, la Alba Iulia, Mihai va fi proclamat principe, sau 
guvemator al Transilvaniei şi a convocat Consiliul de Război, 
hotărând arestarea domnului, „în numele Maiestăţii Sale“ și 
trimiterea lui, sub pază, la Satu 'Mare. Dacă întâmpina o împotrivire 
din partea lui Mihai, -acesta urma să fie ucis. Era normal ca Mihai 
să se fi împotrivit la un asemenea act din partea lui Basta, deci 
asasinatul urma să aibă loc a doua zi. Totul era regizat până în cele 
mai mici amănunte. Arestarea lui Mihai urma să fie înfăptuită în 
cortul lui Basta, cu ocazia vizitei de rămas bun din dimineaţa zilei 
de duminică, 19 august. Lucrurile erau prevăzute să decurgă astfel: 
la intrarea lui Mihai în cort, Basta trebuia să iasă, pentru a nu fi 
de față la arestarea şi asasinarea domnului român. Mihai nu 
intenționa să-l viziteze pe Basta. Acesta a schimbat planul și a 
hotărât să-l trimită pe colonelul I. Pezzen, fratele diplomatului 
Bartolomeu Pezzen, pentru a-l invita la Consiliul de Război, unde 
se intenţiona să fie executat. Planul nu a fost pus în aplicare, căci 
Mihai începuse să-și ridice tabăra în vederea plecării. Basta a 
hotărât să se folosească de faptul că Mihai aștepta trupa de valoni 
pe care i-o solicitase, pentru ca, prin mijlocirea ei, să-l ucidă chiar 
în cortul său. În ajun, Basta chemase la sine pe comandanții 
valonilor pedeștri: locotenent-colonelul Silferstein, căpitanii Iacob 
de Beauri, Verlin de Liege, Mortagne,. Rosini şi pe germanul 
Scharfeneck, cu care a pus la punct varianta uciderii lui Mihai în. 
tabăra voievodului, sub motivul mincinos că „și-a pus în gând să 
ne piardă“. Semnalul de plecare al trupelor urma să fie dat prin 
ridicarea steagului lui Basta, iar cortul lui Mihai urma să fie 

înconjurat dinspre stânga, de archebuzierii valoni pedeștri, iar prin 
dreapta, de călăreţii nemți, din regimentul lui Pezzen. Scharfeneck 
și Beauri vor înainta de-a dreptul din față și vor pătrunde în cortul 
lui Mihai. 

__ În dimineaţa zilei de duminică, 19 august 1601, planul a fost 
pus în aplicare întocmai, la operaţiune luând parte circa 300 de 
ostași valoni (sau chiar 500, după unele surse). Ostașii lui Mihai 
crezuseră că oamenii lui Basta au venit să-l escorteze. pe domn — 
cum de fapt acesta îi şi ceruse lui Basta - spre Alba Iulia şi, ca 
atare, s-au retras, permițându-le înaintarea către cortul domnului. 
Era ora 7 dimineaţa, când Beauri a intrat în cort, a pus mâna pe 
Mihai, zicând: „Ești prins!“. Voievodul și-a dat seama de cursa în 
care căzuse și i-a răspuns: ;,Ba!“, şi a întins mâna stângă - căci 
„era stângaci — spre sabia atârnată de stâlpul din mijlocul cortului. 
Un foc de archebuză i-a zdrobit mâna, în vreme ce Beauri i-a 
înfipt halebarda în piept. Un pedestraș neamţ, expert în decapitări, 
i-a retezat imediat capul. 

Iată cum descrie Huronimus Ortelius cronologia asasinatului 
mişelesc pus la cale de generalul Basta: „Și căzu trupul lui cel 
frumos ca un copaci [...]. Și rămaseră creștinii și, mai vârtos, Ţara 
Românească, săraci de dânsul“. Cuvinte născute din durerea unui 
mare admirator al lui Mihai Viteazul, vistierul Stavrinos, și 
consemnate în cronica ţării de anonimul autor muntean al /storiei 
lui Mihai Vodă, ele mărturisesc simplu și emoţionant, cum 
subliniază C. Rezachevici, simţămintele celor care l-au cunoscut şi 
au luptat alături de „neînfricatul erou al creştinătăţii“. În afara 
cortului, se aflau aproximativ 17 slujitori ai domnului care, dându-și 
seama de ce se petrece, au sărit să-și apere stăpânul. S-a încins o 
luptă aprigă, în care au pierit peste 30 de oameni ai lui Mihai. Calul 
voievodului, care aștepta gata înșeuat la intrarea în cort, a fost 
împușcat și trupul lui Mihai a fost așezat pe cadavrul calului și lăsat 
astfel în tot timpul zilei, până la căderea serii. Nişte ostași din vechii 
slujitori ai lui Mihai l-au îngropat noaptea, pe ascuns, și mulți l-au 
plâns cu prisosinţă (Gh. Palamede). Turturea pahamicul, împlinind 
un jurământ făcut lui Mihai, „a furat capul lui şi l-a adus aici în 
țară de l-a slujit și l-a îngropat cu multă cinste, ca pe un domn“, 
la mânăstirea Dealu. Pe lespedea-pusă apoi pe micul mormânt, de 
Radu Buzescu și soția sa, fiica banului Mihalcea, stă scris: „Cinstitul 
trup zace în câmpii Turdei“. 


1. Cf. Magazin istoric, nr. 6/1969, p. 55. 

Cu excepţia lui Ludovic Rákóczi, nimeni nu a scăpat din cortul 
domnesc. Toţi consilierii lui Mihai au fost făcuţi prizonieri și, după 
aceea tăiaţi]. 

Aceasta este relatarea asasinării vrednicului domn Mihai 
Viteazul. 

Amănuntele odiosului asasinat ce a avut loc pe Câmpia Turzii 
au făcut obiectul a numeroase relatări, în zilele următoare, în marile 
capitale europene. Autorul crimei era de acum cunoscut, în persoana 
generalului imperial Gheorghe Basta, după cum de fapt acesta 
singur o va recunoaște, în mod direct, printr-o scrisoare adresată 
arhiducelui Matiaș, viitorul împărat, la 23 august 1601, din tabăra 
de la Turda: „Mihai a fost ucis conform cu porunca dată de mine 
celor «însărcinaţi cu executarea»“. Pentru a-și pune în aplicare 
planul mișelesc, Basta a trimis spre tabăra lui Mihai un număr mare 
de trupe. Ștefan Szamoskâzy şi S. Beduccino, contemporani ai 
evenimentelor ce au avut loc pe Câmpia Turzii, ne dau amănunte, 
pe larg, despre sfatul ținut de generalul Basta cu căpeteniile sale, 
în noaptea de sâmbătă 18 august şi despre planul desfășurării 
trupelor, stabilit a se derula în ziua următoare. 

Într-o scrisoare din 28 august, Ieremia Movilă menţionează că 
s-ar fi ajuns chiar la o luptă înverșunată între cele două tabere. În 
tabăra de la Câmpia Turzii, generalul Basta a rămas până la 25 
august 16012, păstrând o tăcere suspectă asupra evenimentelor 
petrecute. După săvârşirea mârşavei fapte, asasinii au jefuit cortul 
lui Mihai, în căutarea de corespondenţă trădătoare a voievodului cu 
turcii, sau cu Sigismund, aşa cum va pretinde, mai târziu, pentru 
a-și motiva fapta mișelească, Basta. Documentele găsite se refereau 
doar la tratativele cu reprezentanții împăratului Rudolf al II-lea. 
Basta, neputându-se folosi de ele, nu le-a trimis împăratului, ci 
le-a ascuns un timp la Satu Mare, împreună cu obiectele personale 
ale victimei. 

Patru zile după asasinat, la 23 august 1601, generalul Basta, în 
scrisoarea de care am amintit, trimisă arhiducelui Matias, la Viena, 
își justifica fapta odioasă sub diverse motive. 

„Restul calomniilor - arată Constantin Rezachevici — și falsele 
interpretări ale acţiunilor voievodului fuseseră expuse și înaintea 
Consiliului de Război din tabăra sa, chiar în ziua asasinatului, unde 


1. Cf. Magazin istoric, nr. 8/1976, p. 18. 
2. Idem. 

au fost ascultate și de un milanez, pe nume Morando Fossato. Ca 
atare, afirma cu nerușinare Basta, tocmai când Mihai era pe punctul 
de a pleca spre Alba Iulia, unde Palatul princiar fusese pregătit 
pentru el, am fost forțat să încerc a mă asigura asupra persoanei 
sale; dar el, vrând să se apere, a fost ucis, conform cu porunca dată 
de mine, celor însărcinați cu executarea“: Realitatea a fost cu totul 
alta: asasinatul fusese hotărât din interese străine, urmărindu-se 
contracararea intenţiilor de unire ale românilor, Basta dorind să 
devină guvematorul recunoscut al Transilvaniei. Numirea sa fusese 
anunţată la Praga, încă de la 27 august, deci cu mult înainte de a 
parveni aici vestea asasinatului lui Mihai. Răspunsul din 1 
septembrie 1601, din partea arhiducelui Matias, care pretindea că 
aflase despre moartea lui Mihai abia la 29 august, constituie o 
minciună grosolană: „Deoarece am dăruit voievodului, cu ocazia 
vizitei sale aici [la 12 aprilie 1601] un cal de călărie deosebit de 
valoros, ordon să: mi-l trimiteţi înapoi cât mai repede, dacă mai 
există“. Din scrisoare, nu rezultă nici o urmă de regret, sau cuvânt 
de condamnare la adresa ucigașilor, nici atunci şi nici la 7 
septembrie, când s-a adresat încă o dată generalului Basta, după 
primirea scrisorii „justificative“ a faptei sale, anume suprimarea 
domnului valah. 

Dinu C. Giurescu menţionează: „Dacă înfrângerea de la 
Gorăslău și invazia trupelor marelui cancelar polon Jan Zamoyski 
în Moldova și apoi în Ţara Românească (toamna lui 1600) l-au 
obligat pe Mihai să părăsească totul, victoria de la Gorăslău (3 
august 1601) a domnului român și răscoala boierilor munteni 
conduși de frații Buzești, împotriva lui Simion Movilă, redeschideau 
aceluiaşi Mihai Viteazul perspectiva continuării operei sale, a 
consolidării unității politice, realizate în anul precedent. Iar ceea ce 
știm din gândurile și faptele domnului, între 4 și 18 august 1601, 
arată că el înțelegea efectiv să reia cârmuirea Transilvaniei și a Țării 
Româneşti împreună.“ 

În acest moment, asasinatul a apărut adversarilor lui Mihai ca 
„modalitatea“ cea mai directă de a-l înlătura. Ordinul a fost dat - 
după cum se ştie — de generalul imperial Gheorghe Basta: el era, 
de altfel, și beneficiarul imediat al faptei, fiindcă urma să conducă 
Transilvania în numele împăratului Rudolf al II-lea. Asasinii direcți 
au fost ofițerii Jacques Beauri și Mortagne, care comandau un 
detașament de 300 de mercenari. În zorii zilei de 19 august 1601, 
intrând în cortul voievodului, Beauri i-a spus: „Eşti prins!“. Mihai 

a rosit un singur cuvânt - „Ba!“ — și a dat să pună mâna pe sabie. 
În același moment, un valon l-a împușcat, un al doilea i-a străpuns 
pieptul, alții l-au lovit cu halebardele. Asasinii i-au tăiat capul, i-au 
batjocorit trupul și l-au aruncat în tabără. 

Basta a ordonat asasinatul pentru că a fost sigur că nu va fi 
dezavuat de autorităţile imperiale, de Rudolf al II-lea. „Ne întrebăm, 
afirmă Dinu C. Giurescu , deși este greu de crezut că dovezile 
scrise cu răspunsul la această întrebare se vor.mai găsi vreodată: 
când a înţeles generalul Basta că beneficiază de acordul tacit al 
superiorilor săi? Nu este exclus ca unele sugestii să-i fi parvenit 
chiar în săptămânile premergătoare luptei de la Gorăslău, atunci 
când era aliat al domnului român“. Stăruie totuși și întrebarea: Cum 
de nu şi-a luat Mihai - ca militar şi om politic de o excepțională 
calitate - măsuri elementare de pază, -de securitate a propriei 
persoane? Se afla doar în Câmpia Turzii cu trupele sale, lefegii, e 
drept, dar din care își putea constitui o gardă sigură. Detaliile nu 
vor mai putea fi, probabil, reconstituite. Dar există o explicaţie. 
Mihai nu și-a putut închipui o clipă că va fi arestat și asasinat de 
generalul comandant al armatelor imperiale, de reprezentantul 
oficial al guvernului, cu care avea un tratat formal de alianță, alături 
de care luptase atâta timp. „Va fi gândit voievodul-erou - se 
întreabă Dinu C. Giurescu -— că între aliaţii ce urmăresc o cauză 
majoră trebuie să precumpănească totuși — chiar şi când se ivesc 
divergențe și rivalități — un fond intangibil de lealitate? Și a plătit 
cu viaţa pentru această încredere a sa“. 

Explicaţia gestului lui Basta trebuie s-o găsim în întâmplările 
petrecute la Cluj, pe la mijlocul lunii august. Iată care au fost 
acestea. Lângă Turnul Croitorilor, acolo unde fusese sacrificat 
viteazul căpitan Baba Novac, Mihai oficiază, cu un sobor de preoți, 
o mare slujbă în cinstirea sa, ridică steagul cel mare și transmite 
împăratului mesajul că el are trebuință de Transilvania și de aceea 
nu se gândește să i-o cedeze. Motive suficiente pentru împărat ca 
să apeleze la Basta pentru a-l da pieirii pe Mihai, prin mișelie. Fapt 
deosebit de semnificativ: la aflarea veștii uciderii lui Mihai, 
împăratul n-a fost câtuși de puţin tulburat, „deşi - menţiona nunțiul 
papal Spinelli, la 4 septembrie 1601 ~ am înţeles, din altă parte, 
mai tainică și sigură, că faptul nu numai că nu a displăcut Majestății 
Sale, dar poate că execuţia n-a avut loc fără ordinul secret al 
Majestății Sale“. 


1. Cf. Magazin istoric, nr. 5/1975, p. 6. 

Împăratul nu a luat nici o măsură de pedepsire a lui Basta, care 
l-a înștiințat, printr-un trimis personal, pe la mijlocul lunii 
noiembrie, de cele întâmplate. După citirea scrisorii lui Basta, 
Rudolf a chemat pe diplomatul Carlo Magno, prieten devotat al lui 
Mihai Viteazul, pe care l-a însărcinat să meargă în tabăra lui Basta 
pentru a ridica „o mare cantitate de lucruri curioase“ și hainele lui 
Sigismund Bathory, pierdute de acesta în bătălia de la Gorăslău. 
Magno a adunat lucrurile ce. aparținuseră lui Mihai și care se 
răspândiseră între timp la Satu Mare, Cașovia și tabăra lui Basta, 
şi le-a predat lui Rudolf. 

Habsburgii nu numai că nu au condamnat fapta lui Basta dar, 
în luna noiembrie, împăratul și miniștrii săi s-au declarat „complet 
satisfăcuţi““ de înlăturarea lui Mihai. Rezultă clar și fără nici un 
dubiu că împăratul Rudolf al II-lea a fost implicat direct în 
asasinarea lui Mihai Viteazul, fiind autorul moral, iar generalul 
Gheorghe Basta, executorul docil. 

O scrisoare trimisă de Ieremia Movilă, la 1 septembrie 1601, 
lui Leon Sapieha, cancelar lituanian, menționează: „Vă mai 
înștiințăm, de asemenea, cu siguranță, cum că Mihai Vodă pieri la 
Turda în 19 a lui august, ucis din ordinul lui însuși Gheorghe Basta, 
dintâi fu împușcat, apoi i se tăie capul, și capul s-a expus pe câmp 
deasupra unui cal mort şi Gheorghe Basta nu permise a-l 
înmormânta“. 

În versiunea lui Ștefan Szamoskozy, ucigașii au târât trupul lui 
Mihai afară din cort „și a zăcut trei zile gol la marginea drumului. 
Capul cu barbă cu tot l-au pus pe hoitul unui cal [...]. În cele din 
urmă, l-au înmormântat niște sârbi într-o groapă mică“. 

Se cunosc mai multe relatări despre asasinarea lui Mihai 
Viteazul; le vom menționa, în cele ce urmează, pe cele mai 
importante. f 

Redăm, în primul rând, un raport al ambasadorului englez la 
Înalta Poartă, Henry Lello (1598-1601), adresat lui Sir Robert Cecil, 
la data de 12 septembrie 1601, Constantinopole!: 

„Acum 14 zile, am adus la cunoștința Excelenței Voastre 
(ştirea) că Maximilian, împreună cu Mihai, au izgonit pe Sigismund 
și au intrat în Transilvania. De atunci s-a confirmat — cu excepția 
intrării lui Maximilian, care a rămas la graniță, îndoindu-se de 
consimţământul populaţiei, sau din altă cauză și trimițând în locul 


|. Cf. Eric D. Tappe, Documents Concearning Rumanian History (1427-1601), 
Monton et Co. London, The Hague, Paris, 1964. 

său pe Gheorghe Basta - că între acesta din urmă și Mihai (după 
cum am primit acum știre) a izbucnit o mare neînțelegere, cine să 
fie căpetenia [ţării] şi, pe când Mihai dormea în cortul său, Basta 
l-a împresurat [cu oștenii săi] și l-a ucis. Se spune că acesta s-ar 
fi datorat împăratului, el îndoindu-se de credința lui Mihai“. 

Astfel, o versiune cu totul diferită, a celor întâmplate după 
moartea lui Mihai, ne-o oferă Ciro Spontoni, secretarul generalului 
Basta și redactorul memoriilor sale, sub titlul Historia della 
Transilvania, lucrare apărută la Veneţia, în anul 1638: „După 
aceasta, (asasinarea lui Mihai, fiind considerată «gentissima 
essecutione»], se ţinu consiliu, la care au participat conducătorii 
ambelor armate [imperială și română, n. n.], care au declarat 
supunere față de ordinele generalului Basta; s-a hotărât, de 
asemenea, a se trimite capul lui Mihai în Ţara Românească, 
socotindu-se că, dacă nu l-ar fi trimis, [...] boierii n-ar alege alt 
voievod [...]. Capul fu deci îmbălsămat și încredințat comisului lui 
Mihai, care îl ceru cu cea mai mare stăruință spre a-l duce în Ţara 
Românească.“ Numele acestui comis era Leca, albanez care 
îndeplinise diferite solii ale lui Mihai pe lângă imperiali și care, 
alături de aga Leca, de același neam, făcea parte din tabăra lui 
Mihai, dar pe care l-a trădat în cele din urmă, trecând de partea 
lui Basta (Ștefan Szamosközy). 

Izvoarele franceze contemporane evenimentelor din 1601, între 
care un loc aparte îl ocupă Iacob de Thon, consemnează: „Trupul 
lui [Mihai] dezbrăcat, fu aruncat să zacă, spre oroare, la malul 
râului, până de cu seară, într-un mod nedemn. lar de noapte, fu 
înmormântat în acel loc, din ordinul lui Ioan Schneckenhaus, tribun 
al miliției sileziene“. 

Gh. Palamede, în 1607, spune că vreme de trei zile și trei nopți 
capul lui Mihai a rămas așezat pe un cal’ mort ce-i aparținuse, 
vreme în care trupul a rămas neîngropat. „Mulţi se strângeau acolo, 
priveau cu jale și, clătinându-și capul, criticau aspru pe Basta. Iar 
după trei zile și trei nopţi, tot niște ostași din vechii slujitori ai lui 
Mihai, l-au îngropat noaptea, pe ascuns, și mulți l-au plâns cu 
prisosință“. 

G. Brâncovici, sârb de origine, care a trăit o vreme în Țara 
Românească, între anii 1680-1689, a relatat că, după uciderea lui 
Mihai, „cu îngăduirea lui Basta, capul lui fu îngropat împreună cu 
trupul și, mai jos, grăiesc cum că, după ce a trecut câtva timp, a 
fost dus şi înmormântat la mitropolia din Bălgrad“. 


36 PAUL ȘTEFĂNESCU 


De la munteni, tradiția consemnează următoarele: „Capul 
ascuns a fost dus în taină de un oarecare căpitan, numit Izubașa, 
în mănăstirea de la Târgoviște, ce se află pe o colină ridicată, numită 
mănăstirea din Deal și a fost înmormântat acolo“. 

Wolfgang Bethlen, reprezentant al izvoarelor ungurești, 
menționează ştirea, conform căreia, trupul. lui Mihai ar fi fost 
transportat la biserica românească de la Alba Iulia. 

Letopiseţul lui Miron Costin se referă la spusele unor „oameni 
bătrâni de pe acele vremi“ care confirmă că lui Mihai vodă „i-au 
tăiatu capul și l-au dus Basta la Giurgiu, iar trupul până a triia dzi 
au stat la vederea tuturora neîngropat“, oștile sale fiind slobozite 
din tabără. 

Șerban Vodă Cantacuzino 


Domn al Munteniei (1673-1688), Șerban Vodă Cantacuzino 
s-a remarcat, încă din timpul vieţii, ca o personalitate de prim rang 
pe tărâm politic și cultural, punându-și amprenta asupra întregului 
veac al XVII-lea. Cu toate acestea, el a fost unul dintre cei mai 
controversați domnitori din istoria Ţării Românești. Domn autoritar, 
ce putea fi asemuit cu oricare alt monarh absolut european din acea 
vreme, el s-a dovedit a fi un om politic și diplomat iscusit, în 
comparaţie cu alți domni ce au ocupat scaunul ţării. Prin politica 
sa, Șerban Cantacuzino căuta să se îndepărteze de tutela otomanilor 
şi să se apropie de Imperiul austriac, politică ce a avut un larg ecou 
în acele vremi. Dată fiind poziţia geografică a Ţării Românești, 
aflată la întretăierea a trei mari puteri (Turcia, Rusia și Austria), ne 
putem lesne imagina că un calcul politic greşit putea avea 
consecințe dezastruoase pentru independenţa şi integritatea 
teritoriului ţării. Orice tactică ar fi adoptat domnitorul, era firesc ca 
boierii să se împartă în două mari tabere: adepţi și adversari. Boierii 
ostili domnului își manifestau opoziția mai ales datorită faptului că 
acesta, conform obiceiului feudal al vremii, acorda privilegii numai 
acelora care îi erau favorabili, persecutându-i pe opozanți. Atitu- 
dinea domnului a împins la maximum nemulțumirea unor boieri, 
care, nu întâmplător, îi erau rude apropiate. Tensiunea internă 
provocată de nemulțumirea unui mare număr de boieri, grefată pe 
o conjunctură internațională ce putea deveni defavorabilă 
independenţei Ţării Româneşti, făcea posibilă ipoteza suprimării, 
prin violenţă, a domnului. Relatările contemporane evenimentelor 
pledează în favoarea acestei ipoteze. Dar părerile sunt împărţite. Le 
vom trece în revistă pe cele mai plauzibile. 

Astfel, după o sursă, Șerban Vodă și-ar fi aflat sfârşitul datorită 
încălcării testamentului lăsat de mama sa, Elena Cantacuzino (2 
martie 1688). Domnul făcu împărțeala averii după placul lui și își 

atribui, firește, partea leului, ceea ce îi atrase răzbunarea păgubiţilor. 
Așa se explică moartea subită a acestuia, 18 luni mai târziu, în 
Palatul domnesc din Bucureşti și, dacă zvonul care circula prin ţară 
era adevărat (că el a fost otrăvit de fraţii săi, Constantin și Mihai), 
se poate trage concluzia că nu numai politica lui de înclinare către 
austrieci a fost cauza acestui asasinat. 

Pe de altă parte, este cunoscută viața stolnicului Constantin 
Cantacuzino şi rolul jucat de acesta în drama Brâncovenilor. Vom 
reproduce un scurt pasaj care se referă la subiectul lucrării noastre!. 

„La 7 ianuarie 1716, a sosit la București capugiul Porții, pentru 
a-i lua domnia lui Ştefan Vodă Cantacuzino, fiul stolnicului 
Constantin Cantacuzino. În noaptea de 7 spre 8 ianuarie, stolnicul 
se duse în taină la capugiu, pentru a-și dezvinovăți feciorul. Firea 
acestui om, atât de deştept și de învățat, era nemaipomenit de 
ciudată. Şi nu putem ști, cu siguranță, până azi, dacă a fost el un 
criminal pervertit, sau poate numai un năpăstuit, despre care se 
vorbea numai rău, fiindcă a spune tot binele ar fi fost prea greu. 
Rafail monarhul, alias Radu Vormicul Popescu, spune despre el că 
în noaptea aceea, când se duse la capugiu pentru a-și dezvinovăți 
fiul și pe sine însuși, îi spuse: ce dovadă mai mare poate fi despre 
credinţa lui către turci, decât faptele vieții lui? Pe fratele său, Șerban 
Vodă, cât a luat seama că se înțelege cu nemţii și e viclean 
împărăției turcești, îndată l-au otrăvit de-au murit; așijderea și pe 
un alt frate al său, anume pe Iordachi, carele, fiind de Șerban Vodă 
trimis la nemți, făcea tulburări, l-a otrăvit de-a murit“. 

Nicolae Iorga a emis ipoteza că omorul ar fi fost cauzat de 
otravă cu acţiune lentă, sau administrată în mod repetat în doze 
mici, cumulative. 

Miodrag Miliu (de la Universitatea din Timișoara) își începe 
documentata expunere“ în privința enigmei dacă Șerban Canta- 
cuzino a fost otrăvit, sau nu, prin a face o amplă analiză a climatului 
ce domnea în sânul familiei postelnicului Constantin Cantacuzino, 
tatăl domnitorului. Postelnicul a murit tânăr, din cauza unor uneltiri 
politice, lăsând în urma sa o familie numeroasă, care, în afară de 
soţia lui Constantin Cantacuzino - Elena - număra șase fii, 
Drăghici, Șerban, Constantin, Mihai, Matei, Iordache și mai multe 
fiice. Între urmași, ajunși la vârsta majoratului, se vor ivi 


1. Cf. C. Gane, 7recute vieți de doamne și domniţe, vol. 1, II, VII, Ed. Universul, 
București, 1941. 


2. Cf. Magazin istoric, nr. 7/1978, p. 32. 

neînţelegeri, legate, pe de o parte, de împărțirea averii lăsate de 
postelnic, iar pe de altă parte, de vederile lor politice, diametral 
opuse, care se vor accentua către sfârșitul domniei lui Șerban 
Cantacuzino. 

În privinţa averii, reținem scrisoarea-testament din 18 septem- 
brie 1667, prin care Elena, văduva postelnicului Cantacuzino, 
înțelegea să împartă moșia celor șase fii ai ei. De fapt, fiecare fiu 
avea dreptul la câte o şesime din beneficii. Patru dintre fii mai 
primeau, în plus, câteva sate, iar lui Constantin Stolnicul i se 
atribuia, în exclusivitate, dreptul asupra românilor aflaţi pe mai 
multe moșii, ca și un loc de casă în București, pe care urma să-l 
stăpânească în comun cu cel mai mic dintre fraţi, Iordache. Șerban, 
în schimb, era cel mai defavorizat în împărțirea bunurilor. 

După obiceiul timpului, menţinut încă multă vreme, oamenii 
cu dare de mână și credință în Dumnezeu făceau, cel puţin o dată 
în viaţă, pelerinaj la Locurile Sfinte. Așa a făcut și Elena 
Cantacuzino și, înainte de a pleca în lunga călătorie, s-a gândit să 
lase o scrisoare, ce se voia un document care să reglementeze, în 
mod clar, modul de administrare a bunurilor familiei pe perioada 
absenței sale. Documentul începea prin a-i sfătui pe cei patru fii 
(Drăghici decedase în luna septembrie, 1667, iar Șerban ocupa, din 
1678, scaunul domniei) să trăiască în dragoste frăţească, „că unde 
iaste dragoste, acolo iaste şi pacea“. Aluzia era mai mult decât 
transparentă, neînțelegerile dintre fraţi fiind probabil un lucru de 
notorietate. Ispravnic - un fel de administrator delegat - al moșiilor, 
fusese desemnat Constantin - cel de-al treilea fiu, iar ceilalți fraţi 
erau obligaţi să-l asculte. Documentul mai cuprindea și o clauză 
care se referea la cazul în care postelniceasa ar fi murit în timpul 
efectuării călătoriei. Clauza stipula că moşiile urmau să fie împărţite 
în cinci părți egale ce reveneau celor patru frați şi urmașilor 
răposatului Drăghici, lui Şerban, domnul, nerevenindu-i decât 
câteva sate, oferite ca zestre pentru fiicele sale. 

Şerban Cantacuzino era pe drept nemulțumit de modul cum se 
făcuse împărțirea averii tatălui său și făcea presiuni asupra fratelui 
său, stolnicul, să revină asupra deciziei. Acesta însă susținea că a 
doua împărţire, cea din 1681, o anulase de fapt pe prima și, prin 
urmare, Șerban nu se mai putea bucura decât de cele câteva sate 
lăsate ca zestre fiicelor sale. Cei ce îşi disputau averea lăsată de 
postelnicul Constantin Cantacuzino se împărţiseră în două tabere. 
Mihai s-a alăturat lui Constantin, la care aderase și spătarul 

Constantin Brâncoveanu, nepotul de soră al Cantacuzinilor. Cealaltă 
tabără îl avea în frunte pe domnul Șerban, cu susținătorii săi: fratele 
său, Iordache și Constantin Bălăceanu. ` 

Tabăra care avea ca mentor pe Stolnicul Constantin Cantacu- 
zino activa şi pe plan politic, adoptând o politică prudentă, de 
echilibru între turci și austriecii ce-și disputau supremația asupra 
Ţării Românești și visa păstrarea autonomiei țării. Era, de altfel, o 
politică realistă, dat fiind condiţiile existente. 

Dar mersul evenimentelor internaționale avea să influenţeze și 
să-și pună amprenta asupra neînțelegerilor din sânul familiei 
Cantacuzinilor. În luna octombrie 1688, în dorința de a preîntâm- 
pina ocuparea ţării de către otomani, sau austrieci, ce se aflau în 
conflict deschis, Șerban Cantacuzino a trimis o solie la Viena, cu 
scopul de a purta tratative cu împăratul Leopold. Solia era alcătuită 
din Iordache Cantacuzino [unul din fraţi, n. n.] și marele comis, 
Șerban. Pentru a înșela vigilenta otomanilor și a asigura succesul 
soliei, Șerban Vodă a scris Porții că i-a trimis pe cei doi „ca să 
îndemneze - cum menționa cronicarul Radu Popescu - și să roage 
ca să facă pace între împărați“. În absența oamenilor de încredere 
ai voievodului, plecaţi la Viena, și deci în imposibilitatea de a-i 
contracara imediat, stolnicul și Constantin Brâncoveanu au încercat 
din nou să-l determine pe domn să nu forțeze desfășurarea eveni- 
mentelor, „ca nu cumva, din pricina lui, să dea pradă necredin- 
cioșilor din Ţara Românească“, ci să aștepte rezultatul atât al 
ostilităților ruso-turce (din Crimeea), cât și al celor austro-turce, 
pentru a se pronunţa abia după aceea. Șerban nu a ţinut seamă de 
avertismente, pregătind oaste de 20.000 de soldaţi și turnând 40 de 
tunuri, în vederea războiului ce plănuia să-l ridice împotriva 
„inamicului creştinătăţii“! 

Dimitrie Cantemir arată că acest „zel creștinesc“ avea „să-i 
aducă pieirea, căci, neputând să-l oprească în intenţiile sale greşite, 
Constantin Stolnicul, Mihai Cantacuzino și Constantin Brâncoveanu 
au decis să-l otrăvească pe Șerban, folosindu-se de serviciile unui 
servitor aflat în slujba domnului. Astfel, la două săptămâni după 
plecarea soliei la Viena, în luna „,octovrie 29 de zile cursul anilor 
7197 (1688), luni dimineaţa, la două ceasuri din zi și-a dat fericitul 
suflet“. 

Moartea domnului a stârnit vii controverse. Anton Maria Del 
Chiaro, secretarul viitorului domn Constantin Brâncoveanu, afirmă 

fără a lăsa nici un fel de dubiu: „otrăvit de ai săi“. O părere similară 
emite şi cronicarul Ion Neculce care crede „să-l fi otrăvit frații lui, 
stolnicul Constantin și spătarul Mihai“. O poziție rezervată adoptă 
banul Mihai Cantacuzino care, în lucrarea sa Genealogia, caută a 
nu-și pune familia într-o lumină nefavorabilă și trece peste cauzele 
morţii lui Șerban Vodă, menţionând doar că „I-a prididit grabnică 
moartea“. 

Radu Greceanu, cronicarul oficial al domniei lui Constantin 
Brâncoveanu, încearcă să-şi dezvinovăţească. stăpânul care i-a 
urmat la tron lui Șerban. După ce au pornit la drum către Viena - 
menţionează cronicarul muntean - ajunși în Transilvania, au 
întâmpinat o serie de piedici, pe care le-au rezolvat cu sprijinul lui 
Constantin Brâncoveanu, venit în ajutorul lor, la îndemnul lui 
Șerban Cantacuzino. La reîntoarcerea lui Constantin Brâncoveanu, 
Şerban era deja grav bolnav și Brâncoveanu a vegheat neîntrerupt 
la căpătâiul lui până şi-a dat obștescul sfârşit. Moartea domnului 
- scrie Radu Greceanu - l-a afectat foarte tare pe Constantin 
Brâncoveanu, care era străin de hotărârea boierilor de a-l alege ca 
domn. Când delegaţia, trimisă de boieri la el, a venit ca să-i propună 
scaunul ţării, Brâncoveanu i-ar fi refuzat, sub pretextul că aceasta 
ar fi o sarcină mult prea grea pentru el, lăsându-se, în final, 
înduplecat, ca urmare a stăruințelor unanime ale Adunării. 

Realitatea se pare că a fost însă cu totul alta. Pe patul de moarte, 
Șerban Vodă îl recomandase ca succesor la tronul ţării pe fratele 
său Iordache, dar dorința nu i-a fost luată în seamă de Adunarea 
boierilor, care a pretextat că Iordache se afla departe de ţară, în 
acele clipe. A 

Înalta Poartă ar fi putut interveni și numi un domn străin 
intereselor țării, dar, din motive rămase necunoscute, nu a făcut 
acest lucru. Se mai știe că, după moartea acestuia, soția lui Șerban 
Vodă a încercat să-l înscăuneze pe fiul său, beizadeaua Gheorghe, 
dar acesta fiind minor, Adunarea boierilor a refuzat propunerea 
doamnei, în acele momente țara având nevoie de un domn energic 
şi capabil. Iată deci că la capătul mai multor tentative s-a ajuns, în 
cele din urmă, la Constantin Brâncoveanu. Dimitrie Cantemir spune 
că Brâncoveanu doar „se prefăcea că are mare întristare“* pentru 
moartea unchiului său, privind „cu bucurie ascunsă“ sceptrul 
domnesc. 

Divergenţele dintre Constantin Brâncoveanu și Şerban 
Cantacuzino aveau să iasă la lumină după moartea celui de-al 

doilea, când atitudinea primului faţă de soţia și fiul fostului domnitor 
s-a concretizat prin aceea că averile lor au fost parțial confiscate, 
iar urmașii lui Şerban, obligați să plătească 300 de pungi cu bani 
și puși, vreme de un an de zile, sub strictă pază militară. 

Radu Popescu aduce o serie de informaţii asupra celor petrecute 
la 29 octombrie 1688, care sunt confirmate și de Dimitrie Cantemir. 
Radu Popescu scria că plana îndoiala în privinţa cauzei reale a 
morţii lui Șerban Vodă: „Vreun adevăr atuncia nu se va putea găsi, 
ce era îndoire, sau va fi, sau nu va fi“. La rândul său, Dimitrie 
Cantemir arată că, după o vreme, când au izbucnit divergențe între 
Constantin Brâncoveanu și Constantin Cantacuzino, domnitorul i-ar 
fi adus acuzaţia fățișă stolnicului: „Voi voiți să mă pierdeţi... Pe 
unchiul meu Șerban Vodă, pe fratele vostru, l-aţi adăpat cu venin 
de moarte...““. După cum se știe, Constantin Cantacuzino Stolnicul 
a recunoscut singur crima comisă. În ianuarie 1716, cu prilejul 
mazilirii fiului său Ștefan Cantacuzino, stolnicul, în încercarea 
disperată de a recâștiga bunăvoința sultanului, a spus că-l otrăvise 
pe Șerban, pentru că se abătuse de la politica dusă de Înalta Poartă. 

Între timp, conjunctura politică internaţională din Balcani luase 
o altă turnură, care va explica atitudinea adoptată de Constantin 
Brâncoveanu. Astfel, în a doua jumătate a secolului al XVII-lea, 
victoria forțelor unite austro-polone de la Viena i-a silit pe otomani 
să treacă în defensivă, dând posibilitatea Imperiului habsburgic să 
domine în unele dintre țările în care, până atunci, au dominat turcii. 
După preluarea domniei, Brâncoveanu a trimis imediat doi boieri 
să ajungă din urmă solia, expediată la Viena de predecesorul lui. 
Astfel, delegația s-a prezentat la împărat în numele noului domn, 
modificând totodată şi scopul misiunii: „Domnul nu poate renunța 
la protecția Porții, cu atât mai mult, cu cât împăratul nu se obligă 
să-i cuprindă în tratatul de pace pe care își propune să-l încheie 
cu turcii.“ Solii, dându-și seama că orientarea politică austrofilă a 
lui Şerban Vodă se diminuase, de teamă, nu s-au mai întors în 
Țara Românească și s-au oprit în Transilvania. 

Gruparea formată în jurul lui Constantin Brâncoveanu a intrat 
în conflict cu familia Cantacuzinilor, dând impresia, la prima 
vedere, a unui complot de palat, când, în realitate, era vorba de 
interese politice, cu implicații mult mai largi. 

Alexandru Popescu! face o analiză pertinentă a situației politice 

a momentului. Boierii țării se adunaseră în Spătăria cu stele, pentru 
a-l alege domn pe Constantin Brâncoveanu. 

În această vreme, domnul zăcea - conform celor relatate în 
cronica ţării — „ca un mort din cei proști, [simpli, n.n.]“, vegheat 
doar de familia sa. Această împrejurare, adăugată la discuțiile 
aprinse dintre voievod și frații săi (dintre care Constantin Stolnicul 
era personalitatea cea mai reprezentativă), ca şi amintirea unor 
evenimente, în cursul cărora Șerban nu se sfiise să-i înfrunte pe 
cei mai de seamă boieri ai ţării, au determinat răspândirea unor 
zvonuri în legătură cu sfârşitul său, anume, că pe Șerban „l-au 
otrăvit Constantin frate-său și Constantin logofăt Brâncoveanu, 
nepotu-său“ (cf. Radu Popescu). Multe din scrierile vremii, și chiar 
de mai târziu, scot în evidență această bănuială, care a fost preluată, 
după aceea, de unii istorici. 


Miron Costin 


Aparţinând neamului Costineștilor, stirpe de boieri care, în 
veacul al XVII-lea, a dat Moldovei oameni energici, plini de 
ambiţii, râvnitori de avere, ca și de măriri, dar totodată iubitori de 
libertate și buni români, membrii familiei Costin dobândiseră cele 
mai înalte ranguri din vremea aceea, vizând chiar domnia. 

Velicico ajunsese, prin propriile merite, mare hatman, adică 
comandantul oștii Țării Moldovei; cât îl privește pe Miron, tot prin 
propriile-i merite, dobândise funcția de mare logofăt, deci era 
primul demnitar al țării, șeful cancelariei domnești, păstrătorul 
sipiliului statului. 

Bărbat înzestrat cu talent politic și scriitoricesc, posedând o 
strălucită cultură umanistă, Miron Costin a îndeplinit, pe rând, 
funcţiile de pârcălab la Hotin, vomic în Țara de Sus și apoi în Ţara 
de Jos, mare logofăt. A participat la expedițiile militare din 
Transilvania (1659-1660), din Ţara Românească, ajungând până în 
Oltenia (1663) - când a văzut şi a cercetat „pragurile“ [adică 
picioarele, n. n.) podului ridicat de Traian peste Dunăre, la Drobeta 
Turnu Severin. A revenit la Târgoviște și București în vremea 
răscoalei seimenilor (1665). În 1683, a străbătut iarăși Transilvania 
şi a mers cu oastea lui Duca Vodă până la Viena, unde a luat act 
de înfrângerea și decapitarea lui Cara Mustafa. Cu prilejul asediului 
Vienei, a acţiunii energice a lui loan Sobieski, a domnului muntean 
Șerban Cantacuzino, oastea moldovenească i-a ajutat pe asediați. 

Înrudit cu o seamă de familii de mari boieri și dregători din 
Ţara Românească - Velica era căsătorită cu boierul muntean Mihail 
Spătarul Dedulescu - Miron Costin nu s-a rezumat în a-și îndeplini 
obligaţiile oficiale, ci s-a dedicat, cu toată ființa sa, scrisului, 
remarcându-se ca un istoric competent și mare cronicar al neamului 
românesc. Lucrările sale de căpătâi, care pot fi citite și astăzi şi 

constituie o reală sursă pentru istorici sunt: De neamul 
moldovenilor, Letopiseţul Țării Moldovei, Istoria în versuri polone 
despre Moldova și Țara Românească şi, mai cu seamă, Predoslovia 
de la Neamul moldovenilor. Scria Miron Costin în această din urmă 
lucrare: „Să încep osteneala aceasta, după atâtea veacuri de la 
descălecatul ţărilor cel dintâi de Traian, împăratul Râmului, cu 
câteva sute de ani peste mie trecute, să spărie gândul. A lăsa iarăși 
nescris, cu mare ocară înfundat neamul acesta de o seamă de 
scriitori, este inimii durere. Biruit-au gândul să mă apuc de această 
trudă, să scot lumii la vedere felul neamului, din ce izvor şi seminţie 
sunt lăcuitorii țării noastre, Moldovei și Ţării Muntenești și românii 
din țările ungurești, că toți un neam și odată descălecaţi sunt... 

Conștient de răspunderile ce-i incumbă istoricului față de 
posteritate (,,Eu voi da seamă de ale mele câte scriu“), Miron Costin 
nu vrea nici să laude fără temei, nici să hulească. Integrat deplin 
în concepţia clasei sale, amestecat în rivalitățile care au conferit 
epocii o înfățișare dintre cele mai dramatice, cronicarul și-a iubit 
patria cu ardoare. Era dator, prin urmare, să lumineze originile 
poporului român, în întregul lui, căci „toţi au avut aceeași soartă și 
aceeași suferință“. Anumite împrejurări biografice explică lărgirea 
sensibilă a orizontului său istoriografic. Emigraţia Costinilor în 
Polonia în 1633, când viitorul cronicar nu avea decât un an, avea 
să-i ofere, mai târziu, mijloacele unei instruiri temeinice în mediul 
erudit de la Bar și posibilitatea de obiectivare a istoriei naționale. - 

„Ideea unităţii poporului român - sintetizată în aceste câteva 
rânduri din Predoslovie - arată Dumitru Almaș - este o idee majoră 
în opera, în gândirea istorică și în practica politică a cronicarului 
Miron Costin“l. În sprijinul acestei idei, pentru lămurirea şi 
convingerea contemporanilor - oameni de cultură, ori șefi politici 
- el a adus argumente geografice, etnogenetice, istorice, arheo- 
logice, lingvistice, etnografice, politice și culturale. Și chiar dacă 
interesele și concepțiile caracteristice orânduirii feudale nu i-au 
permis să înțeleagă perfect necesitatea unirii poporului român, 
într-un singur stat, Miron Costin a militat cu ardoare, a luptat cu 
condeiul și spada, jertfindu-se, în fond, pentru îndepărtarea 
dominaţiei otomane și eliberarea tuturor românilor. 


1. Cf. Magazin istoric, nr. 9/1968, p. 24, 10/1969, p. 42, 10/1975, p. 3. 

Scurtă trecere în revistă a 
operei lui Miron Costin 


În 1675, Miron Costin termina de scris Letopiseţul Țării 
Moldovei, opera capitală a marelui cronicar. În această lucrare, 
autorul a acordat un spaţiu larg descrierii evenimentelor istorice din 
toate țările române. Mihai Viteazul ocupa capitolele 2, 3 şi 4. În 
ciuda faptului că era înrudit cu Movileștii — adversari ai lui Mihai 
— voievodul reprezenta, în ochii lui Miron Costin, „acel vestit între 
domni“, care, „fără zăbavă“, știa să strângă oastea, apreciată la mai 
bine de 30.000 de luptători și, mai presus de toate și pentru prima 
dată în istoria românilor, să unească Țara Românească cu 
Transilvania, „de pe acele vremi are nume de-i dzic Mihai Crai“. 
l-a menționat, cu minuţiozitate, fapte de arme în războiul 
antiotoman: „multe pagube au făcut Mihai Vodă turcilor peste 
Dunăre...““, Descriind cu lux de amănunte, tactice şi strategice, 
bătălia de la Bucov (20 octombrie 1600, lângă Ploieşti), el îl 
zugrăvește pe voievodul din Ţara Românească „singur Mihai Vodă 
ca un leu în fruntea războiului“. În ceea ce privește descrierea 
bătăliei de la Verbia (mai, 1600), o încheie în felul următor: „Și 
era Mihai Vodă vestit în războaie în toate aceste părți, cât îndată 
ce au sosit la Suceava, i s-au închinat și cetatea Sucevei și a 
Neamţului, la cetăți puind oșteni de-ai săi pedestrași... 

Când a terminat de scris Letopisețul Țării Moldovei, Miron 
Costin își avea de acum închegată imaginea privitoare la originea 
neamului românesc: „Fost-au gândul mieu, iubite cetitoriule, să fac 
letopiseţul ţării noastre Moldovei din descălecatul ei cel dintâi, 
carele au fost de Traian împăratul și urdzirăm și începătura 
letopiseţului. Ce sosiră asupra noastră cumplite aceste vremi de 
acum...“. Miron Costin a fost primul cronicar care și-a propus să 
dea o bază ştiinţifică istoriei contemporane lui, să aducă completări 
letopiseţului lui Grigore Ureche, să ia o atitudine critică împotriva 
„băsmuitorilor““, adică a acelora care foloseau surse neconfirmate 
ale descrierii lor. 

Originar din Moldova, Miron Costin va scrie, în primul rând, 
istofia acestei provincii, continuând cu epopeea neamului, în care, 
sub forma unei cronici, descria fapte și oameni pe care i-a cunoscut 
direct în tumultuoasa lui viaţă, înglobând în lucrarea sa, istoria 

întregului spaţiu românesc. Miron Costin se dovedeşte a fi un istoric 
adevărat, incluzând în lucrarea sa, pe lângă datele culese din tradiția 
orală, și pe cele din propriile amintiri, totul fiind însoțit de un 
impresionant aparat bibliografic, pentru acele vremi. Ca și istoricii 
contemporani nouă, Miron Costin nu reproduce izvoarele, ci le 
prelucrează, am spune, cu rigurozitate științifică, le asamblează 
într-o unitate bine închegată, după un plan propriu, reușind să 
înjghebe o cronică obiectivă, nepărtinitoare, având la bază numai 
adevărul istoric, „că nemică nu strică credința celor ce scriu 
letopiseţele ca fățărnicia, când veghe voia unuia şi coboară lucrul 
cu hula altuia“. Nu putem să nu ne oprim asupra unui aspect 
important al operei sale, și anume descrierea contemporanilor lui 
Vasile Lupu: Matei Basarab, Gheorghe Rákóczy. Matei Basarab 
este zugrăvit astfel: „Om fericit peste toate domniile aceii ţări, 
nemândru, blându, direptu, om de țară, harnic de războaie, așa 
nefrântu și nespăimat, cât poți să-l asemeni cu mari oșteni ai lumii“. 
O descriere nu mai puţin măgulitoare îi atribuie lui Gh. Rákóczy, 
care a pierit în bătălia cu turcii: „Și aşea au fostu fârșitul și lui 
Racotii, domnu în mare fericire născut între cei fericiți cnedzi, mare 
fericit. Dară la ce mai aduce, nesățioasă firea omenească la măriri“. 

Suntem întru totul de acord cu Dumitru Almaș că Letopisețul 
Țării Moldovei ar binemerita un studiu actual mai aprofundat, 
tocmai din acest punct de vedere, și anume al tratării istoriei comune 
românești, în prima jumătate a veacului al XVII-lea, în cele mai 
importante cronici scrise în Moldova, sau Ţara Românească. 

O altă lucrare importantă, scrisă de Miron Costin, este De 
neamul moldovenilor, de fapt al românilor, căci în letopisețul său 
se ocupă deopotrivă atât de moldoveni, cât și de muriteni și 
transilvăneni. Lucrarea în sine nu este o cronică propriu-zisă, ci un 
veritabil şi complex studiu istoric, ce tratează nașterea poporului 
român. Lucrarea îmbină cunoștințe din domeniile geografiei, 
filologiei și etnografiei teritoriilor ocupate de români. Titlul nu 
acoperă integral conţinutul, care se referă la întreaga istorie a 
românilor, abordată dintr-un punct de vedere surprinzător de 
avansat pentru acele vremuri. 

Predoslovia, despre care am menţionat deja, pune accent pe 
conştiinţa originii latine comune tuturor românilor, demonstrată prin 
multiple și solide argumente de ordin istoric, filologic, etnografic 
și arheologic. „Și limba este dovada că în graiul nostru până astăzi 
sunt cuvintele, unele latinești, iar altele italieneşti. Se miră un 

historic, anume Cavatie [este vorba de Cavatius, numele latinizat 
al istoricului maghiar Wolfgang Kowaczocy, ce a trăit în secolul 
al XVI-lea, n.n.], dzicând: «De mirat lucru este că limba 
moldovenilor și a muntenilor mai multe cuvinte are în sine 
rimlenești, decât a italienilop»“. Miron Costin își începe istoria cu 
Traian împăratul, vorbind despre eroismul lui Decheval, craiul 
dachilor, şi continuând cu Dachia. El pune, în acest fel, stâlpii de 
temelie ai istoriei poporului român, introducând, pentru prima oară 
în istoria universală și românească, geneza poporului și a statului 
român, „prin descălicarea lui Traian cu romanii de la Italia“. Miron 
Costin vorbește astfel despre nașterea poporului român și 
întemeierea statului nostru. luând atitudine împotriva denigratorilor 
originii noastre, mai cu seamă a lui Simion Dascălul (care-l 
combătuse pe cronicarul Grigore Ureche), sau Misail Călugărul. 
Are numai cuvinte de laudă la adresa lui Lavrenţie Topeltiu (istoric 
sas din Mediaș, care a scris Origines et occasus Trânsylvanorum, 
tipărită la Lyon în 1667), unde face o comparaţie pertinentă între 
portul românilor din Transilvania, asemănându-l cu cel al dacilor 
și romanilor. 

Miron Costin pledează, cu dovezi concrete, în favoarea originii 
latine a românilor din toate cele trei provincii surori - Țara 
Românească, Moldova și Transilvania -— arătând că numele român, 
în ciuda variantelor utilizate de maghiari și slavi, provine de la 
roman și „că ieste tot unul, la toate țările“. În încheiere, cărturarul, 
plin de mândrie şi demnitate, afirmă: „Caută-te dară acum, 
cetitorule, ca într-o oglindă și te priveşte de unde ești, lepădând de 
la tine toate celelalte basme, câte unii au însemnat de tine, din 
neștiință rătăciţi, alţii din zavistie, care din lume între neamuri n-au 
lipsit niciodată, alţii de buiguite cripturi și deșarte“. 

În 1677, când solul polon Ian Gninski, trecând prin Iași, i-a 
cerut eruditului cărturar, a cărui faimă depășise de mult graniţele, 
să scrie o istorie a românilor pentru Mareck Matczinski, comisul 
Poloniei și prietenul său, Miron Costin a scris Cronica Țării 
Moldovei şi a Munteniei (Chronika ziem Moldawskich i Multan- 
skich). Lucrarea este o pledoarie asupra originii latine a românilor. 
Idei asemănătoare asupra originii, unităţii şi dreptului la libertate 
ale poporului român le promovează Miron Costin şi în /storia în 
versuri polone despre Moldova și Țara Românească, scrisă la. 
Dașov, în casa de vânătoare a regelui loan Sobieski, în iulie 1684, 
şi care cuprinde 750 de versuri ce se referă la formarea poporului 

român. Tot pentru uzul polonezilor va scrie Cronica polonă şi 
Poema polonă. 

Gândul suprem, subliniază Dumitru Almaș, era scoaterea 
românilor de sub dominaţia străină. Din acest motiv, întreaga sa 
operă de cronicar, sau scriitor, urmărea să stârnească interesul și 
înțelegerea pentru soarta poporului român. 

Traducând și prelucrând Istoria de crăiia ungurească, scrisă de 
Laurenţiu Toppeltin din Mediaș, Miron Costin abordează istoria 
Transilvaniei, aflată sub stăpânire maghiară, oprindu-se îndelung 
asupra faptelor lui loan Corvin de Hunedoara. 

Întreaga operă a lui Miron Costin, căruia i-am acordat un spațiu 
mai amplu în lucrarea noastră, pentru a completa cunoștințele 
dobândite în liceu, gravitează în jurul originii unice a românilor, 
idee sintetizată în cele șase Stihuri de descălecatul Țării, aflate după 
Predoslovia Letopisețului Țării Moldovei: „Neamul ţării Moldovei 
de unde se trăgănează [se trage, n. n.]? / Din ţările Râmului, tot 
omul să creadză / Traian întâi, împăratul, supuind pre dahii, Dragoș 
apoi în moldoveni premenind pre vlahi/Martor este Troianul, șanțul 
în țara noastră / Și Tunul Săverinul, munteni, în ţara voastră“. 

Miron Costin cărturarul, prin întreaga sa viață, faptă şi operă 
de cronicar a pledat pentru originea latină și unitatea românilor din 
Țara Românească, Moldova și Transilvania, care s-a consolidat în 
timp, înfruntând vicisitudinile veacurilor. 


* 


După cum am menţionat, Miron Costin, ca și fratele său 
Velicico, nutreau o mare simpatie pentru ţara vecină, Polonia, a 
cărei cultură le era mai mult decât familiară. Ei constituiau fruntea 
partidei pro-polone din Moldova şi susțineau, fără rezerve, acțiunile 
acestei puteri în lupta dusă împotriva otomanilor, influențați, într-o 
mare măsură, de fastul și strălucirea veșmintelor panilor poloni și, 
mai ales, de trupele de cavalerie ce atinseseră apogeul. 

Partida pro-polonă se confrunta cu o altă partidă moldoveană, 
mult mai numeroasă, ce se înființase pe vremea lui Ștefan cel Mare 
şi promova o politică tot antiotomană. Ea dădea dovadă de o tactică 
ce își propunea reducerea riscurilor la minimum, în așteptarea 
momentului prielnic pentru a da lovitura de grație Imperiului 
otoman. Partida era condusă de un vechi și priceput oștean, 


1. Cf. Magazin istoric, nr. 10/1975, p. 3. 

Constantin Cantemir. Era un om de arme vârstnic, care servise în 
armata poloneză, pe care o cunoștea foarte bine, și își dădea seama 
că polonezii, bazați mai mult pe cavalerie, puteau câștiga bătălii, 
dar nu puteau face față unui război de durată și de uzură cu turcii, 
mult mai numeroși, căliți în lupte şi dispunând de trupe diversificate 
și adaptate la condiţii diferite. Era evident că, prin poziţia geografică 
pe care o ocupa, Moldova se afla expusă și, în cazul unui eșec, 
cavaleria poloneză s-ar fi retras în ţară, iar Moldova ar fi rămas la 
discreţia trupelor otomane, dispuse să o transforme, fără nici o 
împotrivire, într-un pașalâc. Iată deci că între cele două partide se 
născuseră vii conflicte, cel care avea să decidă și să aibă ultimul 
cuvânt fiind domnul țării, Constantin Cantemir, care era totodată și 
șeful celei de a doua partide. 

Pentru a judeca ce a urmat, ne-am servit de următoarele surse, 
în pricipal: Dimitrie Cantemir, Viaţa lui Constantin Cantemir, Ion 
Neculce, Letopiseţul Țării Moldovei, precum şi de Legenda morții 
lui Miron Costin. Informaţii preţioase ne mai oferă Scrierile lui 
Nicolae Bălcescu și Nicolae Iorga. 

Între cele două partide, care, în fond, urmăreau deopotrivă 
același obiectiv - neatârnarea și independența Moldovei - s-au ivit 
fricțiuni, care au degenerat, din motive rămase obscure până în 
zilele noastre și cu șanse minime de a mai putea fi elucidate, până 
la suprimarea lui Miron Costin. Se pare că s-a recurs la acest mijloc 
extrem, fiind în joc însăşi existenţa statului moldovean. 

Ce s-a întâmplat? În luna decembrie a anului 1691, din ordinul 
domnitorului (Constantin (Cantemir (1685-1693), vătaful de 
păhărnicie Dumitraşcu Macri i-a tăiat capul boierului Miron Costin. 

Faptul în sine a fost interpretat de istorici în două feluri: 1° a 
fost vorba de o execuţie; 2° a fost un asasinat politic. 

Înainte de a trece la examinarea celor dguă ipoteze posibile, se 
cuvine să luăm notă de afirmaţiile lui Nicolae Iorga care 
menţionează că, după executarea hatmanului Velicico, vodă a 
considerat că nici fratele acestuia nu mai poate fi lăsat în viaţă: 
„„Ferindu-se de o întâlnire cu dânsul, el porunci să i se taie capul 
chiar la moșia de lângă Roman“. 

Răspunsul privitor la cauzele care l-ar fi determinat pe Dimitrie 
Cantemir să dispună uciderea lui Miron Costin îl aflăm, dacă am 
fi în măsură să ştim ce l-a făcut să-i ia viaţa, mai înainte, fratelui 
acestuia, Velicico. 

1° Ipoteza condamnării, admisă de Dimitrie Cantemir şi o serie 
de istorici, are la bază trădarea dovedită a lui Miron Costin față de 

domn, ca şi dreptul acestuia (după legislația țării de la vremea 
respectivă) de a executa, fără judecată, pe cei vinovați de înaltă 
trădare. O serie de cercetători care s-au aplecat asupra problemei, 
precum istoricul Mihai Ardeleanu în 1986 şi gazetarul Silviu N. 
Dragomir! , îmbrățișează această ipoteză. 

Silviu N. Dragomir este de părere că în cronica lui Ion Neculce 
- despre care vom vorbi mai jos — s-au strecurat o seamă de 
neadevăruri și insinuări, dar conține și principala afirmație care ne 
duce cu gândul la o execuţie a marelui logofăt, Miron Costin, iar 
nicidecum la un asasinat. Neculce scrie foarte clar că decapitarea 
a avut loc la Roman, precizând textual că Macri l-ar fi ridicat cu 
păhărniceii ținutului Roman de la moşia sa de la Bărboşi, ducându-l 
el la Roman. 

Ori, dacă era vorba de un simplu asasinat, Miron Costin ar fi 
fost decapitat pe loc, la moșia sa de la Bărboși. De ce să fi apelat 
oare Constantin Vodă la păhămiceii din ţinut? Ei erau persoane 
oficiale. 

De ce să-l fi dus în capitala ținutului și, mai ales, de ce să-l 
„asasineze“ în public? 

Ne întrebăm cum se face că sunt condamnați și executați doi 
fraţi, mari dregători, şefi ai unei partide politice și oameni influenţi 
pe tărâm militar și istoric? Ce au trădat, dacă nutreau vederi 
asemănătoare cu ale domnului, capul celeilalte partide? Dacă nu 
cumva partida lui Constantin Cantemir era cea care se abătuse de 
la linia declarată? Sau poate otomanii, prinzând de veste, au 
acţionat, falsificând nişte probe compromițătoare pentru cei doi fraţi, 
le-au pus în fața domnului. După cum se știe, un caz asemănător 
este și cel al lui Vlad Țepeș. 

Pentru unii istorici „apare indubitabil faptul că ridicarea marelui 
logofăt Miron Costin de la casa sa de la Bărboși, ducerea la Roman, 
la isprăvnicia de ţinut, și decapitarea în marea piață a orașului, în 
prezenţa mulţimii, începe să semene foarte mult cu o execuţie în 
toată regula, decât cu un asasinat — așa cum a încercat Ion Neculce 
să ni-l înfățișeze și așa cum s-a acreditat ulterior ideea“, conchide 
Silviu N. Dragomir? 

Oricât ar fi de reală această ipoteză și oricare ar fi fost 
prerogativele domnului, credem că o judecată cât de sumară s-ar 
fi impus, fiind vorba, mai ales, de rangul celor executați şi 


1. Cf. Silviu N. Dragomir, Enigme în jurul nostru, Ed. Enmar, 1998, p. 273. 
2. Ibidem, p. 279. 

contribuţiile aduse de aceștia țării. Părerea noastră este că nu poate 
fi vorba de o execuţie, mai ales dacă ţinem seama de felul cum a 
fost dusă ea la îndeplinire. 

2° Ipoteza unui asasinat politic, acceptată de Ion Neculce și, 
în zilele noastre, de Dumitru Almaș, reputat istoric. 

În cronica lui Ion Neculce, scrisă în 1733, la un mare interval 
după lucrarea lui Dimitrie Cantemir, datată 1716-1717, autorul 
relatează acest episod: „Deci Cantemir Vodă nu și-a socotit viața 
lui, că era trecut cu bătrâneţile, om de șaptezeci de ani, de numai 
că nu-i sosise ceasul morţii și lui, că s-au potrivit neprietenilor și 
nu şi-a cruțat sufletul său. Ca un tiran au trimes pe Macri vătaful 
de păhămicei cu slujitori din Roman, de l-au luat de acolo, de la 
casa lui, de la Bărboși, de l-au dus până la Roman și i-au tăiat 
capul“. 

La rândul său, Nicolae Bălcescu afirmă: „„Vătaful de păhărmnicie 
Dumitrașcu Macri, sosit pentru împlinirea poruncii domnești la 
moşia Bărboși, unde Miron Costin îngrijea de ceremonialul 
îngropăciunii soţiei, fără a mai asculta rugăciunea lui de a-l duce 
la lași, îl smulseră din braţele familiei sale și, ducându-l în târg la 
Roman, îl îngenuchiară și îi tăiară capul“. În continuare, Ion 
Neculce îl incriminează pe vătaful Macri: „Iară după ce au venit 
Macri și viind zapciu după zapciu să piară, nu l-au mai îngăduit. 
Și-au pus de l-au tăiat la Roman. Și mult s-au rugat lui Macri să-l 
ducă până la Iași, iară Macri, ca un om rău și de nimică, nu i-au 
fost milă de sufletul stăpânu-său. Și s-au grăbit de l-au omorât, 
că de l-ar fi dus la Iași poate s-ar fi îndreptat şi n-ar fi pierit“. 
Probabil că Miron Costin deţinea dovezi concrete care pledau pentru 
nevinovăția sa, dar interese, mai presus de orice, i-au grăbit 
uciderea, fapt care pledează în favoarea unui asasinat şi nu a unei 
execuții. 

În literatură este descris astfel momentul arestării lui Miron 
Costin de la conacul său din Bărboși: „Dar îndată a ajuns aici 
vătaful de păhămicei și, după dânsul, au mai venit zapciu după 
zapciu, din sfert în sfert de ceas, cerând să fie ucis Miron Costin... 
Printre puţinele slugi ale curții din Bărboși, care pregăteau 
înmormântarea jupânesei Ilina, vestea arestării logofătului a produs 
mare îndârjire. S-a adunat satul în jurul curții. Și odată cu inima 
oamenilor, s-a burzuluit vremea şi mai cumplit ca înainte. Macri 
a socotit că nu-și poate îndeplini aici crunta poruncă domnească: 
are prea puţini slujitori şi nu poate ghici până unde poate merge 
îndrăzneala sătenilor, care au înconjurat curtea, la vestea că au venit 

să-l ucidă pe logofăt... L-au suit în sanie și, înconjurat de slujitori, 
l-au pomit prin viscol, spre Roman“. 

Cele întâmplate au intrat în legendă și bătrânii povesteau că 
„faptele s-au petrecut într-un decembrie vrăjmaș, troienit și rece, 
în timp ce cărturarul făcea slujba rânduită pentru grijirea mult iubitei 
sale soţii, moartă de curând (Ilina, sau Ileana, nepoată bună a lui 
Simion Movilă). Mai spuneau bătrânii că marelui logofăt i s-a 
îngăduit să se spovedească și să se roage în lăcașul Precistei din 
centrul orașului Roman, după care vătaful de păhămicei a vrut să-i 
taie însuși el capul cu sabia. Dar bătrânul se ruga cu mare glas la 
vătaf să-l mai păsuiască și să-l ducă la Iași, la înfățișare, spre 
iertăciune în fața lui Vodă. Toate muierile de față plângeau cu mare 
bocet; iar din cauza zarvei, Dumitrașcu Macri, vătaful, a pus pe 
călău de i-a tăiat repede și cu iscusință capul și astfel barba, ce nu 
se vedea din nea, de albă, pe dată s-a înroșit împreună cu zăpada 
dimprejur. După execuţie, călăul și-a spălat mâinile mânjite de 
sânge la o fântână din preajmă, căreia de atunci i-a rămas numele 
de «Fântâna Gâdelub». Pe locul decapitării, feciorii Ioniţă, Nicolae 
și Pătrașcu au pus lespede pentru însemnarea cumplitei întâmplări. 
Iar corpul părintelui lor l-au dus în taină la Brănişteni, aproape de 
Roman, lângă aceea care i-a stat alături și în viaţă. Mai spuneau 
bătrânii că de față la cele întâmplate s-ar fi aflat și beizadeaua 
Dimitrie Cantemir, viitorul domn“l. 

Despre Miron Costin — menţionează Silviu N. Dragomir? „că 
un portret al său se află zugrăvit în biserica mănăstirii Teodoreni, 
de lângă Burdujeni, unde cronicarul este înfățișat în tabloul votiv 
împreună cu ctitorul Teodor Movilă“. 

Mormântul cronicarului nu a fost localizat dintru început, el 
fiind ţinut secret de către familie. Abia în acest secol, lucrurile s-au 
clarificat, o mare contribuţie având academicianul Gheorghe Balș 
care scria în lucrarea Bisericile moldovenești din veacurile XVII și 
XVIII (p. 180): „Biserica din Brănișteni-Roman păstrează piatra de 
mormânt a lui Vasile Costin din 1683. Dar V. A. Ureche a arătat 
în lucrarea Miron Costin, Opere complete, vol. II, p. 601, că în 
mormânt au fost așezați și cronicarul cu soţia lui, moartă înainte 
cu doar câteva zile“. 

În concluzie, considerăm că avem de a face cu un asasinat din 
raţiuni politice, victime fiind cei doi fraţi, Velicico și Miron Costin. 


t. Ibidem, pp. 280-281. 
2. Ibidem, p. 277. 


Antim Ivireanul 


Despre Antim Ivireanul nu se știe decât ceea ce el însuşi a 
notat, și anume că era de fel din Iviria (Georgia). Integrându-se 
atmosferei și preocupărilor din Țara Românească, el a reușit să 
depășească unele clișee, înlocuind imaginile convenţionale ale 
tipăriturilor şi coloritul în tonuri puternice, prin imagini realiste și 
cu un colorit nuanțat, armonizat cu gust și delicateţe. În oma- 
mentarea cărților religioase, Antim a inovat, evitând șablonarea și 
silindu-se să exprime, prin desene și culoare, spiritualitatea 
românească. 

Unde a deprins meșteșugul zeţăriei și turnarea literelor, nimeni 
nu poate preciza. Cert este că a turnat singur literele arabe ale 
cărţilor tipărite pentru uzul credincioșilor ortodocși din dioceza 
Antiohiei. După opinia profesorului Gabriel Ștrempel, nu este 
exclus ca Antim să fi deprins meșteșugul chiar la Bucureşti, pe 
lângă tipograful Mitrofan, fost episcop de Huși și numit, în vara 
anului 1691, episcop al Buzăului. 

Printre tipăriturile realizate de Antim, o mențiune aparte revine 
Evangheliarului, scris în limba greacă la București, între 1634- 
1645, aflat astăzi la Muzeul de artă bizantină din Atena. Exemplarul 
conţine 336 file pergament (45 x 29 cm) şi cuprinde biografiile 
evangheliştilor, textul Evangheliilor şi un Minologhiu (calendar cu 
toate sărbătorile anului). A fost scris, pictat, împodobit și ferecat 
din ordinul domnitorului, care l-a dăruit, în 1645, Patriarhiei 
ecumenice din Constantinopol. Nu se cunosc împrejurările în care 
volumul a ajuns, mai apoi, într-o mănăstire greacă din Bascov 
(Bulgaria), de unde a fost dus, în 1908, la Atena. Textul cărţii este 
scris pe două coloane, cu aur şi argint, de caligrafi experimentați. 
Se menţionează că lucrarea este opera mâinilor ieromonahului 
Antim din Iviria. 

Sunt cunoscute până acum şi alte opere ale acestui ieromonah 

- artist, de aceeași factură şi ilustrând aceleași preocupări ale lui 
Matei Basarab de a înzestra, cu asemenea cărți, centrele spirituale 
ortodoxe de limbă greacă din Răsărit, așa cum făcuseră și vor face 
alți domnitori, atât din Moldova, cât și din Țara Româneascăl. 
Astfel, un Evangheliar scris şi gravat de Antim, a fost donat în 
1643 Patriarhiei din lerusalim și se păstrează în biblioteca mănăstirii 
Sf. Atanasie, de lângă acest oraş. Un altul, datorat tot lui Antim, 
dăruit Patriarhiei din Antiohia (Siria), se află azi în Biblioteca 
Naţională din Paris. Ultimul exemplar din această serie, de 
dimensiuni mai mici (21 x 15 cm), având numai 222 file, a fost 
donat mănăstirii Lavra de la. Muntele Athos. O însemnare în 
caractere grecești precizează anul donaţiei, 1643. Tot la Lavra, se 
află un Lifurghier de aceleași dimensiuni, cu numai 89 file, 
împodobit de Antim în 1641, și dăruit de Matei Basarab, doi ani 
mai târziu. Un Evangheliar identic a fost trimis, probabil, și 
Patriarhiei ortodoxe din Alexandria. Activităţii cărturărești și 
artistice a lui Antim din Iviria, în Bucureștii secolului al XVII-lea, 
i se datorează și alte două miniaturi ale familiei domnitoare, aflate 
într-un Evangheliar slavon, datând din 1583, dar legat și ferecat în 
1644, când i s-au adăugat și aceste miniaturi, în care domnul, 
reprezentat plin de smerenie, cu mâinile pe piept, și doamna, cu 
braţele întinse, par cufundaţi în rugăciune. Nu se cunosc 
împrejurările în care cartea a ajuns la biserica Sf. Nicolae din Chilia. 
După multe peripeții, a intrat în colecţiile Bibliotecii Centrale 
Universitare din lași, de unde a fost adusă, ulterior, la București. 

Atitudinea antiotomană a lui Antim l-a făcut ca, în 1711, cu 
prilejul războiului ruso-turc, acesta să adere la gruparea Canta- 
cuzinilor, care era de partea rușilor. Victoria otomanilor, la 
Stănilești, pe Prut, s-a răsfrânt, cu toate consecinţele ei nefavorabile, 
şi asupra lui Antim, având drept urmare demiterea sa, nu înainte 
de a i se oferi șansa de a se apăra. Acest lucru i-a dat posibilitatea 
mitropolitului să pledeze, în două superbe pledoarii, cu care prilej 
a făcut referiri şi la autobiografia sa. Aceste documente s-au păstrat 
în manuscrisele Didahiilor. Constantin Brâncoveanu, impresionat, 
l-a iertat și, astfel, au fost restabilite relaţii bune între domn și 
mitropolit. 

Țara Românească a cunoscut cea mai mare înflorire culturală 
în vremea lui Constantin Brâncoveanu, la sfârșitul secolului al 
XVII-lea şi începutul secolului al XVIII-lea, când stareţul 


1. Cf. Magazin istoric, nr. 7, p. 30 şi 9/1976, p. 18 şi nr. 10/1976, p. 22. 

Mănăstirii Snagov a fost ales Antim Ivireanul, înscăunat, mai târziu, 
ca mitropolit al Ţării Românești. Documentele existente îl 
menţionează pe Antim ca stareţ al mănăstirii, între anii 1694-1704, 
în vremea domniei lui Constantin Brâncoveanu. Într-o perioadă 
anterioară, adică în intervalul 1691-1694, Antim condusese 
tipografia domnească din Bucureşti, unde, în 1693, a fost tipărit un 
Evangheliar greco-român, considerat de specialiști drept un 
„adevărat monument de artă tipografică“, iar în 1694, o Psaltire 
românească. Numirea lui Antim Ivireanul ca stareţ al mănăstirii de 
la Snagov a constituit o recunoaștere a activității sale depuse în 
tipografia domnească din Bucureşti. 

Numai în anul 1697, au fost tipărite, la Snagov, cinci cărți, 
dintre care trei, de proporţii apreciabile. Antologhionul are 2.210 
pagini. Dintre cele 14 cărţi imprimate personal de Antim Ivireanul 
la Snagov, două trebuie menţionate pentru valoarea lor excepțională, 
din punct de vedere cultural. Este vorba de Floarea darurilor, o 
operă laică cu caracter moralizator, precum și de Liturghieru!/ 
greco-arab, destinat credincioșilor ortodocși din Siria. Acesta din 
urmă, împreună cu Ceasiovul greco-arab, imprimat un an mai 
târziu, în 1702, la București, sunt o mărturie a politicii lui Constantin 
Brâncoveanu de sprijinire a Orientului apropiat. Se știe că întreg 
utilajul tipografic, executat de mâna lui Antim Ivireanul, a fost 
dăruit mai apoi, de domn, patriarhului Athanasie al Antiohiei. 

Antim Ivireanul a tipărit versiunile arabă și românească a celor 
două Testamente. Tot datorită strălucitelor sale calități de dascăl, 
au venit pe insula de la Snagov doi faimoși călători din secolul al 
XVII-lea, Paul de Alep și tatăl acestuia, patriarhul Macarie din 
Antidria. Aceștia au scris în arabă primul ‚jurnal de călătorie“ care 
menţionează Snagovul, în care se povestește despre cele două 
biserici şi despre un pod ce lega insula de uscat. Relatarea lor îţi 
dă impresia că, în cele din urmă, se sfârșise cu tragediile ce au avut 
loc la Snagov, în decursul timpului, și că acesta devenise un focar 
al unei noi perioade de cultură. Această presupusă schimbare de 
soartă însă nu avea să se adeverească. Antim nu a renunţat la 
meșteșugul tipăritului și, plecând la Snagov, a luat cu sine, cu drept 
de proprietate, utilajul și tipamiţa, necesare punerii bazelor unei noi 
tipografii, cu posibilități de tipărire atât în româneşte, cât și în 
grecește și chiar în arabă, limbă pe care Antim o stăpânea foarte 
bine. Remarcabil este faptul că literele arabe au fost săpate cu 


1. Cf. Magazin istoric, nr. 7-8, 1968. 

îngrijire în lemn de stejar, chiar de mâna sa. În fond, în acest mod 
se ştie că a luat naștere, pe pământul Ţării Românești, prima 
tipografie de limbă arabă, cunoscută. Datorită împrejurărilor pe care 
le vom expune în continuare, Antim a fost nevoit să părăsească 
Snagovul, iar cărţile lui s-au risipit şi tipamița a fost dusă în 
Antiohia. 

În atmosfera conflictelor armate dintre otomani și austrieci, 
domnia, în Ţara Românească, a lui Nicolae Mavrocordat (1715- 
1716), care deschide epoca fanariotă, va naște o confruntare între 
tendința marilor boieri autohtoni, de a-și impune punctul de vedere, 
și strădaniile domnului, de a conduce țara într-un mod cât mai 
autoritar şi independent. Era normal ca Nicolae Mavrocordat să 
atragă antipatia unei mari părți a boierilor, care căuta sprijin la 
austriecii ce urmăreau, de mult timp, expansiunea, adică ocuparea 
țărilor române, folosindu-se de elementele autohtone răzvrătite. 
Executarea fostului domn Ștefan Cantacuzino la Constantinopol, a 
tatălui său, marele cărturar, stolnicul Cantacuzino, la care se mai 
adaugă spătarul Mihai Cantacuzino, ctitor al lăcașurilor de 
rugăciune Colțea din București, mănăstirea Sinaia și biserica 
Fundenii Doamnei, ca şi schimbarea din funcții a unui mare număr 
de dregători, ce au fost înlocuiți cu oameni de încredere ai noului 
domn, au determinat acutizarea conflictului dintre Cantacuzini și 
alți boieri apropiaţi, pe de o parte, și gruparea din jurul lui 
Constantin Mavrocordat, pe de altă parte. Dar boierii intriganți nu 
şi-au încetat uneltirile și, avându-l în frunte pe Hridant Notara, care 
urmărea știrbirea drepturilor Bisericii românești, au continuat să 
otrăvească atmosfera. Între timp, bănuielile Înaltei Porţi față de 
Ivireanul fuseseră împrăștiate, iar mitropolitul se ocupa liniștit de 
activitatea tipografică, la Bucureşti și Târgoviște. Sfârşitul cunoscut 
al lui Constantin Brâncoveanu și apoi al lui Ștefan Cantacuzino, a 
făcut ca tronul Ţării Românești să revină lui Nicolae Mavrocordat, 
un adversar declarat al lui Antim. Ocazia nesperată de a se debarasa 
de eruditul mitropolit s-a ivit în anul 1716, când între turci și 
austrieci au reînceput conflictele armate. Antim a trecut de partea 
boierilor ce urmăreau o apropiere de austrieci (Bengești, Barbu 
Brăiloiu, Bujoreanu și Grigore Boteanu). 

În Austria, conducerea ţării o avea Eugeniu de Savoia care, în 
fruntea armatelor sale, va înfrânge pe otomani, în ziua de 5 august 
1716, la Petrovaradin. Turcii, cuprinși de derută, se retrag, urmăriți 
de armata austriacă până în Ţara Românească. Un detașament 

austriac intră în ţară, pe la Câineni, pe valea Oltului, şi vameşii de 
la trecătoare expediază, prin niște soli călări, „cărți“ lui Constantin 
Mavrocordat, informându-l „de acele cătane că au venit până acolo 
și cum că le iaste gândul să tragă spre București“, după cum 
relatează cronicarul Radu Popescu, contemporan cu evenimentele 
ce au avut loc. 

Informaţiile ajung în numai trei zile la Bucureşti, în seara de 
17/28 august, când „o oră înainte de apus de soare, lumea alerga 
pe ulițele Bucureștiului, strigând: Nemţii! Nemţii!“ Două alte 
detașamente de trupe austriece au coborât pe la trecătoarea Cerneţi 
și pasul Vălcan și, beneficiind de sprijinul boierilor locali, inamici 
ai domnului, s-au alăturat austriecilor, la mănăstirea Tismana. Dar 
nici unul dintre aceste detașamente nu primise aprobarea să 
înainteze până la București, astfel încât scrisoarea căpitanului și a 
vameșilor de la trecătoarea Câineni poate fi analizată ca o secvenţă 
ce se înscrie într-un complot ceva mai larg. 

Mitrofan Grigoraș, un călugăr ce a fost martor la evenimente, 
ne relatează că atâta vreme cât „era pace între nemți și turci, ura 
o aveau ascunsă cu ei [boierii] împotriva lui Nicolae Vodă. Dar 
după ce s-a rupt legătura de pace dintre ei, și Nicolae Vodă a 
nesocotit pacea față de căpeteniile Ungariei... și a preferat lupta 
nefolositoare... atunci. dușmanii lui ticluiră o năvălire simulată a 
nemților și cătanelor, răspândind zvonul că vine împreună cu ei, ca 
domn al Țării Românești fiul răposatului Șerban Vodă (Cantacu- 
zino, 1678- -1688), iar năvălirea plăsmuită i-o anunţară seara, ca 
uneltirii să-i vie în ajutor în timpul nopții“. 

Se pune întrebarea: Antim Ivireanul a făcut cumva parte din 
această conjurație? După toate probabilitățile, răspunsul este 
afirmativ, întrucât întreaga desfășurare ulterioară a evenimentelor 
va confirma atitudinea sa net potrivnică noului domn. 

Nicolae Mavrocordat, aflând știrile îngrijorătoare ce vesteau 
evenimentele petrecute la granița cu Transilvania, a convocat 
imediat un consiliu, la care i-a invitat pe câțiva boieri credincioși 
lui și pe mitropolit. Toţi au fost de părere ca domnul să se retragă 
de îndată la Giurgiu, unde să se pună sub protecția garnizoanei 
locale turcești. Domnul îl va lua cu sine, aproape cu forța, și pe 
mitropolit. Anton Maria del Chiaro, fost secretar al lui Constantin 
Brâncoveanu și autor a numeroase cărți despre Ţara Românească, 
descrie astfel desfășurarea evenimentelor: „Către miezul nopții, spre 
a mai odihni caii, [Nicolae Mavrocordat] se opri într-un sat, Odaia, 

și poposi în bordeiul unui țăran, unde ceru de băut. Se încinse aici 
o discuție între el și Antim, mitropolitul Valahiei, care nu mai voia 
să-l urmeze, susținând că, sub nici un preţ, nu-și poate părăsi turma, 
mai cu seamă în împrejurări nenorocite ca acestea, când se putea 
ivi vreo răscoală, din lipsa domnitorului și a mitropolitului. 

În timpul discuţiei, mitropolitul fu chemat afară din bordei și i 
se înmână o scrisoare,. sosită cu un curier din București. După ce 
o citi, intră în casă și se adresă voievodului cu următoarele cuvinte: 
«Alteță, nu mai este vreme de pierdut aici, vine principele 
Gheorghe, fiul fostului domnitor Șerban Cantacuzino, din Transil- 
vania, cu 12.000 de nemți, să ocupe Valahia». Mavrocordat, cuprins 
de spaimă, porunci repede pregătirea cailor“. 

Din câte se pare, rezultă mai mult ca sigur că scrisoarea era un 
fals al expeditorului „pentru ca să se întoarcă înapoi [sic!] el [Antim 
Ivireanul, n.n.], și domnului să-i dea spericiune să fugă“, ne asigură 
Radu Popescu, care descrie călătoria în continuare, foarte expresiv: 
„Vladica Antim mai mergând câtva loc cu domnul, s-au rugat să-l 
lase să se întoarcă la București. Domnul l-au poftit ca pe un 
arhiereu, ca să nu se dezlipească de Măria sa, până se vor adevera 
aceste lucruri și la ce sfârșit vor să iasă. Dară el, [mitropolitul, n.n.], 
nu vrea nicicum, găsind multe pricini: una, că au venit cu căruța 
numai cu doi cai și fără așternut, fără premeneale și fără (bani, n.n.] 
de cheltuială, alta, și ca un păstoriu ce iaste, nu i se cade să lase 
turma şi să se ducă într-altă parte... Dară nicicum nu i-au putut 
întoarce socoteala lui acea: plină de vicleșug, ce o avea în inima 
lui, ci s-au întors la București“. Mitrofan Grigoraș, mai concis, 
precizează: „Iară mitropolitul Ungrovlahiei, Antim, n-a vrut să-l 
urmeze până la Dunăre, ci i-a spus să-și continue drumul mai 
departe [sic!], deoarece de acum înainte nu e nimic comun între el, 
domnul și Țara Românească“. 

Cele declarate domnului de către mitropolitul Antim erau cât 
se poate de adevărate, căci lui îi revenea cârmuirea ţării, în cazul 
absenței domnitorului. În altă ordine de idei, mitropolitul suferea 
de podagră, boală care necesita un tratament medical continuu. În 
fine, Antim, care avea legături strânse cu boierii ţării, avea şi el 
preferinţele lui, ce îl vizau, ca domn, pe Gheorghe Cantacuzino, în 
locul lui Constantin. Mavrocordat. Replica pe care i-o dăduse lui 
Mavrocordat - „acesta nu.are nimic comun cu ţara“ — denotă 
patriotism din partea mitropolitului, care se identificase cu interesele 
patriei adoptive. 

Antim ajunge în Bucureşti în dimineaţa zilei de sâmbătă, 18/29 

august 1716 şi, imediat, preia conducerea ţării, împreună cu un sfat, 
format din marii boieri ce rămăseseră pe loc. Totodată, este informat 
că scrisoarea primită pe drum era un fals și că era datoria sa să 
purceadă la alegerea unui domn pământean; lucru pe care nu 
întârzie să-l facă, alegerea sa vizând persoana vomicului Pătrașcu 
Brezoianu. 

În dimineaţa aceleiași zile, Nicolae Mavrocordat s-a apropiat 
de Giurgiu. Turcii din cetate, văzând ceata de călăreţi şi întreg alaiul 
ce se apropia, sunt cuprinși de panică și trec cu bărcile, în grabă, 
Dunărea, spre a nu cădea prizonieri în mâinile micii trupe ce părea 
mult mai numeroasă. Dar, după primele clipe de panică, totul se 
lămureşte, iar domnul renunţă la planul său de a ajunge la 
Constantinopol şi se hotărăște să poposească la Giurgiu, vreme de 
2-3 zile. Face apel la gamizoana turcească să-i acorde sprijin, spre 
a-și recăpăta tronul pe care îl părăsise şi, escortat de turci, se 
întoarce în București, în ziua de 3/14 septembrie. Este întâmpinat, 
la marginea orașului, de o mână de boieri care, de frică, îl 
abandonaseră pe Antim. Aici, „el, ca o heară sălbatică, au tăet pe 
Pătrașcu vel dvomic Brezueanul, acolea în drum și iar a început a 
pune boeri în opreală“, menţionează, înspăimântat, anonimul autor 
al cronicii muntene dintre anii 1688 și 1717. 

Uciderea, din ordinul lui Constantin Mavrocordat, a vel 
vornicului Brezoianu! se datorează, după opinia unor martori con- 
temporani, unei intrigi din partea unor boieri ce l-au pârât domnului, 
întrucât acesta din urmă nu dispunea de nici o dovadă care să-i 
incrimineze vinovăția. Tot invidiei şi intrigilor boierilor s-a datorat, 
în cele din urmă, și uciderea mitropolitului Antim Ivireanul. După 
cum am arătat mai sus, Constantin Mavrocordat a intrat în București 
şi a poruncit mai marelui gărzii sale să-l aducă imediat, la Curtea 
domnească, pe Antim. lată acest moment în descrierea lui Mitrofan 
Grigoraș: „Când intră [mitropolitul, n.n.] la Curte în rădvan, ca de 
obicei, ca să se întâlnească cu domnul, soldaţii turci l-au oprit, l-au 
dat jos din rădvan și, smulgându-i barba și părul capului şi târându-l 
jos, l-au închis într-o căsuţă a porții“. Del Chiaro ne prezintă o 
versiune asemănătoare: „Întors la Curte, [Nicolae Mavrocordat, 
n.n.] poruncește să fie chemat mitropolitul Antim, care de frica 
turcilor se hotărăște să asculte de ordin și era gata să fie ucis de 
aceștia în momentul scoborârii din rădvan pentu a sui scările 
palatului“. 


1. Ctitor al bisericii cu același nume din Bucureşti. 

În sprijinul lui Nicolae Mavrocordat au venit în București 1.200 
de turci și urmau să mai sosească 12.000 de tătari care, pentru acele 
vremi, alcătuiau o forță relativ puternică, mai ales dacă se ţine 
seama că erau oameni ce practicau meseria armelor. În acest timp, 
domnul se sfătuia cu boierii ce să facă cu mitropolitul. A trimis 
curieri la Constantinopol prin care solicita patriarhului ecumenic 
caterisirea lui Antim. Nu se mulţumeşte cu aceasta și înaintează o 
cerere însoțită de multe pungi cu bani, noului vizir Khalil paşa, în 
care mitropolitul Antim Ivireanul era pârât ca „apostat și uneltitor*“, 
şi se cerea condamnarea lui la surghiun la mănăstirea Sf. Ecaterina 
din Peninsula Sinai, lăcaș de rugăciune în care trăiau mulți români 
ce îmbrăcaseră haina monahală. 

Antim este supus unor torturi și ameninţări, cerându-i-se să 
dea în scris că renunţă, de bunăvoie, la rangul de mitropolit, fiind 
în trei rânduri pe punctul de a-şi pierde viaţa. Pentru a conferi girul 
legalităţii actului murdar pe care-l plănuise, Constantin Mavro- 
cordat convoacă, la București, pe egumenii tuturor marilor mănăstiri 
din Ţara Românească, ca să asiste la scoaterea din scaunul mitro- 
politan a lui Antim. În zilele de 15/26-16/27 septembrie, soseşte la 
Bucureşti şi gramata de caterisire, semnată de patriarhul Constan- 
tinopolului și de unsprezece arhierei, prin care Antim este acuzat 
de... vrăjitorie şi răzvrătire diavolească! 

Dispunând de aceste documente zdrobitoare împotriva 
blândului mitropolit Antim, Constantin Mavrocordat înscenează 
judecarea publică a fostului mitropolit, lucru care are loc în prezența 
egumenilor mănăstirilor, a episcopilor de Buzău și Râmnic, și a 
unor patriarhi și mitropoliți greci. După toate probabilitățile, 
procesul a avut loc în zilele imediat următoare datei de 18/23 
septembrie, iar Del Chiaro ne-a lăsat o scurtă descriere a acestui 
degradant eveniment: „Mitropolitul Antim, închis la Curte, a fost 
constrâns, prin amenințări, să renunţe în scris, la arhiepiscopat și în 
locul său a fost ales, de către domn și dregători, arhiepiscopul 
Mitrofan, fostul duhovnic al lui Constantin Brâncoveanu. Antim fu 
despopit, acuzat de vrăjitorie și înșelăciune, și i se puse potcap roșu 
în locul celui de mitropolit. I se ridică şi dreptul de a purta numele 
de Antim, dându-i-se numele său laic, Andrei. I se citi apoi sentinţa 
de închisoare pe viață în mănăstirea muntelui Sinai“! 

În aceeași noapte, a fost transportat cu o căruţă spre locul de 
surghiun, după unii autori, escortat de câțiva ostași care trebuiau să 


1. Cf. Matei Cazacu, Sfârşitul lui Antim Ivireanul, în Magazin istoric, nr. 4, 1969, 
p. 43. 

împlinească pe drum sângeroasa poruncă a lui Mavrocordat. Așa 
cum menţionam, conform unor surse, în apropiere de Adrianopol, 
ostașii conduși de mehmendarul Colfescu l-au ucis pe Antim și 
i-au aruncat trupul într-un afluent al râului Marița. Data exactă a 
omorului nu se cunoaşte!. 

Poporul a reacționat prompt la acuzațiile şi condamnarea 
marelui cărturar, care se identificase, prin întreaga sa operă, cu o 
pagină din cultura neamului. O asemenea rușine nici că se mai 
pomenise. Dar ceea ce i-a surprins pe oameni a fost acuzaţia de 
vrăjitorie care, în ochii oamenilor simpli, nu găsea o altă explicaţie 
pentru măiestria cu care Antim își îndeplinea meşteșugul tipăritului 
unor capodopere. 

Matei Cazacu a publicat un document de o importanță 
excepţională?, care cuprinde socoteala la zi a datoriilor băneşti pe 
care învățatul mitropolit le avea de plătit în ajunul morţii sale. Acest 
act se afla lipit pe coperta manuscrisului românesc al bisericii clădite 
de el în Bucureşti și a fost semnalat, pentru prima oară, de istoricul 
Dinu A. Dumitrescu. 

Din document, rezultă că Antim datora sume mari mai multor 
persoanc, printre care se număra Preda Zugravul (pictorul bisericii 
ridicate de Antim cu hramul Toţi Sfinţii, din București), 50 de taleri; 
stucatorilor (2), 240 de taleri, pietrarilor, 80 de taleri; zidarilor, 55 
de taleri. Mai datora negustorului Manu 160 de taleri pentru 
cumpărarea unui policandru destinat împodobirii bisericii, ale cărei 
planuri. le întocmise singur, | 

Desigur, o listă impresionantă de datorii și nici o menţiune 
despre averea sa personală. Dar, același document face trimiteri și 
la agoniseala de-o viaţă a lui Antim Ivireanul, adică 20 de ani de 
trudă istovitoare în tipografii, când sculptase literele în lemn de 
stejar și miniaturi poleite cu aur și argint: „Cărţile ce sunt într-o 
odaie la Hanul lui Șărban-Vodă, care să i se vânză pe seama lui 
Avxintie“, un bătrân paznic. 

Antim parcă presimțise ce avea să se întâmple când, într-o 
scrisoare de. dezvinovăţire, adresată, în 1712, lui Constantin 
Brâncoveanu, la adresa intrigilor duşmanilor săi, spunea: „Eu aici 
în ţară n-am venit de voia mea, nici de vreo sărăcie, sau lipsă, nici 
mănăstirea Snagovului o am luat-o cu de-a sila; iar ce am lucrat 


1. Cf. Magazin istoric, nr. 4/1969, p. 58; nr. 11/1975. p. 17., 
2. În Magazin istoric, nr. 4/1969, p. 43. 

în 7 anice am fost acolo, nu atât din venitul casei, cât din sudorile 
feţei mele, lucrurile acelea mărturisesc la toți... iar încăilea am ieșit 
cu cinste și nimenea nu mi-au luat seama, căci se vedea că am 
făcut şi am adaos, iar n-am stricat, iar nici datorie am lăsat... 

Mitropolia n-am luat-o cu sila, nici cu mite, nici cu rugăciuni 
[...] şi am pus osteneli peste osteneli întru toate, şi am trudit din zi 
şi din noapte să înmulțesc talantul Domnului, pentru ca să nu mă 
număr, în rândul leneșei slugi, și am silit după putinţa mea, și după 
proastă ajungerea minţii mele, de am lucrat în via Domnului... 

Iar de vei zice Măria ta, pentru ce am îndatorat casa, de am 
făcut cele ce am făcut, am multe de mi s-ar ţine seamă, carele nu 
sunt fără cale, numai le las și zic că am cheltuit ca la o casă a mea, 
cum cheltuiește fieștecine la casa sa, și ca un păstor adevărat, iar 
nu ca un năimit carele junghe și strică“. 

Din documentele rămase de pe urma sa, a rezultat că datoriile 
lui Antim se cifrau la suma de 4.496 de taleri, o cifră impresionantă 
pentru acea vreme, când, pentru comparaţie, preţul unei moșii era 
de cel mult câteva sute de taleri. 

Se pune fireasca întrebare: Ce făcuse cu banii Antim? Răspun- 
sul e la fel de firesc: Construise biserici, dotase tipografia și 
cumpărase materiale tipografice scumpe pentru realizarea capo- 
doperelor, pe care le tipărise cu litere aurite pe pergament virgin. 

„Ca mitropolit, Antim a fost, totodată, îndrumător al tiparniţelor, 
traducător de cărţi liturgice și luptător pentru triumful deplin al 
limbii române în biserică, educator al clerului, orator strălucit, ctitor, 
patriot și om politic. Să nu uităm faptul că, deși era de origine 
străină - gruzin sau ivirean - a iubit poporul român care l-a adoptat. 
Știu că numele său de ivirean era Andrei și de la del Chiaro mai 
aflăm că în frageda pruncie a căzut rob la turci. Numele părinţilor 
săi, loan și Maria, ni le indică însuși Antim într-un document de 
foarte mare valoare, prin care statomicește gospodărirea mănăstirii 
ce-i poartă numele și care este ctitoria sa. La Constantinopol, a 
învăţat limbile greacă, arabă, turcă și slava bisericească, pe care 
le-a folosit mai târziu la traducerile și tipăriturile sale. Așa cum 
arată profesorul Gabriel Ștrempel într-un articol dedicat eruditului 
om de cultură care a fost Antim Ivireanul, sunt greu de cuprins 
detaliile din tot ceea ce a gândit, a realizat și ne-a parvenit din 
moştenirea sa culturală. Se ştie că a donat Georgiei, țara sa de 
baştină, o tipografie pe care a dat-o în grija celui mai bun meşter 

al său, Mihail Istvanovici, pentru a veni în sprijinul şi a reînvia 
tradițiile culturii georgiene“. 

A pledat pentru traducerea și tipărirea în limba română a cărților 
liturgice, fiind totodată și primul mitropolit care a împărțit gratuit 
Îndreptare bisericeşti pentru învătământul preoților şi care au rămas 
în folosință până în secolul trecut. Orator neîntrecut, s-a făcut 
remarcat fără de egal, și în cultura românească, prin didahiile pe 
care le-a rostit. El s-a preocupat nu numai de aspectele religioase, 
ci şi de moravurile vremii, pe care le-a combătut cu vehemență. 
A construit biserici, dintre care una îi poartă numele, remarcându-se 
prin stilul și originalitatea ei. 


Uciderea lui Antim Ivireanul 


Moartea lui Antim Ivireanul este încă învăluită în mister. După 
unele surse, cel mai des menţionate de istoriografi, Antim Ivireanul 
a fost omorât în condiţii suspecte, în septembrie 1716, și aruncat, 
se spune, în golful Enos, din Marea Egee. 

Anton Mario del Chiaro scrie că, „pornit în miez de noapte cu 
carul, sub paza câtorva. turci, [Antim] ajunge la Galiopoli, lângă 
râul Dulcia, care trece prin Adrianopole, unde fu ucis și aruncat în 
râu“. O teză asemănătoare ne-o oferă și Mitrofan Grigoraş, 
cunoscător al Peninsulei Balcanice: „Luându-l în primire oamenii 
care erau rânduiţi să-l ducă în surghiun, au şi pornit. Până la Enos 
mai era în viaţă nenorocitul Antim, dar după aceea, cum se spune, 
a fost aruncat în mare și a fost acoperit de valul întunecos“. 

Nu este un secret pentru nimeni că autorul moral al crimei este 
domnitorul Nicolae Mavrocordat care, plecându-și urechea la 
uneltirile unora dintre boieri, obținuse prin reprezentantul său de la 
Constantinopol, Dimitrie Iuliano, un fost elev al tatălui său, 
Alexandru Mavrocordat, Exaporitul, ordinul de ucidere a mitro- 
politului, din partea marelui vizir Kgalil pașa. Numai în felul acesta 
ne putem explica plecarea întârziată a mitropolitului, în ziua de 22 
septembrie/3 octombrie când s-a întocmit lista datoriilor lui Antim. 
Acesta din urmă mai trăia și se găsea în București. 

Domnul îl delegase pe boierul Iordache Colfescu, să-l ducă pe 
Antim la mănăstirea de pe muntele Sinai. Boierul era un om de 
încredere al lui Constantin Mavrocordat și el poartă vina morţii lui 
Antim. Iordache Colfescu a devenit mai târziu, în 1727, stolnic şi 

apoi mare comis. Legenda, care a circulat până în secolul al 
XIX-lea, menționează că stingerea, în linie bărbătească, a familiei 
Colfescu, s-ar explica prin blestemul mitropolitului Antim. În istorie 
se mai cunoaște un blestem, rămas celebru, al Marelui Maestru al 
Ordinului Templierilor, ars pe rug din ordinul lui Filip cel Frumos, 
regele Franţei. 

Toate informațiile prezentate mai sus capătă o altă turnură, dacă 
le comparăm cu datele fumizate de un izvor mai puţin cunoscut, 
ce poartă titlul /storisirea morții mitropolitului Antim Ivireanul, 
tradusă după cea scrisă în grecește în 1737, de strămoșul meu 
Nicolae, parte din fapte văzute de el însuși cu ochii, iar o mare 
parte spuse lui de un boier care a fost în divan, impreună cu ceilalți 
şi cu mitropolitul. Ghiţă Cuşaclăul, 1852. 

Așa cum arată Matei Cazacu, este vorba de o povestire scrisă 
în grecește, la 1737, 20 de ani după uciderea mitropolitului Antim, 
de un oarecare Nicolae Orleanu și tradusă, în 1852, de un urmaș 
al său, boiemaș din Buzău. Publicată la sfârșitul secolului-trecut (în 
revista Literatură și artă română, IV, 1899), ea a trecut aproape 
neobservată până azi, în ciuda faptului că informaţiile pe care le 
conţine anulează complet versiunea cunoscută din alte izvoare. 

Relatarea începe cu o prezentare a vieţii lui Antim, evidențiind 
totodată harul său, cu totul deosebit: „Acest Antim mitropolitul era 
de neam din Iviria, deşi se găsesc unii care zic că ar fi macedonean. 
După împrejurările timpului de atunci, el... a venit în ţara noastră, 
unde, fiind om cu multe calități și foarte prețioase, s-a călugărit, 
slujind tuturor drept pildă nu numai ca creştin, dar și ca călugăr, 
toți socotindu-l un sfânt și un fel de minune, ceea ce a făcut ca în 
curând să ajungă mitropolit; el era tipograf, caligraf şi sculptor foarte 
bun şi iscusit; el ocârmuia bine biserica, şi tipografia mitropoliei o 
adusese la un mare renume“. 

Documentul consemnează cearta cu Nicolae Mavrocordat, care 
s-ar fi datorat cererii turcilor de a se plăti anual 500 de copii pentru 
a fi crescuţi și înrolați în armată. Ne întrebăm dacă nu cumva se 
face o confuzie cu Vlad Țepeș. Conflictul a condus la condamnarea 
la moarte a lui Antim. „Antim, fiindcă era și bun săpător de piatră, 
după cum am mai spus, într-una din zile, pe când săpa la un stâlp 
de piatră la biserica Antim, se pomeneşte cu doi boieri, care îi fac 
vizită și-l roagă să se plimbe cu dânșii pe afară de București, de 
bunăvoie, căci altfel nu se poate. 

Cum ziseră aceste cuvinte, Antim înțelese îndată că ei sunt 

trimiși de Vodă și că vor să-l omoare. Apoi le zise: «Pentru ce voi 
staţi muţi și nu-mi spuneți tot adevărul?» Ei, văzând că nu pot 
scăpa, începură a plânge și a spune că sunt trimiși de Vodă și că 
capetele lor și ale copiilor lor sunt în pericol de sabie dacă nu vor 
îndeplini porunca domnească. 

Atunci mitropolitul începu a plânge și a le zice: «Fraţilor, 
dați-mi drumul, cum veți ști voi, și să mă duc din ţara voastră și 
nu am să mai stau nici o zi de azi înainte cu voi. Mă voi duce 
unde mă va povăţui Dumnezeu, numai să-mi daţi drumul, ca să 
nu fiți și voi prinși cu păcatul lui Nicolae și eu mă voi mântui de 
mâinile lui». l 

Boierii din nou lăcrămară și ziseră: «Nu putem nimic să facem 
din cele ce Preasfinţia ta ne zici, căci capetele noastre sunt în mâna 
lui Vodă». Antim mitropolitul le răspunse: «Frații mei, v-am rugat 
că, dacă se poate să treacă de la mine paharul acesta, dar se vede 
că așa e voinţa lui Dumnezeu» și a început a plânge, apoi a intrat 
în biserică și s-a îmbrăcat întru toate odăjdiile și s-a împărtășit cu 
sfintele taine, după aceea a chemat pe economul său și i-a zis: «la 
bine seama de toate lucrurile, ce sunt subt a ta stăpânire, că eu mă 
duc și nu știu de mă voi mai întoarce». Apoi l-a sărutat și a plecat 
cu lacrămi în ochi cu acei boieri și oameni ce erau cu dânșii. 

De la Antim, puindu-se în butcă, au plecat la Snagov, unde, 
după ce au ajuns, mitropolitul iarăși s-a îmbrăcat cu odăjdiile sale 
și s-a rugat mult lui Dumnezeu cu lacrămi, iertând și pe cei doi 
boieri; apoi au mers pe o punte, unde cei doi boieri i-au dat brânci 
și a căzut în lacul Snagov, unde s-a înecat. 

Boierii au vestit apoi lui Vodă că mitropolitul este omorât și 
Mavrocordat, vrând să vază cu ochii, a venit cu câţiva oameni 
credincioși ai săi la Snagov, a doua zi, și a pus de a scos trupul lui 
Antim din apă, puind și el mâna, apoi noaptea l-a îngropat aci în 
ascuns, plângând și el și părându-i-se rău de ce a făcut, că a greșit 
omorând un om nevinovat. 

În sfatul boierilor, credincioşi domnului, deşi se hotărâse altfel 
moartea lui Antim, dar în urmă Mavrocordat, știind pe Antim om 
iscusit și cu avere, temându-se că va găsi vreun mijloc să scape 
cu zile din mâna turcilor și apoi să-i facă și greutăţi, a schimbat 
planul și a pus de l-a omorât în ţară, fiind mai sigur și văzându-l 
mort, chiar el cu ochii. Boierii și toţi breslașii Bucureștilor, auzind 
că bunul lor părinte, mitropolitul Antim, a fost omorât de turci, 
plângeau cu toţii pierderea lui și urâră și mai mult pe Nicolae Vodă, 

căci el îl dedese în mâinile turcilor și toți blestemau pe turci care 
îl omorâseră; căci așa mergea vorba, răspândită în toate părțile de 
oamenii lui Vodă, că turcii l-au omorât“l. 

Cele arătate mai sus vin să schimbe radical — este de părere 
Matei Cazacu - informaţiile pe care le deținem despre sfârșitul 
tragic al lui Antim Ivireanul. În ciuda unor neconcordanţe, se pare 
că această ultimă versiune este cea mai plauzibilă. Se prea poate 
ca alături de Vlad Țepeș să se găsească și chinuitele rămășițe 
pământești ale mitropolitului Ţării Românești, dintre anii 1708- 
1716, dovadă zecile de morminte care împânzesc împrejurimile 
mănăstirii Snagov. Faptul că Nicolae Mavrocordat a fost în măsură 
să-l asasineze pe Antim în ţară, ne este confirmat și de informaţia 
-din 8/19 septembrie, în care se arată că, până la această dată, vreme 
de cinci zile, Nicolae Mavrocordat a vrut să-l omoare pe mitropolit 
în trei rânduri. 

Ca atare, pare verosimil ca asasinatul să fi fost înfăptuit la 
Snagov, loc unde mai fuseseră uciși și mulţi alți adversari ai 
domnitorului, precum postelnicul Constantin Cantacuzino, la 1660, 
și Hrizea Popescu, părintele cronicarului Radu Popescu. 


1. Cf. Matei Cazacu, op. cit. 


Tudor Vladimirescu 


Tudor Vladimirescu a condus marea răscoală din 1821, ce a 
marcat începutul istoriei moderne a României. 

Slugerul Tudor Vladimirescu (1780-1821) a fost, iniţial, 
voluntar în cetele de panduri în războiul ruso-turc din 1806-1812, 
ceea ce i-a adus, din partea Rusiei, gradul de „paruciuc“l și 
decorația „Sf. Vladimir“. | 

Preludiu al Revoluţiei de la 1848, mișcarea revoluționară de la 
1821, din Ţara Românească, a relevat criza sistemului feudal din 
țara noastră, marcând începutul procesului de formare a statului 
modem român. Integrată în ansamblul acțiunilor revoluţionare 
potrivnice feudalismului și dominaţiei statelor absolutiste (Imperiul 
Habsburgic, Imperiul Otoman și Imperiul Rusiei ţariste), mișcarea 
revoluţionară de la 1821 s-a impus prin câteva particularități. 
Alimentat cu ideile revoluţionare apusene ce aveau la bază 
principiile de egalitate, libertate și fraternitate, ce constituiseră 
fundamentul Revoluţiei franceze, dând dovadă de o deosebită 
luciditate, conștient de posibilităţile existente, dar și de limite, Tudor 
Vladimirescu a știut să confere mișcării o orientare corespunzătoare 
situaţiei date. Dar a săvârşit o greșeală ireparabilă. A crezut, ca și 
alți oameni ai vremii, fruntași revoluționari din această parte a 
Europei, în generozitatea, în înțelegerea și în sprijinul ţarului 
Alexandru I. El aștepta încă îndreptarea relelor, de la împărați și 
despoți luminaţi. S-a amăgit, în privinţa acestui ajutor, ca și Horia, 
ca şi Voltaire sau Diderot, ca şi Alexandru Ipsilanti, conducătorul 
Eteriei. 


1.  Paruciuc = locotenent în armata rusească. Gradele, ca și comenzile în limba 
rusă, s-au folosit în oștirea română după introducerea Regulamentului Organic, 
prin care, după aproape un veac de când domnitorii fanarioți care, din porunca 
turcilor și a Fanarului, desfiinţaseră orice forță militară românească, se reînființau 
acum milițiile pământene, dar cu un număr mai limitat de ostași, decât de ofiţeri. 

Tudor Vladimirescu a fost inițiat mason în casa fanariotului 
Constantin Samurcaș din București, într-o lojă eteristă, fiind 
chezășluit de tovarășul său de luptă împotriva turcilor, căpitanul 
Iordache Olimpiotul, ofiţer în straja domnească, care era un membru 
activ al Eteriei și primise misiunea să-l omoare pe Alexandru Vodă 
Suțu. 

Tudor Vladimirescu a pomit răzvrătirea poporului în ianuarie 
1821, în același timp cu grecii, după înfrângerea italienilor și în 
plin avânt al Revoluției spaniole, din 1820-1823. Acest capitol de 
istorie națională se situează în istoria universală, concomitent cu 
epoca revoluțiilor din timpul Sfintei Alianțe, revoluții care au 
clătinat puterea acestei coaliții internaționale. 

Desfășurată pe parcursul a mai puțin de jumătate de an, din 
iarnă până în vară (lupta pandurilor, ca și a unor unități eteriste, 
continuând izolat până în toamnă), mişcarea revoluționară din 1821 
a fost unul din momentele cele mai puternice ale izbucnirii populare 
împotriva regimului fanariot și un prilej de afirmare a poporului 
român pe plan european. 

În timpul revoluţiei, boierii şi marii negustori au fugit din ţară, 
unii în Austria, alţii în Rusia și alții au trecut la inamic, în frunte 
cu şeful clerului. Țarul Alexandru I l-a dezarmat și l-a degradat 
pe Ipsilanti, retrăgându-i chiar ordinul „Sf. Vladimir“, dobândit pe 
câmpul de bătălie în războiul antiotoman, iar mitropolitul l-a afurisit 
ca „răzvrătitor““. Apoi, Metternich, geniul rău al coaliției puterilor 
imperiale, a pus la cale trădarea și suprimarea fizică a coman- 
dantului. Împăratul - menționează unii istorici - „a trădat Eteria 
prin intermediul aceluiași Ipsilanti, punând la cale uciderea 
mișelească a lui Vladimirescu, căpetenia răsculaților valahi“. 

Organizând cu pricepere și hotărâre insurecția armată, 
chibzuind, cu intelectuali patrioți ai vremii, viitoarea legiuire a 
libertăţii poporului - o orânduire democratică după concepțiile 
înaintate ale timpului, inspirate din Revoluţia franceză - Tudor 
Vladimirescu a ajuns victorios până în Capitală, unde a încercat să 
se instaleze. Dar scurtă i-a fost izbânda. Forţele adverse unite, „atât 
cele politicești, cât și cele bisericești“ nu i-au dat răgazul să-și ducă 
până la capăt planurile „izbăvirii“. 

În ce privește politica sa externă, Tudor a început prin a crede 
în sprijinul mai marii puteri „garante“, în eventualitatea conflictului 
cu alta, şi a sfârșit prin a înțelege că acesta e un teren politic 

alunecos și că salvarea constă în unitatea națională și în dreptatea 
socială, ca principii de bază ale unei politici de esență patriotică. 
El a părăsit, la un moment dat, drumul aventurist al Eteriei lui 
Ispilanti, în vederea asigurării începutului de independenţă și 
suveranitate la care năzuia, visând mai departe la ţara tuturor 
românilor, visul generos al iluminismului românesc: „lăcuitori ai 
Țării Românești, veri de ce neam veţi fi...“. 

Cunoscând „trebile războiului“, cum îl caracteriza Chiriac 
Popescu, unul dintre căpitanii săi, Tudor Vladimirescu a imprimat 
mișcării revoluţionare din 1821 trăsături care nu justifică încadrarea 
sa în rândul răscoalelor spontane, ci în rândul mișcărilor 
revoluţionare, desfășurate pe baza unor planuri unitare de acţiune 
şi executate de o oştire revoluţionară disciplinată. Prin aceasta, 
mișcarea revoluţionară de la 1821 se deosebeşte de o răscoală 
generală și se subsumează primei etape a revoluţiei burgheze. 
Legătura dintre această mișcare din 1821 și Revoluţia de la 1848. 
este evidentă și, pe drept cuvânt, cea dintâi a fost considerată 
preludiul celei de-a doua, iar Tudor Vladimirescu a fost așezat 
alături de marii făuritori și slujitori ai ideilor de dreptate socială, 
unitate și neatârnare. 

x 


La 19 mai 1821, se încheia, la Golești, un acord între Tudor 
Vladimirescu şi Iordache Olimpiotul, căpetenia eteristă, prin care 
cei doi se angajează să se sprijine reciproc, în cazul unui atac 
otoman. 

La 21 mai, profitând de un complot al unuia dintre căpitanii 
nemulțumiți și de energica pedepsire a jafurilor și nesupunerii, 
Iordache Olimpiotul îl ridică pe Tudor din mijlocul taberei sale, în 
ciuda acordului încheiat. 

La Târgoviște, în urma unui simulacru de judecată, Tudor 
Vladimirescu este ucis de către Vasile Caravia, din dispoziția lui 
Ipsilanti!. 

I. P. Liprandi - ofițer rus și autorul unor interesante memorii 
în legătură cu mișcarea pandurilor - descrie asasinarea lui. Tudor 
Vladimirescu: . 

„Tudor a fost închis în temnița mitropoliei, iar cunoscutul 
criminal Caravia a fost însărcinat să-i ia interogatoriul. Acest 


1. Cf. Alexandru Cernatoni, în Magazin istoric, nr. 4/aprilie, 1971, p. 49. 

scelerat a supus pe Tudor la tot felul de chinuri, numai pentru a 
afla unde a ascuns banii, căci credea că are sume mari de bani 
pentru cumpărarea de arme şi muniție pentru panduri, iar 
descoperirea lor interesa pe toți, mai mult decât acțiunile lui Tudor. 
Vladimirescu a suportat totul cu o tărie neobișnuită, răspunzând că 
nu are nimic și că el a venit acolo pentru ca, unindu-se cu eteriştii, 
să lupte împreună împotriva turcilor. În cele din urmă, după două 
zile de cele mai crunte chinuri, l-a anunţat pe Tudor că-l trimit la 
divan și, legându-l, au ieșit noaptea afară din oraș. Apropiindu-se 
de râul Dâmboviţa, Caravia l-a împușcat cu pistolul, apoi, l-au tăiat, 
i-au tăiat capul, iar trupul i l-au aruncat în râu [...], după unii autori 
într-o fântână părăsită. Astfel a fost curmată, prin trădare, viața lui 
Tudor...“. 

Prinderea și uciderea lui Tudor Vladimirescu au generat o 
întrebare la care nu s-a găsit un răspuns satisfăcător: Cum de a fost 
posibil ca acesta să fie ridicat de ucigașii săi din mijlocul taberei 
sale şi al tovarășilor lui de arme, fără rezistență și fără mustrări de 
conștiință, decât tardive? Și, decurgând din această chestiune, încă 
nelămurită, am continua, adâncind investigația: Cine se face vinovat 
de tragicul sfârșit al lui Tudor? 

În cele din urmă, acceptăm ipoteza care arată că țarul Alexandru 
I a fost acela care a trădat Eteria, prin intermediul aceluiași Ipsilanti, 
punând la cale asasinarea mișelească a lui Tudor Vladimirescu, 
căpetenia răsculaților valahil. 


|. A se vedea lucrarea noastră, Istoria fiancmasoneriei române, Ed. Miracol, 
Bucureşti, 1999, p. 40. 


Grigore Alexandru Ghica 


Grigore Alexandru Ghica, cunoscut ca domn sub numele de 
Grigore III Ghica, s-a născut în anul 1727. În 1754, a ajuns mare 
dragoman și, în 1764, voievod al Moldovei. Tatăl său, Alexandru 
Ghica, fusese mare dragoman, exporit (consilier intim) şi domn 
onorific în Moldova și Țara Românească, sfârșind prin a fi decapitat 
de turci, în februarie 1741, sub acuzaţia de „hainie“ (trădare). 

În calitatea sa de domn al Moldovei, Grigore III Ghica s-a 
dovedit un bun gospodar. El a început printr-o reformă a justiției 
ce viza o mai bună împărțire a dreptăţii și înlăturarea abuzurilor 
administrative, lucru care, pe de o parte, i-a atras simpatia maselor 
populare, iar pe de altă parte, antipatia marilor boieri. 

A pus ordine în mânuirea finanţelor, fixând lefurile dregătorilor 
atât civili, cât şi militari și s-a îngrijit de problemele de ordin 
administrativ ale ţării. La Iași, a dispus îmbunătăţirea aprovizionării 
cu apă a orașului și a construit două cișmele pentru populație, la 
bisericile Golia şi Sf. Spiridon, captând noi izvoare care să le 
alimenteze. 

Nu a neglijat nici latura culturală și învățământul. A reorganizat 
Academia domnească, prin construirea unui nou imobil în locul 
celui vechi, ajuns într-un stadiu avansat de degradare, şi a dispus 
completarea bibliotecii prin cumpărarea de cărți din Franţa, 
Germania şi Italia. Nu a uitat nici de şcolile din provincie, pentru 
care a dispus o mai bună reorganizare. 

Grigore Ghica se bucura de faima de a fi un om cult, care 
„iubea ştiinţele și vorbea limbile franceză şi italiană“, fiind „foarte 
respectat“. S-a îngrijit de o mai bună și echitabilă relaţie dintre 
țărani și boieri, stabilind o normă a muncii prestate de către cei 
dintâi. 

Domnul era un om modest și a combătut din toate puterile 
tendinţa către lux a boierilor şi dregătorilor, mai ales în domeniul 

vestimentar, oferind un exemplu personal prin aceea că se îmbrăca 
cu haine confecționate din stofa produsă de fabrica înființată de el, 
la Chiperești. 

A fost un domn gospodar, care s-a îngrijit de nevoile celor 
mulți, a dat dovadă de patriotism, fapt care îi va atrage antipatia 
unor boieri ce urmăreau numai satisfacerea scopurilor personale. 
Ca urmare a intrigilor, este mazilit din domnia Moldovei în 1767, 
dar, demonstrându-și nevinovăția și buna credință la Înalta Poartă, 
i se va da, în 1768, tronul Ţării Românești. În același an, va izbucni 
războiul ruso-turc, cu care prilej trupele rusești ocupă Bucureștiul, 
luându-l prizonier pe domn. Războiul dintre cele două mari puteri 
se încheie cu pacea de la Kuciuk-Kainargi (10/21 iulie 1774), iar 
în urma sprijinului acordat de împărăteasa Ecaterina a II-a a Rusiei, 
Grigore Ghica este repus domn al Moldovei. 

Odată războiul încheiat, câțiva generali austrieci ocupă o parte 
din teritoriul Moldovei sub motivul. rectificării hotarelor și o mai 
bună comunicare cu teritoriile poloneze, anexate în 1772. Lucrurile 
au decurs astfel: generalii austrieci au dat turcilor mari sume de 
bani, arătându-le hărți falsificate, și i-au convins să cedeze o 
porţiune de pământ pe care deja o ocupaseră. Convenţia a fost 
semnată la Constantinopol, în ziua de 7 mai 1775. Grigore Ghica 
a înaintat Porții un memoriu, solicitând revizuirea Convenţiei 
încheiate de aceştia cu Austria. Între timp, Imperiul habsburgic 
încorporase o mare parte din Moldova de Nord, în care erau incluse 
orașele Rădăuți și Suceava, cu numeroase mănăstiri și ctitorii 
voievodale. 

O mână de boieri, în frunte cu marele dragoman Constantin 
Moruzi, urmărind detronarea domnului și luarea puterii, au început 
să depună intrigi la Înalta Poartă, imputându-i lui Grigore Ghica 
vini imaginare și intenţia de nesupunere față de otomani. Turcii 
le-au dat crezare și Poarta a hotărât lichidarea fizică a domnului 
Moldovei. Iată ce spune N. Iorga: „Măsura luată contra lui Ghica, 
a cărui viaţă trebuia tăiată, pentru că nu mai putea fi răbdat, e în 
legătură cu intenţiile războinice pe care le avea Poarta atunci“. 

Sultanul l-a însărcinat cu asasinarea domnului pe Ahmed aga 
din Kara-Hissar, care era prieten cu Grigore Ghica. Înainte ca 
trimisul său să plece din Constantinopol pentru a-și duce la 
îndeplinire murdara faptă, acesta i-a spus: „De nu aduci pe Ghica, 
viu sau mort, fii sigur că vei pierde propriul tău cap“. 


1. Cf. N. Grigoraș, în Magazin istoric, nr. 12/1975, p. 38. 

Însoțit de 40 de ostași turci înarmați până în dinți, Ahmed aga 
a plecat la drum. Ajuns la Iași, domnitorul i-a trimis în întâmpinare, 
conform protocolului și, mai ales, datorită faptului că era prieten 
cu turcul — cel puţin așa credea domnul - un grup de boieri care 
l-au condus pe turc la Beilic, reședința rezervată conducătorilor 
otomani aflaţi în vizită, sau în trecere, prin lași. După ce s-a instalat, 
Ahmed aga i-a trimis vorbă domnului că este grav bolnav și că nu 
se poate deplasa la reşedinţa domnească. În realitate, era vorba de 
un șiretlic al turcului, ca să-l prindă în cursă pe domn. Grigore 
Ghica, dând crezare ştirilor, i-a trimis pe cei doi medici ai Curţii 
să-l 'consulte și să-l trateze. Se afirmă că, pentru a-i înşela pe 
medici, Kara Ahmed și-a legat ambele brațe cu câte o năframă, 
imediat sub umăr, spre a opri circulaţia sângelui și a reduce pulsul, 
truc folosit și în zilele noastre de fachiri și iluzioniști. După ce l-au 
consultat, unul dintre medici și-a dat perfect de bine seama că era 
vorba de o boală simulată și i-a raportat domnului. Kara Ahmed 
a continuat să susțină că este grav bolnav și nu se poate deplasa și 
l-a invitat pe domn la Beilic, pentru a-i comunica diferite dispoziţii 
transmise de Înalta Poartă. Medicul care l-a consultat pe turc, l-a 
sfătuit pe Grigore Ghica să nu dea curs invitaţiei acestuia, mai ales 
că şi soția domnitorului era stăpânită de presimțiri negre. 

În după-amiaza zilei de 1 octombrie 1741, în ciuda opoziţiei 
familiei și a consilierilor săi, care nu erau de părere ca domnul: să 
accepte invitaţia turcului, acesta a plecat pe seară la Beilic, însoţit 
numai de câțiva slujitori; numărul lor exact nu e cunoscut. 

La intrarea în Beilic, i-au venit în întâmpinare portar-bașa 
(administratorul Beilicului), medicii Curţii domnești, pe care îi 
trimisese să-l trateze pe Kara Ahmed, precum și 12 arapi, adică 
sclavi negri. Unii dintre aceștia i-au luminat scările, în vreme ce 
urca, alţii l-au afumat cu tămâie în cădelniţe de argint, iar alţii l-au 
stropit cu apă de trandafiri. Feţele lor însă erau posomorâte și nu 
prevesteau nimic bun, fapt care l-a neliniștit pe domn, mai ales că 
- lucru neobișnuit — toți servitorii aveau la brâu hangere. Însoţit de 
un singur sclav, Grigore Ghica a fost poftit în camera unde se afla 
capugiul. Pentru ce a urmat, se cunosc mai multe variante, relativ 
contradictorii, pe care le menționăm în continuare: 

1° Dionisie Fotino - autorul lucrării /storia generală a Daciei 
(1812), istoricul austriac Sulzer și ambasadorul rus la Poartă își au, 
fiecare, propria relatare. 

2° Cronicarul moldovean Enache Kogălniceanu, contemporan 
cu cele petrecute, spune că, după ce domnul a intrat în încăperea 

unde, pe o sofa, se afla turcul, au avut loc obișnuitele formule de 
salut. Imediat, cei de față, medicul Fotachi și secretarul Hafiz au 
părăsit încăperea. Domnul a putut să remarce că ușa de acces în 
salon era păzită de doi ostaşi turci, bine înarmaţi, în vreme ce alții 
se aflau ascunși, fie după perdelele de la fereastră, fie chiar sub 
divanul capugiului. 

3° Dionisie Fotino afirmă că domnul ar fi fost mai întâi 
admonestat. violent de capugiu, după care, la un semn al acestuia, 
a fost atacat de zece ieniceri, pe când încerca să iasă din cameră. 
Domnul s-a opus, dar atacatorii, fiind în superioritate numerică, 
l-au doborât cu iataganele și i-au tăiat capul, corpul fiind aruncat 
în stradă, pe fereastră. 

4° Enache Kogălniceanu povestește că, îndată ce Grigore Ghica 
a luat loc pe divan, lângă capugiu, acesta a scos de sub pemă o 
tabacheră și și-a tratat oaspetele cu tutun. Gestul său constituia de 
fapt un semnal pentru ucigași, când „hasnatarul“ i-a dat cu hangerul 
o lovitură în spate, domnului. Acesta a căzut la pământ, în vreme 
ce un alt turc l-a sugrumat, pentru a-l împiedica să strige după 
ajutor. Domnul a reușit însă să se ridice şi a ajuns la o fereastră, 
dar a fost doborât de alți turci, care i-au tăiat capul, iar corpul i-a 
fost aruncat pe una din ferestrele ce dădeau în grădina din spatele 
Beilicului. 

Se mai relatează faptul că Ahmed aga ar fi încercat să-l aresteze 
şi pe cămăraș, omul de încredere al domnului, dar acesta a reușit 
să scape. 

5° Cronicarul Manolache Drăghici, bazându-se pe informaţii 
ulterioare asasinatului, spune că, în vreme ce Grigore Ghica discuta 
cu Ahmed aga, ienicerul, aflat lângă capugiu, s-a repezit la domn 
cu cuțitul pe care i l-a înfipt în spate, trântindu-l peste capugiu. 
Ghica a reușit să se ridice și a încercat să ajungă la fereastră. De 
sub divan, și-a făcut apariţia un ienicer ce stătuse până atunci ascuns 
şi, împreună cu capugiul, l-au „tăiat în mai multe părți“. Auzind 
zgomotele din camera capugiului, garda domnitorului a intrat 
înăuntru și a văzut trupul domnitorului pe jos, „scăldat în sânge, 
iar capul, în vârful iataganului arapului““, ce-l decapitase. Coman- 
dantul gărzii şi-a scos pistoalele de la brâu, vrând să-i împuște pe 
asasinii lui Ghica, dar capugiul i-a prezentat firmanul de mazilire 
din partea sultanului. 

60 Ruxandra, una din fiicele lui Gigore Ghica, a susținut că 
tatăl ei fusese ţinta mai multor încercări de asasinat. În ziua uciderii 

sale de oamenii capugiului, domnul a plecat de la Curte, însoţit de 
numai patru slujitori. Ajuns la Beilic, a intrat singur în camera 
capugiului care se prefăcea a fi bolnav. Într-una din camerele 
vecine, se găseau opt turci înarmați cu hangere, care, la semnalul 
oferirii tabacherii de către capugiu, s-au năpustit asupra domnului, 
doborându-l la pământ. Mai înainte însă, acesta a reușit să-i omoare 
pe trei dintre atacatori. Ucigașii l-au decapitat şi au îngropat corpul 
în partea stângă a grădinii conacului. Capul a fost sărat și învelit 
într-o pânză de sac și trimis la Constantinopol unde, la 20 
octombrie, a fost arătat sultanului. Înfipt într-o suliță, a rămas expus 
vreme de trei zile deasupra porţii Seraiului. Gloata din Constan- 
tinopol a contemplat, în tihnă și după plac, capul lui Grigore Ghica, 
lângă care o tăbliță lămurea pe curioși asupra cauzelor „care au 
determinat pe sultan să ordone condamnarea la moarte a acestui 
prinţ“. 

După plecarea capugiului, boierii prieteni ai familiei au răscolit 
grădina Beilicului, au descoperit corpul domnului, l-au deshumat 
și înmormântat în biserica Sf. Nicolae Domnesc din Iași, iar ulterior 
l-au transportat la biserica Sf. Spiridon, unde se află și azi. 

Familia domnească a fost trimisă la Constantinopol, iar întreaga 
avere din Moldova a lui Grigore Ghica a fost confiscată. După 
dărâmarea Beilicului, pe locul acela s-a ridicat un monument, în 
amintirea acelei „grozăvii atât de adânc jignitoare pentru o ţară 
întreagă“, după cum afirma istoricul N. Iorga. 


Barbu Catargiu 


Părinții lui Barbu Catargiu, născut la. 26 octombrie 1807, au 
fost marele vornic Ştefan Catargiu și Tiţa (Stanca) Văcărescu. El 
moștenea stirpea a două din cele mai vechi și mai influente familii 
din ţară. Bunicul său de mamă, banul Barbu Văcărescu, i-a dat 
numele, care va deveni unul dintre cele mai renumite ale istoriei 
noastre contemporane. Amintirea sa ne este împrospătată de o 
statuie, așezată la poalele dealului Mitropoliei, în direcția dinspre 
bulevardul Coşbuc. 

Când a împlinit vârsta de 12 ani, Barbu Catargiu a fost trimis 
la școala grecească de la Măgureanu, unde a învățat limba elenă și 
a studiat cultura grecească, avându-i colegi de clasă pe mulți din 
feciorii de boieri. Instrucţia făcută odraslei lor a părut insuficientă 
părinților săi, care l-au trimis, spre a-și completa studiile, la Paris. 
Încă din adolescență, vădea o înclinare către politică, evitând acele 
domenii ce i-ar fi putut asigura o existență comodă. Cu intenţia 
nedeclarată de a aprofunda pictura, studiază inițial literatura, dreptul, 
istoria, finanţele şi economia politică. Domic de a-și cunoaște 
viitorul, așa cum era moda timpului pe la 1830, la Paris, se duce 
împreună cu Barbu Știrbei să consulte pe faimoasa ghicitoare în 
cărți, domnișoara Lenormand. Se zice să aceasta i-a prevestit lui 
Știrbei că va purta coroană, iar lui Catargiu că se va sui în vârful 
scării sociale şi că va avea un sfârşit violent. 

Cele spuse de renumita ghicitoare l-au influențat într-o așa 
măsură, încât l-au obsedat toată viaţa şi, în momentele critice, 
Barbu Catargiu îşi amintea de aceste preziceri. 

O întâmplare semnificativă s-a petrecut pe la 1859, pe când 
acesta se întorcea la moșia sa, Maia, venind de la vânătoare. În 
apropierea casei, caii de la trăsură s-au speriat, dintr-un motiv 
oarecare, și trăsura s-a răsturnat. În timp ce sărea din trăsură, pușca 
din mâna lui Catargiu s-a descărcat cu zgomot asurzitor, speriind-o 

pe soția sa care i-a alergat în întâmpinare, obsedată de gândul de 
a nu se fi împlinit fatala prevestire. Dându-și seama de ce gândea 
soţia sa, Catargiu a liniștit-o cu vorbele: „Nu de astă dată, Catinco!“. 

Întors în ţară definitiv, în 1834, Barbu Catargiu a participat la 
formarea Societăţii Filarmonice, al cărui principal scop era crearea 
unui teatru național, tipărirea de cărți românești și organizarea unei 
expuneri de principii contra guvernului lui Alexandru Ghica. În 
demersurile sale, acesta era susținut de Emanoil Băleanu, I. 
Câmpineanu, Scarlat Creţulescu, I. Russet, Grigore Cantacuzino, C. 
Manu ș. a. Inițial, societatea a urmat modelul literaturii din țările 
apusene, iar membrii ei traduceau tragedii clasice, destinate a 
înflăcăra inimile. Reprezentarea unora dintre piese, pe scena din 
București, a înregistrat un succes strălucit. 

Literatura constituia pentru Catargiu un divertisment, pe primul 
plan-situându-se problemele de ordin politic. El începe prin scrieri 
străine de politică. În comitetul Societăţii Filarmonice, el a strâns 
legăturile cu liderii opoziției guvernului A. Ghica. Cu prilejul 
alegerilor pentru Obșteasca Adunare, îndeplinind condiția de vârstă 
— pentru ca cineva să fie fost ales deputat sub Regulament, trebuia 
să aibă cel puţin 30 de ani - Catargiu a câștigat sufragiile 
alegătorilor din orășelele din județul Teleorman. Cu prilejul 
dezbaterilor ce au avut loc în anul 1842, Barbu Catargiu, care abia 
împlinise vârsta de 34 de ani, a rostit discursul inaugural, ce a 
produs o impresie neașteptată atât asupra celor prezenţi, cât și a 
poporului, în general. S-a creat o situaţie ce a condus, în cele din 
urmă, la căderea lui A. Ghica și înlocuirea sa cu Gheorghe Bibescu. 
Norocul îi surâdea: era rudă cu noul domn și aliat cu opoziţia, 
împotriva celui destituit. În scurt timp, Catargiu, datorită con- 
Juncturii, este numit în funcția de director la Departamentul 
Dreptăţii, unde îl va înlocui pe logofătul Alexandru Racoviţă, iar 
în anul următor, la 23 aprilie, paharnicul Barbu Catargiu este înălțat 
la rangul de clucer și, la 13 mai, este trecut în Arhondologie. 

În ciuda legăturilor de rudenie cu domnul, Catargiu nu se sfiește 
să-l combată în unele probleme, cum ar fi, de exemplu, cea privind 
aservirea politică și economică a ţării de către Imperiul rusesc. Fără 
a fi un adept al extremismului, el dorea îndreptarea și nu căderea 
principelui. Drept urmare a crezului său politic, Catargiu nu a fost 
de acord cu participanții la Revoluţia de la 1848 și nu credea că o 
transformare radicală a instituţiilor noastre ar fi în măsură să elimine 
abuzurile și să conducă la scopurile pe care le urmăreau, cu atâta 
ardoare, tinerii revoluționari. 

Barbu Catargiu era un conservator, în adevăratul sens al 
cuvântului, și considera că atât dreptul public, cât şi cel privat, 
pentru a fi național, nu trebuie să fie produsul unor împrumuturi 
din exterior, sau rezultatul unor născociri de cabinet, ci produsul 
organic al gândirii și al activităţii întregului popor. 

Reacţionar înverșunat, Catargiu a găsit de cuviință că este mai 
bine să stea în expectativă în timpul luptelor unioniste, lucru pe 
care de altfel l-a și demonstrat practic în 1857, când nu a participat 
la lucrările Adunărilor ad-hoc. Își face intrarea în scena politică în 
vremea căimăcămiei reacționare, în trei rânduri devenind ministru 
de Finanţe, iar în 1859 face mari eforturi pentru alegerea fostului 
domn, Gheorghe Bibescu, la tronul Țării Românești. 

Pe timpul cât a funcționat Guvernul provizoriu și Locotenenţa 
domnească, Barbu Catargiu face o vizită de documentare și culegere 
de informaţii, în mai multe ţări din Europa, studiind oamenii, 
obiceiurile, legislația, instituţiile și, mai ales, modul lor de funcţi- 
onare, pentru a trage concluziile necesare și a vedea modalităţile în 
care ar putea fi aplicate și în țara noastră. La sfârșitul lunii 
septembrie 1848, revine în ţară, iar la 21 octombrie primeşte din 
nou funcția de director la Departamentul Dreptăţii. Pe 2 decembrie, 
în același an, Barbu Catargiu este numit membru suplimentar la 
Sfatul visteriei. Domnul Dimitrie Știrbei îl va mai păstra o vreme 
ca director al Departamentului Dreptății. Urmează o: nouă 
ascensiune în rang, la 13 decembrie 1849, când este numit vomic 
de poliţie, iar sub Căimăcămia de Trei, ajunge logofăt, de fapt. cea 
mai înaltă distincție în stat, la câre putea accede, cineva, la vremea 
respectivă. 

Pentru serviciile aduse de Catargiu în perioada cât slujise 
interesele ţării, Dimitrie Știrbei îl numește judecător la Înalta Curte, 
post de unde va demisiona la 7 ianuarie 1856, din motive rămase 
neelucidate până în zilele noastre. 

` Activitatea politică a lui Barbu Catargiu cunoaște o intensificare 
începând cu 1857, dată la care ţara a fost chemată, prin organul 
Divanului ad-hoc, să-și exprime dorințele față de Europa. A fost 
format un comitet, compus din 9 membri, aparţinând 
conservatorilor, dintre care făcea parte și Barbu Catargiu. Cei aleși 
au redactat un apel adresat alegătorilor, în care se schițau bazele 
de organizare viitoare a ţării. La 19 martie 1857, apelul se publică 
sub formă de broșură. 

Liberalii nu se lasă mai prejos și, la 30 martie, apare în ziarul 


80 PAUL ŞTEFĂNESCU 


Concordia şi manifestul acestora, care, în realitate, era copiat după 
cel al conservatorilor, cu singura deosebire că cerea o reprezentare 
naţională pe baze ceva mai largi şi nu reclama nici o garanţie pentru 
proprietate. În acest fel, liberalii îi luaseră, prin surprindere, pe 
conservatori şi, de fapt, le furaseră ideea. Înfuriat la culme, în 
şedinţa Camerei din 23 mai 1861, Barbu Catargiu va rosti o 
cuvântare fulminantă, rămasă memorabilă. 

Politicienii liberali uneltesc împotriva boierilor și Catargiu nu 
reușește să fie ales în Divanul ad-hoc. Căimăcămia lui A. Ghica 
sfârşeşte lamentabil, dar sub Căimăcămia de Trei, lui Barbu 
Catargiu îi revine postul de ministru de Finanţe, prilej care va fi 
folosit pentru a efectua o analiză minuțioasă a modului de 
administrare a finanţelor ţării, de către fostul locţiitor de domn. 

La sfârşitul anului 1857, au loc alegerile pentru Camera electivă. 
În urma câștigării sufragiilor micilor proprietari din Ialomița şi Olt, 
Barbu Catargiu este ales, optând pentru Ialomița. Alegerea noului 
domnitor Alexandru loan Cuza, la 5/24 ianuarie 1859, pare, pe 
moment, să atenueze : disputa dintre liberali și conservatori. Cu 
prilejul proclamării Convenţiei din 7/19 august 1858, Barbu 
Catargiu va declara că o va respecta până în cele mai mici 
amănunte, promovând legalitatea cea mai strictă, progresul moderat 
și dreptatea pentru toți. Urmează o succesiune de Consilii de 
miniștri, astfel încât, în decurs de numai trei ani, s-au succedat 
npuă cabinete. A. I. Cuza, care stăpânea de acuma frânele domniei 
şi era oarecum îmbătat de putere, se simţea incomodat de unii 
consilieri conservatori. Barbu Catargiu conducea Partidul 
conservator, care era unit și nu-l lăsa pe domn să dispună după 
bunul său plac, ci în conformitate cu dorințele alegătorilor. Se punea 
problema creării unei noi organizări, care să şteargă diferenţele 
existente între Moldova și Țara Românească, constituirea unui 
guvern care să menajeze susceptibilitățile, să întărească legăturile, 
să apropie pe cetăţenii celor două Principate surori și să fuzioneze 
într-un stat compact ambele Principate. În ciuda simțămintelor sale, 
A. I. Cuza a fost nevoit, în cele din urmă, să încredinţeze formarea 
și conducerea guvernului lui Barbu Catargiu, care a fost instalat la 
23 ianuarie 1862. Evenimentul survenea după ce, la 22 ianuarie, 
marile puteri recunoscuseră Unirea. Barbu Catargiu mai deținuse, 
pentru scurt timp, funcția de șef al guvemului din Muntenia 
(aprilie-mai 1861) și devenise șeful Partidului conservator, regizorul 
politic de fapt al noii Adunări legislative, constituită prin contopirea 
fostelor adunări separate, de la Iaşi și București. Apărător permanent 

și neabătut al principiilor sale politice şi sociale, Barbu Catargiu a 
antamat, după principii conservatoare, marea problemă ce frământa 
majoritatea populației de la sate: împroprietărirea țăranilor. Prin 
urmare, el s-a prezentat în faţa Parlamentului cu un proiect de lege 
agrară, care nu se deosebea, în esenţă, de cel al Comisiei centrale 
de la Focșani - în fond, un proiect eminamente conservator și care 
anterior fusese respins de domnitor - prin care țăranii erau 
deposedaţi de pământurile ce le stăpâniseră și le munciseră de 
veacuri. i 

Proiectul a făcut ca, imediat, să ridice împotriva lui întreaga 
opoziție liberală, cu vederi net progresiste, care urmărea cu 
asiduitate rezolvarea burghezo-democratică a problemei agrare. 

Datorită faptului că, în marea ei majoritate, Adunarea legislativă 
era constituită din mari proprietari de terenuri agricole, care evident 
că susțineau, din toate puterile, proiectul prezentat de Barbu 
Catargiu, foarte mulți dintre membrii Partidului liberal, având vederi 
înaintate, au demisionat în bloc. Singurul rămas în Parlament pentru 
a înfrunta varianta conservatoare, a fost Mihail Kogălniceanu. În 
ciuda faptului că acesta s-a folosit din belşug de talentele sale 
oratorice, expunând, în mod magistral, toate aspectele problemei 
agrare, încercând să trezească simpatia pentru țărănimea înglodată 
în nevoi şi lipsuri, destinul ei era ca și pecetluit, dat fiind că 
majoritatea conservatoare a Adunării nu era câtuși de puțin dispusă 
să cedeze din convingerile sale. 

Barbu Catargiu, la rândul său, a ținut să caracterizeze discursul 
fulminant, ținut de la tribuna Adunării de Mihail Kogălniceanu, 
referitor la împroprietărirea țăranilor, ca pe „o himeră ciudată, 
paradoxală, o himeră cu capul de porumbiță, cu corpul de aspidă 
şi coada de șopârlă măglisitoare“, susținând, cu ipocrizie, că se 
împotriveşte unei astfel de împroprietăriri, deoarece „o nație nu 
trăiește prin milostenie“. 

Dându-și seama că legea înaintată de Barbu Catargiu va fi 
votată în Parlament, opoziția progresistă demarează o campanie 
violentă în paginile ziarelor şi organizează adunări publice, având 
ca scop subminarea puterii politice a marii moșierimi și stoparea 
înfăptuirii reformei agrare, concepute conform ideilor expuse de 
Barbu Catargiu. Imediat, Guvernul și Parlamentul au procedat la 
luarea de contramăsuri, punându-se în circulaţie zvonuri, conform 
cărora era compromisă opoziția. Totodată, s-a extins legea de presă 
restrictivă, existentă în Moldova, și asupra Munteniei, luându-se 
măsuri în vederea suspendării adunărilor publice. 

Agitaţia produsă în jurul perspectivelor sumare ce vizau reforma 
agrară avea să se complice cu îngrijorarea cauzată de faptul că 
drepturile cetățenești și publice amenințau să fie nesocotite şi violate 
de către guvern. Atmosfera politică a devenit extrem de încordată, 
ambele partide fiind dispuse să apeleze la orice mijloc, chiar și la 
forță, pentru a-şi spune cuvântul. Era vorba de cele două mari 
reforme în perspectivă: reforma rurală și reforma electorală. 

În privinţa reformei rurale, disensiunile dintre conservatori și 
liberali erau deosebit de profunde. Două lumi deosebite se înfruntau 
reciproc. Conservatorii considerau proprietatea ca fiind deplină și 
absolută, inalienabilă, în vreme ce liberalii o priveau ca fiind limitată 
și condiţionată. 

Opoziția, prin emisarii ei, cutreierau satele, răspândind zvonuri 
împotriva „noului ministeriu““. Se zicea că boierii vor să se dezlege 
de orice îndatorire către țărani, că vor să aducă străini pentru cultura 
pământului și să lase pe români muritori de foame. Boierii erau 
reprezentaţi, prin ziarele umoristice, mai ales, ca un fel de strigoi 
ce abandonau mormintele, dornici să sugă sângele țăranilor și în 
măsură să comită toate nelegiuirile, pentru a-și atinge ţelurile 
antinaţionale. Țăranul român suferise de veacuri din partea 
arendașilor greci și nu numai din vina acestora, dar chiar și a 
vechililor români. Opoziția liberală confunda, în mod deliberat, pe 
proprietar cu arendaș, pe fanariot cu boier și trecea, în rândurile 
sale, pe toţi boierii ce se jertfiseră pentru ţară, în vreme ce îi trata 
ca fiind trădători și ciocoi pe aceia care se strânseseră în jurul lui 
Barbu Catargiu. Astfel îndoctrinat, țăranul român era avertizat 
împotriva tuturor măsurilor care ar fi venit din partea unui minister 
condus de boieri. Mai mult, lucrurile au luat o întorsătură extrem 
de periculoasă: agenți secreţi străbăteau satele și convingeau 
locuitorii să treacă pe față la manifestații ostile noului minister. Se 
creau legende pline de imaginaţie împotriva conservatorilor care, 
cu cât erau mai neverosimile, cu atât pătrundeau mai lesne în mintea 
țăranilor obișnuiți cu lumea imaginară a basmelor și legendelor. 

Opoziția a pomit o campanie violentă contra reformei rurale. a 
lui Catargiu. Primul-ministru a rămas însă dârz și neclintit în 
convingerile sale, mai ales datorită faptului că majoritatea 
parlamentară erau compusă din marii proprietari. Drept urmare a 
acestei campanii de agitaţie, autorităţile au fost nevoite să treacă la 
contramăsuri represive. S-a ajuns astfel la o stare de spirit 
supraexcitată, creându-se o atmosferă încărcată, care a favorizat și 
provocat atentatul politic. 

Aceasta era, în linii generale, situaţia politică ce domnea în ţară 
în acele zile. Substratul care a favorizat moartea președintelui de 
consiliu, este următorul: pentru aniversarea Revoluţiei de la 1848, 
opoziţia a organizat o mare „demonstrație națională“, care trebuia 
să, se țină în ziua de 11 iunie, adică tocmai când se vota legea 
rurală, promulgată de Barbu Catargiu. Parlamentul a început 
diligențele pe lângă guvern, în vederea interzicerii adunării, dar 
Barbu Catargiu, mândru și sfidător, a declarat: „Pacea, domnilor, 
pacea şi odihna sunt scăparea ţării! Voi prefera moartea mai înainte 
de a călca, sau a lăsa să se calce vreuna dintre instituțiile țării“. 

Țăranii români, animați încă de la 1848 de ideea împărțirii 
marilor latifundii, agitaţi încontinuu de către cei ce aveau nevoie 
de starea lor de spirit spre a doborî puterea, se puseră în mișcare 
către București, sub conducerea unui oarecare Mircea Mălăieru. Ei 
vroiau să-i intimideze pe deputaţi și să insufle spaima în inimile 
noilor miniștri. Credeau, în mod naiv, că o manifestaţie zgomotoasă 
le-ar putea rezolva cele mai grave dintre problemele lor politice și 
sociale. Subprefectul Notara, care încercase, fără succes, să-i 
împiedice de a poni în masă, a fost bătut și grav rănit de pe urma 
loviturilor de ciomag. Sosind în București, au huiduit pe miniștrii 
ce mergeau la Cameră, dar așa cum fuseseră învățați, l-au aclamat 
pe domn, care se ducea să deschidă sesiunea Adunării, la 24 
ianuarie 1862. Deputaţii liberali au fost întâmpinați cu aceleași 
ovaţiuni entuziaste. O mulțime de arme de foc, ce e drept, vechi, 
și arme albe, ciomege, cuțite, sulițe și topoare erau depozitate în 
pivnițele pasajului. O conjurație luase naștere, fiind îndreptată 
împotriva celor mai influenți membri ai Partidului conservator. 

În ziarul Românul din 28 martie, se consemnează faptul că în 
Moldova, evreii şi femeile făceau propagandă împotriva Unirii. 
Imaginile ce-i reprezentau pe Anastasie Panu şi Mihail Kogălni- 
ceanu fuseseră arse, sub motiv că aceștia votaseră pentru dispunerea 
Curţii de Casaţie în București. Exacerbarea manifestațiilor antigu- 
vemamentale îl determinaseră pe Barbu Catargiu să exclame „Vasul 
ia apă din toate părţile!“ și să ceară Camerei să ia măsuri grabnice 
în vederea restabilirii ordinii publice. Prin presa pe care o stipendia, 
opoziţia întreținea agitația, tot mai violentă, împotriva guvernului. 
Turmura pe care o luaseră lucrurile l-au determinat, în cele din 
urmă, pe Catargiu să propună, spre votare, o lege de garanţie contra 
presei, pentru a calma cititorii de unele știri alarmante. A doua zi 
după votare, la 25 martie 1862, ziarul Românul a apărut încadrat 

cu un chenar negru, de doliu. În tot acest timp, agitația mocnea și 
sporea în intensitate. În vreme ce intra în Cameră, un necunoscut 
a aruncat cu o piatră cât pumnul împotriva ministrului de Externe, 
Ap. Arsache. Din fericire, piatra nu și-a atins ţinta și a lovit în 
tribună, fără a nimeri pe cineva anume. Domnitorul însuși fusese 
informat de Librecht, agentul său secret de la Poştă, despre cele ce 
se urzeau, mai cu seamă, împotriva lui Barbu Catargiu și a boierilor, 
dar nu se ştie de ce, nu s-a amestecat şi nu a întreprins nici o 
măsură, lăsând lucrurile să meargă spre un deznodământ nefericit. 

Catargiu fusese avertizat despre cele ce se urzeau împotriva sa. 
Luni, 4 iunie, el se culcase puţin după masa de prânz și, fiindcă 
era indispus de o migrenă care-l chinuia cu regularitate, a rugat-o 
pe soţia sa să nu-l deranjeze până la ora când urma să meargă la 
Cameră. Barbu Slătineanu, unul dintre prietenii săi apropiaţi, care 
aflase despre complot, a venit să-i comunice ceea ce el știa și să-i 
atragă atenţia asupra primejdiei ce-l ameninţa. Aflând vestea, se 
spune că Barbu Catargiu ar fi replicat: „Nu există român care să 
fie capabil a ucide un român“. În ziua următoare, prefectul poliţiei, 
Nicolae Bibescu, veni să-l ia spre a-l conduce la Cameră. Doamna 
Catargiu, îngrijorată de zvonurile care circulau pe seama celor ce 
se urzeau împotriva soțului ei, i-a spus prefectului: „Mai lăsați-l 
în pace cu politica, căci se pregătește o nenorocire“. „Nu te teme, 
vomiceaso -— îi răspunse Nicolae Bibescu - de vreme ce cuconu 
Barbu este cu mine“. 

Miercuri 6 iunie, doamna Catargiu pleca la Maia, pentru a 
supraveghea pregătirile în vederea primirii deputaţilor din Moldova, 
căci, în câteva zile, Camera urma să se închidă, iar drumul 
deputaţilor din Moldova trecea pe la Maia. Aici Catargiu, în 
intimitatea unei ospitalități de seamă, în jurul unei mese stropite cu 
un vin bun, se putea dedica unor discuţii politice cu amicii săi. 

În ziua de vineri, 8 iunie 1862, Barbu Catargiu luă trăsura și 
plecă la Adunare. Mai mulți membri ai Partidului Liberal, printre 
care Anton Arion, N. T. Orășanu, Gr. Miculescu, Gr. Heliat, E. 
Carada, I. Ionescu, D. Petrolian și C. Trandafir luaseră hotărârea 
de a serba, printr-o întrunire populară pe câmpul Filaretului, 
aniversarea zilei de 11 iunie 1848. Conservatorii, îngrijoraţi de 
urmările previzibile ale acestui eveniment, înaintaseră o petiție către 
domn, prin care cereau interzicerea adunării, pentru a se evita 
agitația şi scandalul. Barbu Catargiu a fost de acord cu majoritatea 

Camerei şi, declarându-se împotriva întrunirii proiectate, a rostit 
celebrul discurs, al cărui final, amintit mai sus, reprezintă și 
testamentul și, totodată, și programul său politic. 

Pe la orele 5 şi jumătate, la ieşirea din Cameră, după terminarea 
ședinței, Barbu Catargiu, datorită unei întâmplări misterioase - 
poate că totul fusese aranjat de complotiști — nu și-a găsit la scară 
trăsura, dar colonelul Nicolae Bibescu, prefectul poliției, l-a invitat 
în trăsura sa, după ce, mai înainte, refuzase oferta lui C. 
Cantacuzino, care-i oferise cupeul său. Trăsura deschisă - era 
vreme frumoasă şi nu era tras acoperământul ce o ferea de ploaie 
- trecea pe sub clopotnița Mitropoliei, când s-au auzit două focuri 
de armă. Principele Dimitrie Ghica, tresărind, strigă: „În Catargiu 
a tras!“ 

Plagino, care tocmai în acel moment cobora pe aleea ce 
conduce afară din curtea Mitropoliei, realizând că un atentator a 
tras asupra primului-ministru, s-a întors și a sărit în trăsură spre a 
vedea ce s-a întâmplat. Barbu Catargiu se afla în poziţia sa 
obișnuită, stând pe bancheta din fundul trăsurii, dar cu capul aplecat 
pe piept. Domnul Plagino, care-i cunoștea obiceiurile, a crezut, 
iniţial, că primul-ministru, dezgustat de cele ce se petrecuseră în 
Cameră, se cufundase într-o stare de apatie și, de aceea, se apropie 
de dânsul și-i spuse: „Eşti amărât, cucoane Barbule?* Dar în aceeași 
clipă, picioarele lui Catargiu alunecară, corpul se prăbuși pe 
podeaua trăsurii şi sângele, care îi acoperea tot spatele, dezvăluia 
cruda realitate. Barbu Catargiu era mort! Un glonţ îl lovise pe 
primul-ministru, omorându-l pe loc. Proiectilul, după cum avea să 
se constate ulterior, intrase prin partea din spate în osul cranian, în 
vecinătate cu gâtul și, întâmpinând acest obstacol, glonţul alunecase 
de-a lungul coloanei vertebrale, pe care o fracturase, astfel încât 
moartea fusese instantanee (cf. scrisorii lui George Linche din 15 
iunie 1862). Ucigaşul probabil că-și descărcase arma de la foarte 
mică distanță, încât se putea observa că părul victimei era, în parte, 
pârlit. De altfel, acest lucru a fost confirmat şi de raportul 
medico-legal. Un al doilea glonţ a trecut pe la urechea colonelului 
Nicolae Bibescu, care de-abia după vreo sută de pași a reușit să 
oprească caii speriaţi. La locul crimei a fost găsit, abandonat de 
făptaș, un pistol ruginit, cu care se efectuase atentatul. Criminalul 
se făcuse nevăzut în viile de pe dealul Mitropoliei. 

Grigore Filipescu a văzut că cineva dăduse cu o basma, sau un 
fular, semnalul pornirii trăsurii, în care se afla Barbu Catargiu și 
poate că atunci n-ar fi fost imposibil de a se fi descoperit criminalul, 

dar lipsa de perspicacitate și experienţă a poliției, dacă nu și altceva, 
au înlesnit dispariția fără urmă a făptașului. 

Domnul Nicolae Bibescu a dat imediat ordin să fie închise ușile 
Adunării și să nu se permită nimănui să iasă; însă deputații, după 
câteva minute de așteptare inutilă, își făcuseră drum cu forța și se 
adunară în jurul cadavrului primului-ministru. Domnul Nicolae 
Bibescu, şeful poliţiei, părăsi dealul Mitropoliei și se duse, în mare 
grabă, la palat pentru a-l încunoșştiinţa pe domnitor de evenimentul 
ce avusese loc. Primul gest al lui Cuza a fost să întrebe dacă asasinul 
fusese prins și, la răspunsul negativ al prefectului poliției, dom- 
nitorul nu şi-a putut stăpâni indignarea, izbucnind în cuvinte 
insultătoare la adresa celor care nu știuseră să-și facă datoria. 

Împrejurările în care a fost ucis cel dintâi președinte de guvern 
al Principatelor Unite, sunt amintite în Depeșa Circulară, nr. 4487 
din 8 iunie 1862, către toate prefecturile de județe: 

„Astăzi, la 6 ore după-amiază, dl Barbu Catargiu, primul 
ministru, ieșind din Cameră, a fost asasinat prin două lovituri de 
gloanţe. Asasinul nu s-a descoperit încă. Fiţi cu luare-aminte asupra 
persoanelor ce vor sosi, sau vor fi sosit în acel judeţ sau reședință, 
ce vă vor insufla bănuieli. 

Se bănuiește că asasinul ar fi un om îmbrăcat nemţește, blond, 
cu barbişon, și ciupit de vărsat şi cu pălărie de paie cu boruri negre“. 

În tot cursul anului, au fost continuate cercetările pentru 
prinderea ucigașului, dar fără nici un rezultat. 

Moartea lui Barbu Catargiu a fost considerată, încă de la 
început, ca un asasinat politic. Ministerul de Interne a luat o serie 
de măsuri pentru descoperirea făptașului și a eventualilor săi 
complici. Cu acest prilej, au fost arestate și cercetate circa 200 de 
persoane, corespondenţa a fost cenzurată, iar în presă a fost 
declanşat un veritabil scandal. i 

După 11 ani, Ministerul de Justiţie hotărăște reluarea investiga- 
țiilor. Ca urmare, procurorul general de pe lângă Curtea de Apel 
din București înaintează ministerului, cu nr. 4742 din 14 mai 1873, 
un foarte interesant și documentat memoriu, asupra întregii afaceri. 
Din acest memoriu extragem următoarele: 

„În anul 1862, iunie 8, orele 5 și 5, pe când primul-ministru 
Barbu Catargiu se întorcea acasă, de la Cameră, însoțit de dl prefect 
al Capitalei, pe dealul Mitropoliei a fost împușcat în cap cu un 
pistol care s-a găsit de dl procuror al Curţii Criminale și s-a 


1. Cf. ziarul Românul din 17 iunie 1862. 

constatat a fi chiar acela care a servit la comiterea crimei. Domnii 
medici Felix, Georganda și Sarhos au constatat, asemenea, prin 
actul medical din 9 iunie, aprobat de consiliul superior de medicină, 
că moartea victimei a fost în adevăr provenită prin descărcarea unei 
arme de foc și de la o distanţă apropiată de [circa] un metru. [...] 

Din depoziţia d-lui dr. Sarhos, din care se constată că dânsul, 
împreună cu alți doi medici, dr. Felix și dr. Georganda, au făcut 
autopsia cadavrului lui B. Catargiu, că în timp când se afla acasă 
la decedat, îndată după comiterea asasinatului, a venit acolo și 
domnitorul Cuza, care se afla într-o stare foarte revoltată, fiindu-i 
fața roșie, iar nările nasului și pleoapele ochilor îi băteau, că 
domnitorul a schimbat câteva cuvinte cu dl Arsachi (noul 
prim-ministru), pe care martorul n-a putut să le auză, decât i-a 
spus în urmă că dl Arsachi ar fi zis lui Vodă Cuza că de la 
primul-ministru şi până la prinţ nu este departe. Câteva zile după 
aceasta, arată că dr-ul Sarhos a întâlnit pe Radu Rosetti și vorbind 
cu dânsul despre asasinatul în chestiune, i-ar fi zis Rosetti că, dacă 
ar fi prefect de Poliţie, ar descoperi pe autorul crimei, care nu e 
arestat, nevoind a-i spune numele. Martorul însă a auzit din zvon 
că este Bogati pe care îl cunoștea din casa prostituatei Ioana ţiganca, 
unde dl doctor mergea să revizuiască femeile; că nu mult după 
aceasta s-a dus martorul la acea casă publică și, întrebând ce s-a 
făcut cu Bogati, i s-a răspuns că a plecat din ţară, căci s-a făcut 
bogat. [...] 

În fine, arătarea d-lui colonel Bibescu, fostul prefect de Poliţie, 
din care rezultă că Domnia sa, rugat fiind de către Barbu Catargiu, 
l-a luat în trăsura sa și că, ajungând sub bolta curții Mitropoliei, a 
auzit două detunături de armă de foc, din care una a lovit pe fostul 
prim-ministru în craniul capului, de partea stângă, iar cel de-al 
doilea glonţ a șuierat pe la urechea sa. Că-n acel moment, martorul 
a strigat că focul s-a dat de sub poartă. Neputând opri caii, care se 
speriaseră, trăsura a mers încă o sută de pași și atunci s-a dat jos, 
rugând pe dl Plagino, ce se afla acolo, să conducă pe victimă acasă, 
iar d-sa s-a întors înapoi /sic!/ şi, cu ajutorul mai multor agenţi, 
a oprit ieșirea de la poarta Mitropoliei, trimițând și la cazarmă, spre 
a veni un detașament de jandarmi și pompieri, apoi s-a dus de a: 
raportat domnitorului Cuza. Întorcându-se după aceasta la 
Mitropolie, martorul arată că de către agenţii publici i s-a dat un 
pistol care în urmă s-a recunoscut a fi chiar acela cu care s-a 
săvârșit crima. Apoi a luat toate măsurile spre a prinde pe asasin, 
dar nu a putut izbuti. [...] 

În cele din urmă, martorul adăugă că moartea lui B. Catargiu 
nu a provenit din vreo ură personală, ci din fanatism politic“. 

Cele mai multe indicii pledează pentru faptul că asasinarea lui 
Barbu Catargiu nu a fost opera unui individ izolat, a unui fanatic, 
sau exaltat, ci urmarea directă a unui complot bine organizat: Astfel, 
pot fi citate o serie de indicii care sunt în favoarea acestei ipoteze. 
Câţiva deputaţi, care tocmai ieșeau de la ședința Camerei, au zărit 
o persoană care flutura o batistă, în mod neobișnuit, iar altcineva 
blocase intenționat drumul cu o trăsură, pentru a sili caii prefectului 
să trecă la pas prin gangul clopotniţei. În același timp, un individ 
ar fi strigat deputatului Dimitrie Ghica, pe când acesta alerga spre 
locul crimei: „Păzeşte, în clopotniță!“, iar un călugăr, slujitor al 
bisericii, a depus mărturie că, în chiar ziua atentatului, un anume 
Nicolae Iorgu Dan, din Ploiești, trecând prin curtea Mitropoliei, i-ar 
fi spus: „Să dea Dumnezeu noroc la cele ce se vor întâmpla azi“. 

Și atunci, și în zilele noastre există ferma convingere că atentatul 
împotriva lui Barbu Catargiu a fost o crimă politică. Primul- 
ministru nu a fost altceva decât o simplă victimă a propriei sale 
poziţii conservatoare. Cât priveşte, asasinarea lui, ea continuă să 
rămână o enigmă a istoriei noastrel. 


1. A se vedea și: Paul Ștefănescu, Enigme ale istoriei, vol. II, Ed. All, 1995, p. 
101; T. Vasiliu: Asasinarea lui Barbu Catargiu, Mișcarea medicală română, nr. 
9-10/1935, p. 729; Valeriu Stan, Enigma unui atentat,“ în Magazin istoric, nr. 
2/1970, p. 46. 


Mişcarea legionară 


Datorită faptului că o serie de asasinate din trecutul istoriei 
României dintre cele două războaie mondiale, au avut caracter 
politic, fiind opera Mișcării legionare, am considerat necesar, pentru 
cititorul tânăr, să oferim un minimum de informații bazate pe 
documentele vremii, despre acest fenomen. Optăm pentru 
denumirea de „„mișcare“, considerând-o mai adecvată decât 
celelalte terminologii. 

În ciuda șefului ei, Corneliu Zelea Codreanu, care se considera 
„căpitanul“ și autoritatea supremă, legionarii aparțineau, în realitate, 
la trei aripi, între care, la vremea respectivă, era dificil de făcut 
vreo distincție. Astfel, pe un nucleu originar, constituit din adepții 
unei ideologii naţionaliste și care urmărea independența ţării, s-au 
alăturat adepţi ai comunismului rusesc (bolșevic). Ne bazăm această 
afirmație pe o serie de elemente cunoscute de contemporanii 
evenimentelor, și pe care nu are rost să le reluăm, acesta nefiind 
scopul lucrării noastre. Am aminti doar afirmația apărută recent 
într-o lucrare, conform căreia Constantin David, declarat de regimul 
comunist erou al clasei muncitoare și, în cele din urmă, asasinat, 
ar fi afirmat unei oarecare Teja, din Dobrogea că, înainte de ianuarie 
1941, a reușit să aducă din URSS un transport de câteva mii de 
cămăși verzi, „de-alea, de-ale legionarilor“. Și autorul pe care îl 
cităm se întreabă retoric: „Un evreu comunist care aducea şi punea 
la dispoziţia colegilor săi de partid comunist mii de cămăși verzi, 
confecționate în Uniunea Sovietică. >i asta înaintea progromului 
legionar antievreiesc din ianuarie 1941!. 

În fine, cea de-a treia aripă aparținea serviciilor secrete și 
oficinelor naziste, lucru demonstrat, pe. bază de documente, într-o 
bogată literatură de specialitate. 

Mișcarea legionară, pomită din inițiativa lui C. Z. Codreanu, la 


1. Ion Coja, Marele manipulator și asasinarea lui Culianu, Ceaușescu, Iorga, 
Ed. Miracol, București, 1999, pp. 54-55. 

24 iunie 1927, sub denumirea de Legiunea Arhanghelului Mihail, 
a degenerat, mai cu seamă sub Horia Sima, într-o mișcare ce grupa 
cele mai diverse interese, toate având un obiectiv comun: preluarea 
puterii de stat. 


Antecedente 

La laşi, în 1919, a fost înfiinţată o organizaţie, ce s-a vrut 
sindicală și s-a intitulat Garda conștiinței naţionalel, al cărei șef era 
Constantin Pancu. Organizaţia își făcea cunoscută ideologia prin 
publicația Conștiinţa, manifestând o propagandă antisemită și 
anticomunistă. Organizaţia își propunea ca obiectiv principal 
asigurarea armoniei sociale”, promovând ideea de „socializare a 
mijloacelor de producție“, fapt care i-ar determina pe oameni, 
după cum crede autorul „să “trăiască î în sfânta credință a lui Hristos“. 

Profesorul A. C. Cuza, care propaga idei antisemite, a încercat, 
în martie 1920, revigorarea Gărzii conștiinței naționale, prin 
fuziunea acesteia cu organizația naționalistă ardeleană Frăția de 
cruce, aflată sub conducerea lui Amos Frâncu și Liviu Ghilezan?. 

Dezordinea socială provocată a făcut ca, în cele din urmă, 
autoritățile să hotărască dizolvarea Gărzii conștiinței naţionale. 

Tot în aceeași perioadă, sunt menționate mai multe încercări 
de creare a unor organizații politice de dreapta, dintre care o 
menţiune aparte revine Ligii creștin-sociale, din București şi 
Acţiunii românești, de la Cluj. În anii 1922-1923, s-au înregistrat 
niște grupări, intitulate „fascii““, dar care nu s-au făcut remarcate 
printr-o activitate deosebită, ci doar prin faptul că, din rândul lor, 
s-a constituit ulterior gruparea Fascia națională română, ai cărei 
membri se autointitulau „salvatori ai patriei““5 i 

De remarcat, lozincile ultranaționaliste de dreapta, proferate de 
programele acestor grupări: „Fără menajamente vom merge până 
la pedeapsa cu moartea“, sau atitudinea față de partidele democrate: 
„Le urâm pe toate și le dorim bucuros moarte tuturor“, De 


1. Cf. Arhivele Statului, Bucureşti (LI), fond D, dosar nr. 001, vol. 1, fila 41. 


2. Vezi articolul din Conştiinja, nr. din 9 februarie 1920, intitulat Crezul 
socialismului național creștin. 


3. Vezi articolul Vremuri noi, în Conștiinţa, nr. din 8 dec. 1919. 

4. Cf. ziarele Unirea, laşi, din 30 martie 1920 și Opinia, din 5 aprilie 1920. 

5. Vezi articolul Salvatori ai patriei, în ziarul Fasciștii constructivi, nr. din 20 
octombrie 1923. 

6. Articolul Purificarea societății românești, în publicația Fasciștii constructivi, 
din 20 octombrie 1923. 

asemenea, se formulaseră lozinci împotriva celor care „consumă să 
producă“, se „cerea reducerea proprietăților rurale (tendinţa de 
stânga), până la o suprafață de maximum 100 ha“, slogane care 
culminau cu propunerea de a „evacua în masă străinii“. Lipsită de 
audienţă din partea populaţiei, Fascia națională română cade pradă 
conflictelor de interese interne și, în goană după supremație la 
conducere, se divizează în mici grupări, care au dispărut treptat. 

La începutul anului 1922, A. C. Cuza, împreună cu prof. N. 
Paulescu au înființat Uniunea Naţional-Creştină, care îşi propunea, 
printre altele, „să contribuie la soluţionarea așa-zisei probleme 
evreiești“. 

În martie 1923, a luat ființă la Iaşi Liga apărării național- 
creştine (LANC), grupată în jurul profesorului universitar A. C. 
Cuza. Doctrina Ligii, formulată în programul alcătuit în anul 1925 
și cuprinzând 9 capitole, era de orientare naționalistă, fiind dominată 
de antisemitism, Moldova și Iașul având, la acea dată, un procent 
mai mare de evrei decât restul țării. Printre adepţii lui A. C. Cuza, 
s-a remarcat studentul Corneliu Zelinski Codreanu, care și-a făcut 
ucenicia în cadrul LANC. 


Mișcarea legionară 

C. Z. Codreanu s-a născut la 13 septembrie 1899. Destinat de 
tatăl său, Ion Zelinski Codreanu, carierei de ofițer, acesta a urmat 
liceul de la Mânăstirea Dealu. În toamna anului 1919, terminând 
liceul, vine la Iași, renunță la cariera militară și se înscrie la 
Facultatea de Drept, unde era decan nașul său, profesorul A. C. 
Cuza. Aici se înregimentează în politica naționalistă, dusă de A. C. 
Cuza și N. Paulescu și face cunoștință cu un personaj insolit, C. 
Pancu. În toamna anului 1922, pleacă în Germania, pentru a-și 
continua pregătirea în economie politică la Universitatea din Berlin. 
Un raport al Serviciului special de siguranță din lași, din 17 
noiembrie 1922, menţionează că C. Z. Codreanu „urmărește și 
studiază îndeaproape mișcarea naționalistă de acolo, ţinând strânsă 
legătură, prin corespondență, cu toate mișcările naționaliste din 
Germania“?. 


> 


1. Vezi articolul Purificarea societății româneşti, în Fasciștii constructivi, din 20 
octombrie 1923. 
2. Cf. Apărarea naţională, din | aprilie 1922; Nafionalismul, nr. |, ianuarie 1923. 


3. Cf. Arhivele Statului, București (B), fond A, dosar nr. 111.041, vol. V, fila 
321. 

Codreanu revine după puţin timp în țară și își face ucenicia în 
Liga apărării naţional-creștine, unde este însărcinat cu problemele 
curente organizatorice. Împreună cu un grup de prieteni apropiați 
- Ion Moţa, Radu Mironovici, Cornel Georgescu, Ilie Gămeaţă, Ion 
Vemichescu și Leonida Bondoc ~ nemulțumiți de prestația lui A. 
C. Cuza și a altor conducători ai LANC, constituie grupul Codreanu. 
Împreună cu apropiații săi, trece la provocarea de dezordini, fapt 
pentru care urmează o primă arestare. Eliberat, se reîntoarce la Iași 
unde intră în conflict cu prefectul de Iași, C. H. Manciu, pe care-l 
împușcă în timpul judecării procesului la tribunalul din Iași, în ziua 
de 25 octombrie 1924: „Am scos revolverul și am tras - relata el 
cu sânge rece. Am ţintit în cine se apropia de mine. Primul a căzut 
Manciu [omorât pe loc, n. n.], al doilea a căzut inspectorul Clos, 
al treilea, un om mai puţin vinovat, comisarul Hușanu“'. Procesul 
pentru crima săvârșită la Iași, a avut loc, mai întâi, la Focşani și 
apoi la Tumu Severin. Procesul a decurs în favoarea lui Codreanu. 
„Mi s-a citit verdictul - scrie Codreanu - după care am fost luat 
pe sus și dus afară“, unde i s-au oferit „mari jerbe de flori“2. 

Nu după mult timp, s-au ivit contradicții între fruntașii LANC 
și C. Z. Codreanu, atât în privinţa „principiilor“, dar și în probleme 
de organizare. În partea a doua a anului 1925, se vorbea îi 
scindarea organizaţiei şi chiar de excluderea lui C. Z. Codreanu?. 
În cele din urmă, pentru a scăpa de incomodul Codreanu, A. C. 
Cuza i-a pus la dispoziție banii necesari pentru a pleca în Franţa 
să-și continue studiile?. Între timp, Codreanu adoptă, ca principal 
crez politic, terorismul, model existent la multe societăți secrete 
anterioare. Diferenţele de concepții sunt tot mai accentuate între 
LANC și Codreanu, încât acesta din urmă se hotărăște să 
abandoneze liga. Pe la jumătatea anului 1927, C. Z. Codreanu 
părăseşte Franța, fără a fi reușit să promoveze un singur examen. 
„Am căzut. Nu fusesem un element strălucit la carte niciodată“, va 
recunoaște singur Codreanu5. Luase hotărârea să-și făurească o 
organizaţie proprie, în conformitate cu principiile sale, în care, după 
cum vom vedea într-un capitol separat, aspectele mistico-religioase 


1. Cf. C. Z. Codreanu, Pentru legionari, Sibiu, 1936, p. 233. 

2. Cf. Universul, din 27 mai 1925; C. Z. Codreanu, op. cit. p. 233. 

3. Cf. Cuvântul, din 10 octombrie 1925. 

4. Cf. I.I. Moţa, Cranii de lemn, Bucureşti, 1940, ed. a IV-a, p. 122. 
5. Cf. C. Z. Codreanu, op. cit. p. 261. 

vor juca un rol important. Întors în țară, va convoca pe câțiva dintre: 
cei mai devotați camarazi și le pune în față o condică în care scrisese 
un așa-zis „Ordin de zi nr. 1“: „Astăzi, vineri 24 iunie 1927 (Sf. 
loan Botezătorul), ora zece seara, se înființează Legiunea 
Arhanghelului Mihail, sub conducerea mea. Să vină în aceste 
rânduri cel ce crede nelimitat. Să rămână în afară cel ce are 
îndoieli“|. L-au urmat doar patru inși: Ion I. Moța, Ilie Gărneaţă, 
Comeliu Georgescu și Radu Mironovici2. Oficiosul grupării se 
intitula Pământ strămoșesc şi se tipărea la Orăștie, în tipografia 
„Libertatea“, aflată în proprietatea familiei preotului Moţa. 
Publicaţia întreținea, pe de o parte, cultul unui trecut strămoșesc 
idealizat, iar pe de alta, expunea ideile și principiile care stăteau la 
baza Legiunii. 

Pe scurt, Legiunea era condusă, în mod absolutist, de C. Z. 
Codreanu, care ordona și trebuia ascultat orbește, iar dispoziţiile 
sale urmau să fie îndeplinite de un comitet. Membrii trebuiau să 
aibă credinţa în șef, să muncească pentru el și să respecte ordinea, 
disciplina și ierarhia stabilite. Deviza Legiunii era: „Faţa la duş- 
man“, adică lupta împotriva adversarilor, violenţa fiind principala 
metodă politică preconizată. Numele și patronajul arhanghelului 
Mihail provin de la o icoană descoperită în 1924 de Comeliu Zelea 
Codreanu și alți patru codeținuți, în incinta închisorii Văcăreşti. 

Între timp, pe plan extem, fascismul cunoaște în Italia 
(Mussolini) și în Germania (Adolf Hitler) o ascensiune fulgerătoare. 
Protagoniștii, în special Hitler, îi vor servi ca model lui Codreanu, 
care încearcă să ia legătura, prin Herman Esser, cu acesta3. 
Legionarii se consideră „misionaţi“ și, conform celor afirmate de 
C. Z. Codreanu în Cărticica șefului de cuib (1934) şi în cartea 
Pentru legionari (1936), înființează un corp cavaleresc superior, 
constituit în „Legiune“, după modelul militar roman, sau cel al 
îngerilor. În fruntea acestei veritabile oști angelice se afla fondatorul, 
arhanghelul, care se autointitulase „Căpitan“. 

Inspirat de modelele fasciste și naziste, Codreanu hotărăște 
diversificarea organizației și a mijloacelor ei de activitate. Astfel, 
organizează în cadrul Legiunii mai multe secții, dintre care una, 
denumită „Frățiile de cruce“, era destinată tineretului, în special, 
1. Cf. C. Z. Codreanu, op. cit., p. 275. 

2. Cf. C. Z. Codreanu, Cărticica șefului de cuib, 1936, ed. III-a, p. 73. 
3. Cf. Arhivele Statului Bucureşti, (K), fond A, dosar nr. 11, vol. 20, fila 14. 

“elevilor. Creează chiar o uniformă, alcătuită din cămașă verde, 
diagonală, centură, pantaloni și cizme negre. Pentru a stimula 
devotamentul membrilor legiunii, instituie două decoraţii: „Crucea 
verde“, pentru merite deosebite în finanțarea grupării și „Crucea 
albă“, pentru fapte de excepțională însemnătate în cadrul Legiunii. 

Urmează o perioadă de ascensiune a Legiunii, pe fondul anilor 
de criză economică, vreme în care mișcarea, exaltând sentimentele 
religioase şi misticismul, se transformă treptat într-un ordin cu 
caracter esoteric, aşa după cum vom întâlni și în cazul unor societăţi 
secrete2. 

În aprilie 1930, apreciind că. și-a cucerit suficientă popularitate, 
Codreanu hotărăște să-și relanseze organizația sub o nouă 
denumire, care să sugereze forţă. După lungi discuţii, și-a intitulat 
organizaţia „Garda de fier“. La scurt timp după schimbarea 
denumirii, se va constata că acesta nu a fost singurul scop, ci dorința 
de a se imita nazismul german și fascismul italian, în privinţa 
ideologiei, a structurii organizatorice, a metodelor de activitate, 
avându-se în vedere adaptarea la condiţiile țării noastre. 

Pe fondul unui sentiment antisemit, promovat de unele partide 
politice, legionarii au reușit să dobândească aderenţa unei părți din 
populație, manifestând o profundă atitudine anticomunistă: 
„„Legionarul — se arăta în Cărzicica șefului de cuib — este împotriva 
comunismului și va lupta din toate puterile pentru ca oriunde se va 
afla, acest comunism să fie demascat și răpus“. Al. Cantacuzino, 
ideolog al mișcării legionare, a emis teoria că deosebirile dintre 
legionarism și comunism ar fi doar o chestiune de „finalitate“ și 
„Spiritualitate“. „Ceea ce desparte cele două lumi [legionară și 
comunistă, n. n.] — scria el — este o deosebire de finalitate. Finalitatea 
ce și-o propune societatea legionară este perfecționarea lumii 
spirituale și regenerarea însușirilor fizice și morale ale omului 
român. Cadrul de comoditate și de confort, de îmbogăţire exterioară 
şi de progres tehnic rămân un scop lăturalnic. Finalitatea ce şi-o 
alege societatea comunistă este, în principal, numai construirea 
acestui cadru de viață materială, tinzând, prin oricare mijloace și 
fără consideraţie sau mustrări de conștiință, către un progres tehnic 
superior, oferind satisfacţii materiale, plăceri și petreceri neîn- 


1. Ibidem, (L), fond D, dosar nr. 0001, vol. 1, fila 177. 
2. Cf. Paul Ștefănescu, Istoria mondială a societăţilor secrete, Ed. Miracol, 1987. 
3. C. Z. Codreanu, op. cit, p. 55. 

trerupte“l. Mişcarea legionară era tot mai mult. orientată către 
dictatura fascistă. Codreanu stabilise pentru toţi legionarii drept 
cuvânt de ordine, deviza: „Legionarul nu crede decât în ordinul și 
cuvântul șefului său“2. O trăsătură definitorie a concepțiilor 
retrograde ale legionarilor a constituit-o iraționalismul, baza 
filosofică a fascismului. 

În gândirea legionarilor, un loc important l-au ocupat antise- 
mitismul, naționalismul exacerbat, șovinismul și rasismul. Organele 
puterii din acea vreme nu au întârziat să reacționeze, în ciuda 
faptului că unele partide simpatizau - pe față, sau mai voalat - cu 
mișcarea legionară. Astfel, Ion Mihalache va declara: „Ca ministru 
de Interne, am dizolvat Legiunea Arhanghelului Mihail, pentru că 
era o organizație și anarhistă, și clandesțină, pentru a o sili să se 
legalizeze sub formă de partid de guvemământ“?. 


x 


Faptul că s-a scurs mult timp de când au avut loc evenimentele 
descrise mai sus, că multe crime au fost prescrise și, mai ales, că 
legionarii de atunci, în frunte cu Horia Sima, au trecut în lumea 
umbrelor, ne determină să privim cu un spirit de iertare și 
reconciliere pe protagoniștii acestei mişcări politice. Urmașii lor de 
astăzi nu pot fi răspunzători de faptele înaintașilor lor, deși continuă 
promovarea unei ideologii vetuste, care nu mai corespunde 
dezideratelor societăţii din zilele noastre. Considerăm „fenomenul“ 
legionar ca un eveniment istoric. Nu împărtășim părerea unor autori 
care le atribuie legionarilor, în anul 1999, crime săvârșite în diverse 
puncte de pe glob, sau diverse acte reprobabile. Este vorba de pură 
imaginație, după părerea noastră. Legionarii de azi, în ciuda 
credinţei lor, nu mai au nici o legătură cu legionarii deceniilor 
trei-patru. 


1. Cf. Al. Cantacuzino, Între lumea legionară și lumea comunistă, ed. a II-a, 
1940, pp. 40—41. 


2. Cf. C. Z. Codreanu, Circulările căpitanului 1934-1937, 1937. 


a 


3. Cf. Dezbateri parlamentare. Adunarea deputaților, în Monitorul oficial, 


nr. 7/1934, fila 162. 


Aspecte mistice în. 
mișcarea legionară 


Există autori care susțin că mișcarea legionară a debutat ca fiind 
un ordin inițiatic: Legiunea Arhanghelului Mihail!. Dar nu numai 
autoarea citată, ci și alte personalități aparținând intelectualității 
românești susțin această idee. 

Ne permitem, totuși, să adăugăm câteva observații pe marginea 
acestor afirmaţii. 

În primul rând, se pune întrebarea: Ce este un ordin inițiatic? 
Conform dicționarului Larousse, prin ordin inițiatic se înţelege o 
societate religioasă, ai cărei membri vor să trăiască în conformitate 
cu unele reguli pe care le acceptă. În ceea ce privește inițierea, 
operaţie ce se include în ceremonia de primire în ordin, în același 
dicţionar se subliniază: „Ceremonie prin care se fac cunoscute unele 
mistere (în vechile religii) și care însoțesc i prezent primirea în 
diferite societăţi secrete“. În lucrarea noastră, am făcut distincţia 
între un ordin cavaleresc inițiatic şi o societate secretă, care, din 
motive de conspirativitate, a adoptat ceremonia iniţierii, depunerii 
jurământului şi acordării de grade. 

Dorim să atragem atenţia că ordinul inițiatic cavaleresc este de 
sorginte religioasă și presupune urmărirea unor idealuri umanitare 
înalte. Lăsăm la o parte faptul că inițiativa înființării unui ordin 
aparţine unor persoane inițiate (cu grad mare) și este legată de un 
scop major, de ordin etic, religios și de interes umanitar general. 

Serge Hutin, autor francez a cărui erudiție în domeniul esote- 


1. Cf. Mioara Cremene, Dicţionar inițiatic al ordinelor cavalerești, Ed. Universal 
Dalsi, Bucureşti, 1998, pp. 148 și 189. 


2. Cf. Paul Ștefănescu, Istoria mondială a societăţilor secrete, Ed. Miracol, 
Bucureşti, 1997. 

rismului nu poate fi pusă în discuţie, face, la rândul său, distincția 
între o societate secretă și un ordin inițiatic!. 

Cât de superficial şi incompetent tratează problema doamna 
Mioara Cremene rezultă din două exemple (ele sunt numeroase, 
dar nu acesta este scopul lucrării noastre). 

Primul exemplu: la pagina 395, din cartea citată, Mioara 
Cremene menţionează Sfânta-Vehme ca mostră de formaţie 
cavalerească justițiară. Or, Serge Hutin precizează clar: „Sfânta 
Vehme e cea mai cunoscută dintre societățile secrete cu scop 
justiţiar'“2. Se confundă flagrant ordinul inițiatic cu societatea secretă 
și acest lucru se repetă pe parcursul întregii lucrări. 

Al doilea exemplu este societatea secretă „Triada“, pe care 
Mioara Cremene o prezintă drept „Ordinul Triadei“. În realitate, ea 
este o societate secretă cu scopuri pur politice și nicidecum un ordin 
inițiatic cavaleresc, dar care apelează la întreg scenariul inițierii și 
conferirii de grade pentru păstrarea secretelor și conducerii sectei. 
De asemenea, se face o imensă greșeală, considerându-i pe cathari 
ca aparținând unui ordin, ei fiind mai curând aparţinători ai unei 
secte inspirate din gnosticismul manihean, derivată din doctrinele 
lui Manes”. 

Ne-am referit la lucrarea doamnei Mioara Cremene pentru că 
domnia sa, locuind la Paris, a folosit ca bibliografie lucrări ale unor 
legionari stabiliți în Occident, ale căror scrieri au fost folosite ca 
surse de informație de către occidentali care, la rândul lor, nu 
cunoșteau realitatea românească și au luat de bune scrierile 
refugiaților politici români stabiliți peste graniță. 

Vom începe cu „Frățiile de cruce“, despre care autoarea scrie: 
„Se poate spune deci că Frășiile de cruce, cu disciplina și ritualul 
lor precis, cu «școala muncii», au premers «Legiunii» [Arhan- 
ghelului Mihail, n. n.]. Adică, apariția celei mai importante 
organizaţii neocavalerești de extremă dreaptă din istoria României, 
reușind performanţa de a reuni într-un singur sistem ideatic tradițiile 
populare pre-creștine, spiritualitatea ortodoxă, mitul Graal-ului și 
al nibelungilor, dar și o seamă de erori și rătăciri caracteristice 
ordinului Negru, Societăţii Thule, Vril-ului, sau Cagularzilor“. 


1. Cf. Serge Hutin, Sogietăjile secrete, Ed. de Vest, Timişoara, 1991. 
2. Ibidem, p. 100. 

3. Cf. Paul Ștefănescu, op. cit., p. 134. 

4. Cf. Mioara Cremene, op. cit., p. 143. 

Suntem de părere că „Frăţiile de cruce“ nu pot fi considerate 
ca premergătoare ale unui ordin neocavaleresc. Ce erau în fond 
„„Frăţiile de cruce“? Organizaţii formate din „tineri între 14 și 20 
de ani, elevi în diferite şcoli“. Ele erau constituite în baza unui cod 
moral sever și riguros, membrii lor ducând o existență de-a dreptul 
ascetică, primind o instrucţie religioasă, educaţie fizică și sanitară. 
Se punea accent pe antisemitism și simpatie pentru fascism. 

Tot în lucrarea citată, se vorbește despre decemviri: „Formație 
neocavalerească fascistă română, caracteristică secolului XX. 
Numele este cel atribuit unui grup de zece executori ai unei sentinţe 
pronunțate de Tribunalul «Legiunii Arhanghelului Mihail». Acţi- 
onând după exemplul «Sfintei Vehme». (care nu a fost nicidecum 
un ordin inițiatic cavaleresc, ci o societate secretă justițiară) și al 
juzilor săi medievali, ale căror procedee au influențat o seamă de 
mișcări neocavalerești fasciste». 

„Componenţa partidului «Totul pentru ţară» începe a fi cuprinsă 
de un proces de descompunere și astfel se înmulțesc disensiunile 
şi divergenţele între șefii legionari, conflictele inteme devin tot mai 
acute, iar metodele utilizate se vor asemăna tot mai mult cu cele 
utilizate de adversari: intriga, complotul și asasinatul. Printre noii 
săi adversari, se va număra însuși adjunctul «căpitanului», Mihail 
Stelescu. Acesta îi va aduce lui C. Z. Codreanu o serie de acuzaţii 
deosebit de grave, determinându-l, în cele din urmă, pe șeful gărzii 
să pună la cale planul de răzbunare personală și de exterminare a 
unui adversar periculos. 

Executorii legionari au pătruns, la 16 iulie 1936, într-un spital 
în care se refugiase M. Stelescu, un osândit la moarte, și au dus la 
îndeplinire verdictul...“ Etimologic vorbind, numele acestor 
misionaţi provine din limba latină și poate fi tradus prin «cei zece 
bărbaţi». De notat, semnificația numărului zece, defel întâmplătoare. 
Moștenit de la «perfecții» cathari, de la nibelungi, templieri, sau 
teutoni, simbolismul anumitor numere, precum trei, nouă, zece, sau 
o sută, a fost utilizat, în repetate rânduri, în istoria inițiatică a 
Mișcării Legionare din România“! 

Am reprodus acest lung pasaj pentru a se vedea că: 

19. Este vorba de un asasinat odios împotriva unui om aflat în 
incapacitate de apărare, internat în spital. 

Cine era Mihail Stelescu și pentru ce s-a ajuns la asasinarea 
lui? Mihail Stelescu fusese adjunctul „căpitanului“, organizator a 


1. M. Fătu, I. Spălăţelu, Garda de Fier, Ed. Politică, Bucureşti, 1971, p. 132. 

numeroase echipe legionare și al Frăţiilor de cruce. Fire ambițioasă 
și deosebit de orgolioasă, întocmai ca și Codreanu, își doreşte 
independenţa și se desprinde, împreună cu o serie de adepți, de 
Garda de Fier şi întemeiază o organizație proprie, denumită inițial 
Vulturii albil, nume care a fost schimbat apoi în Cruciada 
românismului. Nemulțumiți de comportamentul dictatorial şi 
ideologia manifestate de C. Z. Codreanu, lui Stelescu i s-au alăturat 
o serie de alți „camarazi“: Gh. Beza, C. Dumitrescu-Zăpadă, Virgil 
Rădulescu etc. Eugen Georgiu, comandant legionar, spunea: „Am 
căutat să ascund tot ce s-a ascuns până acum despre mişcarea 
legionară, adică adevărul, și îi cerea lui Codreanu să-l șteargă din 
„controale“, din evidenţa membrilor gărzii, el însuşi 
considerându-se retras?. Dizidenţa lui Stelescu a condus la un 
conflict între cei doi. Stelescu a descris profilul moral și spiritual 
al lui Codreanu. 

O altă cauză a conflictului rezidă din părerile diferite cu privire 
la orientarea politico-ideologică a legionarismului, la metodele 
teroriste folosite de Garda de Fier, care toate duceau la dezorgani- 
zarea formaţiei. În scrisoarea trimisă căpitanului, Stelescu a mai 
comunicat lui Codreanu: „iţi scriu în numele unui tineret care te-a 
crezut mai mare decât ești și de care ţi-ai bătut joc. Îți scriu ca un 
om care a crezut zece ani în vorbele-ţi mincinoase, dar care n-am 
înţeles să mă înham la carul dumitale de sânge, pentru a promova 
un criminal. Am stat atâta timp cât ai reușit să ascunzi minciuna 
sufletului dumitale. Când te-am văzut însă de aproape, m-am 
îngrozit. [...] Câţi dintre ei - [e vorba de alţi legionari, n. n.] nu 
stau zdrobiţi sufletește de deziluzia ce le-a dat-o idolul lor. [...] De 
acest lucru — recunoștea Stelescu - sunt și eu vinovat. Te-am ridicat 
în ochii lor, am minţit, ca să creez un mit de paie. 

Te-am cântat, înșelat de fățărnicia cuvintelor d-tale. Le-am dat 
exemplu nebunia mea... Azi au dreptul să-mi ceară socoteală de 
ce i-am dus pe un drum greșit“. 

Decăderea morală a conducătorilor legionari era evidenţiată de 
Stelescu: „Sistemul de educaţie al dumitale și al tatălui dumitale a 
viciat atâtea suflete“. Toţi erau târâți în mocirla imoralității. Sunt 
descrise orgiile făcute de Codreanu și anturajul său la Agapia: „La 
sfânta mănăstire Agapia, am primit în suflet prima lovitură și 


1. Cf. Arhivele Statului, București, fondul O, dosar nr. 19, vol. 5, fila 55. 


2. Cf. Arhivele Statului, Bucureşti, fond Consiliul de miniștri, cabinetul militar, 
pachetul nr. 177, dosar nr. 1261, file nenumerotate. 

zdruncinare a încrederii mele în virtutea d-tale și a celor 
propovăduite de d-ta. V-am văzut desfrânaţi în ultimul hal. Atâta 
decădere din partea d-tale, care te închini fățarnic cu atâta evlavie, 
e o crimă. Maicile erau pentru «mușchetari» [legionari, n. n.], după 
cum mi se predica să fiu și eu desfătarea lor“. Din această scrisoare, 
tineretul are de învăţat „ce se ascunde sub pulpanele cămășilor 
naţionale de paradă, cât şi ale surtucului nemţesc pe care îl porți 
astăzi“. 

Considerăm că argumentele invocate sunt suficiente. Noi nu 
am reprodus decât o foarte mică parte din scrisoarea lui Stelescu, 
căci nu urmărim incriminarea mișcării legionare, lucru care revine 
istoriei. Stelescu sfârșește prin a i se adresa „căpitanului“: „Ai dus 
un tineret la groapă și pe altul de râpă... Ai fost așa de mic! Și mai 
speri să conduci o ţară? Află că România nu e o ţară de nebuni“. 

Revolta lui Stelescu l-a pus pe gânduri pe Codreanu, mai ales 
că Stelescu ocupase o poziție de frunte în cadrul Gărzii de Fier și 
se bucura de autoritate în rândurile unor legionari. Codreanu s-a 
decis să-l lichideze. Mai întâi, a răspândit zvonul că Stelescu făcuse 
tentativa de a-l otrăvi, apoi pe aceea de a-l împușca, iar “el se 
salvase de la moarte, numai ca urmare a „simțului extraordinar cu 
care era înzestrat“. A dispus constituirea din apropiații săi, oameni 
de încredere, a unui complet de judecată, care judecându-l în lipsă, 
a hotărât excomunicarea lui Stelescu din mișcarea legionară și 
suprimarea lui. Ordinul a fost îndeplinit după un an, în ziua de 16 
iulie 1936. Stelescu se afla intemat la Spitalul Brâncovenesc. O 
echipă, formată din zece legionari (ce au luat apoi denumirea de 
„decemvirii“) a pătruns în spital cu pistoalele în mâini! şi, 
răspândind groaza în rândul personalului de serviciu și al bolnavilor, 
au descărcat asupra lui Stelescu 120 de focuri de revolver, 
ciopârţindu-i după aceea trupul cu toporiștile. Autorii acestei crime 
săvârşite cu sadism, în cel mai curat stil mafiot, conform rapoartelor 
siguranţei, „au jucat în jurul bucăţilor de came, s-au închinat, s-au 
sărutat și au plâns de bucurie“? 

2%. Ne punem întrebarea: Acest act odios poate fi atribuit unui 
ordin inițiatic cavaleresc? După știința noastră, nici un ordin esoteric 
nu este capabil să facă așa ceva. El se întâlnește la societăți secrete 
cu scop politic, sau criminal?. Considerăm orice comentariu de 


1. Cf. Arhivele Statului, București, fond D, dosar 0001, vol. 1, fila 268. 


2. Cf. Arhivele Statului, București, fond Consiliul de miniştri, cabinetul militar, 
parchetul nr. 177, dosar nr. 1261, file nenumerotate. 


3. Paul Ştefănescu, op. cit., pp. 335-363. 

prisos. Am hotărât să scriem acest lung capitol pentru cititorii mai 
tineri care nu cunosc evenimentele (am indicat şi sursele), fiind 
tentaţi să dea crezare unor afirmaţii fără nici o acoperire, având 
scop propagandistic, sau poate din ignoranță. 

30. Este evident faptul că mișcarea legionară urmărea scopuri 
politice (fiind înscrisă, la un moment dat, și ca partidul Totul pentru 
țară, cu telul suprem, acapararea; puterii în stat. Or, toate acestea 
contravin flagrant scopurilor unui ordin cavaleresc inițiatic. 

40. Un ordin inițiatic cavaleresc este înfiinţat de o persoană, sau 
un grup de persoane inițiate, care au primit, la rândul lor, „lumina“. 
În plus, ar fi trebuit să aparţină lui FUDOSI, ori nu figurează pe 
lista ordinelor esoterice dintre cele două războaie mondiale, înscrise 
în această federaţie internațională. Se ştie că tot ceea ce era în afara 
acesteia era considerat „iregular“ și deci neavenit și nul. Ritualul 
Gărzii de Fier este similar cu cel al societăţilor secrete politice, ca 
să nu mai vorbim de organizare și scopuri. 

Tot în Dicţionarul inițiatic, la p. 148 se vorbeşte despre Garda 
de Fier, fondată în 1930. Autoarea, citându-l pe Walter Hagenaul, 
face deosebirea între fascismul mussolinian, sau hitlerist și formația 
lui C. Z. Codreanu, care s-ar caracteriza prin integrarea misticii 
creștine în doctrina politică. 

Ne punem fireasca întrebare: Pentru a aprecia situația politică 
din România este nevoie să apelăm la surse străine, când avem 
arhivele și publicaţiile naţionale accesibile la marile biblioteci, 
precum și la Arhivele Statului? 

Garda de Fier nu e un ordin inițiatic cavaleresc, care ar fi 
urmărit „mântuirea neamului român printr-o purificare (catharsis) 
a sufletului, pe calea indicată de Evanghelii“, cum pretinde autoarea. 
„Pe plan spiritual însă, particularitatea Gărzii de Fier este orto- 
doximul religios integrist“2. 

Prezentarea apologetică a Gărzii de Fier se continuă la p. 189 
cu Legiunea Arhanghelului Mihail, numită și Cămășile verzi. Pentru 
a conferi greutate demersului său, autoarea face trimitere la autori 
de prestigiu, ca Julius Evola sau Claudio Mutti, care, din câte știm, 
nu au trăit în România și nu cunosc istoria noastră. De ce distinsa 
autoare nu apelează la oameni de știință români, cum ar fi Nicolae 


1. Cf. Walter Hagenau, Die geheime Front, Ed: Nibelungen, Linz und Viena, 
1950, pp. 277-278. 


2. Cf. Mioara Cremene, op. cit, pp. 148-149. 

Iorga, Constantin Giurăscu sau Nicolae Titulescu, care au cunoscut 
direct mișcarea legionară? 

Autoarea cărții nu poate să nu recunoască faptul că mișcarea 
legionară a avut un vădit caracter antisemit!, ori toate acestea nu 
se împacă cu perceptele unui ordin inițiatic. În ciuda celor de mai 
sus, făcând o întoarcere de 180°, Mioara Cremene menționează, în 
final: „... rămâne, în această dramă scrisă cu sânge (executarea 
capilor legionari - Codreanu și alți 13 fruntași legionari au fost 
uciși în timpul transferării lor din ordinul regelui Carol al II-lea) 
dăruirea neprecupeţită a martirilor, în frunte cu sacrificiul de tip 
neocavaleresc creștin [subl. n.] a lui Corneliu Z. Codreanu. Arestat 
la 16 aprilie 1938, în noaptea Floriilor, calvarul său a început chiar 
în săptămâna patimilor“. 

Este surprinzătoare descrierea patetică făcută de autoare şefului 
unei societăți politice, care a lăsat o dâră de sânge în istoria patriei. 
Lăsăm cititorului libertatea de a trage concluziile care se impun. 

Să ne oprim acum asupra aspectului mistico-religios atribuit de 
autoare și de scriitorii occidentali, citați de Domnia sa, mișcării 
legionare, aspect care a avut un rol determinant în a include 
Legiunea în cadrul ordinelor inițiatice cavalerești. | 

În primul rând, asasinatul a fost declarat de Legiune drept 
hotărâtoare și unică armă în lupta politică. 

De asemenea, misticismul, naționalismul exacerbat și șovin, 
rasismul, antisemitismul erau propagate de legionari, fiind la baza 
politicii mișcării. La adăpostul unei demagogii sociale și a unei 
intense propagande mistice, Garda de Fier încerca să-şi completeze 
adevăratele țeluri. Elogiul forței, al războiului și al morţii sunt 
prezente în concepţiile legionare, având origine hitleristă și fascistă. 
Dar o cercetare a principalelor coordonate ale concepțiilor legiona- 
rismului face să se desprindă, cu claritate, concluzia că, de fapt, 
Garda de Fier nu dispunea de un sistem de idei închegat și unitar. 
„Am urmărit cu atenție — afirma Pavel Pavel - toate manifestaţiile 
publice ale «reformatorilon» de extremă dreaptă, de toate nuanțele. 
Şi toate m-au frapat prin absența unor linii principale de orientare... 
S-au aruncat în vâltoarea bătăliei, zice-se, pentru a da o nouă 
așezare statului român. Nici un cuvânt însă care va fi această «nouă 
aşezare»? 

O trăsătură caracteristică a concepțiilor antiprogresiste ale 


1. Ibidem, p. 194, 


2. Cf. Pavel Pavel, Moment național sau moment social? Ed. Minerva, Cluj, 
1936, pp. 3—4. 

legionarilor a constituit-o  iraționalismul, baza filosofică a 
fascismului și nazismului, mai ales. C. Z. Codreanu, afirmând că, 
în rândurile mișcării legionare, aderaseră numai „acei ce aveau 
aceeași construcție sufletească...“, conchidea: „Era un semnal că 
statuia unei alte zeițe — Rațiunea - va fi sfărâmată“ |. Rațiunea, 
spiritul ştiinţific au fost înlocuite de legionari cu instinctul și emoția. 
Acest concept nu a fost un produs al mișcării legionare, ci a fost 
împrumutat, din ideologia nazistă, constituind o „expresie a unităţii 
de simţire““2. 

Mișcarea legionară nu a dus lipsă de ideologi, unii dintre 
reprezentanţii ei s-au remarcat ulterior ca personalităţi ale culturii 
românești și, pe parcurs, au abandonat Garda, regretând, până la 
sfârșitul vieţii, greșelile tinereţii. Ei au trăit tot restul vieţii departe 
de patrie, în exil. 

orice caz, aceste concepții se adresau, cu precădere, 
tineretului, autorii lor căutând să speculeze lipsa de experienţă și 
gândirea, nu pe deplin. maturizată, -a acestui important segment al 
populaţiei. Vasile Marin, un reputat ideolog al legionarismului, își 
propusese să acrediteze ideea că deviza „vivere pericolosamente“ 
(aparţinând fascismului italian) constituia formula dinamică a 
tinereţii, „turnată în cea mai lapidară concretizare a virtualității 
creatoare“, În propagarea iraţionalismului și a altor concepții înru- 
dite, legionarii s-au folosit - după cum s-a mai arătat, în repetate 
rânduri — de exaltarea credinţei, pe care au considerat-o drept 
instrumentul cel mai potrivit pentru captarea maselor. Însuși debutul 
mișcării a avut loc sub această egidă, titulatura adoptată - Legiunea 
Arhanghelului Mihail - având menirea de a crea membrilor săi 
aureola de „luptători pentru creştinism“. Acest lucru a reușit să-i 
inducă în eroare, după cum am văzut, şi pe specialiștii străini. 
“Specularea credinței oamenilor simpli găsea un teren favorabil în 
rândurile unei mari părți a populaţiei, cu precădere de la periferia 
orașelor și de la ţară, din rândul celor cu venituri modeste și 
semianalfabeţi, roși de boli și nevoi, care nu-și mai puneau speranța 
decât în viața de apoi. 

Pentru a impresiona în mod deosebit, legionarii au recurs la 
formele cele mai fanatizante ale credinţei, practicând, cu obstinaţie, 


1. Cf. C. Z. Codreanu, Pentru legionari, Sibiu, 1936, p. 299. 
2. Ibidem, p. 311. 
3. Cf. Vasile Marin, Crez de generație, 1937, p. 4. 


104 PAUL ȘTEFĂNESCU 


sfințirea formațiilor legionare, realizarea de minuni dumnezeiești, 
decretarea de martiri ai neamului și sfinți etc. 

Învelişul religios a fost utilizat în multiple roluri, cu scopul de 
a crea un adevărat cult în jurul șefului mișcării. „Pentru căpitan! 
nu este nimeni afară de Dumnezeu. De aceea, el nu dă și nu poate 
să dea nimănui socoteală, decât lui Dumnezeu“. Credinţa avea ca 
scop să acopere și să justifice, dacă nu să absolve chiar faptele 
căpeteniilor și ale mișcării legionare. Legionarii au încercat să atragă 
de partea lor pe unii reprezentanți ai bisericii. Ion I. Moţa, fruntaș 
legionar, prezenta religia ca pe o cale de reîntoarcere „la izvoare“2, 
El nu se sfia să proclame: „Sufletul nostru, rămas legat de o altă 
lume, rătăcește azi într-o viață care nu e a noastră. Faţă de lumea 
de acum, noi ne simțim străini, în ea nu ne găsim un alt rost decât 
acela de a o curma“. Și, mai departe: „S-ar părea astfel că eu și 
camarazii mei suntem un fel de ciudate făpturi cu două vieţi, un 
fel de strigoi ridicaţi dintr-o lume apusă spre a purta duhul spaimei 
în lumea de azi. Chiar așa suntem... Se apropie stăpânirea strigoilor, 
cumplită“. 

În fond, totul se baza pe propagarea cultului morții, ce ocupa 
locul central în cadrul misticii legionare. Moartea căpătase, la 
ideologii legionari, un sens metafizic transcedental. „Neputând 
învinge în viaţă fiind, vom învinge murin “3. La rândul său, 
discipolul lui Codreanu, Ion Moţa, perora: „Avem cu toții la 
dispoziție cea mai formidabilă dinamită, cel mai irezistibil 
instrument de luptă, mai puternic decât tancurile și mitralierele: este 
propria noastră cenușă“. Doru Belemace afirma: ,,...fascismul nu 
crede în posibilitatea fericirii pe pământ“. 

Problema morţii revenea obsedant în scrierile legionare. Cel 
mai frumos aspect al vieţii legionare este moartea. Înfrățirea cu 
lutul... Aceasta rămâne suprema ţintă... În faţa morţii legionare nu 
există ezitări. Moartea legionară este dorită și, atunci când prin ea 
se urmărește un scop, este căutată, devenind astfel un simbol6. 
Mișcarea legionară considera moartea ca fiind „cea mai importantă 


Vasile Marin, Legiunea Arhanghelului Mihail, în revista Iconar, nr. 10/1936. 
Cf. Ion I. Moţa, Cranii de lemn, ed. IV-a, 1937, p. 11. 

Cf. C. Z. Codreanu, op. cit., p. 313. 

Cf. Ion Moţa, op. cit., p. 174. 

Cf. Doru Belemace, Revoluţia fascistă, Bucureşti, ed. II-a, 1940, p. 133. 

Al. Cantacuzino, Moartea legionară, în revista Dacia, din 15 decembrie 1940. 

cucerire“. În cântecele și marșurile pe care le făceau zilnic la 
marginea orașului, legionarii se considerau a fi ca o echipă a morţii: 


„Moartea, numai moartea legionară 
Ne este cea mai scumpă nuntă dintre nunţi“. 


„„Convieţuirea aceasta intimă cu moartea - menţiona Al. 
Cantacuzino, legionar notoriu — această plăcere a dăruirii în moarte, 
sorbită cu nesaţ, sculptează în chip de o dominatoare unicitate toată 
figura morală a generaţiei noastre legionare“. 

Se insufla ideea dobândirii fericirii supreme numai prin moarte 
și, în mod indirect, se impunea supunerea absolută a tuturor 
legionarilor față de C. Z. Codreanu și celelalte căpetenii, ţel final, 
în fond, urmărit de Legiune. 

Apologia războiului a constituit de asemenea o parte integrantă 
a concepțiilor social-politice ale Gărzii de Fier, care depunea 
eforturi să implanteze psihoza războiului, nu numai membrilor săi, 
ci și întregii populaţii a țării. Conducătorii legionari elogiau virtuțile 
războiului în dezvăluirea energiilor potenţiale ale popoarelor, justifi- 
când astfel adeziunea lor la fascism și nazism. . 

În filosofia Gărzii de Fier, un loc aparte îl ocupa, după cum 
am mai menţionat, naționalismul exacerbat, antisemitismul, 
rasismul și lupta împotriva pericolului imaginar al francmasoneriei. 

Am socotit necesar să facem o incursiune în istoria Gărzii de 
Fier pentru a demonstra, cu documente, ideologia ce o anima, faptul 
că, mai mult decât un partid, era o societate secretă politică și 
nicidecum un ordin inițiatic cavaleresc, cum tind s-o considere unii 
autori. Ne-am oprit mai mult asupra mișcării legionare, întrucât o 
serie de asasinate politice, ce fac obiectul lucrării noastre, sunt opera 
acesteia. 


1. Cf. Al. Cantacuzino, Cum suntem, Sibiu, 1937, p. 36. 


Corneliu Zelea Codreanu 


Încă de la constituirea sa, Garda de Fier - contrar unor afirmaţii 
ce apar încă în presă și în zilele noastre — a fost utilizată de 
conducerea nazistă ca o agentură avansată a ei, în România. 

Tatăl lui Comeliu Zelea Codreanu, lon Zelinger, va mărturisi 
în momentul venirii la putere a hitlerismului: „Sunt atât de convins 
că atât Fihrerul Adolf Hitler, cât și Ducele Benitto Mussolini merg 
pe căile planului dumnezeiesc, încât aș prefera - dacă ar fi cazul 
- să se prăbușească neamul nostru deodată cu Axa“. 

În toamna anului 1922, Comeliu Zelea Codreanu își aban- 
donează studiile din țară și se hotărăște să plece în Germania pentru 
a-și continua pregătirea intelectuală, după propria sa mărturisire. 
Începe studii superioare economice în scopuri mercantile, după cum 
afirmă el însuși: „„...mm-am hotărât să mă apuc de comerț. Îmi trebuia 
un capital foarte mic, pentru ca să procur produse alimentare din 
provincie, pe care apoi să le aduc și să le revând la Berlin, la 
restaurante“. Fără îndoială că, având asemenea preocupări, nu a fost 
în măsură să-și ia diploma de licenţă. 

Armand Călinescu în însemnările sale (30. XII. 1938), face 
următoarea mențiune despre C. Z. Codreanu: „Tip anormal. Sifilitic. 
Dr. Dănulescu tratament“. De unde putem trage concluzia că starea 
mentală și întreg comportamentul ulterior al comandantului Gărzii 
de Fier era determinat de boala venerică pe care probabil că o 
contractase în prima tinereţe. 

Potrivit unui raport al Serviciului special de siguranţă din Iași 
din 17 noiembrie 1922, Comeliu Zelea Codreanu „urmărește și 
studiază de aproape mișcarea naționalistă (de la Berlin), ţinând 
strânsă legătura, prin corespondență, cu toate mișcările naţionaliste 
din Germania“. Călătoria a fost prilejul pentru stabilirea de legături 
între viitorul conducător al legionarilor cu cercurile germane de 


1. Cf. Magazin istoric, nr. 7/1977, p. 53. 

extremă dreaptă. Codreanu află pentru prima oară de existenţa lui 
Adolf Hitler. Nazismul, cu ideologia sa rasistă, naționalistă, mistică 
și extremistă îl va captiva. Cumpărându-și un pistol, menit să-i ţină 
loc de crez în viață, Codreanu se baza pe principiul pe care-l 
enunțase solemn: „Cel ce n-are sabie să-și vândă haina și să-și 
cumpere“. 

Într-un mod cu totul asemănător, gândeau şi acționau toți 
legionarii pe care îi trimisese în Germania pentru a studia, la faţa 
locului, stilul și metodele hitleriștilor. 

Încă înaintea instaurării hitlerismului în Gerimania, comandantul 
legiunii dăduse dispoziţie de sporire a activității pro-naziste, în 
cuiburile legionare. Activitatea propagandistică studia, printre altele: 
Afinitatea între fascism şi mișcarea legionară, Punctele comune 
între hitlerism și mișcarea legionară, Cine este Benitto Mussolini?, 
Cine este Adolf Hitler? Educaţi, ani de-a rândul, la școala crimei 
și a terorii, având în fața ochilor, ca model, stările de lucruri din 
Germania nazistă, legionarii își rezolvau contradicţiile cu opozanții 
lor, prin singura metodă adoptată de legiune: exterminarea. 
Asasinatele erau executate cu bestialitate, victimele erau ciuruite cu 
gloanţe, sau ciopârţite, batjocorite și chinuite, în stil inchizitorial, 
înaintea morții. 

În 1923, în luna septembrie, ca prefect al Poliției din Iași a fost 
numit Constantin Manciu. Avocat de profesie, cunoscător al legilor, 
acesta avea ca misiune asigurarea ordinii și liniștii în oraș. 
Elementele politice extremiste l-au ameninţat, în repetate rânduri, 
cu moartea. O bandă de discipoli ai lui Codreanu au vrut să pătrundă 
cu forța în casa lui, dar au fost alungaţi de sergentul de la poarta 
casei. Prefectul poliţiei l-a arestat și anchetat pe C. Z. Codreanu, 
student. În toamna anului 1924; studentul Comărzan, care fusese 
cercetat mai înainte de poliția ieșeană, fiind implicat în dezordinile 
iniţiate de Codreanu, l-a acţionat în judecată pe C. Manciu, pentru 
purtare nelegală și abuz de putere. Procesul s-a judecat în prezența 
unei săli pline, în majoritate cu legionari, care vociferau și-l 
persiflau pe prefect. Manciu a căutat să nu se lase provocat și să 
evite, pe cât posibil, incidentul pe care adversarii săi îl urmăreau. 

La 25 octombrie 1924, printre cei din sală se afla și Codreanu, 
care a stat tot timpul impasibil. La un moment dat, s-a ridicat și a 
părăsit sala. Împreună cu patru alți discipoli, l-a aşteptat pe Manciu 
la ieșirea din judecătorie și l-a împușcat pe la spate. „Am scos 
revolverul și am. tras — va declara mai târziu Codreanu. Am ţintit 

în cine se apropia de mine. Primul a căzut Manciu. Al doilea a 
căzut inspectorul Closs, al treilea, un om mai puţin vinovat, 
comisarul Hușanu“. Asasinarea premeditată a fost un act de 
răzbunare demențială, primul atentat politic de anvergură al că- 
mășilor verzi, care avea să deschidă suita celorlalte crime legio- 
nare. 

A urmat procesul cunoscut de la Focşani, strămutat apoi la 
Tumu Severin, proces care s-a sfârșit prin achitarea făptuitorului. 

Astfel, un asasinat a constituit geneza organizaţiei „Arhanghelul 
Mihail“ (1938). Bazele formale au fost puse - după cum am mai 
menţionat pe parcursul lucrării = în iunie 1927, iar programul a fost 
fixat ulterior. Corneliu Codreanu s-a stabilit apoi definitiv în 
București, ocupându-se, în mod temeinic, de organizarea mișcării 
ce o iniţiase. 

În 1930, un alt legionar, Gh. Beza, trage mai multe focuri de 
revolver asupra lui C. Angelescu, în localul Ministerului de Interne. 
Este implicat în atentat și Corneliu Codreanu, dar după scurtă vreme 
este eliberat. 

Elevul de liceu Dumitrescu Zăpadă va atenta, în ianuarie 1931, 
la viaţa ziaristului Em. Socor, în redacția ziarului Dimineafa. 

În 1931, guvemul național-țărănesc face prima tentativă de 
dizolvare a Legiunii Arhanghelului Mihail. Totuși, în alegerile din 
iunie 1931, organizația participă la lupta electorală, sub denumirea 
Gruparea Corneliu Codreanu, fără ca guvernul s-o împiedice. 

- În tot acest timp, organizarea formaţiei extremiste continuă prin 
numeroase adunări cu tineri simpatizanți, dar mai cu seamă cu acele 
„frăţii de cruce“, înfiinţate din anul 1925. 

Până în anul 1932, gruparea lui Codreanu nu dispunea de o 
denumire unică, de o ideologie clară, de obiective bine definite. Ea 
era cunoscută sub numele Legiunea Arhanghelului Mihail, Garda 
de Fier, Vulturii albi etc. și activa sub conducerea unică şi absolută 
a lui Comeliu Zelea Codreanu. 

La sfârşitul lunii martie 1932, toate aceste organizaţii legionare 
au fost, din nou, desființate, prin decizie ministerială, de către 
guvemul lorga-Argetoianu, dar organizaţia își continua netulburată 
activitatea subversivă. 

Ameninţările cu moartea erau tot mai frecvente, luptele politice 
tinzând către un război civil. Guvernul Duca, printr-un jurnal al 
Consiliului de Miniștri din 9 decembrie 1933, dispune dizolvarea 
Gărzii de Fier. La 20 de zile după dizolvare, Garda de Fier 

reacţionează, organizând asasinarea primului-ministru I. G. Duca, 
pe peronul gării Sinaia. 

vara anului 1934, în rândurile Gărzii de Fier are loc o 
diversiune. Unul dintre fruntașii Gărzii, apropiat al lui Codreanu, 
M. Stelescu, din proprie inițiativă, provoacă, cu un grup de studenți 
legionari, o dezordine la Râmnicu Vâlcea. Chemat la ordine de 
Codreanu, Stelescu refuză să se justifice. Aceasta a trezit o serie 
de suspiciuni din partea conducerii legionare, care a culminat prin 
acuzarea că Stelescu a complotat, punând la cale asasinarea „căpi- 
tanului““. Codreanu, însoțit de generalul Cantacuzino și alţi legionari, 
efectuează o percheziţie la domiciliul lui Stelescu, unde se 
descoperă substanţe. otrăvitoare. Stelescu e pus în afara organizației 
și el își formează propria grupare, Cruciada românismului. 

Prin ziarul său, intitulat Cruciada românismului, Stelescu a 
început să dezvăluie dedesubturile și secretele organizaţiei, publi- 
când o serie de documente autentice. Stelescu, împreună cu un alt 
legionar dezertor, Gh. Beza, au devenit indezirabili pentru Co- 
dreanu. 

Pentru a rezolva această situaţie, Codreanu a dat ordin legio- 
narilor să-l pedepsească pe trădător și, după o hărțuială de câteva 
luni, de către echipele morţii, M. Stelescu a fost ucis la 16 iulie, 
pe un pat, la Spitalul Brâncovenesc, cu 120 de focuri de revolver, 
trase de 10 foști tovarăși. Opera de cruzime a acestor legionari s-a 
încheiat cu lovituri de topor în capul celui decedat. 

În luna martie 1935, Garda de Fier, care în urma dizolvării nu 
mai putea activa în legalitate sub acest nume, se transformă în 
partidul Totul pentru ţară, sub președinția generalului Cantacuzino. 
Educaţia legionară a continuat în sensul glorificării actelor de 
violenţă și teroare. Adversarii mai mărunți, exceptându-i pe Nicolae 
Iorga, Virgil Madgearu, Armand Călinescu, Nicolae Titulescu ş. a. 
nu erau toleraţi, fără a-i mai pune la socoteală pe aceia înscriși în 
cartea neagră, care urmau să fie pedepsiți mai târziu. Nici un 
adversar nu a fost tolerat. Spre exemplu, un agent al Siguranţei 
generale, Ciapraz Alexandru, fost legionar, a fost înjunghiat pe 
strada Berthelot; rănit grav, a mai apucat să se urce într-un tramvai, 
dar a fost urmărit de banda de asasini care i-au aplicat ultimele 
lovituri de cuţit în spate, prăbușindu-se, fără viaţă, în mijlocul 
mulţimii. 

Unui adept al lui Stelescu, pe nume Catană Vasile, i s-a tăiat 
nasul în noaptea de 19 martie 1937, pe câmp, lângă Bucureștii Noi. 

+ Propovăduitori ai cultului morții - împrumutat de la zeii 
Nordului - ai terorii și rasismului, ai sadismului nedisimulat, ai urii 
faţă de om, pornind de la misticism și megalomanie, legionarii 
aveau să profite de venirea la putere a dictaturii lui Hitler pentru a 
se deda la o ferventă propagandă în favoarea lui Hitler și Mussolini, 
acționând, totodată, în scopul promovării intereselor Germaniei 
naziste în România, cu prețul trădării intereselor naționale. 

În 1935, Comeliu Zelea Codreanu comunica, la Berlin, 
Fihrerului, că dorește „să dezlănțuie în România o mișcare după 
modelul naţional-socialist“ şi solicita, în acest scop, sprijinul 
Germaniei, căreia îi propune, totodată, „o alianță politică și 
economică“. Receptivi la propunerea legionarilor, naziștii se oferă 
să-i instruiască în metodele teroriste și de influențare a maselor. Ca 
atare, un mare număr de membri aparținând Gărzii de Fier au fost 
trimişi în Germania la pregătire, în școli organizate special de 
partidul hitlerist, pentru a desfășura propaganda pro-nazistă în 
România. Alţi legionari au fost trimiși ca delegaţi într-o tabără de 
ofițeri germani, aflată pe ţărmul Mării Baltice. Și Italia a fost gazda 
unde au fost pregătiți nenumărați legionari. 

Siguranţa deţinea, la un moment dat, informaţii despre 
proiectarea unui atentat îndreptat împotriva lui Nicolae Titulescu, 
atentat pregătit de către ostașii din Slovenia, în colaborare cu Garda 
de Fier, şi finanţat de serviciile speciale naziste. 

La 16 aprilie 1938, după ce anterior, așa cum rezultă din unele 
informaţii, i se retrăsese viza de ieșire din ţară, Codreanu este 
arestat. Prin sentința pronunţată la 19 aprilie 1938, C. Z. Codreanu 
era condamnat la 6 luni închisoare. A urmat arestarea și a altor 
legionari. Prin condamnarea lui C. Z. Codreanu și a altor fruntași 
legionari, Garda de Fier a primit o puternică lovitură. 

La 24 mai 1938, cu prilejul Consiliului de Miniștri, Călinescu 
făcea o scurtă expunere a felului cum decursese procesul, arătând 
că vinovăția lui Codreanu era deplină și că, în realitate, se 
constataseră următoarele: a) Împotriva legilor, Garda de Fier îşi 
continua activitatea ei subversivă; b) împănase Statul Major, 
ministerele și alte autorități publice cu agenţi, care spionau și ce 
comunicau, până chiar și documentele cele mai confidenţiale; c) 
întreținea relaţii suspecte cu „o putere străină“; d) organizase grupul 
terorist „Moţa-Marin“; e) pătrunsese adânc şi în licee, unde otrăvea 
conștiința copiilor cu jurăminte groaznice, cu reguli misterioase, ce 
tulburau mințile și înstrăinau pe copiii de școală, de profesori, ba 
chiar de familiile lor. 

În noiembrie 1938, pretextând o călătorie în mai multe țări 
europene, dar în realitate vizând Germania, regele Carol al II-lea 
a avut întrevederi cu Hitler, Goering și alți demnitari naziști. Răceala 
cu care a fost primit și interesul manifestat pe față pentru Codreanu 
l-au făcut pe rege să tragă concluzia că Berlinul intenționează, cu 
orice preţ, să aducă la putere Garda de Fier. Potrivit unor mărturii, 
încă pe când se afla în trenul ce-l aducea în ţară, Carol a dat ordin 
lui Gabriel Marinescu să-l lichideze pe Codreanu și pe alţi șefi 
legionari. La 29 noiembrie 1938, în zorii zilei, C. Z. Codreanu, 
împreună cu alți 13 fruntași legionari, erau transportați pe niște 
platforme speciale, unde fiecare legionar era păzit, pe un scaun din 
spatele său, de un subofițer de poliţie ce îi așezase, în jurul gâtului, 
un ștreang. Conform semnalului stabilit, la un foc de pistol, toți 
legionarii au fost sugrumaţi, iar C. Z. Codreanu a fost omorât de 
maiorul Dinulescu, cumnat cu Armand Călinescu. 

În urma situației create, Horia Sima se vede nevoit să părăsească 
țara, fugind în Germania. Împreună cu el, sau după aceea, au părăsit 
țara și alți legionari. 

Executarea, din ordinul regelui Carol al II-lea, în noaptea de 
29 spre 30 noiembrie 1938, a şefului Gărzii de Fier C. Z. Codreanu, 
a oferit lui Horia Sima drumul pentru a parveni în fruntea mișcării 
legionare, situație la care râvneau mai mulţi comandanţi, ce ocupau 
funcţii mai importante decât Horia Sima. Există documente care 
atestă că, după uciderea lui Codreanu, pretendentul la titlul de 
„Căpitan“ a imaginat şi pus la cale, în întreaga țară, un val de acte 
teroriste, pretinzând că astfel intenționează să răzbune moartea 
fostului conducător. Printre acestea, se numără împușcarea, la 29 
noiembrie 1938, a rectorului Universităţii din Cluj, Ştefănescu 
Goangă. 


I. G. Duca 


În noiembrie 1933, cercurile conducătoare din Franța, care 
dețineau poziții însemnate în economia românească, au început să 
exercite şi o influență politică tot mai puternică, care a culminat 
prin aducerea la putere a unui guvern național-liberal, în frunte cu 
I. G. Duca. Fără îndoială că acesta era perfect conştient de pericolul 
la care se expunea, asumându-și o asemenea sarcină. Garda de Fier 
arătase, în repetate rânduri, felul în care înţelegea să-și rezolve 
diferendele cu adversarii. Or, I. G. Duca era un adversar convins 
al legionarilor. Iată, de exemplu, cum relatează C. Argetoianu 
discuţia avută cu I. G. Duca, la 16 noiembrie 1933: „Duca mi-a 
spus că prima lui datorie este deființarea Gărzii de Fier și că o va 
face cu prilejul alegerilor. Nu va lăsa Garda să candideze. Probabil 
că o va dizolva, în ultima zi a depunerii candidaturilor, ca să 
împiedice pe gardiști să candideze pe liste camuflate... Mi-am 
permis să observ că comite o nouă greșeală... Duca s-a uitat lung 
la mine: 

— Știu, Argetoianu... dar nu pot să fac altfel. Mi s-a pus această 
condiţie sine qua non, şi e singura care mi s-a pus. Am primit-o“. 

Condiţia i-o pusese Titulescu, dar și convingerile sale potrivnice 
legionarilor, conturate cu ani în urmă. Despre această condiţie sine 
qua non, cu siguranță că au aflat, prin serviciile lor de spionaj, și 
conducătorii hitleriști de la: Berlin, iar Codreanu era felicitat de 
aceștia „pentru gândul clar privind trădătorul“, adică pentru 
hotărârea luată de gardişti de a-l suprima pe Duca. Ce a urmat se 
cunoaște. 

La o examinare mai atentă a evenimentelor, se poate constata 
o sincronizare a acţiunilor întreprinse de Garda de Fier cu ale 
nazismului, pe plan european, ce conducea implicit la ideea 
subordonării mișcării legionare față de fascismul hitlerist, ale cărui 
ordine le executa cu fidelitate. 

Condiţia pe care Occidentul, prin intermediul lui Nicolae 


ASASINATELE POLITICE ÎN ISTORIA ROMÂNIEI 113 


Titulescu, i-o pusese lui I. G. Duca, dar și convingerile sale politice 
potrivnice legionarilor erau de mult conturate în mintea marelui om 
de stat român. 

În alegerile din decembrie 1933, Garda de Fier, care între timp 
adoptase definitiv acest nume, depune liste în majoritatea judeţelor 
țării și începe să desfășoare o propagandă neobișnuit de intensă, 
servindu-se de metode violente și dând naștere la incidente 
sângeroase. Legionarii, în frunte cu Codreanu, s-au gândit că 
vinovaţi de evenimentele politice se fac o serie de personalități, 
precum Nicolae Titulescu, I. G. Duca, Nicolae Iorga, Virgil 
Madgearu și mulţi alții, care îngroșau o listă neagră. Amenințările 
cu moartea și hotărârea de a traduce în fapt aceste ameninţări erau, 
de asemenea, foarte frecvente. În astfel de condiţii, conflictele 
politice tindeau să alunece pe panta unui război civil, și acest lucru 
nu putea fi acceptat, căci risca să tulbure liniștea și ordinea țării. 
Pentru a pune o stavilă curentului dăunător, - guvemul Duca, 
printr-un jurnal al Consiliului de Miniștri, din 9 decembrie 1933, 
dispune dizolvarea Gărzii de Fier, pe motiv că această organizație 
activează contrar ordinii legale, prin violență şi teroare, pentru 
schimbarea așezărilor constituţionale și a stărilor consfințite; prin 
aceea că preconizează ruperea legăturilor cu toate ţările democratice 
și intrarea României în sfera de influență a statelor cu regim 
naţionalist de extremă dreaptă. 

Privitor la interzicerea Gărzii de Fier, doamna Duca îşi 
amintește: „Înainte de alegerile din decembrie, soțul meu a avut o 
lungă convorbire cu Nicolae Titulescu pentru definitivarea 
proiectului de hotărâre, privind interzicerea Gărzii de Fier. A venit 
acasă destul de frământat. Nu mi-a dat amănunte, așa era el, nu 
vorbea mult. Colaboratorii săi mi-au redat însă exact cele spuse la 
ieşirea din cabinetul lui Titulescu: «Am semnat, fiindcă era nevoie 
pentru ţară ca să semnăm, dar eu mă aştept la orice». 

Nu cred că regele Carol al II-lea să fi fost străin de cele puse 
la cale împotriva primului-ministru al țării. Dumneavoastră, 
istoricii, veţi avea, posibil, dovezi documentare, informaţii pe care 
le coroboraţi, eu am convingeri personale, pe care le întemeiez pe 
raporturile dintre soțul meu și rege“. 

Condamnarea la moarte a lui I. G. Duca. de către legionari se 
înscrie într-un context politic al vremii mult mai complex, la care 


1. Convorbire consemnată de D. Sorescu, în Magazin istoric, nr. 3fiunie, 1967, 
p. 2. 

regele Carol al II-lea își avea partea sa de vină. Legionarii profitau 
de faptul că avuseseră loc, în repetate rânduri, ciocniri înverşunate 
între Partidul Naţional-Liberal și I. G. Duca, pe de o parte, și regele 
Carol al II-lea, pe de altă parte. Să nu uităm că în 1926, Partidul 
Liberal care guverna ţara, l-a exclus, prin votul Parlamentului pe 
rege de la succesiunea tronului, întrucât încă de pe atunci monarhul 
manifesta înclinări dictatoriale. Liberalii își doreau, mai mult ca 
oricând, să-și asigure guvernarea nestânjenită a țării, în baza 
propriului lor program și, bineînţeles, în folosul lor. Când, în 1930, 
Carol a revenit în ţară și a luat tronul, I. G. Duca a rostit la sediul 
Partidului Naţional-Liberal un discurs cu caracter antiregal, 
spunând printre altele: „Mai bine îmi tai mâna dreaptă decât să 
colaborez cu acest aventurier“|. 

Conflictul cu Carol, care înțelegea să domine nestânjenit viața 
politică şi economică a țării, a determinat ca Partidul Național- 
Liberal să fie vizat de rege pentru a fi slăbit și scos de pe arena 
politică. 

Totodată, se urmărea ca lui I. G. Duca să i se aplice o lecţie 
care să-l facă să regrete ostilitatea manifestată, cu diverse prilejuri, 
împotriva tronului. Cât îl privește pe C. Z. Codreanu, acesta își 
făcuse o serie de calcule: dizolvarea partidului său ar fi atras după 
sine — conform opiniei sale — propagandă în favoarea prigoanei și 
martirajului legionarilor. În plus, el a decis executarea lui I. G. 
Duca, operaţiune încredințată la trei legionari fanatici. Pentru a 
șterge urmele care conduceau către el, C. Z. Codreanu și-a găsit 
adăpost într-o serie de ascunzători. Astfel, un timp a stat ascuns în 
casa generalului Cantacuzino-Grănicerul, din Capitală. Fiind 
descoperit, a fost prevenit de Puiu Dumitrescu, secretarul particular 
al regelui, şi a reușit să dispară. Este semnificativ faptul că el s-a 
făcut nevăzut cu circa 2-3 ore mai înainte de miezul nopții de 9 
decembrie, dată când a fost hotărâtă interzicerea Gărzii de Fier. 
Și-a găsit adăpost la doamna Crăciunescu, verișoara Elenei 
Lupescu, amanta regelui. Codreanu își găsise azil la un dușman al 
mișcării legionare? Greu de spus, căci regele cochetase o vreme cu 
Garda de Fier. După puțin timp, se va muta cu domiciliul clandestin 
în vila colonelului Gabriel Marinescu, om de încredere al regelui, 
instalat, la venirea pe tron a lui Carol, ca prefect al Poliţiei Capitalei. 
Iată un aspect ce revine istoricilor şi anume, duplicitatea camarilei 
regale, oscilaţiile şi cochetăriile politice, extrem de primejdioase 
pentru ţară. Odată aflat la adăpost, C. Z. Codreanu își conducea 


1. Cf. Arhivele Statului, București (A), fond O, dosar 74.921, vol. II, fila 59. 

Legiunea prin generalul Zizi Cantacuzino, punând la cale, până în 
cele mai mici detalii, planul de acțiune pentru uciderea primului- 
ministru. 

Printre personalităţile vieții politice interbelice ce se împotriveau 
expansiunii hitlerismului, se număra și I. G. Duca - șeful Partidului 
Liberal, începând din decembrie 1930, după moartea lui Vintilă 
Brătianu. Duca a fost numit prim-ministru în luna noiembrie 1933. 
Exacerbarea actelor de anarhie ale mișcării legionare, alcătuirea de 
echipe ale morţii pentru suprimarea fizică a adversarilor politici, 
instituirea de decoraţii pentru răsplătirea celor care se distingeau în 
acest sens, constituirea unei adevărate ierarhii militare au determinat 
pe ministrul de Externe, Nicolae Titulescu, să-i atragă atenția lui 
Duca că Garda de Fier „e în serviciul hitlerismului“ şi succesul ei 
„ar fi egal cu împlântarea influenței“ germano-naziste în România, 
dacă guvernul nu va lua măsuri drastice. După cum se știe, la 9 
decembrie, printr-un jurnal al Consiliului de Miniștri s-a dispus 
dizolvarea Gărzii de Fier. Conducătorii mişcării legionare reacțio- 
nează imediat și îi scriu priini I. G. Duca: „D-ta și 
Titulescu v-aţi iscălit moartea“! 

Așa cum s-a discutat în repetate rânduri, mișcarea legionară 
era o organizație anarhică, compusă din mai multe fracțiuni, în 
ciuda principiului ei organizatoric de tip piramidă, caracteristic 
societăţilor secrete. S-a pus problema, la un moment dat, de către 
istorici, cum şi cine l-a asasinat pe I. G. Duca? Cine se afla la 
capătul firelor complotului? Oare conducerea Gărzii de Fier, 
respectiv C. Z. Codreanu, era iniţiatorul și ordonatorul asasinatului, 
sau nu cumva el și-a asumat un act săvârșit de unii legionari 
anarhici, scăpați de sub control? 

Răspunsul este cert și indubitabil: ordinul de lichidare fizică a 
lui I. G. Duca a pornit de la Codreanu, căruia îi trimisese, mai 
înainte, o serie de scrisori de ameninţare cu moartea, la fel cum 
făcuseră și alți comandanți legionari, inclusiv Zizi Cantacuzino, 
care, de altfel, era chiar rudă cu Duca. 

Din ascunzătoarea sa — la una din rudele Elenei Lupescu, 
domnișoara Crăciunescu - Codreanu trimite, spre publicare, o 
scrisoare?, prin care amenință cu exterminarea, guvernul, pe I. G. 
Duca, pe Nicolae Titulescu, iar pentru a salva aparențele îl 


1. Vezi, în volumul de faţă, articolul despre Nicolae Titulescu. 
2. Cf. Arhivele Statului, București, (A), fond O, dosar nr. 76.921, vol. II, fila 68. 

menţionează și pe Gabriel Marinescu, colaborator apropiat al lui 
Carol, sub a cărui oblăduire se afla. 

Mistic şi fanatic, C. Z. Codreanu era obsedat de ideea morţii, 
pe care nu pregeta s-o răspândească în jurul său, sau în scrierile 
sale. Astfel, într-o discuţie cu doi colaboratori apropiaţi, Codreanu 
vorbea, în ajunul asasinării lui Duca, de „unitatea de măsură - 
mormântul“ și de „200 de morminte necesare biruinţei“. 

Iată ce declara doamna Duca: „Până şi vărul lui Jean (lon G. 
Duca), generalul Zizi Cantacuzino, devenit ad-hoc șef printre 
legionari, îl ameninţa cu moartea. Casei noastre — situată pe strada 
Cometei — îi dădeau târcoale tot felul de suspecți și, ciudat..., paza 
care trebuia să fie asigurată prin Ministerul de Inteme, era ca și 
inexistentă. Oficial, au fost repartizați doi sergenţi pentru securitatea 
casei primului-ministru. Nu ştiu cum se făcea, dar niciodată nu se 
aflau la posturile lor. Ministrul de Interne, Inculeţ - omul regelui 
- care, cu greu, a fost primit de Duca în guvern, știa multe. Spre 
a fi mai limpede, vă mai amintesc un fapt. Nu cu mult timp înainte 
de asasinat, urma să mergem la o recepţie, trecând pe la Șosea. 
Autorităţile știau ora precisă. Deoarece Jean a vrut să ne abatem 
câteva minute pentru o scurtă convorbire cu o familie prietenă, 
trecerea pe la Şosea s-a făcut puţin mai târziu. Între timp, a avut 
loc o puternică explozie a unei bombe care, atinsă de automobil, 
urma să ducă la uciderea primului-ministru“. 

Și, mai departe: „Ameninţările legionarilor adresate soțului meu 
erau zilnice, din momentul în care activitatea Gărzii de Fier a fost 
interzisă. La telefon, prin scrisori ale căror rânduri cuprindeau 
expresii pe care nu le pot pronunţa, primul-ministru era somat să 
demisioneze, era ameninţat că va fi ucis, că familia îi va fi supusă 
torturilor. [...] Unii colaboratori ai săi, cărora le arăta scrisorile de 
ameninţare, mereu mai insolente, i-au amintit proverbul «câinele 
care latră nu mușcă», la care dânsul le-a răspuns: «Vă înșelaţi, 
domnilor, aceasta se va termina cu sânge». În ultima vreme, 
constatasem, odată cu hotărârea de a nu face nici o concesie 
legionarilor și resemnarea: «Dacă vor să mă aibă, mă vor avea, nu 
poate nimeni să mă scapey»“. 

Duca manifestase, pe faţă, încă din 1924, înainte de guvernarea 
liberală, după asasinarea prefectului de Iaşi - Manciu, o aversiune 
față de legionari. Atunci, ca ministru de Interne, cerea să fie 
înăbușite în fașă asemenea barbarii, care puteau duce, mai târziu, 
la dezastre pentru ţară. 

„Jean avea convingerea, după informaţiile sumare pe care 
începuse a le primi, că Garda de Fier începuse, încă din 1933, să 
fie stipendiată de la Berlin. O vedea ca o agentură străină, de trădare 
a intereselor ţării“, menționează doamna Duca. 

Coechipierii morţii s-au întrunit în casa generalului Zizi 
Cantacuzino și au pus la punct, în cele mai mici detalii, planul de 
bătaie, fiind binecuvântaţi de un preot legionar, care a oficiat o 
slujbă religioasă și i-a împărtășit pentru ca „Domnul să-i ajute în 
acțiune“. Ceea ce a urmat are o izbitoare asemănare cu o acţiune 
regizată până în cele mai mici amănunte. 

În ziua de 27 decembrie, s-a hotărât suprimarea lui Duca, după 
plecarea lui de la președinția Consiliului de Miniștri. Dar, spre 
ghinionul atentatorilor și norocul lui Duca, care, din nefericire, avea 
să fie de scurtă durată, mașina ce-l transporta s-a îndreptat în altă 
direcție și încercarea de atentat a eșuat. 

Doamna Duca precizează: „„...a fost chemat la Sinaia de către 
rege. A plecat în jurul orei 9 dimineaţa. Vagonul cu care călătorea 
nu avea nici o măsură de pază. Doar agentul însoțitor. Ce s-a 
întâmplat se știe, din presă, de la proces, de la martorii oculari. 
Seara îl aşteptam să se reîntoarcă - așa după cum îmi spusese. De 
altfel, cu câteva minute înainte de a ajunge la gară, mi-a telefonat 
întrebându-mă ce fac, cum mă simt și răspunzându-i că îl aștept, 
l-am întrebat când vine, la care mi-a răspuns: «Acum plec». Au 
fost ultimele cuvinte ale sale“. 

Conducerea Gărzii îl urmărea, pas cu pas, pe Duca și era perfect 
informată de deplasările acestuia, nefiind excluse disfuncționalităţi 
din partea autorităţilor. Audienţa la rege, la Sinaia, în ziua de 29 
decembrie, a fost aleasă ca un prilej nimerit pentru îndeplinirea 
asasinatului. 

Însărcinați cu comiterea atentatului au fost legionarii 
Constantinescu, Belimace și Caranica, iar pentru garanția reușitei 
fusese adăugat conducătorul gardist Virgil Ionescu. Ei purtau asupra 
lor un adevărat arsenal al morții: revolvere „St. Etienne“, de calibrul 
8 mm, un revolver semiautomat de 11 mm și 17 petarde care, când 
explodau, făceau un zgomot asurzitor, ca de obuz. Locul ales - 
gara Sinaia; momentul — reîntoarcerea lui Duca către București. 

„Am vrut să-l omorâm la sosire“, a declarat, la proces, 
Constantinescu. A fost împiedicat nu atât de paza premierului, cât 
mai ales de faptul că era însoțit de o serie de oameni politici, precum 
Dinu Brătianu. Atentatorii au decis să-și pună planul în aplicare, 

la revenirea lui Duca de la palat şi au ales, ca loc de execuţie, gara 
din Sinaia, mai precis, peronul. În intervalul cât primul-ministru se 
afla în audienţă la rege, atentatorii au luat masa la un restaurant 
situat în faţa hotelului „Palace“, după care au coborât scările în gara 
Sinaia, ocupându-și locurile pe peron. Caranica avea fixat locul din 
partea de Nord a staţiei, Nichi Constantinescu la mijloc, imediat în 
dreapta ușii principale, adăpostindu-se într-o nișă din perete, iar 
Belimace s-a postat în partea de Sud a staţiei, unde se afla de fapt 
garat vagonul ministerial, cam în dreptul gării regale. 

Întrevederea de la Palatul Peleș cu regele a durat între orele 
16-18. Primul-ministru urma să revină în Capitală, la orele 9 și 15 
minute seara, tot cu trenul, vagonul ministerial fiind atașat la acesta. 
Dar trenul, care venea din direcția Brașov, a avut o întârziere de 
circa 50 de minute și primul-ministru a fost încunoștiințat de aceasta 
pe când se afla la castel, încât și-a întârziat venirea la gară, unde 
a ajuns la 10 fără 5 minute. 

Automobilul a intrat pe peronul din fața gării și a oprit, nu în 
dreptul vagonului ministerial, cum ar fi fost normal, ci ceva mai 
departe, astfel încât, pentru a putea ajunge la vagon, Duca a fost 
nevoit să parcurgă întreg peronul gării. Era o situație care ușura 
întreprinderea atentatorilor, oferindu-le o ţintă ideală, imposibil de 
a-se solda cu un eșec. Duca, însoțit de dr. Costinescu și alți câțiva 
prieteni politici, a trecut prin holul gării care era pustiu, a ieșit pe 
peron, unde încă nu se aprinseseră luminile. Lucru straniu! 
Primul-ministru nu era escortat de cei opt polițiști care, în mod 
normal, trebuiau să-i asigure securitatea. În felul acesta, I. G. Duca 
a devenit o ţintă ușoară pentru gloanţele legionarilor Nicolae 
Constantinescu, Ion Caranica și Doru Belimace. 

Duca făcuse doar câțiva pași pe peronul cufundat în întuneric, 
când o petardă a explodat pe neașteptate, răspândind o perdea 
groasă de fum... O mână a prins pe Duca de umăr, iar în ceafă i-a 
fost lipită ţeava unui revolver. Asasinul, pe nume Constantinescu 
Nicolae, a descărcat cinci gloanţe, unul după altul. Când mâna, 
care-l ţinea, i-a dat drumul, premierul s-a prăbușit pe peron într-un 
lac: de sânge: era mort. Criminalul a luat-o la fugă, descărcând încă 
câteva focuri de armă pentru a-i descuraja pe urmăritori. Dr. 
Costinescu este atins de un glonţ și este rănit. Toţi cei din preajma 
premierului și puținii martori aflați, din întâmplare, pe peronul gării, 
sunt îngroziţi. Personalul staţiei și pasagerii erau înmărmuriți. 
Situaţia era incredibilă, atentatorii fugiseră, iar pe dalele peronului 
zăcea, cu capul zdrobit, primul-ministru al ţării. 

În tot acest timp, Siguranța - conform relatărilor ulterioare, 
făcute de Eugen Cristescu, şeful ei, și urmașul lui Morozov, în 
raportul înaintat lui Armand Călinescu, imediat după comiterea 
asasinatului - recunoștea că avea cunoștință de intențiile Gărzii de 
Fier, iar primul-ministru fusese prevenit. Însăși persoana 
atentatorului era cunoscută. „Organele subalterne au fost însă lipsite 
de vigilență în ziua atentatului“. 

În memoriile sale, Constantin Argetoianu spune, textual: „Ce 
nu se știe e cât de urât s-a purtat regele față de mort și de familia 
lui. Îndată după atentat, s-a telefonat la Foișor, şi s-au cerut 
instrucţiuni. Regele ar fi vrut să fie imediat expediat cadavrul la 
București; explicându-i-se însă că erau anumite pregătiri de făcut, 
a admis să fie așezat provizoriu într-o sală a Castelului Peleș, jos, 
lângă camerele servitorilor, unde corpul neînsuflețit al primului său 
sfetnic a stat până a doua zi. A fost depus pe o canapea lată, 
picioarele de la genunchi trecând de un capăt al canapelei, iar 
craniul zdrobit rămânând în afara celuilalt capăt... [al canapelei, 
n. n.]. Şi această consideraţie față de primul sfetnic al țării, cum se 
spunea, vorbeşte de ceva. Nici nu s-au dus să-l vadă, nici n-a 
trimis o floare...“. 

Procesul ce a avut loc în aprilie 1934 a incrimat, pe lângă 
executanții crimei, și numeroși alți legionari, în frunte cu .C. Z. 
Codreanu și Gh. Cantacuzino-Grănicerul, considerați autorii morali 
ai asasinatului. Codreanu i-a convins, cu motive rămase necu- 
noscute, pe cei trei legionari asasini să-și asume, în exclusivitate, 
executarea crimei, spunându-le că pedeapsa ce li se va acorda va 
fi în curând anulată, căci în mod cert, în următorii ani, Garda de 
Fier va cuceri puterea, iar ei vor fi eliberaţi, declarați eroi și 
decorați. 

Într-una din zilele procesului, în sala Consiliului de Război, 
și-a făcut apariția generalul de cavalerie George Moruzi, prieten 
intim al regelui Carol al II-lea. El s-a retras, împreună cu cei cinci 
judecători, în camera de deliberare și, după trei sferturi de oră, la 
revenirea în sala de dezbateri, s-a oprit în fața lui Gh. 
Cantacuzino-Grănicerul, i-a strâns mana şi i-a spus, să audă toți: 
„Dragă Zizi, vei face Paştele acasă“? . Sentința i i-a declarat achitați 
pe C. Z. Codreanu, Gh. Cantacuzino-Grănicerul şi alți 40 de 
legionari implicaţi, ca autori morali, în uciderea primului-ministru, 


1. Cf. Arhivele Statului, București (A), fond O, dosar nr. 74.921, vol. II, fila 68. 
2. Gh. Cantacuzino, op. cit., p. 76. . 

fiind condamnați numai cei care au comis nemijlocit asasinatul. 
Trebuie să reținem că acuzatorul principal, generalul Petrovicescu, 
împreună cu doi dintre generalii judecători - Dona și Filip - s-au 
înscris, la scurt timp după terminarea procesului, în Garda de Fier. 
Gestul lor a fost probabil pe placul regelui. 

Corneliu Codreanu, „dispărut“ un timp, va apare în ziua de 25 
martie la poarta Tribunalului Militar, unde se judeca procesul, 
cerând să fie introdus în sală. Aflase, pe anumite canale, că din 
dispoziția regelui vor fi condamnați numai cei trei asasini. 

Ulterior, sub privirile îngăduitoare ale autorităților, autorii 
atentatului din gara Sinaia au primit chiar, în închisoare, cea mai 
înaltă „decorație“ legionară. 

Peste 400.000 de cetățeni ai României au venit în funebru 
pelerinaj, pentru a saluta pe premierul I. G. Duca, pe catafalc, și 
a-i aduce un ultim omagiu. 


Nicolae Titulescu 


Concepţiile de politică externă ale lui Titulescu și, mai ales, 
acţiunea sa consecventă pentru pace, împotriva agresiunii, pentru 
crearea unui climat de înţelegere și colaborare intemaţională, pentru 
apărarea suveranității și independenţei naţionale, toate acestea i-au 
atras ostilitatea cercurilor extremiste de dreapta, din ţară şi din țările 
cu orientare fascistă. Poziţia lui Titulescu, ca ministru de Externe, 
a fost subminată atât de factori intemi, cât şi de factori externi. 
Opoziția fățișă, manifestată în repetate rânduri, a puterilor fasciste, 
în frunte cu Germania și Italia, a luat forma unor intervenţii directe 
în treburile interne ale României, atât prin comunicări verbale, cât 
şi note scrise, adresate guvemului român, prin care se solicita 
schimbarea șefului diplomaţiei românești din viaţa politică a țării! 

Concomitent, politica de concesii, care de fapt era o încurajare 
fățișă, față de agresor, dusă de conducătorii marilor puteri occi- 
dentale, în frunte cu Marea Britanie şi Franţa, mai ales după 
asasinarea lui Louis Barthou în 1934, l-a lipsit pe Titulescu de 
sprijinul necesar din partea unor state, ale căror interese le apărase 
și care erau formulate în cadrul Societăţii Naţiunilor. 

Iată în ce termeni își definea Titulescu poziţia în privinţa 
raporturilor cu Germania și cu Uniunea Sovietică: „Am fost 
prezentat încă o dată ca dușman al Germaniei și ca unealtă a Rusiei. 
Mă cunoşti — [convorbirea avea loc cu un om politic britanic, n. 
n.] și o să mă crezi. Sunt același bătrân Titulescu pe care l-ai 
cunoscut și crezut acum câţiva ani. Nu m-am schimbat. Nu sunt 
nici dușmanul Germaniei, nici unealta Rusiei. Sunt atât de 
neînsemnat între ei, încât doresc ceva care știu că voi, englezii, nu 
doriţi şi, desigur, nici francezii. Am de gând să vorbesc deschis, 
deoarece soarta țării mele e prinsă în această problemă. Voi, 


1. Cf. George G. Potra, „În culisele“ catuli al ci d în Magazin istoric, nr. 
9/1969, p. 50. 

englezii, doriți pacea în Vest. Eu sunt un răsăritean și un român. 
Eu doresc pacea în Est și eu pot să am încredere în pacea din Est 
numai dacă există o reconciliere ruso-germană, care vouă vă 
displace atât“. Temător, până la obsesie, că România ar putea deveni 
un câmp de bătălie între Germania și URSS, Nicolae Titulescu lua 
în consideraţie fie reconcilierea celor doi coloși, fie un sistem de 
securitate colectivă care, alăturând România, Franţei și Uniunii 
Sovietice, să descurajeze agresiunea hitleristă. 

Instigând în mod constant împotriva politicii duse, cât și a 
persoanei ministrului de Externe român, legionarii îl declaraseră pe 
Titulescu ca fiind unul dintre principalii lor adversari, încă de la 
sfârșitul anului 1933, dată la care I. G. Duca îi pusese în afara legii. 
Se pare că Titulescu avusese o contribuție hotărâtoare în luarea 
acestei decizii, în urma discuţiilor purtate cu ministrul de Externe 
sovietic, Maksim Litvinov, cu care era prieten. Pe Virgil Madgearu, 
dr. Lupu și Titulescu, fasciștii i-au ameninţat că-i vor ucide, așa 
cum o făcuseră mai înainte cu Duca și Stelescu. Primejdia era 
cunoscută de către ministrul de Externe român, care declara, la 20 
noiembrie 1934, unui corespondent al unui mare ziar: „Și eu am 
fost condamnat la moarte de vreo cinci ori, de către teroriști“. Unui 
prieten ambasador, Titulescu i-a relatat faptul că agenţii hitleriști 
au încercat de trei ori la rând să-l otrăvească, în Elveţia și la 
București. În preajma alegerilor din 1937, „Comeliu Zelea Codreanu 
declarase presei: „Cu Titulescu nu putem încheia decât un pact de 
agresiune. Legionarii se vor opune din toate puterile, la intrarea 
acestui om în politica internă a țării“. 

Faţă de decizia guvernului, prezidat de Ion G. Duca, de a scoate 
Garda de Fier, la 9 decembrie 1934, în afara legii, prin jumal al 
Consiliului de Miniștri, act în adaptarea căruia legionarii îi reproșau 
rolul principal lui Nicolae Titulescu - Corneliu Zelinschi Codreanu, 
aflat ascuns în casa uneia din rudele Elenei Lupescu, amanta lui 
Carol al II-lea, a trimis, spre publicare, o scrisoare, prin care 
amenința întreg guvemul cu exterminarea; punându-i în fruntea 
listei pe I. G. Duca și Nicolae Titulescu. Șefii Gărzii de Fier i-au 
scris, la începutul lunii decembrie 1933, primului-ministru I. G. 
1. Este vorba de lordul Lloyd, iar citatul este din discursul pronunţat la 3 iunie 
1937 în fața Camerei Comunelor, când a avut loc conferința Despre metodele 
practice de a apăra pacea existentă. Cf. Nicolae Titulescu, Discursuri, doc. nr. 71, 
pp. 560-562; citat în ziarul Universul din 5 iunie 1937; Florin Constantiniu, Din 


nou despre cauzele înlăturării din guvern a lui Nicolae Titulescu (29 august 1936), 
în Revista Română de Studii Internaţionale, an. IIl, nr. 2 (6), 1969, pp. 37-53. 

Duca: „D-ta și Titulescu. v-aţi iscălit moartea“. După cum se 
cunoaşte, la 29 decembrie 1933, una din „echipele morții“, alcătuită 
din legionari, intră în acțiune și îl asasinează, pe peronul gării fa 
Sinaia, pe I.G. Duca. 

Condâmnarea la moarte, declarată de legionari în decembrie 
1933, avea să fie reînnoită și în 1934, și în 1935, şi în 1936, cu 
cele mai diferite ocazii, reconfirmarea și popularizarea. ei întreținând 
o atmosferă de tensiune și de adevărată teroare, în rândul cercurilor 
politice și al opiniei publice. Armand Călinescu îi reamintea lui 
Carol al II-lea, într-un raport înaintat, în februarie 1938: „În 
general, pe oamenii care stau în calea ascensiunii sale, într-un fel 
sau altul, Codreanu îi amenință cu suprimarea și metoda sa dă roade 
aproape totdeauna. Astfel. de amenințări au primit d-nii: Virgil 
Madgearu (în anul 1936 a fost anchetă la Sinaia), Mihalache, dr. 
Lupu, Armand Călinescu, R. Franasovici, N. Titulescu și alții, fără 
a mai vorbi de cei înscriși în cartea neagră pentru pedepsirea 
ulterioară. Adversarii mai mărunți, de asemenea, nu au fost 
toleraţi“l. 

La mai puţin de o lună de la Congresul studențesc legionar de 
la Tg. Mureș, Corneliu Zelinschi Codreanu a redactat un memoriu, 
având ca destinatar pe Carol al II-lea și alți oameni politici ai țării, 
în care Nicolae Titulescu era calificat drept cel „ce a făcut cea mai 
mare crimă faţă de viitorul statului român“? 

Din documentele de arhivă rezultă că organele românești de 
informaţii și contrainformaţii, ca și II-eme Bureau francais, i-au 
adus la cunoștință lui Nicolae Titulescu proiectele regimurilor 
fasciste și profasciste, de a-l asasina. Declaraţiile făcute de Eugen 
Cnstescu, fost șef al SSI (Serviciul Secret de Informaţii), la 
interogatoriul ce i s-a luat cu ocazia procesului intentat de regimul 
comunist, confirmă acest lucru: „Asasinarea lui Alexandru al Ser- 
biei, asasinarea lui Dolfuss au fost opera politicii germane, fiindcă 
acești oameni încurcau politica germană. Urma să fie asasinat 
Nicolae Titulescu și regele Belgiei, însă Nicolae Titulescu a știut. 
Nicolae Titulescu a fost foarte bine păzit, și în ţară, și în străinătate. 
Am cunoscut pe Titulescu după atentatul contra lui Duca - 
menţiona Eugen Cristescu. DI Mareșal Antonescu m-a trimis la 
Nicolae Titulescu să-i fac o expunere asupra tainelor acestui atentat. 


1. Cf. Al. Gh. Savu, Un raport al lui Armand Călinescu despre istoricul Gărzii 
de Fier, în Magazin istoric, nr. 10/1969, p. 84. - 


2. Cf. A. I C. (L), Fond A, dosar nr. 11, vol. 43, p. 88. 

Totuși, Nicolae Titulescu a suferit politicește și a fost sacrificat tot 
din cauza Germaniei“! 

Organele românești de informaţii și contrainformaţii l-au aver- 
tizat, cu certitudine, pe Nicolae Titulescu, în privinţa. prevederilor 
planului hitleriștilor, prin prima jumătate a anului 1934, în care era 
vizat, direct, şi demnitarul român. Extrema dreaptă internă și nazistă 
nu și-au încetat o clipă noianul de amenințări și-și imaginau, în 
birourile lor, noi planuri de exterminare. Pe când Titulescu se afla 
la Paris, în Hotelul Ritz, împreună cu mareșalul Franchet D'Es- 
peray, un ofiţer aparținând celui de-al II-lea Bureau, i-a atras aten- 
ţia lui Nicolae Titulescu, > pe la începutul anului 1935, că se urzea 
asasinarea sa prin otrăvire“. Știindu-se ameninţat și, mai ales, fiind 
convins că adversarii săi nu glumeau, Titulescu luase o serie de 
măsuri care să-i asigure securitatea. Dar acestea au fost apreciate 
de către unii, drept manifestări de grandomanie?. 

Istoricul Jacques de Launay menţiona: „Știm, în prezent, că 
Titulescu era un om vizat de naziști și fineţea lui îl făcea să simtă 
aceasta. Mai mult, el fusese pus în gardă de generalul Weygand. 
În aprilie 1937, fostul ministru Mandel i-a recomandat chiar să nu 
mai bea decât apă minerală în sticle închise““4 

Avertismentele primite din partea serviciilor secrete au început 
treptat să se adeverească și atentatele la viaţa lui Titulescu au început 
să se concretizeze. Adversarii săi Optaseră pentru cea mai perfidă 
armă din câte sunt cunoscute: otrava. Primele semne ale acestei 
tentative încep să se manifeste în martie 1936, cu prilejul uneia din 
întâlnirile pe care Titulescu le avea cu miniștrii de Externe ai statelor 
membre ale Micii Înţelegeri și ale Înţelegerii Balcanice, Nicolae 
Titulescu fiind forțat de boală să rămână în pat, sub supraveghere 
strict medicală, vreme de mai multe zile. În tha iunie 1936, 


1. Charles Reber, Terrorisme et diplomatie, La Technique du livre, Paris, 1935, 
p.. 127. 


2. Declaraţii făcute de Sergiu Nenișor lui Gr. Silvian, în Ultima. oră, 22 aprilie 
1945. 


3, Scrisoare C. Cesianu către Carol al II-lea, Paris, 2 decembrie 1934, în Arhiva 
Istorică Centrală, Fond Casa Regală, Cabinet Extern, dosar nr. 112/1934. 


4. Cf. Jacques de Launay, Titulesco et l'Europe, Editions Bytolos, Nyon, 1976, 
p. 22. 


5. Vezi Paul Ștefănescu, Drama otrăvirilor, Editura Medicală, 1980. 


6. Declaraţii făcute de Sergiu Nenișor lui Gr. Silvian, în Ultima oră, 22 aprilie 
1945. 

simptomele își fac apariţia pentru a doua oară, pe când Titulescu 
se afla la Montreux, unde lua parte la Conferinţa referitoare la 
regimul strâmtorilor Mării Negre. Invitat la un dineu, de către 
ministrul de Externe al Turciei, Tevfik Rüstü Aras, Titulescu a 
leşinat în momentul plecării. A treia criză se va produce la un scurt 
interval, pe când Nicolae Titulescu se afla la București. Având 
credinţa că își va putea regăsi și consolida sănătatea, pleacă într-o 
regiune cu climă adecvată, la Cap Martin. 

În luna august 1936, are loc o nouă tentativă de asasinare a lui 
Nicolae Titulescu. Serviciul cehoslovac de siguranță a fost avertizat 
asupra pregătirii unui atentat împotriva miniștrilor de Externe ai 
statelor membre ale Micii Înțelegeri, pus la cale de ustași și de 
legionari. Atentatul urma să aibă loc pe teritoriul cehoslovac, cu 
prilejul Conferinţei de la Bratislava, care fusese programată pentru 
luna septembrie 1936; informaţiile furnizate și cercetările efectuate 
de serviciile secrete au pus în evidență amestecul regimului hitlerist 
și al unor cercuri de extremă dreaptă, maghiare: și poloneze, în 
pregătirea acestui atentat. La 29 august 1936, Nicolae Titulescu este 
demis şi nu mai poate participa la Conferinţa de la Bratislava. 

Gh. Tătărescu, președintele Consiliului de Miniștri, i-a 
prezentat lui Carol al II-lea demisia guvernului, demisie acceptată, 
de altfel, imediat. Formarea noului cabinet s-a realizat ad-hoc, 
singurul abandonat fiind titularul Extemelor, Nicolae Titulescu. 
Pregătită metodic, înlăturarea ministrului de Externe era un fapt 
împlinit, demisia guvernului având, de fapt, exclusiv acest scop. În 
seara aceleiași zile, o telegramă expediată la Cap Martin îi anunța 
post-factum lui Titulescu această veste. 

„Astfel - menţionează Ion Stoica — după aproape două decenii 
în care slujise cu devotament și pasiune, realism și viziune 
clarvăzătoare, interesele României peste hotare, Titulescu este 
abandonat ca un balast. «M-au alungat ca pe un servitor 
netrebnic...», avea să spună, cu amărăciune, când i-a fost anunţată 
excluderea din guvem printr-o telegramă care i-a fost trimisă la 
Cap Martin, unde sosise după încheierea unei conferințe la 
Montreux. «Nu înţelegem și nimeni nu va înţelege procedeul folosit 
faţă de unul dintre cei mai străluciți reprezentanți ai ţării, care i-a 
adus vreme de două decenii mari servicii», declara V. Madgearu. 
Iar, în Parlament, I. Mihalache se exprima astfel, în decembrie 1936: 
«Pentru ce a fost debarcat Titulescu? Încă nu știm până astăzi. S-a 
dat o explicaţie care nu este deloc plauzibilă. Vă daţi seama în ce 

situaţie inferioară vă puneţi, trecând meschine interese de partid pe 
deasupra intereselor superioare ale ţării?“ 

Întrebarea adresată guvernanților momentului și monarhiei eta, 
desigur, retorică. Dar, în privinţa lui Titulescu, jocurile erau făcutel. 
Evenimentul nu a afectat personalitatea și prestigiul marelui om 
politic. A dăunat, însă, României, cum vor dovedi evenimentele 
ulterioare. Și au zdruncinat condiţia fizică a diplomatului român. 
Timp de patru luni, a fost ţinut la pat, într-un spital din Saint- 
Moritz, trecând printr-o grea încercare datorată unor afecțiuni care 
n-au putut fi stabilite cu certitudine dar care, fără îndoială, s-au 
datorat, în primul rând, șocului suferit ca urmare a „debarcării“ 
nejustificate, precipitate şi tendențioase. Eforturile medicilor îl 
repun, însă, pe picioare, făcând posibilă reluarea activității publice 
a lui Nicolae Titulescu, care zădărnicește acțiunea de izolare, ce 
avea punctul de pornire în palatul regal din București. Întreprinde 
turnee în mai multe ţări, ţine conferinţe, are întâlniri cu personalități 
politice din diferite state, contribuind, pe aceste căi, ca persoană 
particulară, la afirmarea României. 

„Faţă de marile dificultăți ce avem de învins și la cererea 
colaboratorilor mei - scria Gh. Tătărescu - mă văd silit să formez 
un guvem numai în cadrul partidului ce reprezint, asigurându-i 
astfel unitatea și omogenitatea“. Scuza prezentată lui Titulescu avea, 
evident, un caracter pur formal, punând astfel capăt unei îndelungate 
campanii de intrigi și manevre desfășurate pe plan intern și extern. 

Este aproape sigur, conchide George G. Potra, și logica faptelor 
o impune - că formula „remanierii“ guvernamentale, ca și 
argumentele referitoare la asigurarea „unităţii“ și „omogenităţii“ 
i-au fost sugerate lui Gh. Tătărăscu de regele Caroi al II-lea. 

Împotriva lui Nicolae Titulescu au acționat, cu toată energia, 
Germania hitleristă și Italia mussoliniană, care au beneficiat de un 
larg concurs din partea regimurilor fasciste din Ungaria ș și Bulgaria, 
precum..și a regimului profascist din Polonia?. 

În perioada care a urmat, Nicolae Titulescu trăiește o mare şi 
profundă dramă, aceea de a nu putea acţiona într-o situație și 
într-un moment în care serviciile sale erau mai necesare ca oricând. 
Cei ce l-au văzut sau întâlnit în această perioadă au remarcat și 


1. Ion Stoica, Adevărul istoric nu cunoaște variante, în Spionaj-Contraspionaj, 

2. A se vedea: George G. Potra, Titulescu — victima unei conspirații, în Almanahul 

reținut această stare de spirit. „Când l-am văzut pentru ultima dată, 
la Paris, în primăvara anului 1940, cu puţin înainte de invazia 
Franţei, bolnav, destrămat psihic, dar lucid — nota Leon Kalustian 
-, Nicolae Titulescu avea conștiința sfârşitului și presimţea parcă 
finalul care avea să se adeverească un an mai târziu. Judecăţile sale 
operau ca întotdeauna. Dar resorturile lui interioare erau măcinate; 
şi la fiecare idee dezvoltată, la fiece raționament ireproșabil 
construit, în analiza oricărei probleme cu caracter național, sau 
internaţional, revenea în concluzie, ca un leit-motiv, aceeași frază; 
«Dar eu n-am să mai apuc să văd ceea ce se va împlini, fiindcă 
eu sunt un călător, cu pașaport și cu viza în regulă, spre țara 
drepţilor“. „L-am găsit la Hotel Ritz, în camera lui, stând într-un 
fotoliu, îmbrăcat într-un halat gros, căptușit, ca o șubă, cu un fular 
de lână petrecut în jurul gâtului, și în picioare cu niște încălțări 
îmblănite, ca pâslarii. Resimţea parcă frigul revărsat asupra 
continentului, iar peste toate, frigul claustrării. Golit de iluzii, cu 
nădejdile pulverizate - seismul istoric năruise tot ceea ce, cu mistria 
în mână, Titulescu zidise cu migală - el își conserva totuși idealurile 
intacte, păstrând încrederea că lumea, după atâtea avataruri și 
dezastre, se va întoarce cu crezul păcii, crezul lui Titulescu, și-și 
va găsi, până la urmă, echilibrul și tihna. Era, într-adevăr, slăbit și 
istovit de boală. Și părea, psihic, destrămat. Dar o combustie 
nervoasă, uimitoare — care-i era proprie și pe care şi-o arătase - 
te făcea să respingi ipoteza monstruoasă că Titulescu este un 
condamnat. Lucid, judecata lui tăia, ca o lamă, problemele, în felii, 
și, despărțindu-mă de el - după cinci ore de discuţii - am avut 
impresia netă că mă găseam în fața unui diagnostic eronat, cum de 
atâtea ori se poate întâmpla. Mintea, de o scânteietoare mobilitate, 
îi funcţiona ca în vremurile bune și mărturisesc că, pentru confortul 
meu interior, am fost înclinat să repudiez sențința științifică, 
socotind-o aberativă“2. „L-am găsit marcat vizibil și extenuat de 
maladie, cu o altă paloare decât cea nativă care îi era caracteristică, 
evoluată spre o tentă mai vineţie, dar de o luciditate și de o 
fosforescenţă, în judecăţi, ca în vremurile lui cele mai bune. Era 
îngrijorat de destinul țării noastre pe care îl solidariza cu acela al 
Europei. Era conștient că nu mai poate rezista mult fizic și că 


1. Vezi: L. Kalustian, Nicolae Titulescu — Peste Europa a pus stăpânire noaptea, 
în Simple note, Ed. Eminescu, Bucureşti, 1980, p. 148. 

Eminescu, 1980, p. 125. 

vâslește în apele amurgului. Și era încrezător că peste sacrificii 
enorme de sânge, peste cumplite suferinţe, dezastre și ruini — cum 
n-au mai fost sortite omenirii să le îndure - vor birui, în cele din 
urmă, Dreptul şi Dreptatea“l. 

Cu toate că ducea o existenţă liniștită și mai puţin stresantă, 
starea sănătăţii lui Nicolae Titulescu a continuat în permanenţă să 
se deterioreze, în a doua jumătate a lunii august și prima jumătate 
a lunii septembrie 1936. Șocul psihic, cauzat de demiterea sa din 
funcţia de ministru al Afacerilor Externe, va contribui la agravarea 
stării de sănătate, putemic perturbată. . 

Sfârșitul celei de a doua decade a lunii septembrie 1936 va fi 
marcat de un fapt cu totul ieșit din comun. Grupul de medici care 
l-au examinat va concluziona că boala lui Titulescu constituia un 
caz cu totul neobişnuit, având o etiologie imposibil de determinat. 

„Boala - ca s-o numim deocamdată așa — a constituit pentru 
foarte mulți un mister, continuând să fie considerâtă ca atare de 
către nu puțini cercetători ai vieții și activităţii lui Nicolae Titulescu. 
Consultat de celebrități medicale, Nicolae Titulescu prezenta toate 
simptomel otrăvirii“2. 

Adresându-se surorii sale, Cornelia (Nely) Nenișor, în anul 
1939, și făcând referiri la această situaţie, Nicolae Titulescu scria: 
„A căzut peste mine acea teribilă boală din 1936, ca s-o numim 
boală, căci constatările profesorului Năgli din Zürich, cel mai mare 
specialist al sângelui, stau martor ca să ne spuie ce a fost — și tot 
n-au dezarmat contra mea pe cei ce nu mă iubesc și dau baza 
judecăților asupra mea“, „Boala“ nu părea lipsită de explicaţie 
pentru N. Titulescu și el oferă o serie de aprecieri în această privință, 
în luna noiembrie 1936, cu prilejul convorbirii avute, la Lugano, 
cu Jules Samerwein, corespondent al ziarului Paris Soirf. I. M. 
Maski, diplomat sovietic, într-o discuție avută cu N. Titulescu la 
Londra, la mijlocul anului 1937, nota în jurnalul său: „La întrebarea 

mea referitoare la viitoarele sale planuri, Titulescu mi-a povestit 
inițial cum agenții hitleriști au incercat de trei ori la rând să-l 
otrăvească în Elveţia și la București“l. 

Faptul că N. Titulescu era grav bolnav s-a răspândit în cercurile 
politico—diplomatice, științifice și de presă din toată lumea civilizată. 

Ziarul Dimineaţa, din 19 septembrie 1936, scria următoarele: 
„În cursul zilei de ieri au circulat în Capitală tot felul de ştiri în 
legătură cu starea sănătății d-lui Titulescu. Opinia publică a fost 
impresionată de telegramele apărute în ziarele de dimineaţă. D. 
Titulescu și-a câștigat, în cursul unei activităţi de douăzeci de ani 
în slujba ţării, o enormă popularitate. Ieri, numeroase personalități 
s-au interesat la Ministerul Afacerilor Străine și pe lângă membrii 
guvemului, de știrile sosite de la Saint-Moritz. De asemenea, 
numeroase persoane din public au cerut relaţiuni la redacţiile 
ziarelor. La 18 septembrie 1936, Direcţia Presei din Ministerul 
Afacerilor Străine al României făcea o comunicare oficială pentru 
presa românească, în legătură cu starea sănătății lui Nicolae 
Titulescu, ceea ce trebuie să recunoaștem - dată fiind atitudinea de 
adversitate a cercurilor guvernamentale de la București faţă de 
Nicolae Titulescu - apare ca un lucru cu totul deosebit? 

Din articolele apărute în presa vremii rezultă opinia că originea 
bolii ţinea de cauze extraordinare, la care se adăugaseră lovitura 
demiterii din guvemul condus de Gh. Tătărescu. 

Mircea Grigorescu, trimis special al ziarului Dimineaza la 
Saint-Moritz, scria următoarele: „De mulţi ani, d. Titulescu arată 
o stare bolnăvicioasă destul de accentuată. Temperatura d-sale este 
întotdeauna peste normal. Eforturile pe care le făcea, nopţile 
nedormite pentru prepararea dezbaterilor, sau conferinţelor, starea 
nervoasă, fatală pentru un om care se afla în punctul central al 
afacerilor europene de după război, toate acestea au contribuit, 
bineînţeles, să agraveze starea de suferință continuă pe care o avea. 
Medicii curanţi au combătut îndeosebi răcelile, gripele etc. Nimeni 
nu poartă vina acestui tratament. Prins în vârtejul unor treburi 
publice interne şi internaționale care, aceasta e realitatea, nu-i 
dădeau o zi de răgaz, d. Titulescu s-a supus tratamentului medical, 
numai după insistențele serioase ale intimilor. Într-un suprem 
sacrificiu, d-sa și-a neglijat cu desăvârșire sănătatea. Se pare însă 


1. L M. Maski: La 25 de ani de la moartea lui Nicolae Titulescu. Un remarcabil 
diplomat român, în Scânteia din 13 martie 1966. 

că puterea bolii l-a învins. Motivele acestei situații sunt două: 
primul e indicat chiar în comunicatul de azi: de la finele lunii iunie 
a intervenit o cauză spontană care i-a precipitat starea generală de 
anemie, în mod extrem de primejdios. Cauza poate fi malaria. Dar 
cauza poate fi tot atât de bine anemia însăși. Aflându-se într-o 
stare de extremă surmenare, bolnavul a pierdut echilibrul sângelui. 
Globulele roşii au început să scadă vertiginos, provocând o anemie 
galopantă, care e binecunoscută în medicină și constituie unul din 
fenomenele patologice cele mai dificile și mai îngrijorătoare ale 
sângelui. În fine, a treia cauză a dispariţiei globulelor roşii poate fi 
prezenţa în sânge a unui microorganism, sau a unui produs oarecare 
cu acţiune distructivă. Repetăm că medicii nu sunt definitiv fixați 
în privința aceasta. Oricum, în tot cursul lunii august, anemia a 
progresat fără să fi fost combătută cu destulă energie. În situaţia 
aceasta, a intervenit însă și al patrulea motiv al stării de azi. La 29 
august, medicul curant al d-lui Titulescu de la Cap Martin, care își 
păstra convingerea că va putea restabili pe bolnav, a văzut că 
«pacientul îi scapă din mână». Aceasta e declaraţia sa textuală. Ce 
s-a întâmplat la 29 august? Ne amintim data. Criza de guvern, care 
prilej este folosit pentru demiterea lui Titulescu. Șocul nervos, 
apărut la aflarea veștii, explică depresia fizică ce a urmat. 

La Saint-Moritz au fost aduse la căpătâiul bolnavului o serie 
de somități medicale, care l-au supus pe Nicolae Titulescu unor 
severe controale medicale, clinice și de laborator, acordându-i ajutor 
medical printr-o terapie de urgenţă. Printre medicii care l-au 
consultat îi menţionăm pe: Abramy - Paris - Bordeaux; Năgli - 
Zürich; Landovski - Paris; Ciucă - Bucureşti; Andre - Paris; Brust- 
lein - Lausanne; Frumușanu - București; Branard - Saint-Moritz; 
Rohr - Saint-Moritz; Preissner - Viena; Ruppaner şi Rădulescu — 
Bucureşti, Zank. 

Toţi medicii au fost unanim de părere că se află în faţa unui 
caz cu totul deosebit, a cărui etiologie rămânea necunoscută. 

Profesorul universitar doctor Abramy, titularul catedrei de 
patologie de la Facultatea de Medicină din Paris, cunoscut ca fiind 
un renumit clinician pe plan mondial, a făcut următoarea declaraţie 
presei: «Chestiunea pare a fi extrem de dificilă. Din examenul 
sângelui și din toate analizele de până acum, rezultă clar că în 
corpul bolnavului a pătruns un agent patologic care distruge cu 
mare intensitate globulele roșii, împingând bolnavul spre o stare de 
anemie extraordinară. Faptul acesta provoacă îngrijorare atât de 
mare, încât medicii, în urma consultului de astăzi, au hotărât să lase 

pe al doilea plan descoperirea agentului distrugător din sânge și au 
decis ca, pentru moment, să lupte, cu toate puterile omenești, pentru 
a combate pierderea enormă de globule roşii“l. 

La rândul său, profesorul Ciucă, directorul Institutului Canta- 
cuzino din București și reputat bacteriolog și specialist în tra- 
tamentul bolilor tropicale, chemat de urgenţă la Saint-Moritz, a 
declarat: „Până acum n-am putut să aprofundez examenul meu. 
După primele impresii pot să spun că nu mai este vorba de malarie. 
E exact că, prin luna august, d. Titulescu a suferit de malarie. Nu 
ştiu cum a contractat boala, pentru că nu l-am îngrijit eu. Azi, însă, 
cu siguranță că nu mai poate fi vorba de malarie. Experienţa mea 
îmi spune, totuşi, chiar înainte de a vedea ultimele analize, că alta 
trebuie să fie cauza dureroasei suferințe care pune în pericol o viață 
atât de prețioasă“. 

Profesorul universitar dr. Landovski declara și el: „Cazul este 
foarte grav. Am totuși speranța că dl Titulescu se va face bine. 
D-sa suferă de o intoxicație, a cărei cauză este încă necunoscută. 
[...] Cazul este foarte grav, nu disperat. [...] Este evident că nu este 
o infecţie, ci o intoxicație (n. n.]. Intoxicația, după cum se știe, nu 
dă febră mare, spre deosebire de infecţie““2. 

Examenele clinice au evidențiat existenţa unei anemii accen- 
tuate a bolnavului, maladie caracterizată printr-o pierdere aprecia- 
bilă în greutate a bolnavului, pierderea aproape totală a poftei de 
mâncare, reducerea tonusului vital, incapacitatea bolnavului de a 
mai desfășura activități fizice și intelectuale. Examenele de laborator 
au confirmat și întărit aceste constatări, arătând scăderea alarmantă 
a globulelor roșii. Ziarele afirmau că Nicolae Titulescu a fost 
otrăvit! Stabilirea etiologiei bolii a întâmpinat numeroase dificultăți. 
Examenele de laborator, efectuate în cele mai bine puse la punct 
laboratoare, dispunând de tehnică modemă (analizele sângelui, 
sucurilor gastrice, materiilor fecale și urinei) au exclus drept cauză 
existența malariei, infecție microbiană, sau intoxicație de origine 
medicamentoasă. Părerea generală, conturată în rândul specialiștilor 
prezenţi la Saint-Moritz, era că Nicolae Titulescu fusese otrăvit. 
Opiniile celor prezenţi difereau doar atunci când aceștia discutau 
pe marginea substanţei folosite în acest scop. Specialiștii prezenți 
la căpătâiul bolnavului de la Saint-Moritz au emis două ipoteze. 


1. Dimineaţa, nr. 260, 262 din 22 şi 23 septembrie 1936. 
2. Dimineaţa, nr. 261 din 21 septembrie 1936. 

Prima avea în vedere intoxicarea cu un alcaloid de origine 
necunoscută, administrat cu încetul într-o formulă ingenioasă, 
presupunând nu turnarea sa într-o băutură oarecare, sau amestecarea 
în vreun aliment oarecare, ci depunerea sa, zilnic, prin frecare, sub 
forma unei pelicule, nesesizabile vizual, olfactic și papilo-gustativ, 
pe vesela și tacâmurile folosite (înainte de toate, pe ceștile de cafea 
şi de ceai). 

A doua ipoteză se referea la utilizarea veninului de cobra, toxic 
extrem de putemic, ce se putea administra discret (în mâncăruri, 
fructe, dulcețuri și băuturi), fără culoare, gust sau miros, veninul de 
cobra, în doze foarte mici, nu are efecte imediate care să prevină 
în vreun fel posibila victimă, fapt care îi conferă perfidie și 
insidiositate. Efectul unei doze mari, sau efectul prin acumularea 
unor doze minore administrate, în mod repetat, este sfârșitul. 

Se mai ştie că, sesizat, la rândul său, Intelligence Service a 
întreprins o anchetă proprie în vederea stabilirii cauzelor „bolii“ lui 
Nicolae Titulescu și elucidarea împrejurărilor în care Titulescu a 
fost otrăvit. Pentru tratament, medicii au efectuat o serie succesivă 
de transfuzii de sânge (13, 17 și 20 septembrie 1936), cu care prilej 
circa 1/3 din sângele bolnavului a fost schimbat, fapt care a condus 
la o îmbunătățire a stării generale a acestuial. 

În urma unei anchete efectuate la Cap Martin, ziarul Le Petit 
Parisien publică un articol în care afirmă: „O personalitate politică, 
care vrea să-și păstreze anonimatul, ne-a declarat următoarele: «Nu 
pot uita că, într-o seară, ministrul m-a luat de braț și mi-a spus: 
scumpul meu, am fost otrăvit în străinătate într-un vagon restaurant. 
De atunci mă simt răwy2. 

În Almanahul Luceafăcul '86, autorul articolului dedicat 
personalităţii lui Nicolae Titulescu subliniază că în octombrie 1944, 
ziarul Fapta (numărul din 26 octombrie 1944) dezvăluia sub titlul 
Nicolae Titulescu a fost asasinat, numele unuia dintre cei ames- 
tecaţi, dacă nu direct, cel puţin indirect, în încercările de otrăvire a 
ministrului român al Afacerilor Străine: Franco Trandafilo, inițial 
agent secret al lui Mihail Moruzov și apoi al Gestapoului. Se afirmă, 
încă o dată, în mod expres -— și acest ziar nu reprezenta o excepţie 
- convingerea, de altfel larg împărtășită, potrivit căreia încercările 
de asasinare a lui Nicolae Titulescu au fost un fapt real şi nu o 


1. Dimineața, 19 şi 22 septembrie 1936. 


2. Le Petit Parisien, 23 septembrie 1936; articol reluat și în L 'Intransigeni, Le 
Metropole și Le Soir. 

„diversiune titulesciană“, după cum o prezentau inamicii săi 
ireductibili, din ţară și străinătate. 

După unele informaţii, care ne-au parvenit, Nicolae Titulescu 
ar fi fost otrăvit lent, cu ajutorul unei otrăvi folosite și de familia 
Borgia, introdusă în căptușeala pălăriilor ce le purta. Efectul era 
lent, sigur şi cu simptomele prezentate de ilustrul politician. 

Ura legionarilor nu avea margini şi ea l-a urmărit îndelung pe 
Nicolae Titulescu. La 6 septembrie 1940, când s-a instaurat regimul 
condus de Ion Antonescu, locuința lui Titulescu de pe Șoseaua 
Kiseleff a fost invadată de legionari. Majoritatea mobilierului a fost 
distrus cu topoarele și furat. Legionarii i-au probat hainele şi i-au 
împușcat, simbolic, jobenelel. La 17 martie 1941, în plin război, 
îndurerat că nu şi-a putut servi în continuare patria, pe care o 
reprezentase de-a lungul anilor cu atâta strălucire și căreia i se 
dedicase cu tot devotamentul, Nicolae Titulescu se stinge din viață 
la Cannes, în Franţa. 

În circumstanţele complexe ale respectivului moment politic — 
menţiona George G. Potra - familia sa a decis ca Nicolae Titulescu 
să fie înmormântat provizoriu la Cannes, urmând ca, ulterior, 
rămășițele pământeşti să fie aduse în România, potrivit dorinței sale 
testamentare, spre a fi înhumate la Brașov, în inima Transilvaniei. 

După aproape 63 de ani de surghiun și 58 de ani de la trecerea 
în eternitate, marele român Nicolae Titulescu s-a întors în patria 
pe care a iubit-o şi a servit-o cu arderea inimii și existenţei de 
sine, cu istețimea minții. În anul 1992, a fost împlinită dorința 
ilustrului om de stat și patriot de a odihni în veşnicie contopit cu 
glia străbună. A fost primit cu braţele deschise și cu onoruri 
naționale din care a lipsit, din păcate, accesul pe sub Arcul de 
Triumf, la care îi dădea dreptul și activitatea pusă în slujba 
neamului, din mijlocul căruia s-a ridicat. 

S-a pus capăt, în acest fel, unui surghiun la care o eminenţă a 
românilor a fost supusă din interese politice conjuncturale și 
personale, meschine, ale unor potentaţi ai vremii, în frunte cu cel 
ce întruchipa absolutismul din România în acel timp, care au 
considerat că rămânerea mai departe în guvern a lui Titulescu pentru 
a dirija politica externă ar fi... dăunătoare ţării. Se nesocotea, astfel, 
aportul în slujba intereselor românești, dar și a celor europene şi 
mondiale, pentru care românii lucizi și comunitatea internațională 
îl elogiaseră. 


1. Cf. Ultima oră din 22 aprilie 1945. 


Nicolae Iorga 


A vorbi, a scrie despre Nicolae Iorga credem că este, din partea 
noastră, o îndrăzneală de nepermis și, prin urmare, am considerat 
mai indicat să reproducem câteva pasaje din portretul pe care 
Constantin Xeni, contemporan cu Iorga și prieten al acestuia, i l-a 
făcut marelui istoric. 

Personalitate complexă, înscriindu-se în galeria marilor cărtu- 
rari patrioți ai neamului, Nicolae Iorga, născut în 1872, a fost, timp 
de mai bine de o jumătate de veac, o prezenţă de mare strălucire 
în viața publicistică, culturală și științifică românească, polarizând 
atenția contemporanilor săi, din ţară, sau din străinătate, el aflân- 
du-se și în scena vieţii politice, chiar dacă, pe acest tărâm, marele 
savant nu s-a afirmat la nivelul personalității sale. 

Nicolae Iorga a desfășurat o prodigioasă activitate în slujba 
cercetării istorice, care s-a concretizat într-un impresionant tezaur, 
cuprinzând 1.359 de volume și broșuri, 25.000 de articole și 431 
de volume de corespondenţă. f 

Potrivit lui Constantin Xeni, publicist şi reputat jurist dintre cele 
două războaie mondiale!, Iorga „era o cascadă de spirit, un foc de 
artificii dovedind putere de a prinde, a asimila și a reda fulgerător. 
Și toate le spunea cu un zâmbet permanent, un zâmbet naiv, peste 
care flutura parcă o discretă satisfacție de tot ce era în stare să spună 
[...]. Îi plăcea simplitatea și avea înclinații către o viață modestă. În 
zeci de ani nu l-am văzut altfel decât pe jos. Îl vedeai de departe. 
Înalt, foarte înalt, cu un umăr mai ridicat decât altul, cu'o pălărie 
moale cu boruri largi, aveai impresia de departe că vezi o lungă 
umbrelă mişcătoare. Repede însă, acea impozantă barbă, coborâtă 
până în piept, te aducea la realitate: E Iorga!. Cu pas egal şi liniștit, 
cu ochii în zare, totdeauna singur, cu geanta la subsuoară, pornea 
pe jos la Universitate, la Academie, la Cameră, ca și la Palat. Saluta 


1. Cf. Magazin istoric, nr. 10/1973 şi nr. 1/1975. 

distrat și indiferent capetele ce i se descopereau în cale. [...] 
Împovărat de o familie numeroasă, el n-a putut agonisi avere, deși 
ar fi avut prilejul. A trăit în a doua lui căsătorie cu venerabila 
doamnă Iorga - un cap blind, încadrat de timpuriu de un bogat păr 
alb — într-o idilică înţelegere, pe care numai tragica lui moarte a 
putut-o sfărâma. Ea a murit de durere exact la un an după asasinarea 
soțului ei. [...] Oratoria lui era specifică. De aceea, era inimitabilă. 
Caracteristica dominantă era abundența vijelioasă a frazelor com- 
plicate, largi, cu permanente paranteze și subînţelesuri ironice, fraze 
ce cădeau în cascade, care nu se puteau citi de altul, ci trebuiau 
ascultate numai din gura oratorului. El știa să nuanţeze așa de abil 
torentul nesfârșitelor perioade, încât, deși ele cereau o mare 
încordare de atenţie, constituiau, pentru auditor, o adevărată desfă- 
tare. Frazeologia goală, studiată și pedantă nu exista la Iorga. Totul 
era potop de idei și vervă. Două categorii de oameni erau cuprinși 
de emoție când se ridica Iorga de pe locul său, pentru a vorbi: 
adversarii lui și stenografii. Adversarii, atacați fără milă, găseau că 
vorbeşte prea încet; stenografii, exasperaţi, găseau că vorbește prea 
repede. Media cuvintelor pe minut este de 100; Iorga atingea uneori 
150 cuvinte pe minut. Furtunoasa lui elocință semăna uneori unui 
uragan. Un uragan care aducea cu sine și crăci, și bolovani, și 
scânduri rupte, dar un uragan impresionant! 

Întreruperi nu suporta și răspundea violent. Dotat cu o capacitate 
de a citi rapid, practic fotografia paginile, dispunea de o asemenea 
memorie fenomenală, ambele capacități specifice unor categorii 
extrem de rare de genii. 

Nicolae lorga a combătut, în repetate rânduri, regimurile 
opresive, afirmându-și convingerea că națiunile nu pot urca spre 
treptele superioare ale civilizației dacă nu se bucură de libertăţi 
civice şi drepturi sociale, dacă sunt frustrate de cadrul necesar 
afirmării neîngrădite a voinţei și aspirațiilor lor. 

Și totuși, Nicolae Iorga a făcut o greşeală, care nu-i poate fi 
imputată în întregime, şi anume, credința în despoţi luminaţi 
capabili să ridice poporul. Astfel, Iorga s-a numărat printre 
susținătorii declaraţi ai planurilor dictatoriale nutrite de regele Carol 
al II-lea, devenind ministru în primul guvern constituit după lovitura 
de Stat din 10 februarie 1938 și apoi membru al Consiliului de 
Coroană, până la prăbușirea regimului carlist, în septembrie 1940. 

Această contradicţie a atitudinii lui N. Iorga se explică, printre 
altele, prin concepția greșită a istoricului în privința poziției și rolului 
monarhiei și, îndeosebi, a raporturilor dintre monarhie și naţiune. 

După instaurarea dictaturii regale, Nicolae Iorga a sperat să 
vadă, în sfârșit, monarhia acționând pe linia marilor interese 
naţionale. Noi și mari dezamăgiri îl așteptau! Cu aceeași probitate 
și bună-credinţă de care a dat dovadă, dintotdeauna, punând 
interesele ţării sale înaintea oricăror alte considerente, Nicolae Iorga 
nu a pregetat să adopte o poziție critică tot mai fățișă față de politica 
internă și externă promovată de regele Carol al II-lea. Relaţiile lui 
Nicolae Iorga cu regele și, mai ales, cu anturajul acestuia, s-au 
înăsprit în mod deosebit din cauza divergenţelor de opinii în 
problema raporturilor dintre Frontul Renașterii Naţionale - unica 
formă politică admisă de oficialități - Guvern şi Parlament. În 
vreme ce Carol al II-lea urmărea să atribuie Frontului Renașterii 
Naţionale dreptul de a numi candidații în alegerile de deputaţi, 
impunând astfel structura Parlamentului, Nicolae Iorga considera 
ca Parlamentul să fie constituit din manifestarea liberă a voinţei 
corpului electoral și să joace un rol activ în politica internă și externă 
a ţării, rol pe care nu-l putea juca, oricum, Frontul Renașterii 
Naţionale. Referindu-se la acest aspect, Iorga se va pronunţa într-o 
ședință a Senatului: „„...chiar în Consiliul de Coroană, în care s-a 
discutat legea electorală - știu foarte bine cei care au participat — 
eu mi-am exprimat această părere: «până acum Frontul, de acum 
înainte Parlamentub»“. 

Se cunoaște faptul că, dintr-o scrisoare adresată de Nicolae 
Iorga lui Armand Călinescu, la 17 mai 1939, reieșea că lorga a 
avut ulterior convorbiri cu Carol al II-lea și mai mulți membri ai 
guvemului, pentru a-i convinge că, în situaţia internă şi interna- 
țională de la vremea respectivă, se impunea constituirea unui 
Parlament având atribuţii sporite, rezultat din alegeri neinfluențate 
de Frontul Renașterii Naţionale. 

La 9 iunie 1939, întrunit în prima sa ședință de lucru, Senatul 
României l-a ales ca președinte pe Nicolae Iorga, prin „aplauze 
îndelung prelungite“ și „ovațiuni“. 

Ales președinte al Senatului, Nicolae Iorga a rostit un discurs 
amplu, cu care prilej și-a expus deschis punctul de vedere, în 
privinţa rolului Parlamentului, aducând, direct, sau indirect, aspre 
critici monarhului și guvernului. 

Criticile lui Nicolae Iorga s-au referit și la alte carenţe ale 
dictaturii regale, ca favoritismul şi corupţia, ca și împotriva politicii 
agresive a Germaniei naziste, în ciuda faptului că.nu o numea 
deschis în discursul său, din motive evidente. 

Numai într-un interval de patru zile de la alegerea. sa la 
președinția Senatului, au avut loc dezbateri asupra proiectului noului 
regulament, respingerea acestuia și demisia lui Nicolae Iorga de la 
președinția Senatului. Conform indicilor existenți, această demisie 
a fost cauzată premeditat de cercurile Palatului, care s-au simțit 
lezate în interesele lor de cele afirmate de Nicolae Iorga în 
discursurile sale și, mai ales, de urmările care puteau surveni, în 
ipoteza că el ar fi deținut. o vreme mai. îndelungată, funcţia de 
președinte al Senatului. În fond, nu era altceva decât o înscenare 
din seria în care regele Carol al II-lea se dovedise maestru în a 
regiza. Se știe prea bine că, atunci când cineva îi cădea în dizgrație, 
se debarasa de el, înscenându-i o afacere oarecare. Se cunosc astfel 
mai multe exemple. Ne vom referi la câteva. 

Cearta cu Puiu Dumitrescu, fostul său secretar particular, s-a 
soldat nu numai cu îndepărtarea acestuia de la Palat, ci a fost 
înscenat un proces cu urmări tragice împotriva tatălui acestuia. 

Colonelul Precup, acela care se implicase cel mai mult în 
readucerea lui Carol în ţară, a fost degradat şi aruncat în închisoare. 

Marele om de afaceri Max Auschnit, care i-a adus mari servicii 
regelui, în 1939 a făcut obiectul unui proces răsunător și a fost 
destituit, în mod rușinos, de la conducerea Societății Reșița. 

Octavian Goga, poet și om politic, n-a ştiut că va fi demis, 
până în amiaza zilei de 10 februarie 1938, când noul guvem fusese 
deja convocat la Palatul regal. 

În modificarea atitudinii lui Nicolae Iorga față de rege și de 
regimul său dictatorial, este semnificativ momentul pe care l-au 
reprezentat dramaticele evenimente din vara anului 1940. Iorga și-a 
exprimat simțămintele pentru apărarea integrităţii teritoriale și a 
independenţei României şi a prezentat în Consiliul de Coroană, care 
s-a ţinut, o serie de învinuiri împotriva regelui Carol al II-lea, ca 
și a cercurilor conducătorilor aserviţi acestuia, arătând că le revenea, 
deopotrivă, răspunderea pentru situația grea în care se afla România. 

Demisia lui Nicolae Iorga din funcția de președinte al Senatului 
nu a fost o întâmplare izolată și fără nici o legătură cu un plan bine 
pus la punct, care viza îndepărtarea sa treptată, de către regimul 
regelui Carol al U-lea, ca urmare a poziției critice a savantului faţă 
de politica dusă de camarila regală. 

Nici nu se uscase cerneala pe documentele ce alcătuiau Dictatul 
fascist de la Viena, prin care ţara era mutilată, lăsând cale deschisă 
pierderii și altor părți din teritoriul său, când Nicolae Iorga și-a pus 

în gând să elaboreze o lucrare analitică, care să trateze evoluţia 
evenimentelor. din ultimii trei ani, 1937-1940. Documentele de 
arhivă întăresc opinia că Iorga își propusese să argumenteze, ca o 
concluzie a lucrării, necesitatea instituirii unui regim politic care să 
corespundă aspirațiilor naționale și democratice ale poporului 
român. 

Concepţiile politice ale lui Nicolae Iorga sunt încă puţin cer- 
cetate. În ultimii ani, ele au devenit obiect de studiu, au început să 
fie considerate în ceea ce au avut ele mai valoros și durabil: 
patriotismul sincer, idealul unităţii statale (căruia savantul i-a 
închinat, cu adevărat, viaţa), poziţia consecvent potrivnică dictaturii 
naziste, ceea ce a avut drept urmare asasinarea sa mișelească, în 
1940, de către o bandă legionară. 


Cauzele asasinării lui Nicolae Iorga 


Suntem la începutul anului 1938. Nicolae Iorga era în plină 
campanie antilegionară și antihitleristă, fiind conștient de pericolele 
pe care le reprezenta pentru ţară ideologia fascistă, promovată de 
aceste forțe ostile democraţiei și intereselor naţionale ale României. 
Iorga se remarcase ca fiind mai puțin temut pe arena politică, în 
schimb, impunea un imens respect ca om de știință, datorită 
extraordinarei sale personalități și, mai ales, prin virulenţa dis- 
cursurilor sale în Senat și a scrisului său. Conștient de valoarea unui 
astfel de adversar, Comeliu Zelea Codreanu, comandantul formaţiei 
politice Garda de Fier, a încercat mai întâi o mișcare de învăluire, 
dorind să-l atragă, de partea sa, pe savant. În acest scop, ca o primă 
mișcare, i-a trimis o scrisoare profesorului prin care, nici mai mult, 
nici mai puțin, îi „solicita colaborarea“ și îi cerea să nu mai atace 
Garda de Fier. Replica lui Iorga, fire tumultuoasă, directă și 
deschisă, a fost promptă: „La ofertele lui Codreanu răspund că nu 
pot avea nimic cu cel care lucrează pentru crimă, că mi-e 
indiferentă ura şi prețuirea ei“. 

Legionarii și-au dat imediat seama și au intuit că nu-l pot 
îndupleca pe marele patriot și, prin urmare, l-au trecut în fruntea 
listei negre a adversarilor consideraţi a fi periculoşi pentru Garda 
de Fier. A început un proces de intimidare, caracteristic grupărilor 
teroriste. Astfel, la 26 februarie 1938, Codreanu i-a trimis o 

scrisoare profesorului Nicolae Iorga, care, în acea vreme, îndeplinea 
funcția de ministru secretar de stat în primul guvem al dictaturii 
regale, prezidat de patriarhul Miron Cristea. Codreanu, în scrisoarea 
sa, îi aducea o serie de grave insulte, etichetându-l ca un om 
„incorect“ şi „necinstit sufletește“, care și-a bătut joc, pe nedrept, 
de sufletele legionarilor. Printre învinuirile care i se aduceau 
savantului era și aceea de a fi contribuit la închiderea, de către 
autorități, a restaurantelor legionare și de a fi folosit violența 
împotriva mișcării gardiste. 

Nicolae Iorga nu era singurul învinuit de Codreanu, aceeași 
soartă fiind împărtășită și de alți miniștri ai guvernului, din care 
făcea parte, mai ales ministrul de Interne, Armand Călinescu, care 
se remarcase ca un adversar redutabil al Gărzii de Fier. 

Iorga a înapoiat scrisoarea lui Codreanu, menţionând, pe un 
colț, următoarele: „Se trimet înapoi, cu cea mai îndreptățită 
indignare, aceste cuvinte nesocotite din partea cuiva care, 
amintindu-și cât sânge s-a vărsat de el și de pe urma faptelor sale, 
ar trebui să se coboare în conștiința sa pentru a se pocăi, evitând 
țării primejdiile ce adună asupra ei“. Cu prima ocazie, el l-a 
informat pe rege despre conţinutul scrisorii, solicitând o pedeapsă 
aspră lui Codreanu. A mai fost sesizat și guvernul, cerându-i-se să 
ia atitudine promptă, în ședința Consiliului de Miniștri ce a avut 
loc în ziua de 28 martie 1938. Fără să piardă timp, Armand 
Călinescu a propus „urmărirea lui Zelea Codreanu pentru ultragierea 
lui Iorga“. Eventual, arestarea celor ce s-ar solidariza. Fapt foarte 
semnificativ: la soluția propusă de Armand Călinescu, un singur 
membru al guvernului s-a opus aplicării sancţiunii lui Codreanu, 
şi anume, ministrul de Război, generalul Ion Antonescu. 

Comportarea lui Antonescu nu a întârziat să aibă repercusiuni: 
ea a determinat demisia guvernului și, la 30 martie, a fost instalat 
noul guvem cu aceeaşi componenţă ca cel precedent, mai puţin 
generalul Antonescu, care fusese înlocuit cu generalul Gheorghe 
Argeșeanu. 

Presa fusese înștiințată de faptul că Nicolae Iorga „a sesizat 
parchetul militar spre a se de“chide acţiune publică pentru ultragiu 
față de un ministru în exerciţiul legal al funcţiei sale“. Drept urmare, 
prim-procurorul Tribunalului militar al Corpului 2 de armată, în 
baza articolului 253 din Codul penal, l-a chemat în judecată pe 
Codreanu. Dosarul acestuia a fost înaintat Cabinetului 5 instrucție, 
de pe lângă parchetul Tribunalului militar. Pe data de 31 martie 

1938; șeful Cabinetului l-a citat pe Codreanu pentru interogatoriu, 
dar acesta a refuzat să dea curs invitaţiei organelor judiciare. 

Acţiunea juridică întreprinsă împotriva șefului mișcării legi- 
onare a determinat o reacţie imediată din partea legionarilor, 
concretizată, la început, printr-o mulțime de scrisori pline de insulte 
şi amenințări, trimise pe adresa lui Iorga. Într-una din scrisori, 
autorul menţiona: „Te voi ucide ca pe un ticălos, canalie ce ești și 
profitor de-o viaţă întreagă“. Odată cu derularea procesului, 
conținutul scrisorilor devenea tot mai ameninţător și mai agresiv la 
adresa savantului: „Vei sfârși prin a-ți smulge barba de disperare 
și căință, în râsul celor ce dau din umeri cu dispreț“. În altă scrisoare, 
se preciza: „Noaptea Sfântului Bartolomeu bate la ușă, da, da, aşa 
să ştii...“, 

- În faţa acestor amenințări, Iorga a avut o atitudine demnă, dând 
dovadă de echilibru și curaj, frizând chiar nepăsarea. El a mărturisit 
fără teamă: „Fiind ministru de stat, mi-am permis să trimet înapoi, 
cu o apostilă prea blândă, o scrisoare de insulte, în care, pe lângă 
invective către întreg. Consiliul de Miniștri [...] eram calificat, 
într-un stil de mediocru elev din școlile primare, ca necinstit [...], 
pentru că m-am adresat justiției, asupra mea se revarsă, zi de zi o 
ploaie de injurii fără pereche, nu fără obișnuitele condamnări la 
moarte...“ 

Relaţiile dintre Garda de Fier şi Nicolae Iorga deveneau, pe 
fiecare zi, tot mai încordate. La aceasta, se adăuga și faptul că 
populația lua atitudine, cerând autorităţilor să intervină în dispută 
și declarându-se în favoarea profesorului Nicolae Iorga. Regele, 
care, la rândul său, nu agrea câtuși de puţin Garda de Fier, şi dorea, 
cu orice preţ, s-o anihileze, a considerat că sosise momentul propice 
pentru a-și pune în aplicare propriile planuri. Trebuie să spunem 
că, inițial, Carol al II-lea a cochetat cu mișcarea legionară. Astfel, 
la începutul anului 1937, conducătorii legionari au avut convorbiri 
cu Carol al II-lea, cu care prilej și-au manifestat deschis opoziţia, 
în raport cu dorința acestuia de a instaura propria-i dictatură. În 
februarie 1937, într-o convorbire ce a avut loc între monarh și 
Codreanu, regele, urmărind o manevră politică, i-a declarat acestuia 
că „simpatizează mult cu mișcarea legionară“ și că ar intenționa să 
demită guvernul Tătărescu, să înlăture partidele politice de la alegeri 
şi să instaleze o guvernare personală, bazată pe mișcarea legionară. 

vederea realizării tuturor acestora, regele solicită „să fie 
proclamat căpitanul mișcării legionare, iar Codreanu să fie 
locotenetul său și șeful. guvemului“. Cererea regelui i s-a părut 

inacceptabilă lui Codreanu care a refuzat-o, mai ales datorită 
faptului că nazismul, în Germania, și fascismul, în general, înre- 
gistrau o evoluţie favorabilă. La aceasta se mai adăuga și informația 
că erau de acuma cunoscute p egăturile lui Carol cu cercurile 
diriguitoare din Anglia și Franţal. Divergenţele dintre rege ș și Garda 
de Fier, relative la alianțele României și încheierea unui pact cu 
Germania nazistă, au evoluat treptat, având un caracter tot mai 
violent. În aprilie 1937, urmărind să forțeze mâna lui Carol, 
legionarii și-au oferit sprijinul nemijlocit prințului Nicolae, cu 
privire la care Consiliul de Coroană hotărâse decăderea din 
drepturile de membru al familiei regale. Se răspândise zvonul despre 
iminența unui puci legionar, care viza înlocuirea regelui Carol al 
II-lea cu prinţul Nicolae. Situaţia politică devenise foarte tulbure. 
C. Z. Codreanu se hotărăște să treacă la atac deschis împotriva 
regelui Carol al II-lea, pe care îl ameninţa cu moartea, pentru 
„urmările nefaste“ ale politicii externe a țării?. Atitudinea anticarlistă 
se datora faptului că regele, în urma eșuării tratativelor cu Codreanu, 
inițiase, la 23 februarie 1937, o remaniere guvernamentală, fiind 
instalați în posturi-cheie oamenii cunoscuţi ca ostili legionarilor. 
Gh. Tătărescu, din partea guvernului nou instalat, va declara: „Nu 
voi lăsa ca această linişte și această ordine să fie amenințate de 
câteva focare de agitaţie create de oameni fără răspundere şi nu voi 
tolera ca bunul renume al țării să fie zdruncinat de o mică minoritate 
de tulburători, care nu au nimic comun cu sufletul maselor și cu 
nevoile lor‘. În cadrul mișcării legionare, existau voci, aparţinând 
unor căpetenii, care pledau pe lângă C. Z. Codreanu pentru ca acesta 
să stabilească raporturi normale între partidul „Totul pentru “şi 
„Coroană“, spunând că, în eventualitatea unor relații bune cu regele, 
Garda de Fier ar putea să vină la putere pe cale evolutivă?. Nu 
fuseseră puţine prilejurile când Carol al II-lea acordase un ajutor 
substanţial legionarilor. Chiar la Palat se vorbea că însuși regele se 
gândea la o înțelegere cu Garda de Fier”. Codreanu adopta o 
atitudine prudentă față de rege, interzicând, pentru o perioadă, orice 
atac împotriva suveranului. 


1. Arhivele Statului, fond nr. 6, dosar nr. 113, fila 303. 


2. Cf. N. lorga, Memorii, vol VIII, Vălenii de Munte, Tiparul așezământului 
tipografic „Datina românească“, 1939, p. 397. 


3. A se vedea ziarul Facla, din 25 februarie 1937. 
4. Arhivele Statului, Bucureşti (L), fond A, dosar nr. 110.237 vol. 12, fila 144. 
5. Idem. 

În noaptea de 10 spre 11 februarie 1938, regele Carol al II-lea 
a pus la cale lovitura de stat prin demiterea guvernului Goga-Cuza 
și însărcinarea cu treburile conducerii statului a unei echipe 
subordonate persoanei sale, condusă. de patriarhul Miron Cristea și 
care era compusă din Gh. Tătărescu, mareșalul Al. Averescu, Al. 
Vaida-Voevod, C. Argetoianu, generalul Ion Antonescu ş. a. 
Sistemul democraţiei parlamentare este înlocuit cu dictatura 
personală, fățișă. Regele consideră că sosise momentul prielnic 
pentru a plăti polițele și a trece la reprimarea Gărzii de Fierl. 

Codreanu și-a dat seama că regele pregătea măsuri hotărâte 
împotriva Gărzii de Fier şi a încercat să le preîntâmpine. Ca atare, 
la 11 aprilie 1938, pentru a obține sprijinul lui Hitler, Codreanu i-a 
trimis acestuia o scrisoare omagială, cu prilejul plebiscitului 
organizat în Germania, după anexarea Austriei. La ordinul regelui, 
Poliţia și Siguranţa efectuează descinderi la sediile legionare şi 
confiscă materiale compromițătoare, inclusiv listele cu membrii 
legionari și rețeaua de informatori. Societăţile de stat au primit 
ordinul expres de a-i concedia pe salariaţii legionari. În noaptea de 
16 spre 17 aprilie, regele a dat ordinul de lichidare a Gărzii de Fier, 
efectuându-se arestări masive în toată ţara, legionarii fiind internați 
în lagărele de la Tismana, Dragomirna și Miercurea Ciuc. În aceeași 
noapte, a fost arestat și C. Z. Codreanu, care se afla în locuința 
unui prieten de-al său, după ce, anterior, i se retrăsese viza de ieșire 
din țară, după cum rezultă din unele informaţii. A fost transportat 
la Consiliul de Război al Corpului 2 armată, unde i s-a luat un 
interogatoriu și apoi, escortat de jandarmi, a fost dus la Predeal și 
ţinut aici, în strict secret, până la începerea procesului. Aflat într-o 
scurtă vacanță, Nicolae Iorga a fost solicitat de către comisarul regal 
Hotineanu să dea o declarație relativ la poziția sa față de 
descoperirile efectuate cu prilejul descinderilor făcute de poliţie, la 
domiciliile legionarilor. Savantul a dat declaraţia cerută, însoțind-o 
și de o explicație. „Nu-mi pot reţine indignarea față de o acțiune 
criminală pe care a o îngădui înseamnă a lăsa însăși existența 
statului român... la discreția unei cete de agitatori, ale căror 
sentimente față de ţară sunt la acelaşi nivel scăzut ca și inteligența 
lor“2. O declaraţie similară a fost înaintată și Tribunalului militar 
al Corpului 2 armată, în care se arăta: „Scrisoarea ce mi-a adresat-o 


1. Al. Gh. Savu, Istoricul Gărzii de Fier, în n: Magazin istoric, nr. 5, 1973, p. 82. 
2. Timpul, din 19 aprilie 1938. 

pârâtul priveşte întregul guvem din care făceam parte, dovadă 
strigătul repetat de «voi» şi, acest rost al ei învederează de altfel 
din actele acum descoperite“. 


Procesul 


Procesul lui C. Z. Codreanu a început în ziua de 19 aprilie 
1938, la Secţia I-a a Tribunalului militar al Corpului 2 armată. La 
ora 1010, inculpatul a fost introdus în sala de judecată, fiind adus 
sub escortă. Iorga nu s-a prezentat la proces. La ora 1830, tribunalul 
a intrat în deliberare. După cincizeci de minute, completul de 
judecată a pronunţat sentința: „Condamnă pe Corneliu Zelea 
Codreanu la 6 luni închisoare, 2.000 lei amendă şi 500 lei 
despăgubiri de judecată. Hotărârea s-a dat cu majoritate de trei 
voturi și a fost primită fără nici un fel de manifestaţie din partea 
celor prezenţi“. 

Probele au fost furnizate Tribunalului în urma percheziţiilor din 
prima jumătate a lunii aprilie. În ziua de 27 mai, Tribunalul a mai 
pronunţat o condamnare împotriva lui Codreanu, de 10 ani muncă 
silnică, 6 luni degradare civică, 5.000 lei amendă și 2.000 lei 
cheltuieli de judecată. A urmat arestarea și a altor legionari. Cu 
prilejul procesului, s-a scos la lumină faptul că, începând din 1934 
și până în aprilie 1938, au fost sustrase, de la diferite organe de 
stat, o serie de documente cu caracter secret!, ce au fost utilizate 
pentru a pregăti venirea la putere a Gărzii 'de Fier. Mai mult, 
folosind metode teroriste, Garda de Fier și-a pus la punct o rețea 
proprie de informatori, ce urmărea a folosi momentul de eventuală 
slăbiciune a autorităţii de stat pentru a declanșa insurecția?. În cursul 
procesului, a reieșit că șeful Gărzii de Fier se preocupa, personal, 
de instructajul și contactele cu acești informatori: „....îi convoca la 
el, le dădea instrucțiuni... în vederea primirii de informații“, Mai 
mult, legionarii începuseră să-și subordoneze o parte din agentură 
SSI-ului și chiar Marelui Stat Major al armatei, pentru a putea fi 
la curent cu toate măsurile aparatului de stat și a utiliza momentul 
prielnic pentru a da lovitura de stat, a prelua puterea și a alia 


1. Arhivele Statului, București, dosar nr. 24.190, vol. 1, fila 52. 
2. Idem. 
3. Ibidem, fila 53. 

România cu Germania nazistă. Era limpede că Garda de Fier, 
sustrăsese documente de o mare importanţă, care priveau apărarea 
ţării. Tot cu ocazia procesului lui Codreanu, a ieșit la lumină, în 
mod incontestabil, că Garda de Fier, prin Codreanu, „intrase în 
legătură cu o organizaţie străină, cu scopul de a primi instrucțiuni 
și ajutoare de orice fel pentru pregătirea revoluțiunii sociale din 
România!“ Era vorba de serviciile de spionaj naziste. 

Concepţiile mișcării legionare se regăsesc sintetizate într-un 
„memoriu“ al lui Z. C. Codreanu, redactat la 5 noiembrie 1936, 
care proclamase: „Mormintele [sunt, n. n.] unităţi de măsură ale 
eroismului legionar“, și cerea să se întocmească „liste negre cu 
proscriși politici ai actualului regim de conducere a statul il, 
Rezultă, din cele de mai sus, că mormântul era decretat unitate de 
măsură a „eroismului“ legionar și, totodată, treaptă în ascensiunea 
spre putere. 

Dezvăluirea ideologiei, care a stat la baza mișcării legionare, 
cu prilejul procesului lui Codreanu și condamnarea conducătorului 
Gărzii de Fier, au fost primite cu satisfacție de opinia publică 
românească, fapt oglindit în presa vremii, care demasca, cu vigoare, 
falsul naționalism arborat cu emfază de legionari, pentru ca, de pe 
acest piedestal, să-și poată satisface interesele meschine, străine 
poporului român, de a periclita independenţa ţării şi de a o reduce 
la rangul de colonie, sau stat vasal. 

În noiembrie 1938, au loc noi atentate legionare, după ce, mai 
înainte, în lunile septembrie și octombrie 1938 au fost difuzate, de 
către Horia Sima și de cei din preajma lui, o seamă de manifeste 
care dădeau a înțelege că legionarii se găseau în dușmănie cu 
Palatul. În jurul datei de 20 octombrie, organele de informații 
raportau despre pregătiri legionare pentru „o lovitură de stat“. Au 
loc o serie de acţiuni teroriste, care culminează, la 26 decembrie, 
cu împușcarea, din ordinul lui Horia Sima, a rectorului Universităţii 
din Cluj, profesorul Ştefănescu-Goangă, care luase atitudine 
împotriva mișcării legionare. 

Pe când se reîntorcea din Germania, unde Carol al II-lea 
avusese o întrevedere cu Hitler, care i-a cerut, personal, să aducă 
Garda la putere, încă în drum spre ţară, din tren, regele a ordonat 
telegrafic suprimarea căpeteniilor legionare, în frunte cu C. Z. 
Codreanu. Ordinul a fost executat sub pretextul încercării de fugă 
de sub escortă. În dimineaţa zilei de 30 noiembrie 1938, Codreanu 


1. Ibidem, fila 103. 

şi alți 13 fruntași legionari au fost executați în timpul transferării 
lor de la închisoarea din Râmnicu Sărat, la București. Plutonierul 
Sârbu l-a ucis pe Codreanu, pentru care fapt a primit o mare sumă 
de bani. Se declanșează imediat o cursă pentru șefia mișcării, la 
care iau parte o seamă de figuri legionare, printre care Radu 
Mironovici, Iordache Nicoară, Dumitrescu Borșa, Ion Belega și 
Horia Sima. Din punctul de vedere al meritelor aduse 'mișcării 
legionare, care le-ar fi îndreptăţit speranţa de a ocupa locul vacant 
lăsat de dispariţia lui Codreanu, dintre toţi, Horia Sima era cel mai 
dezavantajat. Totuşi, el se impune și, grație mașinaţiunilor între- 
prinse, ajunge la șefia Gărzii de Fier. După Anschluss, Germania 
nazistă cotropește regiunea sudetă din Cehoslovacia şi continuă 
expansiunea împotriva țărilor din centrul și estul Europei. Într-unul 
din memorabilele sale articole scrise în acea perioadă, Iorga aducea 
un adevărat act de acuzare la adresa politicii de sacrificare a libertăţii 
popoarelor: „Tratatele sunt călcate în picioare, schimbările s-au 
produs prin bătăi din picior şi cu pumnul în masă. Națiuni au fost 
prăvălite de la culmea la care se credeau ajunse definitiv, într-o 
situaţie de umilință și nesiguranţă... Alte națiuni, ajunse după 
mucenicii de secole și milenii la realizarea unui ideal naţional, își 
pun întrebarea dacă mâine soarta lor nu va fi pusă în discuţie 
înaintea acelora care, pentru a legitima larga parte pe care și-o 
rezervă în ospățul împărţirilor de teritorii, se gândesc să arunce 
altora o bucată din ceea ce ceilalţi n-ar fi în stare să apere îndestul“l. 

Trecem peste evenimentele care au urmat și ne vom opri la 
momentul asasinării savantului Nicolae Iorga. 

Luna noiembrie 1940 ar putea fi foarte bine denumită, fără nici 
un fel de rezerve, „luna sângeroasă“, „luna crimei“, „luna răzbunării 
criminale“, luna în care pistolul a fost singurul argument, singurul 
limbaj prin care legionarii şi-au comunicat instinctele, „limbaj“ și 
„argumentare“ care și-au pus definitiv pecetea asupra profilului 
legionarismului. 

După procesul Codreanu și, mai ales, în urma măsurilor 
represive ulterioare, un mare număr de legionari au părăsit ţara şi 
s-au stabilit în Germania. Gestapoul a dispus să li se elibereze 
pașapoarte germane, „Reichdeutsch Imgrantenpass“, având ca semn 
de recunoaștere litera „i“, cu cerneală roșie, înaintea numelui. Planul 
subjugării României a fost perfectat în martie 1939, dată la care 
Gestapoul a început să-și recruteze elementele care trebuiau să-l 


1. N. lorga, Tratatele sunt călcate în picioare, în Neamul românesc, nr. 285, dec. 
1938. 

pună în aplicare. Planul consta în suprimarea lui Carol al II-lea, 
Armand Călinescu, Virgil Madgearu, Nicolae Iorga, susținători ai 
alianțelor tradiționale ale României cu Anglia și Franţa și, după 
opinia lor, principala piedică în cuprinderea țării noastre în sfera de 
interese a Germaniei hitleriste. Printre cei selecționați să 
îndeplinească dispoziţiile Gestapoului, pe primul loc se situa Horia 
Sima. Odată constituită echipa de asasini, presiunile hitleriștilor 
asupra ţării noastre devin tot mai insistente. Se intensifică manevrele 
de culise ale spionajului nazist, pentru a determina o orientare tot 
mai pronunţată a României spre Germania, folosind în acest scop 
agentura sa, Garda de Fier. 

În ziua de 27 noiembrie, se continuă planul de asasinate din 
noaptea de 26-27 noiembrie. La ora 7%, o echipă de legionari a 
ridicat de la masa de lucru din vila de la Sinaia pe profesorul 
Nicolae Iorga. Acesta se retrăsese la Sinaia pentru a putea lucra la 
cel mai preţios proiect: acela de a scrie o mare istorie universală. 
În noaptea de 27-28 noiembrie, Nicolae Iorga a fost supus torturii, 
batjocorit și schingiuit în locuința primarului legionar din comuna 
Teișani, de lângă Vălenii de Munte. În jurul orei 700, în ziua de 28 
noiembrie, pe șoseaua de centură Ploiești-Strejnic, la circa 1 km 
de Strejnic, pe partea stângă, cum mergi dinspre Ploiești spre 
Strejnic, pe miriște, la o distanță de 15 m de șosea, a fost găsit 
corpul neînsuflețit al marelui om de cultură, savant de renume 
mondial, profesorul Nicolae Iorga. Corpul fusese străpuns de mai 
multe gloanţe de revolver. Autor era Horia Sima, cu complicitatea 
nemijlocită a unor zeloși executanți. Mult mai târziu, când se va 
simţi la adăpost, peste hotare, Horia Sima va elogia şi va încerca 
să „teoretizeze“ atât crimele de la Jilava, cât și asasinarea lui N. 
Iorga și a lui V. Madgearu. „Sub forma unor «declaraţii» făcute în 
1961 unei reviste editate de legionarii fugiţi, de teama pedepsei, în 
străinătate, și într-o broșură intitulată Cazul lorga-Madgearu, Horia 
Sima susține legimitatea metodei terorii şi a crimelor practicate de 
legionari în perioada de după venirea lor la putere, apreciindu-le 
drept o «lecție» de «semnificaţie istorică», prin: care, chipurile, 
legionarii ar fi aplicat «o pedeapsă exemplară vechiului regimy»“L. 

Referindu-se la asasinarea lui Nicolae Iorga, Horia Sima 
încearcă mai întâi să acrediteze ideea că legionarii l-ar fi „venerat 
pe Iorga, marele istoric, marele savant, marele dascăl al neamului“. 
Horia Sima este însă departe de a considera asasinarea marelui om 
de știință drept „o greșeală“ a conjuncturii politice nefaste și nici 


1. Vezi Horia Sima, Cazul lorga-Madgearu, Ed. Carpaţi, Madrid, 1961, p. 81. 

măcar nu se străduiește să o prezinte ca un act „comis de niște 
tineri. exasperaţi“ și care, „animați de ideea răzbunării morţii lui 
Codreanu“ ar fi acţionat din proprie inițiativă, „fără știrea și 
aprobarea conducerii Gărzii de Fier“, depășind, în „entuziasmul“ 
lor, chiar intenţiile acesteia. Horia Sima, nu numai că nu recurge 
la asemenea subterfugii, dar, prin afirmaţiile sale, le dezminte. Sima 
susţine că legionarii l-ar fi executat pe „omul politic Nicolae Iorga“. 
„„Aceia care l-au răpus pe Iorga - scrie Horia Sima - n-au atentat 
la viața omului de cultură Nicolae Iorga, ci a omului care a jucat 
un rol nefast în politica ţării între cele două războaie mondiale“. 
Horia Sima înlătură orice echivoc, atunci când va declara: „Dacă 
faci politică, implicit te expui la riscuri“! şi îşi exprimă, cu claritate 
şi cinism, deplina solidaritate cu asasinii marelui istoric, afirmând 
că locul lui Nicolae Iorga „era alături de Bengliu, Argeșeanu, 
Gabriel Marinescu“2. În plus, Horia Sima dezvăluie caracterul 
premeditat al asasinării savantului român, menționând că, datorită 
prestigiului său atât pe plan intern, cât și internațional, Nicolae Iorga 
nu a putut fi arestat odată cu cei exterminați la Jilava, că „arestarea 
lui ar fi făcut mai mare vâlvă în ţară, decât a tuturor celorlalți 
oameni politici la un loc“? 


* è 


În timp ce Europa era pradă dramaticului război mondial, 
dispărea, astfel, savantul care, prin erudiție, tindea çu pasiune spre 
împlinirea ultimului și celui mai ambițios proiect: o mare istorie 
universală în zece volume, denumită de el Istoriologia umană. 
Această operă urma să fie scopul ultim, logica încoronare a unui 
îndelungat studiu, a unei vaste munci de cercetare și a unei profunde 
meditații dovedite încă de la primele lucrări din tinereţe. Așa cum 
arată Bianca Valota Cavallotti — „încă de la intervenţia sa de la 
Congresul istoricilor de la Londra, în 1913, trasase deja vastul 
program pe care începuse să-l realizeze: acela de a conserva, de la 
un cap la altul, unitatea naturală și indisolubilă care poate perfect 
domina haosul faptelor, tumultul influențelor. 

Spre sfârșitul vieţii, el reamintea că obiectul cercetării istoricului 
trebuie să fie acest drum general al umanității, unitar și organic, 
adică o manifestare a gândirii, a sentimentului și voinței umane, 


1. Ibidem, p. 5. 


2. Ibidem, p. 20. 
3. Ibidem, p. 29. 

care își au originea în timpuri foarte îndepărtate, în care se poate 
vorbi despre om altfel decât din punct de vedere antropologic, 
deoarece permanent — pe linia de dezvoltare care aparţine tuturor 
popoarelor - naţiunile se aliniază, și fiecare să fie introdusă și 
prezentată mai ales atunci când apare ca un element nou și decisiv 
în cadrul curentului general care traversează secolele și închide toată 
esența spirituală și toate manifestările vitale ale tuturor popoa- 
relor“.". 

Asasinarea savantului român a avut și în străinătate un profund 
ecou: 47 de universități din întreaga lume au arborat steagul de 
doliu. La înmormântare, în pofida încercărilor de intimidare ale 
legionarilor, care amenințau să tragă cu mitralierele asupra corte- 
giului funerar, a luat parte o mare mulțime. 

Despre asasinarea lui Nicolae Iorga, a apărut în presă, în ultima 
vreme, o ipoteză, pe care o menționăm, nefiind în măsură s-o 
controlăm și să-i acordăm credibilitate. Astfel, se spune că N. Iorga, 
ca intelectual de excepție, stătea în cale, nu atât Rusiei, cât 
Revoluţiei de care vorbeşte Rakovski2. URSS era preocupată de 
ideea de a declanșa un război îndreptat, în primul rând, împotriva 
Germaniei. Și războiul trebuia să înceapă pe teritoriul țării noastre, 
tăindu-li-se nemților accesul la petrolul românesc. Vocea lui Iorga 
trebuia să amuţească. Asasinarea lui Iorga şi Madgearu nu ar fi 
opera legionarilor,.ci a unui individ, pe nume Traian Boieru, care 
a fost pregătit din primăvara lui 1940 de NKVD, în legătură cu 
Eugen Cristescu și Moruzov. Boieru a fost luat de NKVD și dus 
la Moscova, unde a fost prezentat lui Stalin, care i-a cerut să-l 
achite pe Iorga. În continuare, se spune că Traian Boieru a fost 
exclus din mișcarea legionară și toți legionarii n-au mai vrut să 
aibă de-a face cu el!3 Rămâne ca istoricii să-și spună cuvântul și 
să stabilească adevărul. 


1. Bianca Valota Cavallotti, Nicolae lorga, martor și cronicar al timpului său, 
în Magazin istoric, nr. 4, apr. 1979, p. 31. 

2. Cf. Jan von Jelsing, Organizațiile secrete și puterea lor în secolul XX, Ed. 
Alma, p. 101. 


3. Cf. Ion Coja, Marele manipulator și asasinarea lui Culianu, Ceaușescu, Iorga, 
Ed. Miracol, 1999. 


Armand Călinescu 


S-a născut în orașul Pitești, la 22 mai 1893, într-o familie de 
moșieri. Licenţiat în filosofie, doctor în drept și în științele 
economice - titluri decernate de Universitățile din București și Paris 
- Armand Călinescu a avut o pregătire multilaterală, care a 
reprezentat nu numai o rampă solidă de lansare în viața politică, ci 
şi un suport permanent pentru ascensiunea lui treptată spre cele mai 
înalte demnități în stat: subsecretar de stat la Interne (1931-1933), 
ministru de Inteme (1938), vicepreședinte și apoi președinte al 
Consiliului de Miniștri (1939), ministru ad-interim al Educaţiei 
Naţionale; ministrul Apărării Naţionale ad-interim, de la 7 martie 
la 21 septembrie 1939. 

Până la sfârșitul anului 1937, Armand Călinescu şi-a desfășurat 
activitatea politică în rândurile Partidului Naţional-Țărănesc, 
ocupând, în acest partid, poziții de centru. El a fost un adept al 
sistemului democraţiei parlamentare, în cadrele statornicite după 
primul război mondial. Apărarea ordinii democratice a constituit 
obiectivul central al carierei sale politice. 

Portretul unei personalități atât de complexe ca Armand 
Călinescu nu poate fi realizat folosindu-se o singură culoare. Nici 
încercând să se stabilească în procente, două culori, fie ele alb şi 
negru. Pentru cine urmărește cu obiectivitate evoluţia lui Armand 
Călinescu este evidentă tendința lui continuă spre depășirea politicii 
de partid, spre identificarea cu interesele generale ale statului român 
și, în ultimii ani ai vieţii, cu interesele naționale. A fost un om 
“politic și nu un politician. 

Evoluţia situaţiei interne și externe a României, îndeosebi după 
instaurarea hitlerismului la putere în Germania, nu i-a schimbat 
însă fondul concepțiilor și activităţii politice. În deceniul patru al 
secolului nostru, Armand Călinescu s-a numărat printre oamenii 
politici democrați care erau convinși de necesitatea lichidării 

organizaţiilor politice de extremă dreaptă. În februaiie 1938, la 
numai câteva zile după instaurarea dictaturii regale, organele 
Ministerului de Interne, în fruntea căruia se afla Armand Călinescu, 
au întocmit un amplu documentar privind istoricul Gărzii de Fier. 
Principalele date și concluzii au fost expuse apoi, sintetic, într-un 
referat destinat regelui Carol al II-lea și sfetnicilor lui apropiați. 
Este cert că acest document a exercitat o anumită influență asupra 
stării de spirit a unor politicieni din jurul lui Carol al II-lea. Fapt 
este că, două luni mai târziu, în aprilie 1938, guvernul a trecut la 
reprimarea Gărzii de Fier, cu urmările cunoscute. 

În general, se menţiona în documentar, pe oamenii care se 
opuneau ascensiunii sale într-un fel sau altul, Codreanu îi amenința 
cu suprimarea și metoda sa dădea aproape totdeauna roade. Astfel 
de amenințări au primit: Virgil Madgearu, Mihalache, dr. Lupu, 
Armand Călinescu, R. Franasovici, N. Titulescu ș. a., fără a mai 
vorbi de cei înscriși în cartea neagră pentru pedepsirea ulterioară. 

Adversarii mai mărunți, de asemenea, nu au fost toleraţi. Astfel, 
un agent al Siguranţei generale, Ciapraz Alexandru, care mai înainte 
ar fi fost înscris în rândurile legionare, a fost înjunghiat cu cuţitele 
în strada Berthelot; disperat, urcându-se într-un tramvai, a fost 
urmărit, aplicându-i-se ultimele lovituri de cuțit în spate. 

Unui adept al lui Stelescu, anume Catană Vasile, i s-a tăiat 
nasul în noaptea de 19 martie 1937, pe câmp, lângă Bucureștii Noi: 

Caracterul conspirativ al Gărzii de Fier a rămas nemodificat în 
timp, fiind imprimat de însuși șeful ei, care și-a început cariera 
politică prin complotul din 1923. 

Astfel, din dezbaterile pe marginea -asasinării lui Duca a reieșit 
clar că cei trei asasini au pregătit, în amănunt, planul executării, 
prin consfătuiri prealabile, înarmare cu pistoale și petarde. Planul a 
fost atât de bine pus la punct, încât a reușit să fie aplicat acolo unde 
era mai puţin de aşteptat, între prietenii și partizanii victimei. 

De asemenea, asasinarea lui Stelescu a fost îndelung chibzuită. . 
Câteva echipe înarmate l-au urmărit două luni de-a rândul și au 
pătruns în spital ca într-un loc cunoscut dinainte... 

La câteva zile de la declanșarea agresiunii naziste împotriva 
Poloniei, guvernul prezidat de Armand Călinescu a făcut cunoscut, 
printr-un comunicat oficial, că România dorea să rămână în afara 
conflictului și să păstreze o atitudine de neutralitate față de ambele 
tabere beligerante. „În ceea ce priveşte politica externă - se arăta 
în comunicat - suntem hotărâți a păstra mai departe atitudinea 

pașnică de până acum, urmărind buna înțelegere cu toți vecinii țării. 
În acest spirit, guvemul e gata să reînnoiască propunerea pentru 
încheierea unui pact de neagresiune. Totodată însă, guvernul 
veghează la siguranța intereselor naţionale și a luat măsurile 
necesare pentru a face față nevoilor apărării fruntariilor“. La 6 
septembrie, Consiliul de Coroană a confirmat orientarea proclamată 
de guvem şi a descris, în termeni mai categorici, coordonatele 
neutralității românești. 

De subliniat orientarea țării către neutralitate și repetatele 
declarații ale guvernului Călinescu, privind apărarea, cu preţul 
ultimului om, a integrității țării împotriva oricărei agresiuni, ca și 
sprijinul moral acordat poporului vecin polonez. Ministrul Reichului 
la București, Wilhelm Fabricius, și-a exprimat, în repetate rânduri, 
atât față de ministrul de Exteme, Grigore Gafencu, și chiar față de 
regele Carol al II-lea, o serie de proteste mergând până a profera 
și amenințări. 

Politica plină de demnitate şi mândrie a țării noastre, 
solidaritatea și respectarea angajamentelor față de Aliați, pe de o 
parte, iar pe de altă parte, sprijinul acordat statului polonez aflat în 
faţa invaziei naziste, prin adăpostirea tezaurului și azil oferit celor 
care și-au părăsit țara, au contribuit toate la declanșarea unui șir de 
represalii, din partea Germaniei naziste, care au culminat, în 1940, 
cu dictatul de la Viena. 

Într-o discuţie avută cu baronul Guillaume, la 19 aprilie 1938, 
Armand Călinescu i-a spus acestuia: „Ceea ce am vrut să 
demonstrez este că situația din trecut s-a modificat fundamental. 
Odinioară, guvernul fie că arăta o condescendenţă extraordinară 
[faţă de legionari, n. n.], fie că se lăsa dominat de teamă, în timp 
ce Garda de Fier acţiona după bunul său plac, cu amenințări și 
insulte. Garda de Fier tindea, astfel, să dea naștere unei mistici 
speciale, întemeiată pe mister și teroare, ceea ce impresiona pe mulţi 
naivi. 

Acum, situaţia se va schimba. Hotărârea și îndrăzneala se vor 
afla de partea guvernului și teama trebuie să domnească în rândurile 
dușmanilor săi“. 

Armand Călinescu nu ascundea, desigur, riscurile ce le 
comporta această răsturnare de situație. El cunoștea prea bine 
ordinele care, în anumite momente date, circulau printre membrii 
Gărzii de Fier. Unul din foștii săi prieteni politici a spus: „Îşi pune 

viața la bătaie. Cu atât mai mult, noi nu trebuie să-i precupețim 
nici aprobarea, nici elogiile ce i se cuvin“. 

La scurtă vreme după aceea, în ziua de 18 mai, ministrul belgian 
la București trimite un nou raport, marcat „Foarte confidenţial“ (nr. 
774/394, indexat la Bruxelles, sub nr. 0001 19/25, mai 1938), care 
dovedește, o dată mai mult, în problemele politice ale țării, și cât 
de strânse erau legăturile lui cu Armand Călinescu: „Peste câteva 
zile, la începutul săptămânii, căpeteniile Gărzii de Fier - dl 
Codreanu şi colaboratorii săi cei mâi apropiaţi - vor fi condamnați 
pentru înaltă trădare şi pentru pregătirea 'unui atentat la ordinea şi 
securitatea statului. 

În urma [mărturiei] anumitor demnitari și trădări [ale unor 
legionari, n. n.], guvemul român a reușit să intre în posesia unor 
importante documente de care intenționează să facă uz în cursul 
procesului ce va fi judecat peste câteva zile. Majoritatea [acestor 
documente, n. n.] nu va fi publicată. 

L-am întrebat, în mod confidenţial, pe dl Călinescu dacă aceste 
documente i-au fumizat dovada participării unor puteri străine la 
mișcarea Gărzii de Fier. S-a discutat adesea despre relaţiile pe care 
conducătorii [legionari, n. n.] le-ar fi întreținut cu legaţiile 
Germaniei, Italiei și Poloniei; diverse incidente, așa cum a fost, de 
pildă, participarea legionarilor morţi în [războiul civil din Spania, 
n. n.] păreau să confirme aceste zvonuri“!. În continuare, este 
consemnat răspunsul ministrului Călinescu: „Din cercetările noastre, 
rezultă că Garda de Fier avea, într-adevăr, legături susținute cu 
Germania, cu autorităţile germane și cu partidul nazist. Legionarii 
au primit din Germania bani, indicații și directive. Acest lucru este 
stabilit. După cum aţi remarcat, ne-ar fi greu să. facem uz de 
dovezile noastre, într-un proces public; dar guvernul va putea 
prezenta o parte din documentele pe care le posedă, într-o şedinţă 
secretă [a tribunalului, n. n.], păstrând pe celelalte pentru o folosire 
ulterioară. Nu avem dovezi despre un amestec al Italiei. Dimpotrivă, 
am găsit o scrisoare în care șeful mișcării [gardiste, n. n.], îşi 
exprimă părerea că legături mai strânse cu autorităţile italiene nu 
ar prezenta nici un interes. 

Această scrisoare nu prea este măgulitoare pentru Italia, dar 
confirmă a contrario că mișcarea legionară se afla, mai presus de 
orice, în solda Germaniei“. 


1. Cf. Magazin istoric, nr. 11, 12/1970. 

Referindu-se la asasinarea lui Armand Călinescu, marele istoric 
Constantin C. Giurescu, scria: „La câteva zile după începerea celui 
de-al doilea război mondial, şi anume la 11 septembrie, regele 
Carol al II-lea a convocat Consiliul de Coroană, la care au 
participat, în afară de primul-ministru Armand Călinescu, şi 
membrii guvernului și personalități politice din afara guvemului. 
Unele din acestea, precum C. Argetoianu și Gigurtu, au preconizat 
o apropiere de Germania, Armand Călinescu, care a vorbit la urmă, 
a susținut cu putere politica externă tradițională, alături de Franța 
şi de Anglia. Și, în același timp, faţă de opiniile exprimate de unii 
din participanţii la Consiliu, a pus la dispoziţia regelui demisia sa. 
Regele, care avea toată încrederea în primul său ministru, căruia îi 
încredințase și Ministerul de Interne și pe acela al Apărării 
Naţionale, va respinge această demisie. Călinescu informase, 
imediat după Consiliu, prin directorul său de cabinet și ruda sa 
Radu Lobey, pe ministrul Franţei [la București, n. n.] Adrien 
Thierry și pe acela al Angliei, Reginald Hoare, de punctul său de 
vedere. Cei doi diplomaţi comunicară îndată, la Paris și Londra, 
știrea aflată. Răspunsul lui Daladier, primul-ministru al Franţei, 
către Thierry, fu că «trebuie împiedicată, prin toate mijloacele, 
această demisie», Călinescu fiind «singurul om care să asigure 
continuarea politicii exteme tradiționale românești»“l. Această 
atitudine a lui Călinescu a accelerat planurile Germaniei hitleriste 
față de România și de primul ei ministru. 

Lovitura - la numai zece zile interval - a fost dată prin 
intermediul legionarilor, care aveau motivele lor să-l urască pe 
Armand Călinescu, în calitate de ministru de Interne, adică acela 
sub care avusese loc executarea lui Comeliu Zelea Codreanu și a 
principalilor săi colaboratori. 

Împotriva primului-ministru Armand Călinescu începe, de 
acuma, un adevărat „război psihologic“. Pe adresa sa de acasă, 
precum și la cabinet, parvin zilnic mesaje de amenințare cu moartea, 
acesta fiind înștiințat că mișcarea legionară a decis condamnarea sa 
la moarte. Toate aceste amenințări nu urmăreau altceva decât 
crearea unei atmosfere de teroare și panică în jurul primului- 
ministru, atmosferă care să prevestească atentatul proiectat. 

Mai mult, într-o zi, s-a mers până acolo, încât s-a întreprins, 


1. Cf. Radu Lobey, Un assasinat oublié, în Le Monde, din 21-22 septembrie 
1969. 

fără succes, răpirea fiului lui Armand Călinescu. Autorii aveau să 
mărturisească mai târziu cu prilejul anchetei, că aveau intenţia să-l 
țină ostatic pe copil, până în momentul în care primul-ministru ar 
fi acceptat eliberarea, în schimb, a unor fruntași legionari. În caz 
contrar, copilul urma să fie sacrificat. Dar, din fericire, răpirea nu 
s-a soldat cu succes. 

La Steglitz - un cartier mărginaș al Berlinului ~ pe strada 
Paschinger, la numărul 5, se afla un apartament frecventat, în luna 
mai a anului 1939, de o serie de vizitatori dubioși. Vecinii 
apartamentului nu aveau idee despre misterioșii locatari. Dar, la 
anumite intervale de timp, se putea remarca o mașină a Gestapoului 
care se oprea pentru scurt timp în fața casei, pentru a duce, sau a 
aduce pe câte cineva. Cine erau misterioșii locatari? Cu ce 
operațiuni și afaceri se îndeletniceau oare aceștia? Şi, mai ales, se 
punea întrebarea, ce se petrecea oare în spatele ferestrelor cu 
perdelele trase, ce nu lăsau să se zărească nimic înăuntru? Nimeni 
dintre cei care treceau prin fața casei, sau dintre vecini nu ar fi 
putut răspunde la aceste întrebări. Dar câteva căpetenii sus-puse 
ale Gestapoului și ale partidului nazist cunoșteau faptul că, în 
apartamentul având ușile și ferestrele bine ferecate, se aflau șefii 
mișcării legionare din România, refugiaţi la Berlin, printre care se 
număra Horia Sima, Papanace ș. a. și se ocupau cu punerea la punct 
a unui plan odios, ce consta în asasinarea unor conducători din 
România. 

Cei care imaginaseră operaţiunea erau Himmler și șeful 
serviciului de spionaj militar, amiralul Canaris, cu care Horia Sima 
avea legături strânse de colaborare și de la care primea, cu 
regularitate, stipendii importante pentru nevoile mișcării. 

Într-o ultimă ședință conspirativă, Horia Sima a. transmis 
colaboratorilor săi directiva primită din partea șefilor naziști: 
Armand Călinescu trebuia să fie suprimat. Directiva mai viza și alți 
lideri politici români și chiar și pe regele Carol al II-lea. 

Pregătirile pentru asasinat au început în luna aprilie, sub directa 
îndrumare a lui Horia Sima. Câţiva zeci de legionari, găzduiţi în 
diverse case conspirative de la periferiile Berlinului, au primit atunci 
ordin, din partea viitorului șef al Gărzii de Fier, să se gândească şi, 
în cel mult 24 de ore, să propună soluția cea mai bună în vederea 
suprimării primului-ministru român. Curând, aveau să iasă la iveală 
dedesubturile oculte ale atentatului ce se plănuia. Comandantul 
legionar Mihail Vârfureanul, în autobiografia scrisă la închisoarea 

Jilava, în noiembrie 1940, relata: „În perioada de la Crăciun la Paști 
1939, am studiat posibilitatea de a răzbuna moartea căpitanului, 
conform testamentului lui Moţa. În acest sens, am cercetat canalele 
Bucureștiului, m-am informat, am început să mă îngrijesc de 
materialul necesar. În acest scop, m-am sfătuit toată vara cu Cezar 
Popescu și Moldoveanu... În primele zile ale lui mai 1939, am fost 
chemat de către doamna I. C., care mi-a comunicat, din partea 
comandantului de la Berlin, că sunt însărcinat cu executarea unui 
atentat împotriva: regelui și guvernului. Am primit, sub rezerva 
confirmării de la Berlin. Împreună cu Cezar Popescu, Moldoveanu, 
Scărlătescu şi Iordăchescu, am început pregătirile în acest sens. 
Conducătorii de la Berlin ajunseseră la concluzia că exterminarea 
călăilor din fruntea statului e necesară... Am întâlnit pe Nicoleta 
Niculescu (despre care organele Siguranţei primiseră informaţia că 
a intrat fraudulos în ţară cu ajutorul oamenilor de la Circul «Busch» 
(N. V. C. şi D. M) şi i-am comunicat cele ce primisem de la 
Berlin... Am întâlnit băieţii de la Ploieşti, le-am comunicat cele ce 
primisem. Îmi spun că au arme. Le-am dat instrucțiuni dacă au 
posibilitatea să o facă. Informaţiuni asupra mișcărilor regelui mi le 
dădea doamna C. Asupra lui Armand Călinescu obțineam eu, prin 
diverse legături. Cu inginerul Nicolau și cu Sturdza, care aveau 
instrucțiuni de la Berlin, am hotărât ca executarea să vizeze simultan 
pe rege, Călinescu și Gabriel Marinescu. În acest fel, n-ar mai avea 
cine reacţiona... Am început a pregăti camarazii cu care lucram. 
Transmit ploieștenilor o informaţie asupra călătoriei regelui și a 
guvernului, cu traseul prin Prahova. Am inspectat mai înainte linia 
ferată, ca să le indic locul unde ar putea să încerce un atentat asupra 
trenului regal. Din cauza unor încurcături cu poliția, aceștia n-au 
putut pune planul în execuţie. În Bucureşti iau informațiuni, 
supraveghez, îmi pregătesc oamenii. Simulăm executări pentru a 
verifica oamenii și supravegherea: la curse, când participa regele, 
la deschiderea Parlamentului etc. La Ateneu, la o festivitate în 
prezenţa regelui, planul n-a putut fi executat, căci oamenii Poliţiei 
şi Siguranţei erau amestecați printre studenți“. 

Despre legionarii aflaţi în Germania, de care am amintit mai 
sus, o notă informativă din 21 decembrie 1939 îl informa pe Mihail 
Moruzov că a făcut cunoștință cu un anume Ludvig Canilo Frank 
von Franckenstein, ce deținea funcția de SS Gestapostenwartstaffel 
Comand Organiser și care avea misiunea de a recruta, recunoaște 


7. Cf. C. Neagu şi D. Marinescu, Fapte din umbră, Ed. Politică, 1980, p. 151. 

și alege agenţii necesari pentru Gestapo. Legionarii, se mai arăta 
în nota informativă, fac parte din Gestapo și sunt în serviciul acestei 
organizații, iar în pașapoarte numele lor este germanizat. Ei 
urmăresc exterminarea regelui României, a statului său major, a 
persoanelor politice de vază și a șefilor autorităților de Siguranţă, 
Poliție și Jandarmerie. Ei au sarcina să producă nemulțumiri în 
popor şi să comită acte de sabotaj în condiţii care să nu permită să 
se întrevadă că sunt puse la cale de serviciul Gestapoului german, 
ci să lase totdeauna impresia că sunt provocate de nemulțumirile 
cetăţenilor români. 

Faţă de precizia, concizia și claritatea acestor relatări, orice 
comentariu devine inutil. 

Pregătirile ce vizau asasinarea primului-ministru erau pe 
sfârșite. Legionarii îşi procuraseră arme, petarde și muniții, în 
cantități suficiente pentru a-și duce planul la îndeplinire. Mai mult, 
posedau informaţii precise în privința traseelor pe care se deplasa 
autoturismul acestuia, de regulă, ca și asupra programului zilnic și 
obiceiurilor pe care le avea. Cu toate acestea, legionarii erau de 
părere că era de preferat ca atentatul să fie săvârșit în afara 
Bucureștiului, unde existau mai multe posibilități de a fi anihilate 
măsurile ce puteau fi luate de serviciile de securitate ale premierului. 
Legionarii aveau în vedere experienţa căpătată de „nicadorii“ care-l 
asasinaseră, în gara de la Sinaia, pe I. G. Duca. 

Este luată în discuţie Valea Prahovei, ca loc posibil al efectuării 
asasinatului proiectat. Se avea în vedere trecerea trenului regal, cu 
care călătorea Carol al II-lea și membrii guvernului. Era o soluție 
ingenioasă, căci dintr-o singură operaţie ar fi fost suprimaţi mai 
mulți oameni politici, pe care Berlinul nu-i agrea. Misiunea a fost 
încredințată unei „echipe a morții“, ce aparținea organizaţiei 
legionare a judeţului Prahova, cu sediul în Ploieşti, o organizație 
extrem de putemică, atât prin numărul membrilor ce o compunea, 
cât și, mai ales, prin fanatismul tinerilor aderenţi. Ca atare, se 
întreprinde imediat o recunoaștere a traseului pe care avea să-l 
străbată trenul și se fixează, în final, locul atentatului. Dar, în ultima 
clipă, organele polițienești reușesc să afle de existența complotului 
pus la cale. 

Au loc o serie de încercări nereușite de atentat, ce se succed 
la intervale tot mai scurte de timp. 

Armand Călinescu își face apariţia la Ateneul Român cu ocazia 
unei conferințe. În sală, erau prezenţi câţiva legionari înarmaţi, gata 

pregătiţi pentru a se folosi de primul moment prielnic. Constatând, 
cu nemulțumire, că printre cei prezenți în sală se aflau numeroşi 
agenţi de poliție și siguranță, renunță la planul lor. 

O altă soluţie viza podul peste Dâmboviţa, peste care trecea, 
de regulă, cu automobilul, în drum spre locuinţa sa, aflată în 
cartierul Cotroceni. Legionarii plasează sub pod o mare cantitate 
de explozibil, dar poliția este informată la timp și podul este păzit 
de agenţi, făcând imposibil orice atentat. 

Timpul se scurge şi sentințele de condamnare la moarte, 
pronunţate de căpeteniile naziste de la Berlin nu au fost aduse la 
îndeplinire, fapt care sporește nervozitatea acestora. Şefii hitleriști 
se înfurie și reproșurile curg, la adresa transfugilor legionari, 
regrupaţi în capitala celui de al III-lea Reich, care sunt chemaţi la 
ordine. Este vorba de incapacitate, sau simplă lașitate? Gestapoul 
nu glumește. Șefii legionari din Berlin le reproșează celor rămași 
în România că întârzie cu executarea atentatelor: „Ordinul Berli- 
nului ~ [nota M. Vârfureanu, n. n.] - era executarea. La București 
mi se aduce o comunicare a comandamentului de la Berlin. De ce 
ezit!“ Legionarii din ţară dau din colț în colț și nu contenesc cu 
scuze și motive imaginare. Dar șefii nu mai au timp să aștepte. 

În aceeași lună, este trimis la București I. C., unul dintre agenţii 
de legătură ce stabilea contactul dintre capii gărzii, stabiliți la Berlin, 
și cei rămași în ţară, pentru a comunica legionarului Mihai 
Vârfureanu deciziile şefilor naziști. La scurt interval, vor veni alți 
emisari cu alte instrucţiuni care sunau astfel: „La sfârșitul lunii mai 
am fost căutat de inginerul Ioan Nicolau care tocmai sosise de la 
Berlin. Mi-a spus că îmi aduce instrucțiuni de la domnul Horia 
Sima... Mi-a confirmat cele spuse de d-na C. În plus, a venit cu 
instrucţiuni precise. Mi-a dat legătura cu conducătorii «Răzleţilon», 
pentru a lucra în comun la același scop. La două zile numai, am 
fost chemat de către Ilie Vlad Sturdza, ce venea de la Berlin. Și el 
mi-a comunicat cele ce primisem prin cei doi de mai sus. Am 
început toate pregătirile“. 

Executând ordinele primite de la șefii refugiaţi la Berlin, 
legionarii din ţară încep să acționeze. „Am întâlnit băieţii de la 
Ploiești (Cezar Popescu şi Ion Moldoveanu), spunea același 
Vârfureanu, și le-am spus cele ce primisem (este vorba de 
instrucţiunile transmise de la Berlin), îmi spun că au arme“. Într-o 
ședință conspirativă, Vârfureanu, Nicolau şi Sturdza hotărăsc 
asasinarea concomitentă a lui Armand Călinescu, Gabriel Mari- 

nescu şi a regelui Carol al II-lea. Tot cu acest prilej, se mai hotărăște 
punerea sub urmărire a viitoarelor victime și strângerea informaţiilor 
necesare organizării atentatului. 

Se pare că, în viziunea organizatorilor de la Berlin, sarcina dată 
lui Mihai Vârfureanu, de a pregăti atentatul împotriva lui Carol şi 
a lui Armand Călinescu, a constituit numai o variantă de inducere 
în eroare a vigilenţei organelor de pază a demnitarilor. Atentatul 
urma să fie comis de elemente pregătite, în mod special, la Berlin. 
Pentru aceasta, în a doua decadă a lunii septembrie a anului 1939, 
Horia Sima, împreună cu o „echipă a morţii“, compusă din zece 
oameni, printre care se număra și Dumitru (Miţi) Dumitrescu, vechi 
terorist, a plecat spre ţară. În drum spre România, venind din 
Germania, grupul s-a oprit, pentru a-și perfecționa planul, în 
Ungaria, la Azgad, unde se afla centrul terorismului hortist. Un alt 
grup legionar din ţară organizase, după cum am arătat, urmărirea, 
timp îndelungat, a lui Armand Călinescu, făcând recunoașterea 
itinerariilor pe care acesta se deplasa de obicei. 


1 septembrie 1939. Armatele hitleriste invadează Polonia. 

Începe cel de-al doilea război mondial. În aceeași zi, în localul 
ambasadei române din Copenhaga are loc o consfătuire la care ia 
parte M. T. Sturdza - ambasadorul României în Danemarca, un 
reprezentant al grupului legionar de la Berlin și doi invitaţi speciali: 
ambasadorul Germaniei naziste și al Italiei fasciste. Subiectul 
consfătuirii îl constituia asasinarea unor politicieni români, ţinân- 
du-se seama de recentele evenimente politico-militare ce avuseseră 
loc. Ilie Vlad Sturdza, fiul ambasadorului prezent la Copenhaga, 
este însărcinat să se întoarcă imediat în ţară și, ajuns la București, 
să stabilească legătura cu Horia Sima și Mihai Dumitrescu, pentru 
a urgenta atentatul și a le transmite ultimele instrucțiuni. 

La 3 septembrie 1939, legionarii din Bucureşti se întâlnesc, 
într-o locuinţă clandestină, cu trimisul grupului din Copenhaga. 

Grupul de legionari, în frunte cu Dumitru Dumitrescu, a intrat 
fraudulos în ţară și a trecut de îndată la pregătirea săvârșirii 
asasinatelor, hotărâte la Berlin. Cu privire la condițiile venirii în 
țară a celor două căpetenii legionare, care se specializaseră și în 
domeniul trecerii frauduloase a frontierelor, s-a stabilit că, pe la 
jumătatea lunii septembrie a anului 1939, primului-ministru, 
Armand Călinescu, să i se înmâneze, de către generalul Bengliu, 

comandantul trupelor de grăniceri și de jandarmerie, un raport prin 
care să i se aducă la cunoștință faptul că, pe graniţa de vest a ţării 
a fost prins un individ care încercase să intre fraudulos în ţară. Fiind 
interogat de un tânăr ofițer de grăniceri, individul a răspuns, cu 
cinism, că se numește Horia Sima și că a venit „cu ordinul de a-l 
executa pe Armand Călinescu“. 

Stupefiat de îndrăzneala individului şi de gravitatea afirmației, 
ofițerul l-a închis într-o încăpere și a mers la superiorii săi, să 
raporteze cazul. Când s-a înapoiat, a constatat, cu consternare, că 
individul ieșise pe fereastră și reușise să dispară. 

După ce a citit raportul, Armand Călinescu a exclamat: „Povești 
cinematografice!“ 

Când ziaristul L. Kalustian, care a asistat la această scenă, și-a 
exprimat părerea că s-ar putea să nu fie o poveste cinematografică, 
primul-ministru a replicat: „Nu cred că poate exista un singur 
român care să nu fie solidar cu drama care confruntă astăzi 
România“. 

Tot în acele zile, | un membru al „echipei morţii“ a informat 
Secţia a II-a din Marele Stat Major cu privire la pregătirile ce se 
făceau în vederea asasinării regelui și a primului-ministru Armand 
Călinescu. Conţinutul acestei note informative a fost adus la 
cunoștința lui Armand Călinescu, căruia i s-a sugerat să folosească 
automobilul blindat cu care era dotată Președinția Consiliului de 
Miniștri. Armand Călinescu a refuzat să primească această sugestie, 
motivând „ca și în cazul arătat, că «numai un dement, un trădător 
de ţară, care să nu-și dea seama de primejdia ce ne ameninţă și de 
eforturile care le fac pentru păstrarea integrității noastre, prin 
înlăturarea acestei primejdii, ar putea comite un asemenea act». 
Sfidarea pericolului ce-i ameninţa viața, prin respingerea propunerii 
ce i s-a făcut, avea să-i fie fatală“. 

Dumitru Dumitrescu, originar din Ploieşti, a intrat fraudulos în 
țară cu ajutorul unui cârciumar din satul maghiar Kubekhaze; în 
seara zilei de 17 septembrie 1939, el a telefonat lui Cezar Popescu 
din Ploiești și au stabilit să se întâlnească, a doua zi, la Biserica Sf. 
Constantin din Ploiești. 

În faţa bisericii, pentru trecători, nimic anormal: doi indivizi 
schimbă câteva cuvinte banale, obișnuite. Lasă impresia că s-au 
întâlnit cu totul întâmplător. Sunt Dumitru Dumitrescu și studentul 
în medicină Cezar Popescu. Care din trecători ar putea bănui că 


1. Ibidem, p. 154. 

cei doi pun la cale un oribil atentat? Cezar Popescu îi dă toate 
asigurările lui Dumitrescu că din „echipa morții“ mai fac parte 
oameni de încredere: fratele său, Traian Popescu, Ion Moldoveanu, 
Ion T. Ionescu și Ion Vasiliu, toți ploieşteni; acesta se baza pe o 
apresiune directă cu focuri de revolver, completate, la nevoie, cu 
grenade. 

După ce ascultă raportul, Mihai Dumitrescu face câteva 
observaţii, venind cu sugestii și unele modificări. Îi spune lui Cezar 
Popescu să cumpere un automobil de ocazie. 

Datele obţinute de Cezar Popescu de la legionarul Marin 
Stănciulescu se refereau la traseul parcurs zilnic de automobilul ce 
transporta spre casă, la ora prânzului, pe primul-ministru Armand 
Călinescu. Fuseseră, de asemenea, stabilite detaliile asasinatului, la 
comiterea căruia urmau să participe și următorii ploieşteni, membri 
ai „echipei morţii“: Traian Popescu, student la Drept și frate cu 
Cezar Popescu, Ion Moldoveanu, student la Politehnică, Ion R. 
Ionescu, student la Drept și Ion Vasiliu, desenator. 

La despărţire, D. Dumitrescu a înmânat lui Cezar Popescu o 
sumă de bani pentru procurarea unui automobil și stimularea 
celorlalți asasini. 

Ajuns la Ploieşti, Cezar Popescu a trecut, fără întârziere, la 
pregătirea asasinatului. Ca urmare, fratele său, Traian Popescu, 
împreună cu Ion Moldoveanu au cumpărat, cu suma de 34.000 de 
lei, un automobil, de la șoferul Lazăr Ureche din Urlați. În seara 
zilei de 20 septembrie 1939, ei au mers la Buşteni, de unde l-au 
luat pe Dumitru Dumitrescu. Pentru mai multă siguranță, noaptea 
au dormit în automobil, parcat într-un loc mai retras, în afara 
localităţii. Aproape de ziuă, au pornit la drum, au intrat în Ploieşti 
și au oprit la locuinţa lui Cezar Popescu, de unde au ridicat 
grenadele și pistoalele de care aveau nevoie pentru a comite 
asasinatul. Fără a pierde vremea, în dimineața zilei de joi, 21 
septembrie 1939, cei cinci asasini legionari (Dumitru Dumitrescu, 
Cezar Popescu, Traian Popescu, Ion Moldoveanu și Ion Vasiliu) 
au urcat în mașină și au pornit spre Bucureşti, unde, împreună cu 
alți confraţi în fărădelegi, la ora prânzului aveau să comită bestialul 
asasinat. Conform planului stabilit, automobilul a staționat pe str. 
Făgăraş, în apropiere de str. Știrbei- Vodă, pe unde, pe la orele 1315, 
primul-ministru se ducea cu automobilul, de la minister, acasă . La 
ora cunoscută, când au văzut că automobilul prezidenţial se apropie 


1. Cf. Magazin istoric, nr. 7/1967 şi nr. 4-9/1977. 

de str. Făgăraș, motorul a fost pus în mișcare, iar după ce a trecut, 
automobilul în care se aflau asasinii a pomit în urmărirea lui. Pe 
porțiunea, puţin frecventată, între Dâmboviţa și b-dul Ardealului, 
a străzii nou deschise, care lega prelungirea Știrbei-Vodă de palatul 
Școlii de Război (azi Academia Militară), un car cu boi a obligat 
pe șoferul primului-ministru să încetinească și chiar să oprească. 

În acest timp, o „bătrână“ îmbrăcată în haine țărănești, s-a oprit 
lângă o bancă aflată la umbra unui castan de pe trotuarul b-dului 
Ardealului, aproape de intersecția cu b-dul Eroilor și s-a așezat 
într-o poziţie care lăsa, unui eventual trecător, impresia că își 
odihnește trupul obosit de povara vârstei înaintate și de căldura 
înăbușitoare a ultimelor zile ale verii. De altfel, la ora aceea, arterele 
de circulaţie, care se intersectau, erau puțin frecventate, iar 
curiozitatea trecătorilor era încă absorbită de gravul eveniment care 
se petrecuse cu trei săptămâni în urmă: declanșarea celui de-al 
doilea război mondial, prin invadarea Poloniei, de către trupele 
germane. În concluzie, faţă de cele menţionate, locul pe unde avea 
să treacă automobilul, care ducea spre locuința sa pe 
primul-ministru Armand Călinescu, era bine ales. „Bătrâna“, care 
se așezase pe banca din apropierea intersecţiei menţionate, nu era 
altcineva decât Horia Sima, travestit astfel pentru a putea să 
urmărească direct desfășurarea acțiunii și să poată pleca, fără a trezi 
bănuieli, de la locul crimei. Horia Sima era recunoscut în cercul 
său, ca excelând în două direcţii: arta de a se deghiza perfect, în 
cele mai diferite persoane, și dexteritatea de a trage cu revolverul. 
Fiind un țintaș ieșit din comun, stingea cu un singur foc, o lumânare 
aflată la distanța de doisprezece metri. Distracţia lui preferată, după 
banchete, era să organizeze partide de tir, trăgând pe întuneric în 
lumânări aprinse. 

Ora 1315 Limuzina primului-ministru rulează destul de încet. 
Armand Călinescu se întorcea de la o ședință ţinută la Marele Stat 
Major. De fiecare dată când se urca în „Cadillacul“ cu numărul 
221B, simţea o strângere de inimă. Cu câteva luni înainte, la 
sugestia lui Gabriel Marinescu, regele îl rugase să-i cedeze lui 
mașina blindată, un „Lincolnt. Nu-l putuse refuza, mai ales că știa 
despre pregătirea unor atentate contra lui Carol și-l cunoștea pe 
monarh cât era de fricos. Îngândurat, pe perna din spate, Armand 
Călinescu nu a observat mașina care îl urmărea. Nici agentul de 
pază, Radu Androne, nu avea să ghicească manevra celor din 
„echipa morţii“, deşi fusese avertizat asupra eventualității unui 
atentat... 

Miti Dumitrescu, aflat la volan, accelerează și ajunge din urmă 
„Cadillacul“ primului-ministru la prelungirea străzii Știrbei-Vodă 
- (numită pe atunci b-dul Kalinderu), aproape de întretăierea cu 
b-dul Carol al II-lea. Era ora 14%. O smucitură de volan și 
vehiculul gardiștilor tamponează puternic, din spate, către aripa 
dreaptă, limuzina. Tocmai în acel moment, din față, își face apariția 
o căruță. Mașina tamponată nu poate evita căruţa, pe care o loveşte 
puternic şi se oprește pe partea stângă a străzii, oblic pe direcţia de 
mers. 

În busculada produsă, agentul Radu Androne coboară din 
mașină și se îndreaptă spre vehiculul din spate, probabil spre a-i 
reproşa șoferului accidentul. Dar imediat, dându-și seama că nu 
poate fi vorba de un simplu accident, încearcă să scoată revolverul. 
Prea târziu însă... Lovit de gloanţele trase asupra lui, Androne se 
încovoaie și se prăbușește, fără să poată acţiona în apărarea 
demnitarului. Şoferul maşinii primului-ministru, speriat de 
întorsătura situației, deschide portiera stângă și încearcă să fugă spre 
Arenele Venus. Traian Popescu îl observă și descarcă câteva gloanțe 
în direcția fugarului. 

Între timp, Armand Călinescu încearcă să deschidă portiera 
limuzinei pentru a cobori, dar servieta pe care o ţine sub braţ îl 
stingherește. Servieta s-a păstrat, vreme de mulți ani, la d-na Adela 
Călinescu, soția defunctului, și pe ea se pot distinge urmele a.patru 
gloanţe care au perforat-o. Șase pistoale au tras, în același timp, 
prin ferestrele mașinii. O ploaie de foc s-a abătut asupra lui, 
făcându-l să se prăvălească pe pavajul străzii, alături de cadavrul 
lui Androne. Pentiu a nu-i lăsa nici o posibilitate de salvare, 
criminalii i-au întors capul şi au mai tras asupra lui câteva focuri. 
Actul medico-legal de constatare a morţii a stabilit că peste 
douăzeci de gloanţe pătrunseseră în capul și în corpul lui Armand 
Călinescu, ciuruindu-l în cap, torace, ficat, plămâni. 

„Bătrâna“ de pe bancă a dispărut pe străzile din apropiere, 
ascunzându-și satisfacția provocată de sinistrul spectacol, pe care 
îl regizase. Ordinul Berlinului fusese executat. 

Era ora 14% şi câteva minute. Şoferul unui automobil ce trecea 
pe b-dul Carol al II-lea a avut imprudenţa să încetinească. În faţa 
mașinii, un individ sare cu pistolul întins și-l silește să oprească. 
Alţi cinci, aflaţi de asemenea cu pistoalele în mâini, urcă în maşină 
și se îndreaptă spre sediul Societăţii de Radiodifuziune. Ajunși aici, 
forțează intrarea, imobilizând sentinelele, și aleargă spre studioul de 
emisie. În cale, li se interpune indentendul instituției, dar trei gloanţe 

de revolver îl fac inofensiv. Pe scări, o salariată a Societății de 
Radiodifuziune, atrasă de zgomotul împușcăturilor, încearcă să le 
bareze drumul, dar câteva gloanţe o silesc să se retragă repede. 

Trăgând continuu focuri de revolver, cei șase pătrund în studioul 
de emisie, unde orchestra tocmai executa un vals de Strauss. 
Martorii oculari .ai acestui episod halucinant au declarat că, la 
intrarea în sală, asasinii erau într-o stare vecină cu nebunia, cu ochii 
ieşiţi din orbite, cu venele de la gât umflate, cu feţele congestionate. 
Unul dintre ei, același care oprise mașina — Traian Popescu — s-a 
apropiat de microfon şi a început să răcnească: „Primul-ministru 
Armand Călineascu a fost omorât. El a fost.executat astăzi de o 
echipă de legionari“. 

„Alarmaţi — arătau C. Neagu și D. Marinescu! — militarii cor- 
pului de gardă al Radiodifuziunii au intrat în acţiune, i-au încercuit 
și i-au somat să depună armele. Dându-și seama că nu mai au nici 
o posibilitate de scăpare, asasinii au depus armele, după care, au 
fost arestaţi. 

după-amiaza aceleiași zile, organele Poliţiei au încercuit, în 
imobilul din b-dul Brătianu nr. 24 (astăzi b-dul N. Bălcescu), pe 
cei patru complici ai asasinitor.. Când muniţia era pe sfârșite, după 
un schimb de focuri între cei din apartament și poliţişti, unul dintre 
legionari s-a sinucis, iar ceilalți s-au predat. În cursul nopții ce a 
urmat, asasinii arestaţi au fost conduși, împreună cu complicii lor, 
la intersecţia străzii Știrbei-Vodă cu b-dul Regele Carol al II-lea, 
unde au fost împușcați de polițiști. Cadavrele lor au fost lăsate pe 
loc pentru a fi văzute de populaţia Bucureştiului. Lângă ele a fost 
plantată o pancartă pe care era scris cu litere mari: «Aceasta va fi 
de azi înainte soarta asasinilor trădători de ţară». 

În aceeași noapte, noul prim-ministru, Gh. Argeșeanu, și 
ministrul de Interne, Gabriel Marinescu, au dispus să fie executați 
legionari în pieţele mai multor orașe, iar cadavrele lor, înconjurate 
de jandarmi și polițiști, au rămas vreme de trei zile pe caldarâm, 
expuse în faţa privirilor îngrozite ale trecătorilor, care puteau citi 
pe tăblițele de lângă ei: «Aşa se va întâmpla cu trădătorii»“. 

„„La 22 decembrie 1939, în clădirea Gestapoului din Berlin 
avea loc următoarea convorbire între Horia Sima și unul din 
conducătorii naziști: 

— Acum crezi că am fost în ţară? 

— Da, pentru că l-ai asasinat pe Armand Călinescu. 


1. Op. cit., p. 156. 

La 23 septembrie 1939, ziarele și publicaţiile din România au 
reprodus un comunicat, provenit probabil de la Palatul Regal, în 
care se menționa: 

„Asasinarea primului-ministru constituie aplicarea planului 
ultimelor elemente gardiste, care vroiau să răzbune acțiunea internă 
de restabilire a ordinii pe care o întreprinsese cel care a căzut ieri, 
străpuns de gloanţe. Orice altă interpretare internațională a acestui 
asasinat este exclusă categoric, în toate cercurile politice românești“. 

La câteva zile după atentat, pe străzile îndoliate ale orașului 
Curtea de Argeș, un car tras de șase boi purta corpul neînsuflețit 
al lui Armand Călinescu spre cavoul familiei, îndeplinindu-i astfel 
ultima dorință, consemnată în testamentul pe care-l scrisese încă 
din anul 1938. Pentru el, acesta n-a fost însă „ultimul drum“, iar 
cavoul familiei nu i-a devenit „lăcaș de veci“. Un an mai târziu, 
în timpul dictaturii legionar-antonesciene, legionarii i-au profanat 
mormântul, risipindu-i osemintele spre cele patru zări... 

Unii legionari, în special cei ce aparțineau aripii adverse lui 
Horia Sima, au depus eforturi pentru a minimaliza răspunderea 
Gărzii de Fier în privinţa asasinării lui Armand Călinescu, 
considerându-o potrivnică orientării organizaţiei legionare şi 
punând-o pe seama exclusivă a lui Horia Sima. 

O serie de alți fruntași legionari, cum ar fi Victor Ion Vojeu, 
nu condamnă crima în sine, dar depun eforturi pentru a acredita 
ideea că ar fi fost inutilă și nejustificată. „Asasinatul — spune Vojeu 
- venea în momentul politic al destinderii și era nejustificat din 
punct de vedere tactic intern, nejustificat, de asemenea, din punct 
de vedere extern, căci în acel moment Germania mergea spre zenitul 
succeselor politice externe și militare și era evident că aceste succese 
trebuiau să aducă și reușita mișcării legionare“. Legionarii ce se 
declarau adversari ai liniei promovate de Horia Sima, îl vor 
condamna pe acesta pentru același motiv, menționat de Vojeu: 
„Sima asasinează prin fanaticul Miti Dumitrescu, pentru a nu i se 
putea disputa conducerea mișcării legionare la momentul oportun“. 
Horia Sima a reușit să-și realizeze acest obiectiv. Exagerând, firește, 
Ștefan Palaghiţă face afirmaţia că „împușcarea lui Armand 
Călinescu, la 21 septembrie 1939, ne-a costat uciderea aproape a 
întregii elite legionare, zdruncinând extraordinar ierarhia mişcării“! 


1. Cf. Ştefan Palaghiţă, Garda de Fier, 1951, p. 110. 


Virgil Madgearu 


Doctor în ştiinţe economice și financiare (Leipzig, 1911); 
profesor de economie naţională la Academia Comericală din 
București (de la 1 febr. 1916); deputat (1919-1938, cu excepția 
anilor 1931 şi 1932); secretar general al Partidului Țărănesc şi, din 
1926, al Partidului Naţional-Ţărănesc. În perioada 1928-1933 a 
ocupat funcții în diferite guverne, ca ministru al Comerţului și 
Industriei, Finanţelor, Agriculturii și Domeniilor. A jucat un rol 
important în reglementarea problemelor financiare internaţionale ale 
României. Președinte al Asociaţiei pentu studiul conjuncturii 
economice și director al Institutului cu același nume (1932-1940), 
a stimulat cercetarea statistică în România și lui i se datorează, în 
mare măsură, dezvoltarea acestui domeniu în perioada interbelică, 
domeniu în care au lucrat numeroși oameni de ştiinţă. A fost 
„eminenţa cenușie“ şi teoreticianului PNȚ, în materie 
economico-financiară. Sub impulsu! lui Iuliu Maniu, a participat la 
elaborarea unor importante acte politice. Lucrările sale au adus 
contribuții la elaborarea doctrinei „statului țărănesc“ şi, în 
dezbaterile din Parlament, a evidențiat situația agrară în ţările 
bazinului dunărean. Ele conțin o mare și importantă sursă de date 
statistice, cu referire la evoluţia economiei românești. În privința 
politicii externe, Virgil Madgearu era adept al orientării țării noastre 
spre alianța cu democraţiile occidentale, îndeosebi cu Marea 
Britanie. 


Asasinarea 


Prima versiune oficială, publică, referitoare la cazul Madgearu, 
existentă în arhive, este următoarea: 


1. Pe piatra funerară de la cimitirul Bellu stă scris: Virgil N. Madgearu, născut 
la 27 decembrie 1887, decedat la 27 noiembrie 1940. 

„Comunicat. Președinția Consiliului de Miniștri comunică: 

În ziua de 26 noiembrie! a. c. (1940, n. a.) fostul ministru Virgil 
Madgearu a fost ridicat de către necunoscuţi de la locuinţa sa. La 
ora 15 şi jumătate, corpul său a fost găsit neînsuflețit în pădurea 
Snagov, purtând urme de gloanţe de revolver“. 

Din comunicat, rezultă că V: Madgearu a fost ridicat de 
persoane necunoscute, iar corpul său a fost găsit, cu urme de sânge, 
fiind străpuns de gloanţe. 

Calendarul evenimentelor menţionează că în jurul orei 15 şi 
jumătate (27 noiembrie 1940), un pădurar l-a descoperit pe V. 
Madgearu în agonie și și-a notat numărul mașinii cu care circulaseră 
asasinii; este anunţat telefonic şeful postului de jandarmi Snagov. 

La orele 1630 -17%, postul de jandarmi Tâncăbeşști comunică 
Ecaterinei Madgearu că soţul ei a fost împușcat în pădurea Snagov, 
la locul numit Coada Lungă. 

Dar, să reconstituim filmul evenimentelor din ziua de 27 
noiembrie 1940. 

În jurul orei 1 100, V. Madgearu discută acasă la el, cu Maniu 
și Mihalache, despre asasinatele din noaptea precedentă, de la Jilava, 
şi ridicarea lui Gh. Tătărescu, C. Argetoianu și a celorlalți. 

Iată ce declară martorul Virgil Lărgeanu, avocat - secretarul 
particular al lui Virgil Madgearu - în Procesul-verbal, redactat la 
15 iulie 1941, referitor la cazul Madgearu: 

„În ziua de 27 noiembrie 1940, l-am văzut pe Virgil Madgearu 
la ora 1200, într-o stare sufletească de deprimare, stare sufletească 
ce nu mai văzusem la el timp de 10 ani cât i-am fost secretar și 
în care timp avusese deziluzii și amărăciuni pe care le înfruntase. 
Era foarte impresionat de cele petrecute la Jilava, pe care le știa de 
la d-nii Maniu și Mihalache, ce fuseseră înainte la dânsul și-l 
informaseră... 

Totodată, mi-a spus că în dimineaţa aceea fuseseră ridicaţi de 
acasă d-nii Tătărescu, Argetoianu, între alții și dl Gigurtu. 

Eu eram mirat că-l ridicaseră şi pe Gigurtu. Madgearu mi-a 
spus că probabil frica de concurenţi, asta a fost expresia lui... 

A rămas însă foarte îngrijorat și pesimist de perspectivele 
situației din Țara Românească. 

La 1,30 l-am părăsit, iar la 2,30 am primit un telefon de la dl 


1. Data este greșită, fiind vorba, jn realitate, de 27 noiembrie şi nu 26, cum se 
menționează în documente. 

Mihalache care m-a invitat imediat la el. Dl Mihalache mi-a relatat 
că, pe la orele 2 fără un sfert, au venit niște indivizi la Madgearu, 
care s-au declarat legionari, l-au invitat să facă o declaraţie urgentă 
la Prefectura Capitalei și Madgearu s-a dus. Că, date fiind cele ce 
se petreceau în ţară, a cerut Preşedinţia Consiliului, voind să 
-vorbească cu dl Antonescu, cate era în Consiliu; a cerut Ministerul 
de Interne - nu i s-a dat; în cele din urmă, a venit dl Rioșanu 
subsecretar de stat în Ministerul de Interne /n. n./, la telefon, i-a 
spus că n-are nici o cunoștință, că se va interesa și-i va comunica. 

După câtva timp, dl Rioșanu i-a comunicat că Madgearu nu 
este la Prefectura Capitalei, este dus cu o mașină spre Ploieşti și 
că a luat măsuri să fie întors din drum. 7 

M-am întrebat adeseori cine informase atât de precis pe dl 
ministru Rioşanu, dacă ştia mai mult decât cele ce relatase. 

DI Mihalache mi-a spus să merg spre Ploiești și să mă interesez 
la autorităţile de acolo... 

M-am dus la Chestura Ploiești, am vorbit cu chestorul de 
serviciu, mi-a răspuns că nu ştie nimic, nu poate nimic, arătând cu 
semnul că este legat de mâini. 

Pentru că memorasem două nume: Tucan și Dacu,.nume [pe] 
care dl Mihalache mi-a spus că le știa d-na Madgearu de la cei 
care veniseră să-l ridice pe Madgearu, am întrebat pe chestor dacă 
există în poliţia legionară Prahova persoane care să poarte asemenea, 
nume. Chestorul mi-a răspuns că sunt în poliţia legionară Prahova 
doi informatori, unul, Tucan, altul, Dacu.. 

Am vrut atunci .să vorbesc cu chestorul legionar, 
închipuindu-mi că de la el aș putea afla ceva în privinţa lui 
Madgearu... 

Chestorul a insistat să nu mă duc și mi-a spus că el, ca poliţist, 
atât mai poate face, să dea sfaturi. 

Am plecat atunci la un telefon să comunic la București că există 
un Tucan şi Dacu, în poliția legionară Prahova şi că mă duc să 
vorbesc cu chestorul. Am aflat, de la București, că fusese găsit 
împușcat Virgil Madgearu în pădurea Snagov. 

Jandarmii de la Tâncăbești mi-au spus că nu primisetă nici un 
ordin, căci altfel ar fi oprit mașina, care li se păruse de altfel 
suspectă. | 

Adaug că dl Mihalache mi-a spus că vorbise cu dl ministru 
Rioșanu înainte de a veni eu, adică în jurul orei 15. 

[ss] V. Lărgeanu 

Preşedintele Secţiei a III-a 

[ss] Lt. colonel magistrat dr. A. Petrescu; Grefier /ss/ 
Zorapapel“. 

Pe la orele 1400_1 50%, 1. Mihalache telefonează lui I. Antonescu 
şi i se răspunde că acesta se afla în ședința Consiliului de Miniştri 
“se discutau evenimentele de la Jilava). Îl sesizează pe Rioşanu, 
care „n-are nici o cunoștință“, dar „se va interesa“. Rioșanu 
transmite că Madgearu „nu-i la Prefectura Capitalei; este dus cu o 
mașină spre Ploiești și că a luat măsuri să fie întors din drum“. 

V. Lărgeanu va comenta convorbirea lui Rioșanu avută cu I. 
Mihalache: „M-am întrebat adeseori cine informase atât de precis 
pe di ministru Rioșanu şi dacă știa mai mult decât cele ce relatase“. 

Conform declarației pădurarului Ilie Chirilă, dată la 27 
noiembrie 1940 judecătorului de instrucţie O. Cernătescu, asasinatul 
s-ar fi produs pe la orele 150%0_1530, în pădurea Snagov, în 
apropierea punctului denumit de localnici Coada Lungă, fiind 
săvârșit de un grup format din 5-6 persoane, care au părăsit locul 
cu o mașină ce avea numărul 6-211 B. R. 

După mai bine de două luni, la 11 ianuarie 1941, același 
judecător de instrucţie, va adăuga la dosar declarația Ecaterinei V. 
Madgearu asupra celor la care asistase: „În ziua de 27 noiembrie 
1940, eram la masă cu soţul meu, Virgil Madgearu, când, pe la 
orele 2, am fost înștiinţați de către servitoare că un domn, Coriolan 
Popescu, îl caută pe soțul meu. Prin ușa întredeschisă, dintre 
sufragerie și hol, am văzut că erau mai multe persoane. Soțul meu 
şi eu, după el, ne-am dus în hol, unde am văzut că erau 6 persoane, 
dintre care doi mai în vârstă (unul dintre ei avea mustăţi groase), 
iar ceilalți patru mai tineri. Ei au spus soţului meu să meargă cu 
ei la Prefectura Poliției, pentru a da o declarație. Cum noi nu-i 
cunoșteam și soțul meu i-a întrebat cine sunt, unul dintre ei a scos 
legitimaţia, spunând că-l cheamă Dacu Tudor. Legitimaţia am 
avut-o și eu în mână și am văzut că în ea scria «Dacu Tudor, 
informator la Poliţia legionară din Ploieşti...». Unul dintre cei 6, 
care s-a recomandat «Tucan», a spus soţului meu că-și dă cuvântul 
de onoare de legionar că, într-o oră, soțul meu va fi înapoi acasă. 
Alți doi dintre ei au repetat aceasta, dându-și și ei cuvântul de 
onoare. 

Auzind aceasta, soțul meu mi-a spus că se încrede în cuvântul 
de onoare al legionarilor şi a plecat cu ei. 

În urma plecării soțului meu, am telefonat cunoștințelor mele, 
care, interesându-se la dl subsecretar de stat [la Ministerul de 
Interne, n. n.] Rioșanu, am primit după vreo oră comunicarea din 
partea d-lui Mihalache că mașina în care se afla soțul meu a luat 
direcţia Ploieşti. 

În căutarea lui, au plecat secretarul său și secretarul d-lui 
Mihalache. Pe la ora 1620 — 700, mi s-a comunicat de la Postul de 
jandarmi Tâncăbești că soțul meu a fost găsit ucis... 

Citindu-i-se, stăruie și semnează 

[ss] Ecaterina V. Madgearu“. 

raportul întocmit la data de 28 noiembrie 1940 de către 
medicul legist dr. Al. Gr. Ionescu, după examinarea cadavrului lui 
Virgil Madgearu, se afirmă: ,„...2. Istoric. DI Virgil Madgearu, unde 
a fost aflat de noi (la 27 noiembrie după-amiază), cu faţa în jos; 
pe-frunzele veştede ale pădurii, pe care se afla sânge închegat. 

A fost fotografiat în poziţia în care a fost aflat. 3. Autopsia 
efectuată la Institutul Medico-Legal din București. [27 noiembrie, 
după ora 21, n. n.] 

Concluziuni 

1. Moartea lui Virgil Madgearu este violentă. 

2. Ea se datoreşte marii hemoragii interne consecutive mai 
multor răni produse prin împușcare cu armă de foc (calibru 6 şi 8 
mm), cu fractura craniului, lezarea creierului, perforarea inimii, 
aortei, ruptura ficatului și lezarea a diverse organe interne. 

3. Direcţia proiectilelor a fost de la spate și laterai de la stânga, 
de la o depărtare relativ mică“. 

Un alt document edificator asupra celor întâmplate îl constituie 
Rechizitoriul procurorului militar, rostit în şedinţele procesului din 
17 şi 18 iulie 1941: 

„Spre seara zilei de 27 noiembrie, când am putut afla zvonul 
că a fost asasinat ziditorul de țară Nicolae Iorga și cunoscutul 
profesor și om politic Virgil Madgearu, — vântul răzmeriței brăzda 
ulițele... Magistratul instructor a stabilit că asasinii lui Virgil 
Madgearu sunt: Traian Boieru, fost secretar general al Institutului 
Naţional al Cooperaţiei [persoana cu mustața groasă descrisă de 
soția lui Virgil Madgearu, n. n.]; Ion Tucan, fost secretar general 
la aceeași instituție; Ștefan I. Cojocaru, doctorand al Academiei 
Comerciale și fost consilier la Institutul Naţional al Cooperaţiei; 
Tudor Dacu, avocat din Ploiești, fost agent informator la poliția 

legionară din acel oraș și fost inspector al Cooperaţiei; Jacobuţă 
Ștefan, şofer în serviciul instituțiunii... Am convingerea că, între 
participanţii la acest odios asasinat, au figurat şi alți legionari - ca 
instigatori, sau complici - care n-au putut fi încă identificați şi — 
bineînţeles - că uciderea lui Virgil Madgearu este o verigă în lanțul 
asasinatelor pregătite și executate de mișcarea legionară, cu scopul 
suprimării foștilor demnitari ai vechiului regim, precum și a acelora 
socotiți ca prigonitori ai mișcării. 

O altă verigă a fost asasinarea profesorului Nicolae Iorga - în 
aceeași zi — la interval de numai câteva ore — și de aceeași echipă“. 

Reproducem în continuare un extras din Sentința Curţii 
Marţiale a Comandamentului Militar al Capitalei, Secţia a II-a, 
dată și citită în ședința publică din 22 iulie 1941: 

„Curtea, în numele legii, hotărăște... cu unanimitate de voturi: 
condamnă pe acuzaţii Traian Boieru, loan Tucan, Dacu Tudor, 
Iacobuţă Ștefan, pe fiecare în parte, în contumacie, la câte 8 (opt) 
ani închisoare corecțională, câte 100.000 (una sută mii) lei amendă 
penală și câte 2 (doi) ani interdicție corecțională fiecare... Cu 
unanimitate de voturi îi condamnă pe fiecare în parte din acuzaţii 
de mai sus la moarte... Achită de orice penalitate pe acuzatul 
Cojocaru Ștefan...“. 

Deliberările procesului s-au soldat cu identificarea doar a patru 
dintre cei șase participanţi la asasinarea lui Virgil Madgearu, deşi 
mărturiile evocate amintesc de cel puțin şase persoane implicate. 
De asemenea, nu se arată, cu probe materiale, că toți asasinii 
profesorului Nicolae Iorga sunt identici cu ai profesorului Virgil 
Madgearu, existând, în anumite faze ale procesului, chiar dubii că 
ar fi fost vorba de „aceeași bandă“. O singură persoană implicată 
fizic în proces a fost achitată. 

Ce s-a petrecut cu cei judecaţi și condamnaţi? La 5 martie 
1941 — deci cu aproape 5 luni înainte de a avea loc procesul - a 
fost transportat spre Viena, de către reprezentanţii Gestapoului din 
Bucureşti, un grup de circa 48 de legionari, în fruntea cărora se 
găseau Nicolae Petrașcu, secretarul general al mişcării, Traian 
Boieru, asasinul profesorilor Nicolae Iorga și Virgil Madgearu, 
Dimitrie Grozea ş. a. Pentru a nu fi identificaţi, ei fuseseră îmbrăcați 
în uniforme militare germane, duși în gara București-mărfuri și 
îmbarcaţi în vagoane cu destinația Viena, unde li s-a făcut o primire 
aproape oficială, de către Obersturmfiihrerul SS Zaischka. 

Legionarii ajunși în Germania au fost cazați la o vilă a SS-ului 
din localitatea Berkenriich, situată în apropiere de Berlin. Cei din 
grupul sosit mai târziu, format din 84 de legionari, au fost cazaţi 
în localitatea Rostok, sub comanda lui Nicolae Petrașcu. Pe lângă 
cele două grupuri de legionari, Himmler a numit ca delegat al său 
pe comisarul Legrath, iar Ribbentrop, ministrul de Externe ` Al 
Reichului, pe consilierul de legație Rademacher. 


Complotul legionar 


Iniţial, conducătorul din acea vreme al mișcării legionare, Horia 
Sima, a negat cu lașitate orice amestec al său și al legionarilor în 
masacrele din noiembrie 1940. Ulterior, aflat la adăpost în Spania 
- unde și-a găsit sfârșitul, de care se pare că nu este străin un medic 
brașovean stomatolog, la care a fost să se trateze în Germania - va 
elogia și va încerca să „teoretizeze“ atât crimele de la Jilava, cât şi 
asasinarea lui Nicolae Iorga și a lui Virgil Madgearu. Sub forma 
unor „declarații“, făcute în anul 1961 unei reviste editate de 
legionarii fugiţi, de teama pedepsei, în străinătate, și într-o broșură 
intitulată Cazul Jorga-Madgearu, Horia Sima susține legitimitatea 
metodei terorii şi a crimelor practicate de legionari, în vremea 
venirii lor la putere, considerându-le, nici mai mult, nici mai puţin, 
decât ca o „lecţie de semnificaţie istorică“, grație căreia, legionarii 
ar fi aplicat „o pedeapsă exemplară vechiului regim“l. 

Alături de celelalte fărădelegi comise de Garda de Fier, 
asasinarea lui Virgil Madgearu apasă greu asupra legionarismuluj, 
oricât s-ar strădui unii autori contemporani să o disculpe, dovedind, 
o dată mai mult, orientarea structurală a acestei mișcări împotriva 
culturii și a ştiinţei. Ţelurile ei întunecate de exterminare a 
reprezentanţilor de seamă ai culturii române sunt dovada cruzimii 
şi bestialităţii, pe care numai nazismul și comunismul au mai fost 
capabile să le pună în practică. Nici un fel de încercări întreprinse 
de unii autori, care se dau drept oameni onești și naționaliști, iubitori 
de patrie, nu pot, nici după decenii, să modifice acest adevăr. Dacă 
pe tineri îi mai pot înșela cu peroraţiile lor, în schimb pe cei care 
au trăit acei ani și au fost martori direcţi ai evenimentelor, nu îi pot 


1. Cf. Horia Sima, op. cit., p. 81. 

păcăli, declarându-i pe legionari niște patrioți neînfocaţi, lipsiți de 
păcate şi animați de mari idealuri. - 

Cu privire la asasinarea lui Virgil Madgearu, Horia Sima nu a 
considerat necesar să justifice acest act, comis de subordonații săi, 
pe care îl considera ca fiind pe deplin legitim, întrucât, după cum 
scria el, „acesta [Virgil Madgearu, n. n.] a făcut tot ce i-a stat în 
putință să aţâţe pe guvernanţi contra mișcării“l. Conform acestei 
concepții, toți aceia care şi-au manifestat adversitatea față de 
legionari, ar fi trebuit să împărtășească soarta lui N. Iorga, V. 
Madgearu și a celor uciși la Jilava, conform „liniei creștine a 
mișcării noastre“, după cum se exprima Horia Sima. - 

În baza aceleiași „linii creştine“, legionarii, cu de la sine putere, 
erau învestiți și aveau drept ţel „să purifice“ viața politică a 
României de elementele vechiului regim, să înfăptuiască o 
adevărată „revoluţie naţională“, adăugând, în final: „...în linii mari, 
tendința noastră a fost de a cruța cadrul politic al țării 2. În 
concluzie, era vorba de o „revoluţie“ care păstra nealterat și 
nemodificat, vechiul cadru politic și social, cu singura deosebire că 
noul regim legionaro-nazist urma să se bazeze, exclusiv, pe violență 
și dictatură, menținându-și puterea cu ajutorul revolverului, 
înlăturând orice împotrivire şi mișcare democratică. 

lar ce reprezenta, în realitate, în concepția mișcării legionare 
„opera de purificare“ a atmosferei politice din România și modul 
cum înțelegeau legionarii să o pună, mai ales, în prattică, au 
demonstrat-o cu prisosință asasinatele și masacrele pe care le-au 
efectuat. Iată sensul real al „revoluției legionare“, care, din păcate, 
își mai găseşte, şi în zilele noastre, apărători și adepţi, aflaţi în unele 
partide politice. 


Datele Serviciului Secret de Informaţii 


La 27 noiembrie 1940, în vreme ce cadavrul lui Virgil 
Madgearu zăcea pe o masă de mozaic la parterul de la Institutul 
Medico-Legal, generalul Ion Antonescu îl primeşte pe Maniu, care 
protestează vehement împotriva asasinatelor săvârșite de legionari. 
Conform unui raport al Serviciului Secret de Informaţii, vestea 


1. Ibidem, p. 20. 
2. Ibidem, p. 28. 

uciderii lui Virgil Madgearu a produs panică în rândurile 
politicienilor români: „Toată lumea vrea să fugă în străinătate“. 

Cu prilejul procesului guvernului Antonescu (1946), fostul șef 
al Serviciului Secret de Informaţii, Eugen Cristescu, care preluase 
funcţia la 15 noiembrie 1941, urmându-i lui Mihail Moruzov, ucis 
de legionari la Jilava, avea să declare: „Am făcut o serie de cercetări. 
A fost un plan general și n-a fost numai nenorocitul de Nicolae 
Iorga. A fost un plan general de suprimare a tuturor oamenilor 
noştri de stat. Venirea lui Rioşanu [omul lui I. Antonescu, s. n.] în 
cabinetul prefectului poliţiei [în acea zi, n. n.], i-a intimidat pe 
legionari. Era acolo dl Ghelmegeanu, dl Tătărescu și alţii. Rioșanu 
i-a luat și i-a dus la Ministerul de Interne, unde i-a intemat. 
Madgearu a fost mai nenorocit, l-au dus direct în pădure și l-au 
împușcat. Cu Iorga, există dosarul la mine la serviciu, cu toate 
cercetările făcute. Toţi asasinii lui Iorga sunt citați nominal. Există 
«dosarul. Se găseau toți asasinii în Germania. Există dosarul cu toate 
detaliile, identificarea tuturor și mă așteptam să-i găsesc arestați 
acum, după ce armatele aliate au intrat în Germania. Sunt toți 
identificați în dosar“. 

Declarația de mai sus a lui Eugen Cristescu vine să întărească 
teza lansată încă de la procesul din 1941, conform căreia ar fi 
existat, într-adevăr, un „plan general de suprimare“ a foștilor 
oameni de stat. Aceeași sursă preciza că asasinarea lui N. Iorga și 
V. Madgearu s-ar fi datorat „răspunderii morale“ pentru arestarea 
lui C. Z. Codreanu, în aprilie 19381. Această ultimă ipoteză mai 
poate fi întâlnită, și în prezent, în literaţura istorică contemporană. 

Istoria nu a putut să răspundă cu dovezi ştiinţifice la o serie de 
întrebări, pe care le vom relua și noi. O primă întrebare se referă 
la faptul că, în cazul asasinatelor de la Jilava și al sechestrărilor de 
persoane din dimineaţa zilei de 27 noiembrie 1940, autorii 
executanţi aparţineau, așa cum menționează sentința procesului din 
1941, unor categorii sociale fără nici o ocupaţie, vechi infractori 
certaţi cu morala și cu justiția. În vreme ce, autorii ce au asasinat 
pe savanții N. Iorga și V. Madgearu constituiau o echipă specială, 
alcătuită din intelectuali, doi cu funcții de conducere din Institutul 
Naţional al Cooperaţiei. Horia Sima, în broşura de care am amintit, 
nu explică în nici un fel de ce a fost ucis V. Madgearu, 
rezumându-se să-i atribuie vina că a făcut tot ce i-a stat în putință 
„să aţâţe pe guvemanţi împotriva mișcării“. 

1. A se vedea, în volumul de faţă, şi capitolul despre Nicolae Iorga. 

O a doua întrebare derivă din prima: de ce numai N. Iorga și 
V. Madgearu au fost duși direct în pădure (la Strejnic, lângă Ploiești 
și Snagov, lângă București) și împușcați? 

O a treia întrebare se referă la faptul dacă a existat un dosar 
întocmit de Serviciul Secret de Informații asupra asasinării lui V. 
Madgearu, în care să fie identificați ucigașii și nominalizați? Dacă 
da, unde se află în prezent acest dosar revelator? 

Dacă totuși admitem că ucigașii au fost cunoscuţi de autorități, 
ei nu au fost arestați după ce armatele aliate au intrat în Germania 
și ordinea a fost restabilită. Nu se cunosc, în anii care au urmat 
după 1945, cazuri de tragere la răspundere a legionarilor adăpostiți 
în zonele de ocupaţie din Germania (în zona occidentală), inclusiv 
a acelora care au făcut parte din guvernul fantomă al lui Horia 
Sima, instalat de naziști în toamna anului 1944 la Viena, pentru a 
contracara întoarcerea armelor Bucureştiului. 

În fine, o ultimă întrebare la care se așteaptă un răspuns. Este 
cert că legionarii aveau intenţia să instituie un regim de teroare și 
dictatură de tip neonazist, care să debuteze cu asasinarea tuturor 
acelora pe care îi considerau drept adversarii lor. Această intenţie 
avea acceptul celor mai înalte foruri naziste, al Gestapoului și 
serviciilor secrete ale Reichului. Dar, de ce a fost aleasă tocmai 
data de 27 noiembrie? Aceasta se explică prin faptul că Germania, 
preocupată 'de a-și consolida poziţiile strategice şi economice în 
România, în vederea folosirii lor în planurile secrete de agresiune 
pe care intenționa să le desfășoare în răsăritul și sud-estul Europei, 
intenţiona să provoace o gravă destabilizare în România. 

Informaţiile furnizate de o persoană, având indicativul Pro- 
copius, ce se afla în anturajul lui Maniu, transmise Biroului S. O. 
2 din Istanbul și apoi la Londra, la data de 18 decembrie 1940, 
precizau următoarele: „Asasinarea lui Madgearu și Iorga au fost 
independente de cele de la Jilava și sunt considerate de Maniu că 
au fost categoric instigate de germani. În legătură cu aceasta, Maniu 
mi-a subliniat campania de câteva luni, condusă de ziarul Porunca 
vremii, împotriva lui Iorga și Madgearu, în ultimele săptămâni 
înaintea asasinării acestora. Acest ziar nu este aprobat de Garda de 
Fier, iar directorul său, Ilie Rădulescu, se află sub protecția 
germanilor“. 

Studiind documentele vremii, ni s-a creat impresia că Garda 
de Fier ar merita mai degrabă denumirea de „Mișcarea legionară“, 

nefiind vorba de un partid omogen și unic, ci de o mișcare rezultantă 
a cel puţin trei fracțiuni: o componentă naționalistă extremistă 
autohtonă, o componentă aflată sub protecţia și influența directă a 
germanilor și o componentă abil camuflată și dirijată de serviciile 
secrete sovietice. Pe parcursul lucrării noastre, ne vom referi la toate 
aceste trei componente ale mișcării legionare. Deocamdată, în 
privința componentei germane, semnalăm un articol bizar, apărut 
în Gazette de Lausanne, la data de 18 ianuarie 1941, nesemnat, 
care menţiona ,„...ni se scrie din Istanbul“ și care făcea un bilanț al 
celor patru luni de regim legionar, subliniind existenţa unei 
dizidenţe în mișcarea legionară, care, pentru moment, era camuflată, 
fracțiunea extremistă, căreia i se atribuia paternitatea executării 
asasinatelor. 

Nu trebuie să uităm că asasinatele au fost efectuate în vreme 
ce directorul general al Poliției și Siguranţei şi prefectul Poliției 
Capitalei erau legionari. În plus, ţara era împânzită de numeroase 
servicii secrete germane, dintre care Abwehrul și Gestapoul 
acționau concurându-se, fiind recunoscute oficial. Serviciile secrete 
naziste aveau misiunea de a asigura aducerea la îndeplinire a 
planurilor de extindere a Reichului atât în România, cât și în 
sud-estul și răsăritul Europei, planuri care, în noiembrie 1940 se 
aflau în curs de elaborare și vizau garantarea aprovizionării mașinii 
de război hitleriste, îndeosebi cu grâu și petrol, lemn și alimente 
(grâul, în special, și ulei de floarea-soarelui). 

Virgil Madgearu era considerat ca un obstacol în realizarea unor 
deziderate germane. El trebuia înlăturat. Virgil Madgearu era o 
importantă personalitate politică și cu greutate în domeniul 
economic și industrial, care avea contacte frecvente cu ministrul 
englez la Bucureşti, R. Hore. După o discuţie avută cu Madgearu, 
la 28 octombrie 1940, acesta din urmă informa despre opinia sa 
favorabilă faţă de unele măsuri drastice ale Marii Britanii pentru 
întreruperea aprovizionării cu petrol a Germaniei, dar care măsuri 
să nu afecteze populația românească. 

D/H 13 (indicativul unui agent secret britanic) a încheiat, la 22 
ianuarie 1941, la Istanbul, un Raport asupra vizitei în România între 
11 și 20 ianuarie. Din adresa către Foreign Office a ministrului 
Economiei de Război din Marea Britanie, căruia îi era subordonată 
Direcţia Operaţiunilor Speciale (SOE) rezultă că autorul este 
„ofițerul care a acţionat pentru noi ca principalul nostru contact cu 
Iuliu Maniu, președintele Partidului Naţional-Ţărănesc“. 

Titlul complet al raportului întocmit de agentul englez este: 
Raport of a visit paid in January (1941) to Roumania by the officer 
who has been acting for us as our principal contact with Maniu 
[Raport asupra vizitei făcute în ianuarie (1941) în România de către 
ofițerul care a acționat pentru noi ca principala noastră legătură cu 
Maniu]. Paragraful la care se referă autorul! sintetizează convor- 
birile purtate la București, în 12 și 13 ianuarie 1941, din care reținem 
cele de mai jos. 

„Madgearu. Maniu m-a informat că. Madgearu avea deja 
pregătit pașaportul și vizele, ca pretext de la vizita în Bulgaria pentru 
a studia asociaţiile societăţii de cooperative bulgare în vederea 
adoptării lor în România, dar, în realitate, pentru a ni se alătura la 
Istanbul, în vederea punerii bazelor Comitetului Naţional Român. 
Reiese că discuţiile, aparent prolegionare, ale lui Madgearu cu 
autoritățile germane din București erau numai un camuflaj pentru 
ascunderea adevăratelor sale sentimente și intenţii. Din păcate, în 
ziua premergătoare intenționatei sale plecări, Madgearu a fost 
împușcat“. 

Coinc:denţele sunt frapante. Logic, rezultă că serviciile secrete 
naziste erau la curent — pe ce căi, nu se ştie deocamdată, dacă nu 
cumva este vorba de trădare - cu intențiile lui Madgearu și, în 
ajunul plecării, s-a hotărât uciderea lui, fapt adus la îndeplinire de 
o echipă aşa-zis „legionară“, dar mai mult ca probabil aparținând 
unui serviciu secret nazist. Iată explicaţia asasinatului lui Virgil 
Madgearu! 

Raportul lui D/H 13 confirmă ipoteza noastră, asociind asa- 
sinarea lui V. Madgearu cu ajunul plecării sale în străinătate, unde 
urma să pună bazele Comitetului Naţional Român. Lichidarea fizică 
directă, dar cel mai adesea, cu ajutorul unor interpuși aparţinând 
fasciştilor locali, pentru a şterge urmele care duc la adevărații autori, 
a personalităților care erau, sau puteau constitui impedimente, de 
netrecut, în calea politicii lor expansioniste în România sau alte ţări, 
a fost, după cum se ştie, o politică practicată de naziști. Dacă Virgil 
Madgearu, ca și alţii de calibrul său, ar fi reușit să le scape de sub 
control, aceasta ar fi putut avea reale implicaţii negative asupra 
planurilor hitleriste. 


1. Cf. Dr. Eugen Areda, în Magazin istoric, nr. 11, noiembrie 1982, p. 36. 

Colonelul Bickham Sweet-Escott, aparținând secţiei SOE, 
coordonatorul secţiilor română, bulgară și ungară ale „Forţei 133“ 
(ramura SOE din Cairo), menţionează, în memoriile sale, că 
începând cu primăvara anului 1940, Secţia D „a încercat să-l 
convingă pe Iuliu Maniu şi Partidul său Naţional-Ţărănesc să 
lucreze pentru noi“. Ideea nu era nouă, căci Fardyne de Castelain 
pusese la punct un plan de evacuare a lui Iuliu Maniu în Orientul 
Mijlociu, unde urma să întocmească un plan de subversiune, în 
România, împotriva ocupației germane. Maniu a acceptat ideea, dar 
din lipsă -de fonduri, ea nu a fost concretizată. Maniu avusese 
inițiativa, după octombrie 1940, dată la care trupele Webrmachtului 
pătrunseseră în ţară, camuflate sub numele de „misiune militară 
germană“, de a constitui un Comitet Naţional Român în străinătate, 
după modelul celui existent în primul război mondial și, mai ales, 
al guvernelor în emigrație ale Norvegiei, Olandei, Belgiei, Poloniei, 
Cehoslovaciei și mișcării conduse de generalul de Gaulle a „Fran- 
cezilor liberi“. 

În ciuda eforturilor depuse de serviciile secrete britanice pentru 
scoaterea din țară a lui Maniu și Madgearu, Foreign Office l-a 
acceptat pe V. V. Tilea, ministrul român la Londra, prieten al regelui 
Carol al II-lea, pentru a purta tratative. În momentul respectiv, la 
Foreign Office prevala părerea că Maniu „nu este în stare de ceva 
constructiv“. Serviciile secrete britanice totuşi continuau să insiste 
asupra folosirii lui, cu prioritate, şi continuau să încurajeze plecarea 
acestuia din țară. 

Refuzul politicos adresat lui Titulescu, care îşi oferise sprijinul 
primului-ministru al Marii Britanii, reliefează remarca lui B. 
Sweet-Escott, privind principiul aplicat de SOE faţă de demersurile 
persoanelor din raza sa de activitate: „Ei nu erau de nici un folos 
dacă nu aveau organizații în interiorul României și Bulgariei, care 
să poată fi folosite pentru subversiune“. 

În cartea sal, E. Barker menționează: „Orientarea spre sub- 
minarea poziţiilor militare şi economice germane și realizarea 
obiectivului menţionat mai sus erau cheia întregii activități britanice 
în România, inclusiv a celei pentru subversiune“. 


1. Vezi E. Barker, British Policy in South-East Europe in the Second World War, 
London, 1976, pp. 65, 73. 

În timpul rebeliunii legionare din ianuarie 1941, - menţionează 
Eugen Preda - cartierul general SOE din Londra, cu aprobarea 
guvemului, a transmis Legaţiei britanice din București următorul 
comunicat: „Având în vedere condiţiile generale haotice din 
România, instruiți urgent toate canalele ce vă sunt deschise în 
România pentru-a îndeplini toate planurile posibile și a provoca 
dezagregare și haos sporit. Nu cruţați costul“. 

Oamenii politici români, cu vederi profasciste, mai sperau încă 
în ajutorul Marii Britanii, neștiind care erau mobilurile guvernului 
de la Londra care, din punctul său de vedere, își subordona toate 
eforturile obiectivului strategic al înfrângerii Germaniei. La rândul 
său, Reichul nazist urmărea ca planurile sale de extindere în 
sud-estul și răsăritul Europei, ca și războiul cu Anglia să nu se 
interfereze cu acțiunile britanie. În acest context, cazul Madgearu 
constituia o verigă în răfuiala cu demnitarii ce se opuseseră 
apropierii de Germania nazistă. Lichidarea fizică, în astfel de 
momente, era singura soluţie ce se întrevedea pentru aceia care ar 
fi putut scăpa controlului exercitat de Germania nazistă. 

Mulţi oameni politici, care nu se manifestaseră până atunci 
împotriva mișcării, au ţinut să însoţească cortegiul funebru care îl 
conducea pe profesor Madgearu pe ultimul său drum. 

Cu acest prilej, preşedintele PNȚ, Iuliu Maniu, a rostit un 
discurs în care, evocând personalitatea proeminentă a lui Virgil 
Madgearu, a reprobat teroarea legionară. Înmormântarea lui 
Madgearu și a celorlalte victime s-a transformat în manifestații 
politice cu un acut caracter antilegionar și antihitlerist. 


Petre Andrei 


Ne facem datoria să subliniem, de la bun început, faptul că, în 
cazul lui Petre Andrei, nu avem propriu-zis de a face cu un asasinat, 
ci cu o sinucidere, efectuată în condiţiile unei tensiuni crescânde şi 
ale unor împrejurări care, în mod cert, s-ar fi soldat, în cele din 
urmă, cu un asasinat. Atunci savantul a preferat să-și ia viaţa, cu 
puţin timp înainte să o facă călăii săi. 

xk 


Petre Andrei s-a născut la 26 iunie 1861, în oraşul Brăila. După 
terminarea liceului, neavând posibilități materiale, pleacă la Iaşi, 
unde câştigă concursul dotat cu o bursă, la care adaugă unele 
meditații, fapt ce-i permite să urmeze cursurile Facultății de 
Filosofie, pe care o termină în 1913. Înclinația către învățătură, pe 
care o demonstrase în liceu, când obținuse diploma de „cel mai 
bun coleg“, a dovedit-o și pe timpul facultăţii, pe care a absolvit-o 
cu „magna cum laude“. A fost trimis, pe spezele statului, să-și 
continue studiile în străinătate, la Leipzig și Berlin, unde și-a luat 
doctoratul în filosofie, cu lucrarea Filosofia valorii. Se întoarce în 
țară, refuzând o carieră atrăgătoare ce i se oferise în străinătate, și 
în 1922 este numit profesor la catedra de sociologie a Facultăţii de 
Litere și Filosofie din Iași, oraș pe care l-a îndrăgit atâta, fiind al 
doilea, într-o ierarhie afectivă, după Brăila, orașul său natal. În 
1932, este ales decan al aceleiași facultăți. Între timp, vreme de doi 
ani, a fost director al Bibliotecii Centrale Universitare din Iași. 

A fost membru al Societăților „Academy for Social Science“ 
din Washington şi „Deutsche Gesellschaft fir Soziologie, 
Kant-Studient“ din Berlin. 

În ceea ce privește activitatea pe tărâmul public și politic, 
aceasta s-a desfășurat cu precădere în domeniul învățământului și 
al educaţiei, Petre Andrei funcţionând, între anii 1932-1933, în 

calitate de subsecretar de stat la Ministerul Instrucțiunii, iar în 
1938-1940 (până în iunie), ca ministru al Educației Naționale. 


* 


Contrar tuturor aparențelor și în ciuda faptului că profesorul 
Petre Andrei a fost ministrul Educației Naționale în timpul regelui 
Carol al II-lea, el nu împărtășea sentimente procarliste, ci, din 
contră, nutrea o aversiune nedisimulată față de anturajul casei regale 
şi a regimului carlist: Ne putem da seama de acest lucru mai ales 
dacă studiem însemnările sale și jurnalul din perioada ministeriatului 
său. Apare clar că avem de-a face cu un om de știință cu vederi 
înaintate, profund patriot și care era adversar a tot ce îngrădea 
drepturile și libertățile poporului, ce-i spolia pe oameni, sub masca 
unor preocupări politice așa-zis naționaliste. Despre toate acestea 
ne vom convinge din parcurgerea a două scrisori, provenite de la 
ilustrul om de știință. 

Prima epistolă ne relevă unele aspecte din antecedentele sale, 
din viaţa politică, poziția sa antifascistă, susținută de la catedră, de 
la tribuna Parlamentului și din scrierile sale, mai ales. 

Scrisoarea, datată 26 septembrie 1939, a fost expediată de Petre 
Andrei, de la Sinaia, familiei sale. În calitatea sa oficială, profesorul 
fusese invitat și obligat să ia parte la serbările regale prilejuite de 
semicentenarul construirii Castelului Peleș. Aici se adunaseră, în 
calitate de invitaţi, numeroase familii regale de peste hotare, 
diplomaţi, miniștri, oameni de cultură și politicieni. 

„În toată această desfășurare de fast.- menţiona profesorul Petre 
Andrei - eu mă simt totuși singur și trist. De când îl cunosc mai 
bine, mă închid mai mult în mine și dezgustul mă cuprinde mai cu 
tărie““. Urmează o descriere detaliată a ceea ce el denumește nici 
mai mult, nici mai puţin drept „mascarada regală“, încheind cu 
fraza: „Am oroare de toată frământarea aceasta de vanități, în care 
nimeni nu e sincer și util pentru țară“. 

O altă sursă prețioasă de informaţii o constituie jurnalul său. 
Aici, la data de 24 septembrie 1939, cu mai puţin de două săptămâni 
înainte de tragicul său sfârșit, va nota: „Armand Călinescu a fost 
asasinat!... Era tânăr, inteligent, foarte capabil şi energic... 

După terminarea primei ședințe a Consiliului, prezidat de 
generalul Argeșeanu, ni se comunică de către generalul Gabriel 
Marinescu vestea că asasinii lui Armand Călinescu au fost executaţi 
chiar la locul crimei și că au fost expuși ca să-i vadă publicul. 

Fiind în drumul meu spre casă, i-am văzut. Oribil spectacol şi 
poate că ar fi fost bine să se renunţe la această expoziţie sinistră 
cu placarde“. 

Considerentele umanitare ale lui Petre Andrei nu se împăcau 
cu spectacolul sinistru al asasinilor executaţi la locul faptei, dar 
nimeni dintre fanaticii purtători de cămăși verzi nu l-au putut 
înțelege. Petre Andrei a văzut, în oribilul asasinat, un avertisment 
ce premedita apropiatul său sfârșit. O dovadă în plus a avut-o în 
ziua de 2 octombrie 1940, când Traian Brăileanu, ministru în 
guvernul legionar ajuns la putere, solicita, în mod expres, senatelor 
universităților să-i excludă pe toţi profesorii și cadrele didactice ce 
nu împărtășeau punctul de vedere profascist. Intuiţia s-a transformat 
în certitudine, în momentul când a început să primească necontenite 
ameninţări cu moartea. De altfel, după aceeași metodă, erau 
terorizaţi și alți oameni de cultură și mari cărturari ai ţării, în frunte 
cu Nicolae Iorga, Virgil Madgearu și mulți alții. 

Tragicul sfârşit al lui Petre Andrei avea să survină în ziua de 
4 octombrie 1940. La orele 9 dimineaţa la poarta casei profesorului 
și-a făcut apariţia o echipă de legionari care i-au înmânat lui Petre 
Andrei mandatul de arestare, pe care-l deţinea chestorul Vlase. A 
început percheziţia locuinţei, în prezenţa profesorului, urmând ca 
seara, sub stare de arest, acesta să fie transportat la București pentru 
a fi judecat. Un procedeu absolut identic, ce viza școala nazistă, a 
fost uzitat şi în cazul altor demnitari, ca Victor Iamandi, Virgil 
Madgearu, Nicolae Iorga ș. a., care, după ce au fost ridicaţi de 
acasă, au fost împușcați pe drum și aruncați în șanț, sau închiși la 
Jilava unde urmau să fie masacrați. 

Percheziţia a început imediat, fiind efectuată în stil legionar și 
ea va fi descrisă de fiul său, Petre P. Andrei, actualmente jurist, pe 
atunci în vârstă de 16 ani. 

„Înspăimântați eram cu toţii. Toată familia fusese blocată într- 
una din camere și era păzită cu strășnicie de legionari înarmaţi. 
Restul casei, biroul tatei, biblioteca erau literalmente devastate. Se 
căutau «corpuri delicte». 

„„Scrieri sociologice, tomuri filosofice erau socotite ca «acte» 
suficiente spre a justifica mandatul de arestare. Nu vă pot reda exact 
tensiunea în care ne găseam toți, strânși în jurul mamei [patru copii 
- cel mai mare de 17 ani, cel mai mic de 5 ani, n. n.], în timp ce 
tata, într-un colț al camerei, își însemna ceva [este vorba de 
scrisoarea de adio adresată familiei, pe care o redăm în continuare, 

n. n.]. La un moment dat, a cerut paznicilor să fie condus în camera 
de baie. A ieşit între revolvere. S-a întors peste două, sau trei 
minute. i - 

S-a îndreptat spre noi, copiii, îi simt și acum sărutarea de tată. 
A scos din buzunar cheile sertarelor de la biroul de lucru, dându-le 
mamei, căreia i s-a adresat calm: «Nu mai am nevoie de ele, ține-le, 
te rog.» Şi s-a prăbușit... S-a sfârșit sub ochii mamei și ai noștri, 
ai copiilor. Eram cutremuraţi. Momentul nu poate fi descris...“. 

Sub pretextul că merge în baie, după ce mai întâi scrisese 
scrisoarea de adio, profesorul Petre Andrei ingerase, acolo, o 
cantitate de otravă pe care şi-o pregătise mai. dinainte, presimțind 
ce soartă îl așteaptă. lată scrisoarea adresată familiei sale: 


„Scumpii mei copii, 

Mi-e greu, mi-e foarte greu să mă despart de voi și de mama 
voastră. Sunteţi tot ceea ce am avut eu mai scump pe lume, dar nu 
mai pot trăi. Tocmai acum, când aveţi mai multă nevoie de mine, 
eu trebuie să vă părăsesc pentru totdeauna. | 

Împrejurări nenorocite mă silesc la aceasta. Ţin să ştiţi însă că 
tatăl vostru nu are nici un fel de vină, nici pată, nici amestec în 
cele întâmplate. Nu pot suporta însă să fiu târât în mocirlă sub nici 
o formă. Să nu credeţi că fug de judecată și de aceea aleg acest 
mijloc. Nu, dar nu am nici o putere asupra celor care mi-au 
zdruncinat nervii în halui acesta. Am avut altă atitudine politică 
decât Garda de Fier, dar nu am prigonit pe nimeni și nu am făcut 
nici un act urât. Nu pot să fiu însă umilit și degradat. De ce să fiu 
arestat? Dacă aş avea pe sufletul meu o cât de mică vină, aș suferi 
orice, căci aș fi meritat. Dar așa? În cărţile scrise de mine apare 
clar atitudinea și concepția mea. Voi controlați și veţi vedea. 

Îl rog pe Alexandru să fie bun și înțelegător. Tu, dragul meu, 
ești uneori violent, deși ai suflet bun. De aceea, te rog mult, iubite 
Alexandru, fii totdeauna drăguţ cu mama ta, nu fi nerăbdător, 
menajează-i suferința, căci zilele ei de acum încolo numai fericite 
nu pot fi. Ai grijă, iubitul meu fiu, de toți fraţii tăi, ajută-i să suporte 
mai ușor lipsa tatălui lor. Pentru Prihi am îndemnul de a fi tot aşa 
de bun cu mama sa. Știu că azi toți o adoraţi și nu mă îndoiesc 
că-i veţi alina suferinţa. Zizi și Costăchel vor uita mai curând ca 
voi, căci sunt încă mici. Nu uitaţi nici un moment că lor trebuie să 
le îngăduiţi copilăriile legate de vârsta lor. 

Veţi îmbrăţișa fiecare cariera care vă va plăcea. Să fiți cinstiți 

și demni. Să nu faceţi niciodată politică și să vă feriți de pasiunea 
ei. Dacă acolo, departe, mai este ceva, să știți că tatăl vostru va 
veghea. asupra voastră. 

Păstraţi amintirea clipelor bune, a zilelor senine pe care le-am 
avut împreună, căci cine știe ce vă mai este sortit și vouă să trăiţi. 
Oricum, aveţi grijă de mama voastră. 

Vă îmbrăţișez cu tot sufletul și pentru totdeauna, 

P. Andrei“. 


În vreme ce întreaga familie se adunase împietrită de durere în 
jurul defunctului, legionarii își continuau netulburaţi percheziția, 
luând carte cu carte, dosar cu dosar, manuscris cu manuscris. Cu 
prilejul percheziţiei, în învălmășeala care s-a creat, a dispărut una 
dintre valoroasele lucrări aflate în manuscris pe care Petre Andrei 
o terminase cu puţin timp înainte, Politica socială, lucrare ale cărei 
urme nu au mai fost găsite nici până în zilele noastre. A rămas în 
posesia familiei planul capitolelor și paragrafelor. 

Corpul neînsuflețit al profesorului a fost depus în Aula Uni- 
versităţii din Iași, unde o mulțime imensă i-a adus un ultim omagiu, 
transformându-se apoi într-un cortegiu impresionant, care l-a 
condus pe ultimul drum. 


Asasinatele de la Jilava 


La începutul lunii octombrie 1940, generalul Antonescu a 
constituit comisia care avea sarcina de „cercetare și trimitere în 
judecată a celor care au comis crime şi delicte cu prilejul reprimării 
acţiunilor politice, începând din ianuarie 1933“. Pe data de 16 
octombrie, comisia oferă primele rezultate ale misiunii încredințate, 
emițând o serie de mandate de arestare împotriva unor conducători 
politici, sau foști miniștri, învinuiți de „crime și delicte“ împotriva 
mișcării legionare. Printre aceștia, se numărau: generalul Gabriel 
Marinescu, fost ministru de Interne în 1939; generalul I. Bengliu 
din Jandarmerie; colonelul-magistrat Vasile Zeciu, maiorii din 
Jandarmerie, Iosif Dinulescu și Aristide Mecoveanu etc. Mandatele 
erau emise pentru închisoarea Văcărești și trimise spre executare 
Prefecturii Poliţiei Capitalei, patronată de colonelul legionar 
Zăvoianu. Legionarii au făcut totul pentru ca mandatele celor 
arestaţi, ca şi acelea ce urmau a se emite ulterior, să fie expediate 
către închisoarea militară Jilava, aflată în acele momente sub 
comanda poliţiştilor legionari, ce acționau după bunul lor plac. 
Astfel, spre sfârșitul lunii noiembrie 1940, la închisoarea militară 
Jilava se aflau arestate un număr de 28 de persoane, având mandate 
emise de către organele de procuratură, sau de către „comisia de 
anchetă criminală“. În afară de aceștia, legionarii au mai închis, 
ilegal, 37 de persoane, reținute în mod samavolnic. 

Legionarii au hotărât, ca în noaptea de 26 spre 27 noiembrie 
1940, să se treacă la deshumarea osemintelor lui C. Z. Codreanu 
şi ale celorlalți legionari care fuseseră uciși în noaptea de 29 spre 
30 noiembrie 1938 din ordinul personal al regelui Carol al II-lea, 
ordin dat în vreme ce se întorcea în ţară de la o întâlnire avută cu 
Hitler. Ei fuseseră înmormântați în incinta închisorii Jilava, într-o 
groapă comună, sub o placă de beton. 

Asasinatul în masă a fost comis, în acea noapte, de un grup de 

legionari, conduși de comandantul Dimitrie Grozea, unul dintre cei 
mai feroci criminali legionari. D. Grozea, însoțit de un chestor și 
un emisar legionar, a sosit la fortul Jilava unde a contactat garda 
legionară, de schimb, a închisorii. Grozea i-a adunat pe legionarii 
aflaţi în fort şi le-a ţinut un discurs, spunându-le că a venit vremea 
„răzbunării Căpitanului“. A format echipe, pe care le-a repartizat 
conform unei liste aduse cu el din oraș, și le-a explicat modul în 
care urmau să „lucreze“ — după trecerea rondului militar. Ce a urmat 
aflăm din descrierea unui participant direct la măcel, cât și a unui 
soldat, aparţinând gărzii militare. 

Creţu Gheorghe, participant la asasinat, în vârstă doar de 22 de 
ani, descrie modul cum a luat viaţa a 14 oameni, în numai 10 
minute: „Aproximativ la 23,45 d-nul comandant Grozea Dimitrie 
ne-a comunicat că trebuie răzbunat Căpitanul... prin executarea 
celor 65 de deţinuţi. Executarea trebuia să aibă loc după schimbarea 
posturilor militare și trecerea rondului, adică după orele 24. Am 
fost repartizați pe celule, comunicându-ni-se, fiecăruia în parte, 
celula unde trebuia să executăm... S-a stabilit ca execuţia să înceapă 
la semnalul: un foc de revolver. În prealabil, au scos lacătele de la 
toate celulele, punându-le jos lângă ușă, pentru a facilita intrarea 
în celulă. Eu am fost repartizat la celula nr. 18. La ore 0,30, s-a 
auzit semnalul. Am deschis ușa celulei, am comandat «drepți! 
după care am tras, executând, prin împușcare, pe toţi cei 14 deținuți 
care se găseau înăuntru... Execuţia a durat aproximativ 10 minute“. 

În celula nr. 3, cu câteva zile în urmă, una dintre victime 
apucase să-şi scrie testamentul. Un document zguduitor: „Voi știți 
că în toată activitatea mea politică am luptat fățiș împotriva mișcării 
legionare...“. Victor lamandi își afirma astfel, în ultima clipă, crezul 
și atitudinea hotărât antilegionare. La 23 septembrie, lui V. Iamandi, 
ca și altor foști demnitari, li se impusese domiciliu obligatoriu, sub 
pretextul de a fi puși la adăpostul oricărei violenţe. În seara zilei 
de 3 octombrie, a fost ridicat de la locuinţa sa din Aleea Madrogan 
nr. 21 şi dus la închisoarea Jilava... Printre cei uciși, erau Mihail 
Moruzov, şeful serviciului de spionaj al armatei, generalul Gh. 
Argeșeanu, fost prim-ministru, Gabriel Marinescu, fost ministru de 
Interne, Victor lamandi, fruntaș liberal, fost ministru etc. 

Iată acum relatarea soldatului Constantin Manea, din corpul de 
gardă: „La ora 1 și 30 de minute, rafalele măcelului au zguduit 
pereții închisorii. Am auzit zgomote mari făcute de garda 
legionarilor (așa-zisa pază legionară), pași apăsaţi de -defilare, 

cântece pe culoarele unde erau înșirate celulele deţinuţilor şi, în 
același moment, am văzut grupe de legionari cu revolverele în 
mâini, care s-au împărțit câte trei, sau patru la fiecare celulă și au 
început să tragă cu revolverele în deținuți [...]. După aceea, îngrozit 
de cele petrecute, am mers să văd ce s-a întâmplat în celule și am 
observat că toți deţinuţii erau morți, plini de sânge, trântiţi pe jos 
unul peste altul, iar în celule sobele, mesele și scaunele răstumate 
și o dezordine ce nu se poate descrie“. 

După săvârșirea actelor criminale, legionarii s-au dus la corpul 
de gardă și au început să intoneze cântece legionare. O parte din 
ei au ajuns apoi la Prefectura Poliţiei Capitalei, unde au asasinat 
alți deţinuti aflaţi în arestul de la subsol. La 1,30 ei au omorât 6 
funcţionari încarceraţi. Cadavrele acestora au fost duse și aruncate 
în pădurea Băneasa. 

Bilanțul tragicelor fapte număra 64 de morţi. Au căzut pradă 
gloanţelor foști miniștri, înalți magistrați, ofiţeri şi subofiteri de 
poliție. Iamandi a fost omorât în celula nr. 3 a închisorii, împreună 
cu maiorul Frederic Damian și subloconentul Traian Ciunghiţă. 
Cele cinci gloanţe, trase asupra lui, l-au ucis pe loc. Plumbii extrași 
din corpurile victimelor se păstrează și azi la Institutul 
Medico-Legal. Dar revolverele nu le-au ajuns asasinilor. Trupurile 
celor uciși, oribil sfârtecate, purtau urmele loviturilor de răngi și de 
topoare, mărturii ale cruzimii și sadismului discipolilor lui Codreanu 
și Horia Sima. 

În aceeași noapte, doi agenţi de poliţie au fost duși pe șoseaua 
București-Ploieşti şi executați în marginea drumului. 

Horia Sima, vicepreședintele Consiliului de Miniștri, se grăbea 
să dea, în ziua de 28 noiembrie, următorul comunicat în presă: „În 
noaptea de 26 spre 27 noiembrie, cu ocazia deshumării osemintelor 
de la Jilava - legionarii care lucrau la această deshumare au pătruns 
în închisoare şi au împușcat pe unii dintre autorii principali ai 
crimelor săvârşite împotriva Căpitanului și a legionarilor, sub fostul 
regim“. 

Cine au fost asasinii? Greu de răspuns, pentru a crea o imagine 
suficient de veridică şi, mai ales, completă. lată câteva date din 
biografiile acestora: Crețu Gheorghe, care a ucis 14 oameni la Jilava 
și 5 în carcerele de la Prefectura Poliţiei Capitalei, era fără profesie, 
candidase la Politehnică, dar fusese respins la examen, în timpul 
guvemării legionare a fost numit comisar la Prefectura Poliţiei 
Capitalei; poseda o condamnare de 9 luni închisoare. Marcu 
Octavian, de 24 de ani, tot fără profesie, intrat în mișcarea legionară 

în toamna anului 1940; a fost numit ofiţer de poliție la Prefectura 
Poliţiei Capitalei; a ucis, cu sânge rece, la Jilava, ca și, ulterior; 
Topliceanu Niculae, de 29-de ani, fără profesie, intrat în mișcarea 
legionară în 1933; după 6 septembrie 1940 a fost numit comisar-șef 
în Poliţia Capitalei; Stănicel Stelian, fără profesie, fost șef de cabinet 
al prefectului legionar la Poliţiei Capitalei, Zăvoianu; Dumitru 
Constantin, fără profesie, a fost numit în timpul regimului legionar 
ofițer în Poliția Capitalei; Chircar Garabet Melcasian, de 24 de 
ani, de profesie comerciant, dezertor din armată, fost comisar 
legionar; Socariciu Eremia, fără profesie, fost chestor legionar la 
Poliția Capitalei; Găină Ovidiu, fără profesie, fost șef de cabinet al 
fostului ministru de Interne pe timpul legionarilor - Petrovicescu; 
Ilie Stângă, de asemenea fără ocupaţie, numit chestor legionar la 
Poliția Capitalei, de 21 de ani, implicat într-o vastă escrocherie cu 
devize, săvârşită în complicitate cu mai mulți samsari, de pe urma 
cărora a realizat mai multe milioane. Aceștia sunt câțiva dintre 
mânuitorii revolverelor din noaptea de 26-27 noiembrie 1940. 

Cine a manevrat pe acești indivizi? -Din umbră, Horia Sima, cu 
complicitatea nemijlocită, făţișă, a unor acoliţi, cum ar fi colonelul 
în retragere Zăvoianu, de profesie avocat și Dimitrie Grozea, 
comandant legionar, de profesie desenator, vechi în mișcarea 
legionară. 

Sub forma unor „declaraţii“ făcute în 1961 unei reviste editate 
de legionarii fugiți, de teama pedepsei, în străinătate, și într-o 
broșură intitulată Cazul lorga-Madgearu, Horia Sima susținea 
legitimitatea metodei terorii și a crimelor, practicate de legionari, 
în perioada de după venirea lor la putere, apreciindu-le drept ,,o 
lecție“ de „semnificaţie istorică“, prin care, chipurile, legionarii ar 
fi aplicat „o pedeapsă exemplară vechiului regim“? 

La 30 noiembrie, generalul Ion Antonescu a dispus desființarea 
poliției legionare, destituind pe prefectul Poliției Capitalei, colonelul 
Zăvoianu, colaborator apropiat al lui Horia Sima și unul dintre 
principalii autori din umbră ai masacrelor din 26-27 noiembrie. 
Printr-un decret, se pedepseau cu moartea crime de genul celor 
săvârșite la Jilava, Snagov şi Strejnic. S-au dat dispoziţii în vederea 
demiterii prefecților vinovaţi de asasinate și a primarilor legionari. 
Gărzile legionare au fost desfiinţate. S-a interzis deținerea de arme. 


1. Cf. Asasinatele de la Jilava, Snagov și Strejnicul 26-27 noiembrie 1940, 
Bucureşti, 1941, p. 245. 


2. Cf. Horia Sima, op. cit., p. 81. 


Gheorghe I. Brătianu 


Gheorghe I. Brătianu, profesor universitar, istoric, membru al 
Academiei Române, considerat a fi unul dintre cei mai buni 
bizantinologi ai vremii, și-a găsit sfârșitul, în condiţii misterioase, 
în timpul regimului comunist, lansându-se versiunea că s-ar fi 
sinucis. În ceea ce ne priveşte, suntem de părere că a fost asasinat 
cu sânge rece, așa cum s-a procedat şi cu alți intelectuali de marcă 
ai țării, cu toți cei care erau potrivnici spiritului comunist (bolșevic). 

Cum se știe, Gh. I. Brătianu a fost fiul lui Ion I. Brătianu și a 
Mariei Moruzi. Enciclopedia istoriografiei românești precizează că 
s-a născut în comuna Ruginoasa, la 2} ianuarie / 3 februarie 1898. 
Gh. I. Brătianu și-a petrecut copilăria şi adolescenţa lângă mama 
sa. A urmat cursurile liceale la Iași și, în același oraș, pe cele ale 
Facultăţii de Drept, continuate la Facultatea de Litere din Paris 
(1921). A obținut titlul de doctor în filosofie al Universităţii din 
Cemăuţi (1923) și pe cel de doctor în litere (Paris, 1929). A fost 
profesor universitar la catedra de istorie universală a Universității 
din Iaşi (din 1924) și București (1940-1947); membru corespondent 
(1928) şi titular (1942) al Academiei Române (discursul său de 
recepție, rostit la 26 mai 1943, se intitula Nicolae Iorga, istoric al 
românilor). 

Prima lucrare ştiinţifică publicată de Gh. I. Brătianu, a apărut 
în 1916, prin grija lui N. Iorga, în Revista istorică, sub titlul O 
oaste moldovenească acum trei veacuri. Răscoala boierimii 
împotriva lui Ștefan Tomşa. Autorul ei avea doar 18 ani și nu 
terminase încă liceul. Numele tânărului istoric a fost atunci amintit, 
pentru prima oară, în incinta Academiei: „DI Gheorghe I. Brătianu 
- declara N. Iorga - deşi încă în liceu, face serioase și promițătoare 
studii de istorie“. 

Din scrisoarea pe care liceanul o trimitea, la 15 aprilie 1916, 

lui lorga, rezultă limpede că inițiativa publicării studiului amintit a 
aparţinut protejatului său spiritual: 

„Nu mă aşteptam ca mica mea încercare să fie atât de favorabil 
apreciată şi nu știu cum să vă mulțumesc pentru propunerea 
Domniei voastre de a o tipări în Revista istorică. 

Aș primi îndată, cu cea mai mare plăcere, dar cred că e bine 
să consult pe tatăl meu înainte de-a face acest pas, deoarece știu 
că nu i-ar conveni să dau ceva la lumină fără știrea lui. I-am scris 
despre aceasta și, în așteptarea răspunsului, vă rog să primiţi, 
dimpreună cu cele mai călduroase mulțumiri pentru toată atenţia 
atât de binevoitoare ce mi-aţi arătat-o, asigurarea recunoștinței și 
respectului ce vă păstrez“. 

Apropierea dintre tânărul Gheorghe I. Brătianu și marele căr- 
turar Nicolae Iorga a fost determinată, în cea mai mare măsură, de 
originalitatea gândirii acestuia şi de întreg sufletul pe care l-a pus 
în slujba idealurilor naţionale. În 1941, Gh. I. Brătianu, ajuns la 
maturitate, avea să spună despre Iorga că acesta îl impresionase, 
întrucât „dreptul țării și al poporului român nu a fost niciodată o 
rece abstracțiune, o formulă juridică ce este cuprinsă doar în 
paragrafele unui instrument diplomatic“. 

Gh. I Brătianu a colaborat la revistele patronate de Nicolae 
Iorga, inclusiv la Neamul românesc, până în 1921. În Revista 
istorică i-au apărut următoarele patru studii: Lupta de la Baia, după 
izvoare ungurești (1919); Săpăturile de la Curtea de Argeș şi Piatra 
de mormânt a lui Negru Vodă (1920); Scutul unguresc în armele 
Basarabilor (1921). 

În ciuda studiilor de drept și filologie, Gh. I. Brătianu se 
îndreaptă către cercetarea istorică. Intr-un Memoriu de studii și 
lucrări 1916-1941, îşi va explica pasiunea pentru cercetarea 
trecutului: „Se știe doar că farmecul istoriei, pentru cine îl simte și 
îl înţelege, își găsește temeiul mai puţin în afirmarea unui adevăr 
dobândit, pe cât îl aflăm în cercetarea continuă, pentru a-l descoperi 
și a-l defini“. 

Pasiunea pentru cercetarea trecutului istoric al ţării noastre, fără 
nici o îndoială că i-a fost insuflată de marele savant Nicolae Iorga. 

Materialul nostru se bazează pe relatările fiicei sale, Maria G. 
Brătianu. ` 
1. Cf. Petre Ţurlea, Gh. Brătianu către N. Iorga, în Magazin istoric, nr. 5 / 1983, 
p. 25. 

2. Cf. Maria G. Brătianu, Gheorghe 1. Brătianu: Enigma morții sale, în Magazin 
istoric, nr. 4, 1991, p. 16, adaptare după Georges I. Brătianu, L 'Enigme de sa mort, 
Paris, 1985. 

Gh. I. Brătianu a fost întemnițat, fără a fi judecat sau condamnat 
de către organele de represiune comuniste, în închisoarea Sighet. 
Aici au fost deţinuţi în jur de optzeci de foşti miniștri și oameni 
politici, precum și cincizeci și șase de episcopi și preoți 
greco-catolici. Închisoarea din Sighet a făcut obiectul mai multor 
materiale televizate realizate de doamna Lucia Hossu-Longin. 
Celebra închisoare de pe vremea Mariei Tereza, cu ziduri groase 
de cărămidă, roase de igrasie, era un penitenciar ales anume pentru 
a închide toți oamenii politici și toate personalităţile de frunte ale 
vieţii culturale și politice dintre cele două războaie mondiale și, mai 
ales, din timpul celui de-al doilea război. Închisoarea, care se bucura 
de un trist renume pentru severitatea regimului de detenţie, a 
funcţionat din 6 mai 1950, până la 15 iunie 1955, deci în total cinci 
ani, perioadă suficientă pentru a fi exterminată cea mai mare parte 
a celor închiși aici. 

Detenţia de la Sighet era inumană, tiranică și barbară, fiind un 
regim de exterminare fizică şi psihică, deţinuţii murind în 
închisoare, sau rămânând marcați pe tot restul vieții. Aici au fost 
închiși foști miniștri naţional-ţărăniști, liberali, social-democraţi, 
preoți greco-catolici (în număr de douăzeci și opt). Treizeci și șase 
de deţinuţi au fost închiși, singuri, în celule izolate. Din o sută 
cincizeci de deţinuţi, cincizeci au decedat. 

Într-o lucrare consacrată operei și personalităţii lui Gh. 
Brătianu! se menţionează că, în noaptea de 7 spre 8 mai 1950, 
Gheorghe I. Brătianu este arestat și închis la Sighet, fără a fi nici 
judecat, nici condamnat, soartă pe care o va împărtăși și soţia sa. 
Presimţindu-și sfârșitul, el a spus că ultima sa dorinţă era de a fi 
înmormântat la frontiera nordică a ţării, ca să stea de pază pentru 
a interveni, ori de câte ori dușmanii ar fi pus în pericol pământul 
românesc... 

Din spusele acelora care au fost deţinuţi în acea perioadă la 
Sighet, Gheorghe I. Brătianu a fost izolat tot timpul. În anul 1952, 
în celula nr. 8 la parter, iar în anul următor, a fost mutat în celula 
73, din sectorul 3. 

Cei izolați erau terorizați, supuși batjocurilor și insultelor 
gardienilor, mai mult decât ceilalţi, care se aflau închiși în celule 
comune. Câţiva s-au sinucis, ca generalul Samsonovici, G. Tata- 
reanu, amiralul Păiș și Radu Roşculeţ, nemairezistând, din punct 
de vedere psihic, regimului din închisoare. 


1. Cf. Victor Spinei, Confluenfe istoriografice românești și europene, Gheorghe 
I. Brătianu, Ed. Eminescu, București, 1980. 

N. Carandino, vecin de celulă cu G. I. Brătianu în 1953, a emis 
ipoteza că acesta s-ar fi sinucis. O părere contrară o împărtășește 
monseniorul Menges, care avea convingerea incontestabilă că G. I. 
Brătianu nu se sinucisese. „Existenţa asupra sa a unei vechi cărți 
de rugăciuni, a unei iconiţe (medalie) a Fecioarei din Lourdes, un 
medalion din bronz cu Sf. Constantin și Sf. Elena alături, [pe o 
parte], Sf. Gheorghe, pe cealaltă, și o minusculă bucăţică din 
relicvele Sf. Thereza din Lisieux indică limpede că era profund 
credincios şi, [deci], departe de a se sinucide“. 

Părintele A. Raţiu descrie astfel ultimele secvenţe din viaţa lui 
G. I. Brătianu: „În ziua de 25 aprilie 1953 a ieşit la plimbare pe 
jos, în curtea închisorii. Această plimbare, de mai puţin de 15 
minute, era obligatorie la fiecare trei zile. Fiecare sector era obligat 
la linişte și tăcere. N-aveam dreptul să vorbim tare, să pronunțăm 
nume de persoane; era interzis, sub sancţiunea de a fi aspru 
pedepsiţi, să privim printre zăbrelele ferestrei, în curtea închisorii. 
Un soldat avea o gheretă pe zid, la șase metri înălțime. De acolo, 
putea să controleze toate ferestrele din partea stângă a închisorii. 
Dacă vreunul făcea un gest, soldatul avea ordin să tragă. El dădea 
alarma și făcea un raport gardianului, care identifica celula și-l 
informa pe directorul închisorii, Vasile Ciolpan. 

Cum spuneam, pe 25 aprilie 1953 l-am văzut pe G. I. Brătianu 
plimbându-se singur, în curte, hărțuit, forțat de paznicul său. Nu 
ştiu dacă el l-a lovit. Dar G. I. Brătianu privea, din timp în timp, 
cerul, ca şi cum se ruga, sau cerea protecția lui Dumnezeu. Părea 
foarte obosit, abătut și deprimat. Faţa îi era suptă, trăsăturile trase 
și triste. Părea foarte nenorocit și disperat. Gardianul nu contenea 
să strige, să-l insulte și să-l terorizeze. A fost ultima oară că l-am 
văzut. Pe 27 aprilie am primit [ştirea] morţii sale printr-un alfabet 
Morse, inventat de noi. 

În timpul nopţii, corpul i-a fost transportat într-o furgonetă 
militară și îngropat în cimitirul evreiesc, părăsit, de pe malurile Izei. 
Am fost dus în celula nr. 73 pentru curăţenie. Pe podea, am văzut 
picături de sânge şi pe tinetă un blacheu foarte ascuţit. [...] Noi, 
preoţii, ne-am rugat pentru G. I. Brătianu, ca și pentru toți ceilalți 
49 [de] alți asasinați la Sighet“. 

Preotul A. Raţiu își continuă confesiunea fiicei celui asasinat: 
„Am văzut în celula nr. 8, scrijelit pe perete, un plan de istorie 
universală, scris în franceză, probabil cu un cui. Dar am văzut, de 

asemenea, un crucifix desenat pe perete, însoţit de o rugăciune în 
franceză. Rugăciunea se adresa lui Iisus Christos. Am învăţat-o pe 
dinafară. Era foarte frumoasă, dogmatică şi poetică. Releva un spirit 
profund creștin, foarte sensibil și încrezător“. 

D-na G. Brătianu povestește moartea soțului ei în închisoare, 
în 1953: „Era într-un regim celular. Din noiembrie 1952, până la 
23 aprilie 1953, nimeni nu l-a văzut, se credea că era mort. Apoi, 
în ziua de Sf. Gheorghe, câţiva deţinuţi l-au zărit în curte, gârbovit, 
mergând chinuit, cu temnicerul alături. Printre deținuți, erau și câțiva 
episcopi greco-catolici. De la fereastra lor i-au făcut un semn cu 
mâna și l-au binecuvântat. Gheorghe Brătianu i-a privit, dar părea 
să aibă ochii lipsiți de expresie. Nici o reacţie. A doua zi, este din 
nou condus în curte. Scena se repetă. Gheorghe Brătianu ridică 
ochii către fereastră, surâde, episcopii surâd, de asemenea, 
binecuvântându-l. Gardianul îl întreabă de ce a ridicat ochii, ce a 
văzut. «N-am ridicat ochii», răspunde Gheorghe Brătianu. «N-am 
văzut pe nimeni». 

Temnicerul începe să-l lovească peste cap. Din curte până la 
etajul doi, el nu conteneşte să-l lovească. Dar, sosit în celulă, 
temnicerul este cuprins de frică — și ceilalți deţinuţi îl aud coborând 
grăbit scara. 

` Bolnav, epuizat, Gheorghe Brătianu avusese probabil în celulă 
o hemoragie intemă și gardianul se speriase. A mers să cheme un 
doctor, sau pe cineva în drept. S-au auzit pașii lor pe scară. Puțin 
după aceea, au coborât. Gheorghe Brătianu agoniza, probabil. Nu 
mai putea fi salvat. 
acea zi, am auzit cum gardianul deschidea, la fiecare cinci 
minute, vizeta celulei și privea înăuntru. Voia să știe dacă Gheorghe 
Brătianu trăia încă. Către orele 22-23, temnicerul a coborât 
alergând, pentru a chema pe alţii. În celula învecinată, se înțelesese: 
Gheorghe Brătianu murise. Dar era prea târziu pentru a fi scos din 
celulă și îngropat. Operația a avut loc a doua zi, aproape 24 [de] 
ore mai târziu. 

Persoana care a povestit acestea doamnei Gheorghe Brătianu 
se găsea, cu cinci, sau șase alți deținuți, într-o celulă învecinată. A 
doua zi, ca de obicei, un gardian a trecut să facă apelul. Avea un 
aer beat-surd. A stat buimăcit câteva minute, înainte de a se decide 
să facă apelul. În sfârşit, a mers în celula lui Gheorghe Brătianu și 
a ieșit cu o oală de marmeladă. «Pomană», a spus el, întinzândă-le 
vasul“. 

Un văr al tatălui meu, Dan Brătianu, i-a scris doamnei Brătianu 

următoarele rânduri: „[...] I. G., cu care am împărţit celula la Dej, 
era de corvoadă la Sighet, unde a trebuit să facă curat în celula în 
care a fost asasinat G. B. Patul era plin de sânge şi pereţii erau 
mânjiţi până la plafon. Ziaristul ungur Gardoni mi-a confirmat 
faptele citate de I. G. Se pare că Gheorghe Brătianu a fost asasinat 
cu un piron înfipt în gâtlej și, probabil, după o luptă, ceea ce explică 
sângele de pe pereți“. 

Ipoteza avansată de unii autori, că G. B. s-ar fi sinucis, era 
fantezistă. Gardienii erau obligați să privească prin vizetă la fiecare 
două minute. O sinucidere ar fi cerut mai mult timp. 

În timpul zilei, deţinutului îi era interzis să stea aşezat pe pat 
de la ora 5 dimineaţa până la ora 22. În timpul nopții, îi era interzis 
să ţină mâinile sub pătură. 

Era exclus să poată să aibă un ciob de sticlă, sau din metal, cu 
care să fi putut, la nevoie, să-și deschidă venele, deoarece nu avea 
niși un mijloc să și-l procure, iar cercetările foarte minuţioase și 
frecvente le-ar fi descoperit. La asemenea percheziții, era obligat 
să se dezbrace complet, fiecare obiect fiind cercetat cu atenţie. Ar 
fi fost dificil să ascunzi chiar un ac. 

În 1971, familia Brătianu a primit permisiunea de a înhuma 
osemintele lui Gheorghe Brătianu în cavoul familial, de la Florica 
(astăzi în comuna Ștefănești; Argeș), alături de bunicul și tatăl său. 
Gh. Brătianu a fost înhumat în acest cavou, alături de unchiul său, 
Constantin I. C. Brătianu (1866-1950), într-o nișă din dreapta, unde 
se poate citi următoarea inscripție: „Au murit la Sighet, neclintiți 
în credința lor. Osemintele așezate în aceeași criptă la 2.X.1971“. 

După datele aceluiași V. Spinei, cuprinse în lucrarea menţi- 
onată, data decesului diferă. Astfel, potrivit părintelui Laurent 
(prefaţă la ediţia în limba franceză a lucrării lui Gh. Brătianu, Marea 
Neagră, Editura Societas Academica Daco-Romana), ea ar fi 26 
aprilie 1953; 25 aprilie 1953 se menţionează în Buletinul de 
informare pentru românii din exil, nr. 23.515, mai 1979; şi 27 
aprilie, dată conformă cu certificatul de deces și înscrisă pe 
mormânt. Data de 24/25 este apropiată de cea menţionată de 
doamna Brătianu, 23/24 aprilie. 

Maria G. Brătianu scrie în continuare: „Eram cu sora mea, la 
Florica, pentru înhumarea osemintelor tatălui meu, în 2.X.1971, dar 
dorinţa tatălui meu [privind așezarea la hotar, n. n.] a mormântului 
său nu a fost respectată, deoarece osemintele primite nu 
corespundeau deloc celor ale sale. Am cerut, împreună cu sora mea, 

să se deschidă minusculul sicriu, și am constatat (împreună cu 
securistul de serviciu, care ne-a cerut o semnătură) că dentiţia 
mortului era una dintre cele mai perfecte ce ne-a fost dat s-o vedem 
(polițistul a făcut remarca). Era limpede că nu era vorba de 
Gheorghe Brătianu. Aveam două alternative: să trimitem înapoi 
osemintele și să facem scandal, sau să continuăm ceremonia care, 
în sufletul nostru, fusese cerută și neîmplinită, mai ales pentru a 
spune: noi nu te uităm, nu te vom uita niciodată. Unchiul său Dinu 
[osemintele sale, n. n.] a fost recunoscut de copiii săi. Tatăl meu 
odihnește mereu pe malurile Izei“. 

Din cele expuse mai sus, rezultă, în mod mai mult decât cert, 
că în ziua de 25 aprilie 1953, Gh. I. Brătianu a fost scos la plimbare 
în curtea închisorii de paznicul său, care a început să-l maltrateze 
cu cruzime, cum era obiceiul închisorii. Neobţinând reacţia 
așteptată, paznicul l-a condus pe Brătianu în celula sa, l-a asasinat 
și a raportat superiorilor că acesta s-ar fi sinucis. Lucurile au rămas 
așa, pentru că în închisoare se urmărea, de fapt, exterminarea 
deţinuţilor. Avem de-a face cu un odios asasinat politic, executat 
de un zelos funcţionar al regimului comunist care este, de fapt, şi 
autorul moral al crimei. 


Ștefan Foriș 


Comunismul a făcut victime nu numai din rândurile adversarilor 
lui, ci și dintre propriii membri, care deveneau incomozi, mai ales 
datorită faptului că se dovedeau a fi superiori din punct de vedere 
intelectual. Așa a fost cazul lui Ștefan Foriş și al lui Lucrețiu 
Pătrășcanu, ca să nu-i pomenim decât pe cei de mare notorietate 
publică. 

Foriș, fostul secretar general al Partidului Comunist Român şi 
Săveanu, supranumit „Balaurul“, ultimul director al închisorii 
Doftana, în care fuseseră încarceraţi, printre alţii, Gheorghiu-Dej, 
Chivu Stoica, Ceaușescu, Pantiușa și mulţi alții, au fost sechestrați 
în beciurile fostului sediu al Gestapoului din București (actuala 
clădire a Ambasadei Poloniei), Săveanu, imediat după 23 August 
1944, iar Foriș, prin decembrie 1944 — ianuarie 1945. 

Înlăturarea lui Foriș de la conducerea PCR avusese loc în luna 
aprilie 1944, în favoarea lui Gheorghiu-Dej, ce se afla în grațiile 
Kremlinului. Foriș fusese sechestrat și anchetarea începuse imediat 
după destituirea sa, într-o casă conspirativă a PCR - NKVD, din 
Bucureşti. După 23 August 1944, a fost lăsat în libertate, dar la 
scurt timp a fost din nou sechestrat. Săveanu fusese adus în fostul 
sediu al Gestapoului pentru a i se „plăti“ tratamentul inuman aplicat 
deţinuţilor, pe care-i avusese în grijă la Doftana. Multe zile 
chinuitoare au fost ținuți acești doi în clădirea menţionată, din Aleea 
Alexandru. 

Foriş rămăsese singur, Săveanu plătise „în stil“ NKVD păcatele 
sale. Pons fusese închis în aşteptarea clarificării situației sale de 
partid”. 

„Cazul“ lui Ștefan Foriș pomeşte de la descoperirea în arhiva 
PCR a unui proiect de scrisoare - neterminată, nesemnată și 
nedatată - prin care acesta cerea partidului să i se lămurească o 


1. Cf. Neagu Cosma, Cupola din culisele securității, Ed. Globus, 1994, p. 40. 

dată pentru totdeauna situația lui. El arăta că, atunci când Emil 
Bodnăraș i-a adus la cunoștință, în ziua de 4 aprilie 1944, că s-a 
hotărât destituirea lui din funcția de secretar general al partidului, 
s-a supus, în mod disciplinar, acestei hotărâri şi a așteptat să i se 
lămurească situaţia. 

În iunie 1944, i s-a cerut, de către conducerea provizorie a 
partidului, să înceapă să lucreze la compartimentul cultural-educativ 
al partidului și el s-a angajat în îndeplinirea sarcinilor pe această 
linie, fiind convins că suspiciunile, în legătură cu el, s-au lămurit. 
Dar a rămas surprins când, în septembrie 1944, de vreme ce PCR 
nu se mai afla în ilegalitate, i s-a pus în vedere că nu mai are de 
îndeplinit nici o sarcină și că nu mai are voie să intre în sediul 
partidului. 

Din alte note găsite în arhivă, reiese că, după destituirea lui, 
Foriș a fost supravegheat în mod discret, până în iunie 1944. Când 
s-a constatat că nu desfășoară nici o activitate suspectă, s-a decis 
atragerea lui în activitatea cultural-educativă (era ziarist de 
profesie). S-a achitat în mod conştiincios de sarcinile primite. În 
septembrie 1944, când Gheorghiu-Dei a ajuns în București, s-a 
interesat de „soarta“ lui Foriș și s-a supărat când a aflat că de la 
destituire, a fost lăsat în libertate, ba, mai mult, ulterior a fost atras 
și în munca de partid. A dat dispoziţii ca imediat să i se interzică 
a mai intra în sediile partidului şi să nu mai fie solicitat la nici un 
fel de muncă. 

Pornind de la cele de mai sus, rezulta clar că fosta conducere 
a partidului nu era străină de dispariția lui Foriș. Se bănuia că este 
posibil ca Foriș să fi fost adus în sediul partidului, sau a venit acolo 
din proprie inițiativă și apoi a fost sechestrat. Pentru a lămuri această 
bănuială a fost căutată persoana care a făcut parte din sistemul de 
pază al sediului central al partidului comunist. Unul dintre paznici 
nu știa mare lucru, dar cunoștea doi colegi care păzeau pe cineva, 
un individ închis într-o cameră de la primul etaj al corpului 
administrativ, aflat în fundul curții. De asemenea, se știa că, timp 
de mai multe zile, a venit la intrarea sediului central al partidului, 
o bătrână care susținea că e mama lui Ștefan Foriș. Făcea gălăgie, 
cerea să i se dea băiatul. De vreo 2-3 ori, a discutat cu generalul 
locotenent Gheorghe Pintilie — alias Pantiușa. 

Într-una din zile, i-a făcut legătura bătrânei cu o persoană care 
venise cu mașina la sediul central al partidului. Bătrâna s-a urcat 
în mașină, alături de respectiva persoană, și au plecat împreună. De 

atunci, bătrâna n-a mai apărut la sediul partidului. Au fost găsiţi și 
chestionâţi cei doi menţionaţi, că făceau de pază la camera în care 
o persoană era sechestrată. Unul dintre ei a recunoscut că, timp de 
mai multe luni, în toamna și iarna anilor 1944-1945, a păzit : camera 
unde era închis Ștefan Foriș. A știut, de la început, pe cine păzeşte, 
deoarece i s-a spus, dar i s-a atras atenția să păstreze secretul. În 
tot acel timp, Foriș fusese foarte ascultător, chiar docil. I s-a cerut 
să stea liniștit, să nu strige și să nu se apropie de fereastră, iar acesta 
a respectat cu strictețe ce i s-a cerut. De multe ori, discutaseră 
amândoi, unul din interior, iar celălalt din afară, având ușa închisă, 
sau puţin întredeschisă. Foriș își exprima încrederea că se vor lămuri 
problemele în legătură cu el și vor fi spulberate toate suspiciunile. 
Prin februarie 1945, când trebuia să intre în schimbul de pază, 
colegul lui i-a spus că nu se mai face de pază acolo, deoarece 
“Pantiușa îl anunţase că nu vor trebui să-l mai păzească pe Foriș, 
căci problemele fuseseră lămurite. 

Al doilea paznic a relatat că, după mai multe luni de ţinere sub 
pază a lui Foriș, într-una din zilele din iama anului 1945, a fost 
anunţat de către șoferul lui Pantiușa să-l ducă pe Foriș jos, la acesta. 
Pantiușa îşi avea biroul la parterul clădirii și chiar sub camera unde 
era sechestrat Foriș. L-a luat pe Foriș și au coborât amândoi scările 
la parter, unde l-a întâmpinat Pantiușa, care i-a spus să meargă sus 
şi să aștepte. După un timp de așteptare, a venit Pantiușa și i-a 
spus paznicului că nu vor mai face de pază acolo, deoarece s-au 
lămurit problemele în legătură cu Foriș. Întrebat totuși ce se 
întâmplase mai departe cu Foriș, a exprimat convingerea că acesta 
a fost ucis de către Pantiușa și de către șoferul acestuia, un rus care, 
ulterior, plecase în URSS. Era vorba de Mitea, ofiter NKVD, 
parașutat în iama anului 1944 în munţii Predealului, împreună cu 
generalul Naum Grișa şi Jean Keller. Privise tot timpul pe geam 
de la etaj la intrarea de la parter, pentru a vedea când va ieși cineva, 
cu Foriș. După mai multă vreme, a ieşit şoferul singur, iar mai 
târziu a ieșit și Pantiușa. Or, Pantiușa nu era omul care să lase 
singur în biroul lui o persoană, până atunci suspectă. Din biroul lui 
Pantiușa nu exista altă ieșire decât cea supravegheată de paznic și 
nici nu era vreo legătură cu altă încăpere, decât cu o magazie de 
materiale — fostă bucătărie - în care se intra din biroul lui Pantiușa 
- aceasta era camera în care a fost ucis și îngropat Foriș. Mai târziu, 
Pantiușa a recunoscut că l-a ucis pe Foriș. Foriş a fost ţinut 
sechestrat într-o cameră de la etajul I al aceleiași clădiri unde a 

fost ucis şi îngropat. Sediul central al PCR se afla în actuala clădire 
a Ambasadei Poloniei. În 1945-1946, a început construirea sediului 
propriu al PCR. După terminarea construcţiei, ambasada poloneză 
s-a mutat în sediul propriu, care până în 1944 fusese deţinut de 
Gestapo, iar după 23 August 1944 a fost preluat de PCR. S-a 
stabilit, cu exactitate, că Foriş fusese asasinat de Bodnarenko 
Pantelei - Pantiușa, alias generalul locotenent Pintilie Gheorghe, 
ofițer NKVD, care a devenit primul șef al Direcţiei Generale a 
Securității Poporului din România. Acesta acționase împreună cu 
Mitea. Crima fusese săvârșită în Aleea Zoe, fost sediu al PCR și 
nu în sediul central, care se afla pe Aleea Alexandru. Pantiușa își 
avea biroul permanent în str. Orlando, nr. 10, dar mai avea un birou 
ocazional în strada Polonă, clădire în care au fost deţinuţi și arestați 
Foriș, Neamţu și încă o persoană. Tot în această clădire fusese 
sechestrat și ultimul director al închisorii Doftana. În motivaţia 
adresată ambasadei poloneze pentru a obține aprobarea de a se 
efectua săpături la parterul clădirii respective, s-a explicat că se 
dețin informaţii precise că Gestapoul a ucis și îngropat acolo pe 
ultimii patrioţi români. 

În timpul investigaţiilor legate de soarta lui Ștefan Foriș, 
Pantiușa a afirmat că pe mama acestuia n-a ucis-o el, dar că știe 
cine şi cum a ucis-o. În acest sens, el a relatat că, după mai multe 
luni de la lichidarea lui Foriș — era vară de acum - a apărut, la 
sediul central al partidului, o bătrânică ce susținea că e mama lui 
Foriș Ștefan și cerea, cu insistență, să i-se spună unde e fiul ei, 
susținând, totodată, că sunt criminali cei aflați în sediul central al 
PCR. Pintilie a chemat-o la el în birou și a încercat s-o liniştească, 
explicându-i că la sediul central al PCR nu se ştie nimic de Foriș 
şi că el n-a mai trecut de multă vreme pe acolo și că, probabil, se 
ascunde pe undeva, sau poate a fugit din ţară. Bătrâna a replicat 
că ea își cunoaște fiul și nu poate fi laş să se ascundă, sau să fugă 
din ţară, că e convinsă că unii din conducerea partidului comunist 
ştiu de soarta fiului ei. Într-una din zile, când bătrâna, venind din 
nou din satul ei, Tărlungeni - Brașov, în faţa sediului unde făcea 
scandal, în clădire se afla şi un conducător al organizaţiei PCR din 
Oradea. Pintilie s-a gândit să apeleze la respectivul pentru a-l ajuta 
la îndepărtarea acestei bătrâne. Ca urmare, a discutat cu acest șef 
comunist să o ia în mașină pe bătrână și s-o ducă la Oradea, san 
unde crede el și s-o facă să tacă, lucru pe care șeful comunist în 
cauză l-a acceptat. Pintilie a relatat că, ulterior, întrebându-l pe 

şeful comunist respectiv ce a făcut cu bătrâna, acesta i-a relatat că 
a dat-o pe seama a doi inspectori de poliţie care, ulterior, au raportat 
că au dus-o şi au aruncat-o în apă. Unul din cei doi foști polițiști 
a relatat că, pe baza dispoziţiilor primite de la șeful de partid, a 
preluat-o pe bătrână, și a dus-o în afara orașului, într-un loc izolat, 
la un curs de apă, i-a legat o piatră de gât și a aruncat-o în râul 
Criș. Susţinea că, de fapt, bătrâna murise înainte de a fi aruncată 
în apă, că atunci când a preluat-o era pe moarte. A dus-o într-o 
cameră unde bătrâna a murit, chiar în cursul acelei nopţi. A procedat 
așa, justifica acesta, deoarece nu avea altfel cum să scape de 
cadavru, nedeţinând nici un act al bătrânei și neputând justifica cum 
a ajuns cadavrul la el ca să-l poată îngropa legal. 

Pintilie a explicat că reuşise s-o convingă pe bătrână să se urce 
în mașină și să plece la Oradea, spunându-i că s-ar zvoni că fiul 
ei se găseşte în zona Oradea, iar omul care pleacă cunoaște precis 

“locul unde se află și o va duce la el. 

În anii 1966-1968, Răduică a primit dispoziție de la Ceaușescu, 
prin Patilineţ, să se intereseze ce se întâmplase cu Foriș, despre 
care nu se mai ştia nimic. Răduică a convocat la o discuţie pe 
“Bodnarenco-Pantelei, alias Pintilie Gheorghe, Pantiușa, fostul șef 
al Direcţiei Generale a Securităţii Poporului și, imediat după 23 
August '1944, cel care a organizat și a răspuns de paza sediului CC 
al PCR și a locuinței conducătorilor partidului. Era evreu din 
Transnistria, fost ofițer NKVD, trimis în România cu misiuni de 
'spionaj. A fost arestat și condainnat, executând închisoare împreună 
cu: Gheorghiu-Dej, Chivu Stoica, Nicolae: Ceaușescu, până la 23 
August 1944, când a fost pus în libertate. În legătură cu Foriș, 
Pantiușa a declarat că, îm toamna anului 1944, din ordinul lui 
Gheorghiu-Dej, el, ajutat de unii colaboratori, l-au răpit de pe 
stradă, sechestrându-l în sediul CC din Aleea Alexandru, într-o 
cameră din apropierea biroului lui Dej. La începutul anului 1945, 
Gheorghiu-Dej l-a chemat în biroul lui pe Pantiușa, spunându-i că 
Moscova l-a anunţat că școlile partidului vor fi controlate de 
Comisia Aliată de Control care nu trebuie să-l găsească pe Foriș 
sechestrat. „Şi ce trebuie să fac?*, l-a întrebat Pantiușa. 
„Descurcă-te“, a venit răspunsul lui Dej. „Fă-l să tacă!“ 

Pantiușa l-a mutat pe Foriș în clădirea din Aleea Zoe, 
proprietate a statului polonez, fost sediu al Gestapoului. În perioada 
la care ne referim, clădirea se afla în administraţia CC al PCR. În 
luna februarie 1945, Pantiușa, ajutat de Mitea, şoferul său, și de 

încă o altă persoană, l-au asasinat pe Foriș, zdrobindu-i capul cu 
o rangă. Aceasta s-a: petrecut într-o anexă a clădirii menţionate, 
aflată în construcţie. 

Iată care au fost împrejurările ce au favorizat asasinatul: 

„În întunericul ce domnea în magazia de materiale, se afla o 
groapă în care, probabil, urma a se amenaja o pivniţă, adâncă de 
3-4 m. Pantiușa a considerat groapa aceea tocmai bună pentru 
mormântul lui Foriș. L-a pus pe Mitea să-l scoată pe Foriş din 
clădirea principală în care era ţinut sub pază și să-l conducă la 
anexă, unde, după ușă, cu ranga în mână, aștepta criminalul 
Pantiușa. Când Foriș a făcut doi pași spre interior, ranga a șuierat 
despicându-i țeasta, corpul victimei prăbușindu-se în groapa 
dinaintea sa. Pantiușa, împreună cu Mitea, au tumat un rând de 
cărămidă pisată peste cadavrul lui Foriș, pe care, după ce au 
stropit-o cu apă, au bătut-o cu maiul pentru a o presa. Operația 
aceasta a fost repetată de câteva ori, realizându-se în final un fel 
de beton, care, după cum vom vedea, la exhumare, a dat mult de 
furcă celor ce mânuiau târnăcoapele“. 

De acuma, Foriș nu se mai putea opune directivelor venite de 
la Moscova și nici nu mai reprezenta un obstacol, o sperietoare 
pentru Gheorghiu-Dej. Directivele Kremlinului dăduseră câştig de 
cauză ambiţiosului secretar general al comuniștilor români. Pantiușa 
îi netezise calea cu ranga. E de presupus, arată Neagu Cosma în 
lucrarea amintită, din care am reprodus relatarea anterioară, că nu 
era vorba de o simplă dispoziţie a lui Gheorghiu-Dej, ci dispoziția 
şefilor săi pe linia NKVD-ului, conform practicii de la Kremlin. 
Stalin ridica un deget, iar Beria scurta de cap pe cineva. În cazul 
de mai sus, Beria-Pantiuşa au zdrobit cu ranga un cap, acela al lui 
Foriș, care nu pricepuse un lucru elementar, și anume că 
responsabilul cu destinele comunismului mondial era Stalin şi 
numai lui trebuia să i se dea ascultare deplină. 

Pantiușa, împreună cu Mitea și-au șters frunțile de sudoare, 
s-au spălat pe mâini și au golit pe nerăsuflate o sticlă de vodcă 
„Krepkaia“, satisfăcuţi că și de data aceasta își făcuseră pe deplin 
datoria față de Marea Uniune Sovietică și că intraseră în grațiile 
noului potentat al României. Pantiuşa i-a adus la cunoștință fapta 
lui Dej, abia peste 2 luni, spunându-i laconic: „L-am terminat“. 
Dej, care se afla la biroul său, a stat puţin pe gânduri, după care 
și-a continuat în liniște lucrul, ca şi cum aflase o veste oarecare. 

Uciderea lui Foriş i-a fost adusă la cunoștință lui Ceaușescu 

de către Patilineţ. Acesta a dat dispoziţie să se verifice dacă Pantiușa 
nu cumva, din cauza consumului excesiv de alcool, îndrugă povești. 
S-a dat dispoziţie să fie dezgropat scheletul lui Foriş. Întrucât, în 
acea clădire, funcționa (ca și acum de altfel) Ambasada Poloniei, 
pe linia Ministerului de Externe s-au întreprins diligenţele necesare 
obţinerii acordului. Polonezii au pus două condiţii: să se lucreze 
noaptea și să nu se facă publicitate. Condiţii care au fost respectate. 
În toamna lui 1968, echipa formată din reprezentanţi ai Ministerului 
de Inteme, Ministerului de Exteme și ai Procuraturii, în prezenţa 
lui Pantiușa, au săpat și au găsit, în aceeași groapă, în afară de 
osemintele lui Foriș, două schelete. Pantiușa a explicat că el i-a 
ucis pe toţi trei, dar că, în afară de Foriș, despre ceilalţi doi nu ştie 
cine au fost. La insistenţe, și-a amintit că unul se numea Neamţu, 
că era de prin Timișoara și că îl deranja pe Gheorghiu-Dej, 
“încercând să-l șantajeze. Dej l-a chemat pe Pantiușa și a pronunțat 
formula magică: „Fă-l să tacă!“ Iar Pantiușa i-a crăpat capul cu 
ranga şi l-a aruncat peste cadavrul lui Foriș. Cine era cea de-a treia 
victimă nu a ştiut, sau nu a vrut să spună. A susţinut că nu-și mai 
aduce aminte, dar în mod sigur, tot el îi crăpase capul. Scheletul 
lui Foriș a fost identificat la Institutul Medico-Legal, în baza datelor 
antropometrice, a fost incinerat, iar cenușa a fost depusă într-o 
criptă la fostul Monument al Eroilor clasei muncitoare din actualul 
Parc Carol. Celelalte două schelete au fost îngropate într-un cimitir 
din Bucureşti, fără nici un fel de ceremonial, de aceeași echipă care 
le dezgropase. Ceaușescu nu a admis să se ia măsuri împotriva 
odiosului criminal care a fost Bodnarenco Pantelei-Pantiuşa, ba mai 
mult, la un an de la aflarea faptelor sale mârșave, l-a decorat cu 
unul dintre cele mai înalte ordine ale României din acea vreme. 
Astfel a demonstrat că, de fapt, încuviinţase crimele lui Gheor- 


ghiu-Dej. 


Lucrețiu Pătrășcanu 


Născut în anul 1900 la Bacău, unde tatăl său era profesor de 
istorie la liceul din localitate, Lucrețiu Pătrășcanu, încă din 
adolescenţă, se află sub influența marilor clasici ruși Tolstoi, 
Dostoievski, Turgheniev, aderând la ideile mișcării narodnicilor, a 
revoluţionarilor ruși de la sfârșitul secolului trecut. Adept al mișcării 
comuniste, care lua naştere în Rusia, și a celei socialiste din 
România, își manifestă simpatia pentru Petru Mușoiu, Costa-Foru 
şi Ibrăileanu. În octombrie 1919, devine membru al Partidului 
Socialist din România, în cadrul căruia se situează, încă de la 
început, la stânga. Urmează Facultatea de Drept din București, pe 
care o absolvă cu calificativul „magna cum laude“, și, în octombrie 
1922, pleacă în Germania pentru a urma cursurile de economie 
politică, filosofie și statistică, luându-și doctoratul în filosofie la 
Universitatea din Leipzig. Se preocupa îndeosebi de economia 
politică, dar și de istoria filosofiei și statistică. În 1922, vizitează 
Uniunea Sovietică și fâce cunoștință cu Lenin, devenind un fervent 
adept al comunismului de tip bolșevic. La 4 aprilie 1946, se înscrie 
la concursul ţinut de Universitatea din Bucureşti pentru ocuparea 
postului de profesor la Catedra de economie teoretică de la 
Facultatea de Drept. Memoriul anexat la cererea de înscriere 
menţiona, în principal, următoarele lucrări: Reforma agrară din 
România Mare şi urmările ei - 1925; Băncile şi beneficiile lor (în 
Independența economică, nr. 1-2/1928); Început de crize în 
economia mondială (în Viaţa Românească, sub pseudonimul O. 
Boldur) -1938; Problemele de bază ale României, Ed. Socec, - 
1944; Sub trei dictaturi, Ed. Forum — 1945; Un veac de frământări 
sociale, Ed. Cartea Rusă - 1945; Curente și tendințe în filosofia 
românească, Ed. Socec - 1946. 

urma trecerii, cu deosebit succes, a tuturor probelor 
examenului, printr-o adresă a Ministerului Educaţiei Naţionale, 

decanul Facultății de Drept era înștiințat că, prin decretul nr. 1612, 
publicat în Monitorul Oficial, nr. 119 din 24 mai 1946, dl dr 
Lucrețiu Pătrășcanu se numește, pe data de 1 octombrie 1946, 
„profesor titular la catedra de economie teoretică“. 

Orientarea spre comunism a lui L. Pătrășcanu a început încă 
din anii studenției, prin 1920-1922, când, împreună cu alți patru 
tineri, au scos ziarul Tineretul socialist, ziar în jurul căruia s-a 
format partidul comunist. După câteva luni, a apărut ziarul 
Socialismul, organ al partidului comunist, ce avea două pagini şi 
era scos în tipografia ziarului Timpul. L. Pătrășcanu abia împlinise 
21 de ani. Pentru a-și însuși învățătura marxistă, pleacă în Germania 
la studii. Învață limba ca să-l studieze pe Marx. În octombrie 1922, 
pleacă pentru prima oară la Moscova, la al IV-lea Congres al 
Comintemului, îl cunoaște pe Lenin și stabilește legături cu 
comuniștii ruși. 
~ Pentru vederile sale și apartenenţa la partidul comunist este 
închis. Prima dată la Jilava, în: 1924. Era în vacanță, venit din 
Germania. N-a stat mult, a făcut greva foamei 21 de zile (ultimele 
5 zile şi de sete), fiind internat în spital cu un început de uremie. 
În închisoare, primeşte vizita lui Costa-Foru. Este transferat la 
Spitalul Militar. Trece prin mai multe închisori: Văcărești, Jilava, 
închisoarea de la Brașov, lagărul de la Miercurea Ciuc și Târgu Jiu. 
În final, i se fixează domiciliu forțat la Poiana Țapului. 

Membru al partidului comunist în ilegalitate, Lucrețiu Pătrăş- 
canu, împreună cu Emil Bodnăraș - nume conspirativ, inginerul 
Ceaușu - a luat parte activă la actul de la 23 August 1944. Prima 
consfătuire care avea ca scop scoaterea României din războiul dus 
alături de Axă, a avut loc în a doua jumătate a lunii mai 1944, la 
Palatul Regal. Se lăsase întunericul și de față erau regele Mihai, 
generalul loaniţiu și reprezentantul partidului comunist, Lucrețiu 
Pătrășcanu. La câteva zile, cu prilejul celei de a treia consfătuiri la 
Palat și-a făcut apariţia și Emil Bodnăraș. 

După instalarea partidului comunist, lui Lucrețiu Pătrășcanu i 
se încredințează în guvernul Sănătescu (23 august -2 noiembrie 
1944), portofoliul de ministru al Justiţiei, pe care-l păstrează și în 
guvemul condus de dr. Petru Groza. 

În anii 1966-1968, a fost instituit un colectiv care să cerceteze 
„cazul Lucrețiu Pătrășcanu“. Așa cum arată generalul în rezervă 
Grigore Răduică, în cotidianul independent Datina, nr. 52, din 
martie 1990, colectivul a fost condus de domnia sa,.ca șef al secţiei 

militare și de justiţie, din el mai făcând parte și reprezentanți ai 
procuraturii, Ministerului de Interne, Colegiului de partid. 
Coordonarea activităţilor acestui colectiv. o avea Vasile Patilineţ, 
secretar al CC. Redăm în continuare mărturia lui Grigore Răduică 
în legătură cu cazul Pătrăşcanul. 

„Serghei Nikonov, fost șef al SSI-ului, a fost audiat de comisia 
care cerceta cazul Lucrețiu Pătrășcanu, înființată după moartea lui 
Gheorghiu-Dej. Lui Nikonov i s-a cerut să relateze despre 
informaţiile pe care le deţine de la SSI, în legătură cu Pătrășcanu, 
până la arestarea lui în aprilie 1948. Se ştie că Securitatea a fost 
înființată ulterior arestării lui Pătrășcanu. Întrebat, Nikonov a 
răspuns că la SSI se primeau diferite informaţii cu privire la 
manifestările negative ale lui Pătrășcanu, mai ales în legătură cu 
atitudinea sa naționalistă, aspect asupra căruia vom reveni pe larg 
ceva mai târziu. Cerându-i-se să precizeze dacă aceste informaţii 
veneau în mod întâmplător, sau SSI avea și anumiţi informatori în 
jurul lui Pătrășcanu, acesta a recunoscut că, în afara semnalărilor 
care «veneau de la sine», au fost informatori, special dirijaţi către 
Pătrășcanu, printre care își amintea că a existat un informator 
recrutat dintre apropiații acestuia. 

Iată care au fost manifestările așa-zis naţionaliste ale lui Pătrăș- 
canu - pentru care și-a atras dizgraţia Moscovei și care au condus, 
în final, la înlăturarea sa. 

1. Nemulțumirea manifestată de L. Pătrășcanu, în cercuri 
apropiate lui, în legătură cu modul jignitor în care s-au purtat 
sovieticii cu delegaţia română, care a fost la Moscova, în septembrie 
1944, pentru încheierea convenției de armistițiu. Timp de aproape 
două săptămâni, delegaţiei române nu i s-a acordat nici o atenţie, 
nu s-a discutat nimic cu ea, nu i s-a dat nici o explicaţie, iar când 
Pătrășcanu a încercat să ceară lămuriri pentru a se pune capăt 
așteptării în necunoscut, a fost apostrofat scurt: «Aşteptaţi!» Către 
sfârșitul perioadei de așteptare, după 10 septembrie 1944, în una 
din seri, la Moscova s-au tras salve de artilerie și artificii și, la 
întrebarea pusă de Pătrășcanu, i s-a răspuns că acestea erau trase 
în cinstea eliberării Bucureștiului de către armata roșie. Pătrășcanu, 
profund nemulțumit de acest procedeu al sovieticilor, a arătat că 
Bucureștiul a fost eliberat de către armata română încă din 23 
August 1944, iar armata roşie a intrat într-un oraș care era deja 


1. Cf. Grigore Răduică, Dușmanii lui Pătrășcanu în Spionaj - Contra spionaj, 
nr. 54/1992, p. 4. 

eliberat. Printre altele, Pătrășcanu a spus că, probabil; de aceea nu 
s-a dorit să înceapă discuţiile pentru încheierea convenției de 
armistițiu, întrucât se aștepta intrarea trupelor sovietice în București. 
Convenţia elaborată prevedea, pentru România, condiții mult mai 
grele decât cele promise de conducerea sovietică, înainte de 23 
August 1944, iar încercările lui Pătrășcanu de a cere ameliorarea 
unor prevederi au fost respinse, cu brutalitate, de către Molotov. 
Toate aceste aspecte au fost comentate negativ, în doi, de către 
Pătrășcanu şi soţia sa acolo, la Moscova, în apartamentul ce li s-a 
pus la dispoziţie, dar ulterior și-a dat seama că aceste comentarii 
au fost interceptate de sovietici, probabil prin microfoanele instalate 
în acel apartament. Venit în ţară, el a continuat să comenteze aceste 
probleme, în cercul său intim. 

2. Pătrășcanu s-a opus preluării, din România, de către sovietici, 
a unor bunuri, sub pretext că ar fi capturi germane, bunuri care, în 
realitate, aparțineau poporului român. Evident că nici această 
atitudine a lui nu a fost bine văzută de către sovietici. 

3. În cursul anului 1946, Pătrășcanu a fost sesizat că, pe de o 
parte, în nordul Dobrogei apăruseră unii agitatori care instigau 
populaţia lipoveană de acolo să ceară alipirea Deltei Dunării și 
nordului Dobrogei la URSS şi, pe de altă parte, în nordul’ 
Maramureșului acționau instigatori care îndemnau populaţia de 
acolo să ceară, de asemenea, alipirea la URSS. Pentru a contracara 
asemenea acțiuni, Pătrășcanu a trimis la faţa locului, în Dobrogea, 
un colectiv de oameni competenți, spre a combate și a anihila 
această diversiune. Trăgând concluzia că, în nordul Maramureșului, 
situaţia era mai periculoasă, deoarece instigatorii se foloseau și de 
nemulțumirile îndreptăţite ale populaţiei, în legătură cu neapro- 
vizionarea acestei zone cu bunuri strict necesare, L. Pătrășcanu s-a 
deplasat, personal, la fața locului, în fruntea unui grup de oameni 
competenţi, pentru a lua toate măsurile ce se impuneau. Acolo a 
constatat că, nu întâmplător, populaţia era prost aprovizionată cu 
cele strict necesare, căci era vorba de o acțiune premeditată pentru 
realizarea scopurilor urmărite în detrimentul națiunii române. A luat 
imediat măsuri pentru normalizarea aprovizionării acestei zone și a 
demonstrat convingător reaua intenție a instigatorilor. 

4. La cele de mai sus, s-a adăugat afirmaţia, făcută de 
Pătrășcanu la adunarea de la Cluj din 1946, când a spus: «Înainte 
de a fi comunist, eu sunt român». 

Această declaraţie a fost imediat dezavuată, în mod public, de 
către conducerea partidului comunist!! 

Fostul director general al SSI, Serghei Nikonov, a dat o 
declaraţie, la data de 9. III. 1967, în fața Comisiei de partid, în care 
a arătat următoarele: 

„Pătrășcanu a fost adus la SSI pentru cercetări, în toamna anului 
1949, şi a fost deţinut în închisoarea B. J. (București-Jilava), având 
un regim preferenţial. 

Dispoziţia de aducere a venit, personal, de la tov. 
Gheorghiu-Dej care a fost, în acea perioadă, legătura noastră 
superioară de partid. Tov. Gheorghiu-Dej a acordat mai multă 
atenţie și preocupare acestei probleme, decât acorda, în general, 
problemelor SSI. 

Indicațiuni directe pentru folosirea metodei de presiune în 
anchetă nu am primit. 

În întâlnirile noastre de lucru, mi-a vorbit de mai multe ori 
despre atitudinea negativă a lui Pătrășcanu față de linia partidului, 
despre încălcarea disciplinei de partid, pretenţii și ambiții mari, 
manifestate de Pătrășcanu în diferite domenii etc. 

Cauzele aducerii lui Pătrășcanu la SSI, după ce, în prealabil, a 
fost deţinut și interogat, în altă parte, consider că erau mai multe: 
presupusele legături cu o agentură străină și organizarea fugii în 
străinătate, poziția lui arogantă și unele dificultăți ivite acolo unde 
a fost deţinut. 

În timpul detenţiei lui Pătrășcanu la SSI, am avut foarte mari 
greutăți. Încercările lui de sinucidere au menţinut o tensiune 
permanentă. 

Poziţia lui era interpretată ca poziţia de tăinuire, cu orice preţ, 
a anumitor secrete. 

Problema cea mai importantă din ancheta lui Pătrășcanu era 
legătura cu agentura străină prin Constante, care ne-a dat mult de 
lucru din cauza tendinței de încurcare a lucrurilor, folosită de 
Pătrășcanu în declarațiile sale. 

Asupra relaţiilor lui Pătrășcanu cu Constante și relaţiile acesteia 
cu cetăţeni străini, îmi amintesc că am avut unele materiale 
informative, reieşite din urmărirea străinilor. Presupun că aceste 
materiale de urmărire erau incomplete, fie din cauza iscusinţei celor 
urmăriți, fie din cauza deficienţelor noastre profesionale. 

În timp ce ancheta își continua mersul ei la MAI, unde o 
comisie se ocupa de acest caz, tov. Gheorghiu-Dej a convocat o 

şedinţă, la care au participat mai-mulți tovarăși, ce au avut tangenţă 
directă cu anchetarea acestui grup, în diferite etape. Am participat 
la această ședință. 

La această ședință, a fost prezentată o expunere ce cuprindea 
analiza rezultatelor anchetei, diferitele ei aspecte şi poziția fiecărui 
acuzat. 

Consider că, la început, s-au putut strecura unele tendințe de 
ambiţiozitate personală a tov. Gh.-Dej și să influenţeze oarecum 
mersul anchetei. Eu cred că, în pofida sensibilităţii sale exagerate, 
tov. Gh.-Dej nu a putut să nu ţină cont de faptele reale, atunci când 
s-a trecut la definitivarea procesului.“ 

„De problema Pătrășcanu, propriu-zis, s-au ocupat, din anul 
1948 și până în 1951, organele fostului SSI, respectiv Serviciul de 
anchete, condus pe atunci de tov. Negrea Vasile. 

În urma întrebărilor ce mi s-au pus asupra felului cum s-a 
desfășurat această anchetă și ce am de spus în spirit critic, ca 
membru de partid, arăt, în acest sens, următoarele: 

Prin folosirea metodelor de constrângere folosite asupra ares- 
taţilor Emil Calmanovici, Jak Berman, Belu Zilber, Harry Brauner, 
Torosian Herant, Camil Demetrescu și Lena Constante, s-au 
obţinut, în mod forțat, așa-zise recunoașteri ale acestora, nefiind de 
factura celor ce se obțin, în mod normal, prin demascarea pe bază 
de probe. 

Aceste așa-zise recunoașteri s-au luat pe bază de întrebări și 
răspunsuri, întocmite dinainte de șeful grupului de anchetă, pe baza 
declaraţiilor lui Mocsony-Stârcea, Radu Niculescu-Buzești, Cecilia 
Pogoneanu, Octavian Neamţu, Kofler Remus etc. 

Măsurile anormale sus-menționate s-au luat, după cum ne-a 
spus tov. lt. col. Șoltuţiu, cu aprobare superioară, spunând la un 
moment dat, referindu-se la o discuţie avută cu Iosif Chişinevski, 
care i-a spus că trebuie să aibe loc neapărat procesul cazului 
Pătrășcanu și conducerea superioară de Partid, fiind convinși de 
vinovăția tuturor celor arestaţi, în cazul Pătrășcanu nu mai este cazul 
să se continue ancheta în condiții normale, fapt care ar duce la 
scurgerea unui alt timp prea îndelungat faţă de urgenţa, care se 
impune, pentru desfășurarea procesului. 

Până atunci, ancheta se desfășura normal, și neobținându-se 
astfel confumări din partea arestaţilor, necesare fondării capetelor 
de acuzare, de la cele spuse de tov. lt. col. Șoltuțiu, s-a trecut la o 
etapă de anchetă prin metode de constrângere fizică. 

Obţinerea însă a unor recunoașteri formale, prin asemenea 
metode, nu a fost de natură să constituie o documentare temeinică 
și verosimilă, dând totodată posibilitatea, la câțiva dintre cei în 
cauză, să-și retracteze declaraţiile, aflate la dosar, și astfel procesul 
să se desfășoare de asemeni în condițiuni anormale. 

În legătură cu aportul consilierilor sovietici la dirijarea cazului 
Pătrășcanu, arăt că tov. Tiganov a fost cel care, în aceeași măsură 
ca și tov. lt. col. Șoltuţiu, au condus, pas cu pas, desfășurarea 
anchetei, având deopotrivă aceleași păreri. 

Tov. consilier general Mihailovici a dirijat această anchetă la 
nivelul și în măsura în care a fost dirijată de conducerea MAL.“ 

Maiorul de securitate din acea vreme, Toma Drăghici, ne 
informează despre componența grupului de anchetatori ai lui 
Pătrășcanu, din anul 1952: col. Șoltuţiu Ion, maior Moraru Gheran, 
maior Vânătoru Victor, maior Staicu Teodor, maior Anghel Mircea, 
maior Micle Teodor, Rujan Gheorghe, secretar Gorun Alexandru 
și dactilografă Surdu Maria. 

Iată ce a declarat Toma Drăghici: „La început, It. col. Șoltuțiu 
Ion a ţinut o şedinţă cu noi și ne-a arătat că trebuie să facem ancheta 
unui grup, anchetă care a fost ordonată de conducerea de partid și 
de stat. Tov. Șoltuţiu, aproape în fiecare zi spunea că trebuie să 
strângem probe, căci este ordin de sus. Aproape zilnic discuta cu 
Iosif Chișinevski — îi spunea loșca - sau mergea, personal, la el.cu 
rezultatele obţinute, sau pentru primirea de noi sarcini. De 
asemenea, știu că tov. Șoltuțiu mergea foarte des la consilierul 
sovietic pe MAI, anume Mihailovici, căruia îi raporta toate 
rezultatele din anchetă și primea sarcini pentru viitor. 

În fiecare zi, tov. Șoltuţiu repeta că trebuie stabilit că Pătrășcanu 
a fost trădător, agent al siguranţei burgheze etc.“ 

Rezultă, din cele de mai sus, că procesul împotriva lui L. 
Pătrășcanu a fost o odioasă înscenare, pentru a se scăpa de un 
potenţial rival inteligent și bine pregătit la conducerea Partidului 
Comunist Român și care ar fi prezentat surprize față de relaţiile cu 
URSS. 

Metodele de anchetă folosite sunt descrise de fostul maior de 
securitate: „Ancheta mergea foarte greu din cauză că majoritatea 
arestaţilor nu recunoșteau problemele despre care erau interogați. 
Datorită acestei situaţii, o parte din arestaţi au fost pedepsiţi, sub 
diferite forme, și chiar bătuţi. Printre aceștia, au fost: Calmanovici 
Emil, Berman Jacques, Kofler şi cred că și Mocsony-Stârcea Ion. 

Pentru ca totuși să se administreze probe de vinovăţie a 
arestaţilor, s-a ajuns la o înţelegere cu Mocsony-Stârcea Ion şi 
Zilber, care în cele din urmă au dat o serie de declarații împotriva 
lui Pătrășcanu și a altora. Lui Mocsony-Stârcea i se promisese că 
dacă dă o serie de declaraţii i se va permite să plece în Elveţia, 
unde avea soția“. 

Locotenent-colonelul de securitate Mircea Anghel, participant 
din grupul de anchetatori condus de It. col. Șoltuţiu, a declarat în 
fața comisiei de partid, la data de 28 aprilie 1967: 

„Ancheta grupului Pătrășcanu a început în anul 1948. În anul 
1951, ancheta a fost preluată de către securitate sub conducerea col. 
Mişu Dulgheru. În această reluare, subsemnatul am anchetat pe L. 
Pătrășcanu, El. Constânte, H. Torossian și Harry Brauner, învinuiți 
de activitate de spionaj într-o conspirație organizată și condusă de 
L. Pătrășcanu împotriva partidului şi statului. 

„ Atât din anchetarea acestora, cât și a celorlalţi, ca Pătrășcanu, 
Ștefănescu Alexandru, Betea, B. Zilber şi alții nu se concretizau 
fapte care să confirme învinuirile care au constituit temei de 
arestare. 

Ca urmare a acestei situaţii, după multe ședințe la toate nivelele, 
ancheta Pătrășcanu a ieșit din cadrul atenţiei conducerii de atunci 
a ministerului, locul fiindu-i luat de alte anchete, printre care cea 
mai importantă a grupului Vasile Luca și ceilalți de la Finanţe. 

A trecut circa un an și ancheta grupului L. Pătrășcanu a fost 
reluată, de data aceasta într-o manieră, aș putea spune sui-generis, 
de către un anchetator și fără experiența muncii de. securitate, lt. 
col. Șoltuţiu Ion“. 

După ce s-a angajat să-l demaște pe acesta ca trădător, spion 
şi agent de siguranţă, Șoltuţiu a trecut la întocmirea unui plan de 
anchetă cu faptele ce urma a fi recunoscute de cei în cauză. 

Faptele erau astfel repartizate pe fiecare arestat, încât ele dădeau 
tabloul unei acțiuni organizate antisovietice, antipartinice şi 
antistatale, în frunte cu L. Pătrășcanu. Şoltuțiu formula atât 
întrebările, cât și răspunsurile pentru fiecare arestat în parte din 
birou, în așa fel ca să se încadreze în tabloul infracțiunii dinainte 
stabilit de el. Nici un anchetator nu avea voie să se abată de la 
acest sistem de muncă. Micle, ca prin minune, a început să obțină 
atât de la L. Pătrășcanu, cât și de la El. Constante și, mai ales, de 
la aceasta din urmă, declaraţii de recunoaștere, de-a dreptul 
senzaţionale, strict în spiritul obiectivelor din plan. Șoltuţiu era 

foarte fericit, -deoarece astfel începea să-și vadă planul realizat. 
Când într-o zi, la auzul unor ţipete înfiorătoare ce veneau din 
camera de anchetă alăturată, unde ancheta Micle, m-am dus să văd 
ce s-a întâmplat, Elena Constante tipa înnebunită de durere cu o 
declaraţie în faţă, iar Micle o trăgea de păr disperat că nu vrea să 
semneze. Când a fost lăsată, El. Constante, ţipând, mi-a arătat un 
smoc de păr din capul ei, smuls de Micle și aruncat pe jos, pe 
covor. 

De asemenea, am văzut când Micle a smuls, începând de la 
urechi, mai bine de 1/3 din părul alb al lui Kofler. De altfel, aceasta 
era o metodă des folosită de Micle și în alte anchete. Șoltuțiu 
cunoștea foarte bine acest sistem de muncă al lui Micle. 

Nu știu de ce atunci pe Kofler îl ancheta Micle, deoarece acesta 
se afla în ancheta lui Vânătoru. Cred însă că în acel moment Kofler 
se afla într-o tură de anchetă de 70 [de] ore, la care participau de 
regulă 2-3, sau mai mulți anchetatori. Tura de anchetă a fost mult 
folosită în ancheta Pătrășcanu. Au fost anchetați în tură Victoria 
Sârbu, El. Constante și alţii. Când Șoltuţiu a văzut că, prin 
rezultatele obținute de Micle, i se «confirmă» planul, i l-a repartizat 
şi pe Emil Calmanovici și Berman, arestaţi ulterior. 

În ciuda torturilor la care au fost supuși Calmanovici şi Berman, 
aceştia s-au menținut pe o «fermă poziţie de negare» a faptelor ce 
li se imputau. 

Pe de altă parte, și B. Zilber opunea aceeași rezistență, ca de 
altfel şi ceilalți arestaţi din problemă ca: Alex. Ștefănescu, El. 
Pătrășcanu și alții, care recunoșteau anumite fapte ale lor, cât și ale 
lui L. Pătrășcanu, dar care, în această ultimă fază a anchetei, nu 
satisfăceau scopul urmărit de Șoltuțiu. 

În acest moment critic pentru anchetă, când majoritatea ares- 
taţilor rezistau în ciuda: metodelor tari folosite, Șoltuţiu a fost nevoit 
să ceară conducerii ministerului aprobarea pentru punerea în probă 
(termen consacrat) a lui Calmanovici, Kofler, Berman, Zilber şi V. 
Sârbu. Metode tari fără prea bune rezultate, au fost, cum am mai 
arătat, ruptul (smulgerea) părului, ture de anchetă și altele. 

Organizarea punerii în proba propriu-zisă s-a făcut după 
metodele lui Șoltuţiu, metode necunoscute până atunci de sub- 
semnatul și cred [că] nici de ceilalți anchetatori. Astfel, într-o 
noapte, Calmanovici a fost scos la anchetă — lucru obișnuit — apoi 
i s-a cerut să se dezbrace până la indispensabili, după care, cu 
ochelari opaci, sub ameninţarea -că va fi împușcat dacă nu 

recunoaşte activitatea sa criminală, dusă în complicitate cu L. 
Pătrășcanu, a fost dus în beciul bucătăriei închisorii B. J. Aici a 
fost dezbrăcat la pielea goală și bătut până la sânge de către fostul 
şef al arestului lt. maj. Dinu, cunoscut pentru talentele lui în acest 
domeniu. Bătaia s-a făcut, desigur, după indicaţiile. lui Șoltuţiu. De 
faţă la această bătaie a fost Micle Vânătoru și, cred, Moraru Gheran. 

L-am văzut pe Calmanovici când, după circa două ore. de 

tortură, era adus de cei amintiţi abia ținându-se pe picioare. Era cu 
haina ruptă și plin de sânge și urla cât îl ținea gura. Șoltuţiu 
pretindea că anchetarea și bătaia în pielea goală au un efect 
psihologic deosebit asupra arestatului. La fel au fost «anchetați» și 
Berman, Victoria Sârbu, Belu Zilber, Kofler, Betea etc. Pe Kofler 
l-am văzut în indispensabili, în timp ce era dus la camera de 
«deliberare», iar pe ceilalți i-am văzut, după bătaie, cu urmele 
respective.“ 
. Mihai (Mişu) Dulgheru, colonel de securitate, a declarat 
următoarele: „În seara zilei de 26. XI. 1952, am fost chemat la 
telefon de șeful Direcţiei care se ocupa cu arestările și, che- 
mându-mă urgent la arestul din strada Uranus, deoarece trebuia 
cazat un element important și că dispoziţia este ca eu să stabilesc 
celula. Neștiind despre ce este vorba, am luat legătura cu tov. 
Pintilie, pe care l-am găsit la Alexandru Mihailovici, consilierul 
șef. Tov. Pintilie mi-a spus: «Cum, n-ai plecat încă, du-te imediat 
că va trebui să cazezi un element important şi apoi vom sta de 
vorbă». Aşa am ajuns la arest, unde mi s-a comunicat că, din ordin 
superiorm sunt arestat“. 

Iată deci că un ofiţer superior de securitate a fost închis pentru 
motivul de a fi tărăgănat ancheta grupului Pătrășcanu. 

Mişu Dulgheru declară mai departe: „Primul grup de anche- 
tatori, e drept, cu puţină experiență, dar îndrumați permanent de 
Alexandru Mihailovici și Ţiganov, consilierul Direcţiei de anchete, 
a căror chestionare le recunoșteam de fiecare dată, au reușit să 
folosească variate metode de distrugere a moralului meu, culminând 
cu ancheta în tură. Am fost luat, de exemplu, în anchetă miercuri 
dimineaţa și ţinut permanent fără odihnă și masă până sâmbătă la 
ora 14, adică 80 de ore, în timp ce anchetatorii se schimbau între 
ei la fiecare 8 ore. 

În aceste condițiuni lipsite total de obiectivitate și de respectul 
persoanei, am fost anchetat timp de 9 luni de zile, după care am 
fost predat anchetatorului Micle Teodor de la Direcţia de anchete, 

care, în mod diabolic, m-a chinuit în mod îngrozitor, 
înfometându-mă, batjocorindu-mă și amenințându-ne permanent 
cu distrugerea mea, a soţiei mele, a copiilor mei și a bătrânei mele 
mame. Timp de aproape un an de zile, am dormit pe o saltea de 
paie, trântită pe ciment, deoarece patul îmi fusese scos afară. Iar 
timp de aproape un an și jumătate nu am văzut lumina zilei. 

Tovarăși, nu aș vrea să fiu greșit înțeles. Afirm însă că, din 
1941 și până în 1944, perioadă cât am fost intemat în lagărul de 
internați politici de la Tg. Jiu, nici pe departe nu am avut un 
asemenea regim de distrugere cu cel aplicat mie de către ai mei. 

Când a început anchetarea lui Pătrășcanu, care s-a produs mult 
mai târziu, deoarece el nu era în situaţia de a fi anchetat, întrucât 
încercase să se sinucidă și se afla sub îngrijirea dr. Lerescu, aveau 
loc şedinţe de lucru la care participau, în afară de Alexandru 
Mihailovici, în biroul căruia se ţineau aceste ședințe, Șoltuţiu, 
Mazuru, consilierul Direcţiei, subsemnatul, uneori Nicolschi şi 
Pintilie, care făceau și oficiul de traducători. Spuneau că ancheta a 
fost făcută de Șoltuţiu, care însă primea permanent indicații și 
îndrumări de la Alexandru Mihailovici, consilierul șef de la 
Cabinetul ministrului. Toate chestionarele, cu întrebări pentru 
anchetă erau redactate de Alexandru Mihailovici. 

Ce metode au folosit? Cum a reușit Alexandru Mihailovici să-l 
conducă pe Șoltuţiu și pe ceilalți anchetatori, ce indicaţii a dat în 
legătură cu ducerea cercetărilor - nu am cunoștință, dar ceea ce 
știu este că Alexandru Mihailovici a manifestat un interes deosebit" 
pentru această anchetă căutând, cu orice preţ, să dovedească 
vinovăția lui Pătrășcanu și a celorlalți arestaţi, în legătură cu ancheta 
Pătrășcanu. Am simțit acest lucru și pe pielea mea în timpul 
anchetării mele, când a vrut, cu orice preţ, să mă scoată spion“. 

Colonelul Mișu Dulgheru a precizat faptul că Lena Constante, 
Remus Kofler, Betea, Rațiu, Retegane, Ștefănescu fuseseră arestaţi 
chiar de generalul Nicolschi. 

Colonelul de securitate loan Șoltuţiu adoptă în declaraţiile sale 
un ton imprecis și dubitativ: „Atâta timp cât l-am anchetat pe 
Pătrășcanu, am fost sub îndrumarea lui Mazuru, dar numai formal 
căci, de fapt, Mihailovici îmi fixa ordinea anchetei. Eu, toate 
declaraţiile luate, le dădeam lui Mihailovici și, fie că zilnic, ori la 
două zile eram chemat la dânsul, unde se mai aflau Mazuru, precum 
și, de multe ori, Pintilie, care știa rusește și vorbeau între dânșii 
rusește şi pe urmă îmi spuneau Mazuru, ori Pintilie cum crede 

consilierul că trebuie să procedez cu întrebările în continuare în 
anchetă. Când nu era consilierul acolo, atunci ne întâlneam la 
consilierul Ţiganov, care, de asemeni, da îndrumări, pentru că în 
această perioadă, toți cei din grupul lui Pătrășcanu, se aflau în 
ancheta Direcţiei a VIII-a a lui Dulgheru, iar consilierul acestei 
direcţii era Ţiganov. 

Prin urmare, până în 1952 tehnica anchetei a decurs astfel în 
cazul lui Pătrășcanu. 

Din 1952, întreg grupul lui Pătrășcanu a fost pus sub conducerea 
mea, conducere formală, deoarece ancheta a fost și în continuare 
concret dirijată de cei doi consilieri și de tov. ministru Drăghici, 
care între timp devenise ministru de Interne. 

În această epocă, tehnica anchetei era următoarea: toate decla- 
rațiile, fie ale lui Pătrășcanu, fie ale celorlalți din grupul său și care 
-aveau oarecare importanţă cu referire la Pătrășcanu, erau date de 
mine, consilierului, un exemplar și altul tov. ministru Drăghici. 
Aceste declaraţii, de asemenea, erau date imediat, a doua zi, și după 
aceea eram chemat în cabinetul consilierului, ori al tov. ministru 
Drăghici, unde primeam indicații de cum să procedez în continuare 
și pe ce anume teme să se insiste mai mult. 

Declaraţiile pe care le dădeam tov. ministru Drăghici îmi erau 
restituite de dânsul personal, fie zilnic, fie a doua zi, a treia zi, după 
cum ajungeau la dânsul îndărăt, de unde le preda și aceste declarații 
erau notate pe margine de Gheorghiu-Dej, iar tov. ministru Drăghici 
îmi da indicaţii de cum să procedez în sensul notițelor de pe 
marginea declaraţiilor. | 

Când îmi erau date înapoi aceste declarații, în cabinetul dânsului 
era de cele mai multe ori consilierul Mihailovici, care era consilierul 
personal al ministrului. 

În tot timpul anchetei, mi-am dat seama și am dedus limpede 
că consilierul era și el în permanentă legătură cu Gheorghiu-Dej și 
Chișinevschi, în afară de tov. Drăghici care era, bineînţeles, zilnic, 
în contact cu dânsul şi acest lucru îl deduceam, pentru că, pe de o 
parte, îmi spunea -chiar el că în cutare, sau cutare problemă, a 
discutat cu Gheorghiu-Dej și că așa stau lucrurile care erau atunci 
în discuţie, iar pe de altă parte, îmi spunea niște. combinații legate 
de Pătrășcanu, pe care el, ca sovietic, nu avea de unde să le știe, 
decât de la cineva din conducerea partidului nostru. Eu mă gândeam 
atunci sigur la Gheorghiu-Dej, Chişinevschi, tov. ministru Drăghici, 
dar s-ar putea să fi fost şi altcineva, căci el niciodată nu mi-a spus, 

că de cine anume concret este dânsul informat în problema 
respectivă, ci ştiam doar atât că dânsul mergea şi pe la Consiliul 
de Miniștri. 

În tot acest timp, am consemnat, dacă îmi aduc bine aminte, 
în scris, întrebările și răspunsurile semnate de Pătrășcanu. 

După o anumită perioadă a anchetei, nu mai ştiu timpul, și după 
ce răspunsurile aduse de mine la consilierul Mihailovici nu dădeau 
rezultatele scontate, cred că pe o anumită vreme ancheta lui a fost 
întreruptă și reîncepută, cu tot grupul, în 1952. 

Îmi aduc însă bine aminte de un moment important, pe care 
l-am şi consemnat pe unul din dosare, că în cabinetul lui 
Mihailovici, unde a fost prezent ori tov. ministru Pintilie, ori tov. 
ministru Drăghici, când consilierul Mihailovici a spus că toată 
ancheta, care s-a făcut până atunci, a scos la iveală doar greșelile 
lui Pătrășcanu, dar că aici nu este vorba doar de greșeli, ci de acțiuni 
dușmănoase şi organizate ale lui Pătrășcanu, că acest lucru trebuie 
să-l înțelegem noi, grupul care anchetăm problema Pătrășcanu, căci 
dânșii — sovieticii — au toate datele în legătură cu atitudinea 
dușmănoasă și trădătoare a lui Pătrășcanu, încă de pe timpul când 
el se afla la Moscova ca reprezentant al PCR pe lângă Comintern. 

După aceasta a început ancheta, în spiritul și pe linia stabilite 
de consilierul Mihailovici, iar în detaliu era urmărită de Țiganov, 
consilierul care se ocupa de Direcţia a VIII-a de anchete. Menţionez 
că anchetatorii care să lucreze cu mine exclusiv, în problema 
Pătrășcanu, au fost stabiliți de tov. Pintilie și erau toți de la Direcţia 
a VIll-a (afară de mine) și care cred că, parte din ei, au anchetat 
pe câţiva din acest grup înainte încă de a fi eu desemnat a ancheta 
pe Pătrășcanu. 

Precizez că întrebările care trebuiau puse de către mine lui 
Pătrășcanu, erau formulate de consilierul Mihailovici, pe baza 
întregului material avut la dispoziţie, reieșit din celelalte anchete, 
iar mai tot de dânsul formulate pe baza declaraţiilor celorlalți 
anchetați după indicaţiile lui Ţiganov. Acesta a fost sistemul 
anchetei. 

În ce priveşte ancheta lui Pătrășcanu, nu am ajuns la nici o 
declarație, aşa cum voia consilierul Mihailovici. Pătrășcanu nega 
categoric orice chestiune de ordin dușmănos. El a recunoscut unele 
mai mici, ca de pildă organizarea fugii lui din ţară de către unii 
oameni ai lui (mi se pare Betea, dacă-mi aduc bine aminte) şi alte 
câteva lucruri care nu erau așa de grave și mi le-a explicat pe toate, 

“dar nu-mi aduc aminte cum anume concret, dar ele se află 
consemnate şi semnate de Pătrășcanu și sunt la dosar. 

La întrebarea comisici de partid: «Ai dat indicaţii să fie bătuţi 
oamenii?», Șoltuțiu răspunde scurt: «Da. Am dat.» Prima dată nu 
s-a folosit nici o metodă de constrângere. Când s-a văzut că nu 
merge treaba, consilierul sovietic Mihailovici și, mai ales Ţiganov 
m-au întrebat: «Nu crezi că ar trebui forțate lucrurile? Că ăștia sunt 
bandiți». Eu am spus: «Cum credeţi». Nu puteam folosi metode de 
constrângere fără aprobarea de la ministru și atunci eu i-am spus 
tovarăşului Drăghici: «Ce facem?» Ţin minte că am avut o oarecare 
teamă când a fost bătut Kofler, o teamă personală, pentru că el 
venise din spital și era diagnosticat cu infarct. Mă gândeam că dacă 
îi dai o bătaie, îl pierzi și atunci eu i-am spus tovarăşului Drăghici 
că, consilierul este de părere să se folosească bătaia la Kofler. 

Tov. Gh. Stoica: Iniţiativa pentru începerea acestor metode dure 
a venit de la dumneata? 

Tov. Șoltuțiu: De la consilierul sovietic. 

Tov. Gh. Stoica: Deci, dumneata ai propus ministrului, ai cerut 
aprobarea să înceapă. Cine stabilea ce fel de metode, cât să dureze, 
cum, unde, pentru fiecare? 

Tov. Șoltuțiu: Nu cred că au fost bătuţi toți. Îmi aduc aminte 
că au fost bătuți Kofler, Calmanovici, Zilber. 

Tov. Gh. Stoica: Pe Elena Constante? 

Tov. Șoltuțiu: Nu ţin minte, poate anchetatorul. 

Tov. Gh. Stoica: Problema este că femeia a fost schingiuită. 
S-a mers până a-i rupe părul din cap, ţinută în condiţii neigienice, 
bătută la picioare. Aceste metode le-a folosit anchetatorul din capul 
lui? 

Tov. Șoltuțiu: Anchetatorii au primit aceste dezlegări. 

Tov. Gh. Stoica: Dumneata ai schingiuit? 

Tov. Șoltuțiu: La mine veneau gata schingiuiți. 

Acţiunile menţionate mai sus au fost taxate de către Serghei 
Nikanov, şeful SSl-ului, drept manifestări naţionaliste și dușmă- 
noase, iar subordonații săi, care l-au anchetat pe L. Pătrășcanu la 
SSI, le-au calificat ca fiind manifestări dușmănoase şi antisovietice. 

Petea Soncearuc, director în SSI şi principal colaborator al lui 
Serghei Nikonov, alias Serghei Nicolau, care l-a anchetat pe L. 
Pătrășcanu, a insistat pentru a-l determina să recunoască că ar fi 
avut manifestări și ar fi desfășurat acţiuni antisovietice. Întrebat la 

comisie, în 1967-1968, despre acest aspect, Petea Soncearuc a 
declarat că, deşi se dețineau probe cu privire la activitatea 
antisovietică a lui Pătrășcanu, la anchetă acesta n-a vrut să 
recunoască nimic, declarând, în schimb, că el a acționat permanent 
pentru relaţii bune între România și Uniunea Sovietică, bazate pe 
cespect reciproc“. 

Este de menţionat că L. Pătrășcanu, cu diferite prilejuri, a 
afirmat că toate acţiunile împotriva lui au fost puse la cale de către 
Emil Bodnăraș. Pătrășcanu își manifesta această convingere, știind 
cine se afla, de fapt, în spatele lui Emil Bodnăraș. El știa că acesta 
a fost condamnat înainte de al doilea război mondial, pentru 
colaborare cu organele sovietice, deci știa că el e omul rușilor. Ştia 
că SSI era subordonat direct secretariatului general al guvernului, 
iar secretarul general al guvernului, de la formarea guvernului Groza 
și până la sfârșitul lui 1947, a fost Emil Bodnăraș. Deci știa că 
Bodnăraș conducea nemijlocit SSI. Pătrășcanu știa, de asemenea, 
că Bodnăraș aprobase înțesarea SSI-ului cu oamenii NKVD-ului 
de tipul lui Serghei Nikonov, al lui Petea Soncearuc!. 

Cristian Popișteanu a relatat un episod mai puţin cunoscut din 
activitatea lui L. Pătrășcanu, care explică şi întregește motivul 
condamnării sale de către Kremlin?. 

Serviciul secret britanic, creat de Winston Churchill, SOE 
(Special Operations Executive) își avea emisari: și în România, 
printre ofițerii săi superiori numărându-se și colonelul Eddie 
Boxhall, ginerele prințului Barbu Știrbei, care, după cum se știe, a 
jucat un rol important în organizarea negocierilor purtate de socrul 
său la Cairo, în primăvara și vara anului 1944, cu reprezentanţii 
SUA, Marii Britanii și URSS, privind desprinderea de Germania și 
încheierea unui armistițiu cu coaliția antihitleristă. 

Făcând parte din familia prinţului Știrbei şi deci din anturajul 
Casei Regale, colonelul Eddie Boxhall avea acces liber în România 
ori de câte ori dorea, înainte și după 23 August 1944. Bineînţeles 
că munca informativă se afla pe primul loc în preocupările sale, și 
prezenta, cu regularitate, când revenea la Londra, informaţii din 
România. 

În februarie 1946, reîntors din România, l-a informat pe un 
prieten din emigrația română că, în cursul vizitei sale în țara noastră, 
1. Ibidem. 


2. Cf. Cristian Popişteanu, Cazul Grupului Pătrășcanu, în Magazin istoric, nr. 
12, 1991, p. 71. 

fusese înștiințat că „unii comuniști români sesizează primejdia de 
a urma orbește dictatele sovieticilor care conduc la ruinarea 
României, mai ales din punct de vedere economic, pentru viitoarele 
decenii. Ei au început să discute crearea unui partid comunist 
„naţional“, al cărui scop ar fi, în afară de urmarea doctrinei 
comuniste, să vegheze ca România „să nu piardă“. Agentul britanic 
era de părere că aceste teze nu vor da roade, atâta vreme cât Partidul 
Comunist Român era condus de Ana Pauker și Emil Bodnăraș, 
unelte docile ale NKVD-ului sovietic. 

Se poate presupune că, printre paroman acestui grup: de 
comuniști naționali se afla și Lucrețiu Pătrășcanu, care se convinsese 
cu propriii săi ochi de cum era văzută și, mai ales, tratată, România 
de marele vecin de la răsărit, cu prilejul călătoriei sale la Moscova, 
din 12 septembrie 1944, când avusese loc semnarea armistițiului. 
L. Pătrășcanu, -aşa după cum o declarase, se considera mai întâi 
român și apoi comunist, avea să pună interesele naţionale mai 
presus de cele ale partidului, al cărui. membru era. Gravele 
consecinţe economice ale dominaţiei sovietice asupra României îi 
erau confirmate și de analizele făcute de Belu Zilber, unul dintre 
economiștii de frunte ai partidului comunist. 

„Există indicii — menţiona Cristian Popișteanu - despre 
activitatea desfășurată, în spiritul celor consemnate de Boxhall, de 
cei doi = . Pătrășcanu și Zilber — în timpul lucrărilor Conferinţei de 
Pace de la Paris, din anul 1946. Unul din experţii economici ai 
delegaţiei române, Dimitrie Danielopol, a scris o lucrare despre cele 
petrecute în capitala Franţei, lucrare rămasă neterminată, în 
manuscris, la Hoover Institution of War, Revolution and Peace 
(SUA). El scrie că «Zilber îi informează pe americani și pe alții 
că, dacă aceștia ne lasă singuri cu ruşii, România este sortită pieirii. 
Sunt evreu și comunist» spune Zilber. «Nu ne lăsați complet în 
mâna rușilor, căci nu numai că dispărem complet ca națiune, dar 
va fi şi în detrimentul vostru, până la urmă». Șefului delegaţiei 
australiene (A. G. B. Fisher) i s-au explicat obiectivele politicii de 
expansiune a URSS. Impresionat de cele aflate, acesta i-a promis 
să acţioneze. Dar, evident, delegaţia australiană dispunea de mij- 
loace reduse de a influenţa lucrările conferinţei de pace. 

Demersurile lui Zilber erau făcute cu acordul lui Lucrețiu 
Pătrășcanu. Potrivit aceluiași Danielopol, Pătrășcanu ar fi întreținut 
legături strânse cu reprezentanţii opoziției române care acționau la 
Paris în favoarea ţării lor (Grigore Gafencu, Constantin Vișoianu 

etc.) și prin intermediul lor, cu americanii. Vişoianu i-a spus lui 
Danielopol că americanii ar fi dispuși să-i înlesnească lui 
Pătrășcanu «trecerea la o politică necomunistă și antisovietică». S-a 
luat chiar în consideraţie refugierea lui Pătrășcanu în SUA, dar, în 
cele din urmă, planul a fost abandonat. Pătrășcanu ar fi declarat — 
probabil lui Vişoianu - că americanii sunt nebuni. Ei cedează rușilor 
mai mult decât aceștia cer, sau așteaptă. Dacă aș trece de partea 
americanilor s-ar pipa ca ei să mă remită rușilor. Prefer să mă 
întorc acasă.“ 

Este mai mult ca sigur, graţie unui trădător, că rușii au cunoscut 
aceste contacte. Danielopol relatează că, într-o zi, Gh. Gheor- 
ghiu-Dej şi unele persoane din anturajul acestuia au convocat pe 
membrii delegaţiei și i-au informat că au discutat cu Molotov. 
Acesta ceruse, printre altele, potrivit unor surse, ca „toate contactele 
cu delegaţiile occidentale să înceteze, mai ales cele cu delegaţia 
SUA și britanică, dacă aprobarea sovietică pentru astfel de discuții 
nu era cerută dinainte și acordată“. 

Supravegherea sovietică era cât se poate de.eficientă şi ea îl va 
duce pe Pătrășcanu la moarte, iar pe Belu Zilber la pușcărie. 

Lucrețiu Pătrășcanu, un intelectual greu de manevrat și 
manipulat, a fost luat în vizor, la ordinul Kremlinului, de serviciile 
secrete sovietice. Considerat nesigur de către ruși, în urma 
rapoartelor primite și a microfoanelor postate în apartamentul său, 
acestea au acționat împotriva lui, încă înainte de 1945. În iama lui 
1947, Pintilie l-a informat pe Piotr Vasilievici Fedatov, noul 
comandant al Serviciului Secret Extern din Comitetul de Informaţii 
(K. I.) că Pătrășcanu sabotează „marșul României spre comunism'“ 
şi îi protejează pe liderii partidelor de opoziție. La 20 februarie 
1948, Pintilie trimite un raport la Moscova, în care pretinde că are 
dovezi de netăgăduit cum că Pătrășcanu a fost informator al 
Sigurantei în timpul războiului. Două zile mai târziu, la primul 
congres al PMR, Teohari Georgescu îl va denunța pe Pătrășcanu 
ca „exponent al ideologiei burgheze“, dar nu va spune nimic despre 
presupusa colaborare a lui cu Siguranța. De altfel, această acuzaţie 
particulară și învinuirile de trădare, și după război, au fost făcute 
publice abia puţin înainte de judecarea lui Pătrășcanu, în 1954. 

La 28 aprilie 1948, Pătrășcanu a fost reținut la ordinul lui Dej 
și de atunci nici el n-a mai fost văzut apărând în public. A fost 
izolat, împreună cu soţia sa, într-o vilă de lângă lacul Snagov, până 
la 19 ianuarie 1949, când Pintilie, împreună cu Valerian Bucikov, 

şeful Direcţiei a 6-a a DGSP, responsabil cu corpul de gardă al lui 
Dej şi Iosif Rangheţ, membru în Biroul Politic, responsabil cu 
cadrele partidului, l-au dus într-o clădire de pe Calea Rahovei. Aici 
au fost închiși la subsol, în celule separate. Lucrețiu Pătrășcanu a 
fost interogat despre legăturile sale cu agenți occidentali. A încăput 
în mâinile lui Piotr Soncearuc, șeful Serviciului de Contraspionaj. 
Prin anul 1994, Eduard Mezincescu a oferit detalii despre o 
conversaţie cu Soncearuc, care îi mărturisea că a umărit să 
descopere legăturile lui Pătrășcanu cu Serviciul Secret britanic, 
legături pe care le bănuia a fi intermediate de folcloristul Harry 
Brauner și soţia sa, Lena Constante, arestați în același timp cu 
Pătrășcanu. Soncearuc a susținut că nu l-a torturat pe Pătrășcanu 
în timpul interogatoriului la SSI. Totuși, e aproape sigur că 
Pătrășcanu a fost torturat cu brutalitate. O dovadă, în acest sens, o 
constituie un ordin bizar pe care l-au primit cei care-l 
supravegheau: să-i administreze laxative. Se pare că, nemai- 
rezistând chinurilor, Pătrășcanu a încercat să se sinucidă, tăindu-şi 
venele cu o lamă de ras. Pentru a nu fi descoperită lama și, implicit, 
cel care i-o furnizase, fostul ministru de Justiţie a rupt-o în bucăţi 
mici, pe care apoi le-a înghiţit. 

În ciuda tuturor interogatoriilor, care s-au prelungit pe durata 
unui an, nu s-a găsit nici o dovadă a legăturii dintre Pătrășcanu și 
Serviciul de Informaţii britanic. Un ordin al lui Dej viza însă 
continuarea anchetării, lucru care s-a întâmplat până la moartea lui 
Pătrășcanu, în condiţii misterioase, în închisoarel. 

Redăm, în continuare, simulacrul de proces, condamnarea și 
asasinarea lui Lucrețiu Pătrășcanu, descrise de diverși martori. 

Documentul poartă numărul 3/1954 şi precizarea „împotriva 

grupului de spioni şi complotiști, în frunte cu L. Pătrășcanu și 
complicii lui“. 

Iată conţinutul documentului: 


„Noi, locţiitorul Procurorului Militar al Forţelor Armate, colonel 
de justiţie Rosman Rudolf, văzând actele de anchetă efectuate de 
către organele securității Ministerului Afacerilor Intere, privind pe: 

1. Lucrețiu Pătrășcanu, avocat etc. 

Constatăm că acești acuzaţi — slugi ale burgheziei și moșierimii, 
naționaliști burghezi, vechi provocatori, agenți ai siguranței și vechi 
spioni, dușmani înverșunați ai clasei muncitoare și socialismului — 
au alcătuit în ţara noastră o agentură în slujba cercurilor imperialiste. 


1. Cf. Expres, nr. 12, 1994, p. 9. 

Lucrând sub ordinele serviciilor de spionaj american și englez, ei 
au sprijinit regimul fascisto-antonescian, iar după doborârea 
dictaturii fasciste au organizat un grup complotist, antistatal, 
urmărind să răstoarne - cu ajutorul imperialiştilor americano- 
englezi — regimul democratic instaurat la 6 martie 1945 în România 
și să arunce, din nou, ţara noastră în dependenţa economică și 
politică faţă de statele imperialiste“. 


După ce sunt expuse 36 de pagini de crime, actul de acuzare 
se încheie astfel: 


„Pe baza celor arătate mai sus, acuzaţii se fac vinovaţi de 
următoarele crime: 

1. Lucrețiu Pătrășcanu, născut la 4 noiembrie 1900 în orașul 
Bacău, de naţionalitate român, cetățean român, căsătorit, fără copii, 
de profesiune avocat, cu ultimul domiciliu în București, str. Vasile 
Lascăr, nr. 100, se face vinovat de: 

a) Crimă contra păcii prevăzută și pedepsită de art. 2 lit. C din 
Legea Nr. 291/947 cu modificările ei ulterioare, deoarece ca agent 
al Siguranței burghezo-moșiereşti şi fasciste și ca agent al 
serviciului de spionaj englez, a desfășurat o activitate de destrămare 
din interior a partidului, de paralizare a acţiunilor PCR, în lupta 
contra fascismului și a războiului imperialist, precum și de sprijinire 
a lui Antonescu și a războiului antisovietic. 

b) Crimă de înală trădare prevăzută şi pedepsită de art. 184 CP 
combinat cu art. 229 CP, deoarece după 23 August 1944, având 
calitatea de ministru al Justiţiei, a organizat un grup complotist 
antistatal, care cu ajutorul imperialiștilor americano-englezi, prin 
serviciile lor de spionaj, a dus o acţiune de răsturnare prin violenţă 
a regimului democratic, instaurat la 6 martie 1945, în scopul 
suprimării independenței statului român; 

c) Crimă de înaltă trădare, prevăzută și pedepsită de art. 190 
pct. 1 şi 2, CP, deoarece a transmis serviciilor de spionaj american 
şi englez după 23 August 1944, informații cu caracter secret privind 
securitatea statului român etc. 

Dispunem trimiterea în judecată a acuzaților de mai sus, sub 
stare de arest, la Penitenciarul Jilava. 

București, 30 martie 1954 

Locţiitorul Procurorului Militar șef al Forțelor Armate 

Colonel de Justiţie 

L. S. /ss./ Rosman Rudolf.“ 

Declarându-l vinovat, Tribunalul, în numele poporului, 
hotărăşte cu umanitate de voturi să-l condamne pe Lucrețiu 
Pătrășcanu la moarte și confiscarea întregii averi pentru crima 
împotriva păcii. Sentința este semnată de întregul complet de 
judecată. După sentință, urmează un proces-verbal: 


„Astăzi 14 (patrusprezece) aprilie, anul 1954 (una mie nouă 
sute cinci zeci și patru). 

Sentința de față s-a citit condamnaților de noi, Judecătorul 
Asistent al Tribunalului Suprem - Colegiul Militar, în prezența 
Procurorului Militar, care i-a încunoștiințat că hotărârea este 
definitivă. S-a pus în vedere celor condamnați la pedeapsa capitală: 
L. Pătrășcanu și R. Kofler, că în termen de 48 de ore pot formula 
cereri de grațiere, adresate prezdiului Marii Adunări Naționale. 

` În faţa noastră, condamnatul L. Pătrășcanu a declarat că nu 
formulează cerere de grațiere, iar condamnatul R. Kofler a declarat 
că se prevalează de acest drept. 

Procuror Militar 

Colonel de Justiţie 

Râpeanu Grigore 

Judecător asistent 

Lt. Major de justiție 

[ss.] / Varga Vasile 

Sentința a fost pronunțată în ședință publică, fără prezența 
inculpaţilor cărora le-a fost adusă la cunoștință în închisoare 


(p. 26). 


Grigore Răduică, într-o scrisoare datată 27 februarie 1992, arată 
cum a fost executat (asasinat) Lucrețiu Pătrășcanu. Aceasta, 
deoarece procesul-verbal întocmit cu prilejul procesului nu relevă 
realitatea. 

Sentința, menţionează Ilie Moisescu, general, președintele 
completului, a fost pronunțată în ședință publică, fără prezența 
inculpaţilor, cărora le-a fost citită, fiecăruia în parte, de către un 
procuror și secretarul completului de judecată, la locul de detenţie. 

În ziua de 16 spre 17 aprilie 1954, sentința a fost executată: 

„La orele 1,30 am sosit la Penitenciarul Jilava unde am găsit 
prezent pe It. col. Bădică Ilię, comandantul Penitenciarului, pe maior 

Savenco Ilarion, din partea autorităţilor administrative, pe maior 
Cahane Moise, medic legist MAI și pe cpt. Andronache Nicolae, 
comandantul plutonului de execuţie. 

La orele 2, adică cu o oră înainte de ora fixată pentru execuţie, 
ne-am deplasat în celula condamnaătului, încunoștiinţându-l că a 
sosit timpul să plătească faptele săvârșite și, întrebat fiind dacă are 
ceva de mărturisit, sau vreo dorinţă ce i-ar putea fi îndeplinită, la 
care a răspuns negativ. 

" Executarea sentinței fiind fixată pentru astăzi 17 aprilie 1954, 
orele 3, a fost condus condamnatul Lucrețiu Pătrășcanu, sub escortă, 
la locul execuţiei, unde a fost identificat. | 

După ce s-a făcut raportul de către comandantul plutonului de 
execuție, judecătorul asistent al Tribunalului Suprem, Colegiul 
Militar, a dat citire sentinţei de condamnare, care a rămas definitivă, 
după care a dispus oamenilor din plutonul de execuţie traducerea 
în fapt a acesteia. 

Condamnatul Lucrețiu Pătrășcanu a fost condus la stâlpul 
execuției, fiind legat la ochi, după care sentința. de condamnare la 
moarte a fost executată prin împușcare, astăzi 17 aprilie 1954, 
orele 3. 

După ce condamnatul a fost executat, medicul legist maior 
Cahane 'Moise a constatat moartea condamnatului prin împușcare, 
constatare verificată şi de procurorul militar. 

După aceasta, la orele 4, adică la o oră după execuţie, cadavrul 
condamnatului a fost predat comandantului Penitenciarului pentru 
a dispune înmormântarea lui, conform legii. 

Drept pentru care am încheiat prezentul proces-verbal de 
executare a sentinței Nr. 49 din 14 aprilie 1954 a Tribunalului 
Suprem, Colegiul Militar, în cinci exemplare, din care unul s-a 
predat administraţiei Penitenciarului Jilava, care are obligația să 
anunţe ofiţerul stării civile al comunei Jilava, regiunea București, 
comunicând datele necesare pentru înregistrarea morţii susnumitului 
în registrul stării civile, al doilea exemplar s-a predat autorității 
administrative, al treilea exemplar urmează a fi atașat la dosarul 
cauzei şi două exemplare se înaintează Ministerului Justiției și 
Ministerului Afacerilor Interne. 

Prezentul proces-verbal s-a semnat de noi, Procurorul militar, 
comandantul Penitenciarului Jilava, medicul legist, reprezentantul 
plutonului de execuţie și de către judecătorul asistent. 

Încheiat la Jilava, astăzi 17 aprilie 1954. 

[ss. indescifrabil:] Râpeanu Grigore, Bădică Ilie, Cahane 
Moise, Savenco Ilarion, Andronache Nicolae, Varga Vasile.“ 

Conform declaraţiei altui martor, prezent la Jilava, Lucrețiu 
Pătrășcanu a fost împușcat primul și, după aceea, Kofler. 

„Cu puţin timp înainte de arestarea lui (dar el știa de foarte 
mult timp că-l aștepta ceva rău, dar în nici un fel nu se aştepta la 
ce a fost), Andrei [numele conspirativ al lui Lucrețiu Pătrășcanu, 
n. n.] mi-a spus: «Chiar dacă aș sta și zece ani închis, aș accepta 
liniștit aceşti zece ani, pentru că știu că peste zece ani adevărul va 
fi mai puternic decât minciuna, lumina va străluci prin neguri». Nu 
i-a fost însă dat să se bucure de aceste lumini, căci comunismul 
pentru care luptase avea să-l aducă la tăcere.“ 

Generalul locotenent în rezervă Grigore Răduică a publicat în 
Magazin istoric, din anul 1992, un articol privitor la propria versiune 
“a uciderii lui Lucrețiu Pătrășcanu. Grigore Răduică absolvise, în 
ânul 1962, cursurile Academiei Militare și a fost repartizat ca 
instructor în secţia militară și justiție (secţia pentru controlul muncii 
la MAN, MAI, justiţie și procuratură) de la CC al PCR. În 1963, 
a fost promovat ca adjunct al şefului de secţie, pentru controlul 
muncii la Ministerul Apărării Naţionale, iar în august 1965 a fost 
numit șef al acestei secţii. 

„În vara anului 1966, Vasile Patilinet, care era secretar al CC 
al partidului, i-a adus la cunoștință că Nicolae Ceaușescu a decis 
să se constituie un colectiv, pe care să-l conducă Grigore Răduică, 
colectiv care să se ocupe de studierea tuturor materialelor în legătură 
cu «cazul Pătrășcanu», cu precizarea că trebuie păstrat strict secretul 
asupra preocupărilor acestui colectiv și, mai ales, în legătură cu 
constatările făcute, până la prezentarea acestor constatări conducerii 
partidului, stabilindu-se, de asemenea, ca studiul să se efectueze 
numai în biroul meu din sediul CC al partidului, unde să se păstreze 
dosarele şi toate materialele adunate din diferite arhive, inclusiv 
caietele cu însemnări, în acest caz, pe care și le făcea fiecare 
membru al colectivului, ori declaraţiile, informările și alte materiale 
luate de la cei cu care se discuta pentru elucidarea cazului. 

Din colectiv, în afară de Grigore Răduică, au mai făcut parte: 
Teodor Vasiliu, adjunctul pentru controlul muncii la justiţie şi 
procuratură; Jon Medrea - adjunct al şefului colegiului central de 
partid; Buru Lefter, adjunct al procurorului general al Republicii și 
un general din partea Ministerului de Interne. Lunar, generalul 

Răduică îl informa pe Vasile Patilineţ de mersul documentării, iar 
acesta îl informa, la rândul său, pe Nicolae Ceaușescu. 

În ianuarie 1968, comisia astfel formată l-a anunțat pe Vasile 
Patilineţ că, în linii mari, documentarea era terminată, dar pentru 
definitivarea raportului ar fi fost necesar să se discute cu unele 
persoane ce făceau parte din guvem și conducerea partidului. În 
această situaţie, Ceaușescu a decis Constituirea unei comisii formate 
din membrii ai CC, care să continue şi să definitiveze documentarea 
începută de colectivul: condus de generalul Răduică, și rezultatul 
să-l prezinte conducerii partidului. Ceaușescu a stabilit nominal 
componenţa comisiei, astfel: președinte - Gheorghe Stoica, unul 
dintre cei mai vechi membri ai PCR, cel care l-a selectat și atras 
în activitatea comunistă pe Gheorghiu-Dej, membri: Vasile 
Patilineţ, Ion Popescu-Puţuri, Nicolae Guină și Ion Stănescu - 
președintele nou-înființatului Consiliu al securităţii statului. 

Comisia a luat cunoștință de documentarea pregătită de 
colectivul Răduică și, după ce s-a convins de corectitudinea con- 
statărilor făcute de acesta, a audiat — și cu participarea generalului 
Răduică - persoanele pe care le propusese acesta a mai fi ascultate, 
precum și alte persoane care s-a considerat necesar a fi audiate și 
apoi i s-au dat indicaţii generalului Răduică în ce sens să refacă și 
să completeze raportul, generalul îndeplinind de astă dată rolul de 
secretar al comisiei și la care se păstrau toate dosarele și celelalte 
materiale strânse asupra cazului. 

Întrucât în dosarele «cazului Pătrășcanu» existau materiale în 
care se afirma că acesta (Pătrășcanu) - în perioada războiului 
(1941-1944) — ar fi avut legături cu Ștefan Foriș, fostul secretar 
general al PCR și că, împreună, ar fi complotat ca agenţi ai 
Siguranţei, s-a pus problema de către comisie (de fapt, de către 
Gheorghe Stoica) să se lămurească ce s-a întâmplat cu Ștefan Foriș: 
când, cum și unde a dispărut el?“ 

În continuare redăm amintirile aceluiași general Grigore Ră- 
duică, trimise la data de 27 februarie 1992, redacţiei revistei 
Magazin istoric: 

„Acum doresc să mă refer la modul cum a fost executat 
(asasinat) Lucrețiu Pătrășcanu. Aceasta, deoarece procesul-verbal 
întocmit cu privire la executarea lui Pătrășcanu, proces-verbal care 
a fost publicat în numărul din februarie al revistei Magazin istoric 
1992, nu prezintă adevărul în legătură cu modul de desfășurare a 
execuţiei. 


ASASINATELE POLITICE ÎN ISTORIA ROMÂNIEI 225 


Din discuţiile cu participanţii la execuţie, printre care lt. col. 
Bădică Ilie — fostul director general al penitenciarelor = și procurorul 
Grigore Râpeanu, a rezultat că procesul-verbal de execuţie s-a 
întocmit după «tipicul» cunoscut, dar în realitate execuţia s-a 
petrecut astfel: 

Cei ce trebuiau să participe la execuție au mers în celula în 
care erau închiși Pătrășcanu și Kofler și s-a pus întrebarea lui 
Pătrășcanu dacă are să exprime vreo dorinţă. La aceasta, Pătrășcanu 
a răspuns sfidător şi demn: «Hai, terminaţi mai repede ceea ce ați 
început!» După care, i s-au pus la ochi ochelarii de penitenciar 
(ochelari speciali, care nu permiteau respectivului să vadă pe unde 
și unde este dus). S-a ieșit apoi din celulă și s-a mers pe un culoar, 
la capătul căruia se intra într-un spațiu închis - un fel de curte 
interioară, unde se găsea depozitat nisip - și unde, în timp ce 
Pătrășcanu era împins să meargă în continuare, i s-a pus, prin 
şurprindere, pistolul în ceafă, și a fost împușcat. După ce a căzut 
jos, văzându-se că mai mișcă, s-a mai tras de câteva ori în el. La 
fel s-a procedat și cu Kofler, cu deosebire că acesta, când a fost 
luat din celulă, aproape că își pierduse cunoștința, și a fost nevoie 
să fie dus târâș de către doi inși, iar după ce s-a ajuns în încăperea 
cu nisip, a fost împușcat în ceafă, în timp ce era ţinut de sub braţe 
de către cei care l-au târât până acolo. La el a fost suficient un 
singur glonţ pentru a muri imediat. 

Deci n-a existat nici un pluton de execuţie, așa cum se specifică 
în procesul-verbal de execuție, ci a fost un singur ucigaș trăgător 
cu pistolul pe la spate, nu s-a dat citire, în prealabil, sentinței de 
condamnare şi n-a existat nici un stâlp al infamiei“. 

Rezultă concluzia clară că avem. de a face cu un simulacru de 
proces și cu un asasinat politic și nu cu o judecată și o execuţie. 


loan Petru Culianu 


Joan Petru Culianu, profesor de istoria religiilor la Universitatea 
din Chicago, a fost considerat urmașul, în domeniu, al lui Mircea 
Eliade. De origine română și de cetăţenie olandeză, tânărul profesor 
în vârstă de numai 41 de ani în clipa trecerii în eternitate, era 
considerat de lumea științifică drept un savant remarcabil, în plină 
afirmare, având publicate câteva sute de studii de specialitate și 
peste 15 volume, axate în principal pe filosofia și istoria religiilor. 

Descendent al unei vechi familii boiereşti din Iași, s-a născut 
în vechiul oraș din inima Moldovei în 1950. Familia Culianu era 
originară din Grecia, de unde se refugiase pe la 1720, în Moldova, 
de teama persecuțiilor otomane. În secolul al XIX-lea, străbunicul 
lui Culianu, Neculai Culianu, a participat la fondarea Societății 
„Junimea“, a tinerilor de orientare conservatoare. Junimiştii au ales 
ca model cultural, demn de urmat, pe cel apusean. În calitatea sa 
de rector — reales de cinci ori - al Universităţii din Iași, în perioada 
1880-1898, Neculai („Papa“) Culianu a condus, cu o mână 
energică, destinele Universităţii, sporindu-i renumele în lumea 
științifică a vremii. La începutul secolului XX, membrii familiei 
Culianu ocupau un loc de cinste în lumea științifică a vremii, în 
domenii precum: chimia, fizica, matematicile și dreptul. Tinerii își 
efectuau studiile la universități strălucite din Bonn și Paris şi se 
reîntorceau acasă unde îi așteptau moșii, pe care se practica 
agricultura, sau se ocupau cu negoţul cu cai de rasă, făceau politică, 
ca senatori sau deputaţi. Erau înrudiţi, sau întrețineau relații strânse 
de prietenie cu oameni de cultură ca Garabet Ibrăileanu, Paul 
Zarifopol şi Mihail Sadoveanu. 

Spre deosebire de descendența paternă, care se caracteriza 
printr-o stare materială înfloritoare, tatăl mamei era fizicianul și 
chimistul Petru Bogdan, fiu al unui ţăran sărac, care își întemeiase 
cariera exclusiv pe baza unei munci perseverente și a unui talent 
înnăscut. 

Petru Bogdan, doctor la Universitatea Humboldt din Berlin, a 
ajuns rector al Universităţii ieşene. S-a căsătorit cu fiica unui preot, 
ce studia pianul la Viena. Cei doi au avut patru copii. Cel de-al 
patrulea copil a fost o fată extrem. de talentată, Elena, care și-a luat 
doctoratul și preda chimia anorganică. L-a cunoscut pe Sergiu 
Culianu, fiul unuia dintre cele mai de vază familii din Iași. 

Sergiu Culianu urmase mai întâi dreptul, după care fusese atras 
de matematici și studiase calculul diferenţial la Sorbona. Avea un 
fizic fragil, o ținută milităroasă şi purta ochelari cu multe dioptrii. 
Suferea de astm și, în general, avea o sănătate debilă ce i-a atras 
contractarea unei tuberculoze. În 1941, Sergiu Culianu s-a căsătorit 
cu Elena. În primăvara lui 1944, familia Bogdan a trebuit să se 
retragă din calea rușilor, -care spărseseră frontul. Petru Bogdan, în 
vârstă de 71 de ani, director al filialei din Iași a Fundaţiei Culturale 
Regale și al Bibliotecii Universitare, era nevoit să-și salveze familia 
numeroasă, ca și manuscrisele rare ale Universităţii. În a doua 
noapte, petrecută într-un mic hotel din Transilvania, Petru Bogdan 
a murit în somn. 

Regimul instalat de sovietici a decretat legea naționalizării, în 
ziua de 5 ianuarie 1950, luându-le toată averea familiilor Bogdan 
şi Culianu. Dar, în aceeași zi, avea să se nască cel de-al doilea 
copil şi ultimul al familiei Culianu: Alexandru Ioan Petru Culianu. 
Părinţii erau relativ în vârstă, când a venit pe lume Ioan Petru. 
Mama lui împlinea patruzeci şi doi de ani, iar sora sa avea patru 
ani. Numele de Alexandru l-a dobândit în urma unei înrudiri 
îndepărtate cu domnitorul Alexandru loan Cuza. Familia Culianu 
a revenit în Iași și locuia pe strada Sfântul Atanasie, la numărul 13, 
într-o casă compusă din patru încăperi, în care domnea mirosul de 
lemn putrezit și umezeală. Casa era înconjurată de o grădină bogată, 
iar ceva mai în spatele ei se afla o alta mai mare, construită din 
cărămidă, care aparținuse cândva tot familiei și unde își avusese 
sediul o faimoasă lojă francmasonică. 

Băiatul a fost crescut de trei femei: mama, sora acesteia, Ana 
Bogdan, medic și cadru didactic la Facultatea de Medicină, până 
în anul 1950 și dădaca lui, aflată în serviciul familiei de 30 de ani. 
Viaţa familiei decurgea în atmosfera de teroare comunistă pe care 
reușise s-o impună regimul nou creat de sovietici. Familia simţea 
din plin lipsa banilor, căci pierduse totul. Greutățile financiare erau 
agravate şi de întreţinerea unui unchi, grav bolnav și imobilizat la 
pat. Fusese un strălucit matematician, își luase doctoratul la Roma 

şi predase la Universitatea din lași. Reîntors de pe front, unde 
căpătase o scleroză în plăci, agoniza într-una din încăperile puține 
ale casei, fiind îngrijit de loan și sora sa mai mare, Tess. Cât privește 
pe tatăl său, despărțit de mama sa, nu se bucura nici el de o soartă 
mai bună: suferea de o gravă degradare fizică ce i-a adus sfârșitul 
în 1964. Singurul care l-a ajutat a fost Ioan, care venea să-l viziteze, 
cu regularitate, în căsuţa sa modestă. 

Într-o vară, pe când îşi petrecea vacanţa la mănăstirea Văratec, 
Ioan şi-a destăinuit unei prietene idealul spre care tindea: „Într-o 
bună zi, spunea el, ami să fiu un celebru profesor î în Occident, o să 
am o casă și o mică mașină sport. Într-o bună zi.“ Cât adevăr avea 
să fie în gândurile sale vizionare vom vedea. Dar până atunci, a 
absolvit liceul cu note maxime ca șef de promoţie. 

În 1967, Culianu dă examen de admitere la Universitatea din 
București, înscriindu-se la Facultatea de Limbă și Literatură 
Română, rupând astfel tradiția familiei către domeniul științelor. 
Deşi familia sa mai avea rude cu stare materială bună în Bucureşti, 
Culianu preferă căminul studențesc de la Grozăvești. La cursuri era 
retras și singuratic, preferând să studieze noaptea, redescoperind 
generaţia precedentă de scriitori și oameni de știință cvasiinterziși, 
ca Mircea Eliade, Eugen Ionescu, Vasile Lovinescu și Constantin 
Brâncuși. Ei au devenit adevărate modele de urmat. Dintre toți 
radicalii acestei generaţii, s-a detașat figura luminoasă a acelui tânăr 
care a trăit experiențele spirituale, pornind în căutarea secretelor 
practicilor yoga și ale esoterismului, anume Mircea Eliade. 

Cutreiera anticariatele obscure, în căutarea unor ediții franţuzești 
ale marilor filosofi occidentali interziși, sau aflați sub anatema 
regimului totalitar comunist. Culianu avea să găsească în Mircea 
Eliade călăuza care îl putea învăţa ceea ce dorea și, mai mult: „Și-a 
format propria imagine: despre ceea ce trebuia să devină un bărbat, 
din cărțile lui Eliade“. 

Chiar după ce începuse cursurile, a avut o ezitare între studiile 
umaniste (pe care le urma, de altfel) și cele științifice, îndoială 
cauzată de eşecul tatălui său. Cărţile lui Eliade aveau însă să-l ajute 
în mod definitiv să opteze pentru studiul istoriei religiilor, 
depășindu-și astfel criza de identitate. Apreciat de profesori ca fiind 
cel mai bun student din ultimii 50 de ani, trece în urma unui examen 
extrem de riguros de la Facultatea de română la cea de Limbi 
Romanice și Orientale, secția italiană, aplecându-se asupra studiului 
religiei Renaşterii. 


ASASINATELE POLITICE ÎN ISTORIA ROMÂNIEI l 229 


Fire imprevizibilă, se manifesta în cele mai felurite moduri: se 
izola vreme de trei-patru zile, se hrănea cu miere și lapte după o 
rețetă hindusă, sau își schimba domiciliul des, până s-a statornicit 
într-o minusculă cameră de mansardă pe o străduță ce da în strada 
Turda. Camera era neîncălzită, dormea pe podea și practica yoga 
mai multe ore zilnic. A început să învețe sanscrita, avându-i ca 
profesori pe Sergiu Al-George și P. Vidyasagar. Din acea perioadă, 
a început să lucreze la cartea Eros și magie în Renaștere. A început 
să studieze temeinic magia și a încercat, fără succes, să obţină o 
bursă pentru studiul Kabbalei în Israel. 

Atitudinea rebelă și nonconformistă manifestată de Culianu cu 
diverse prilejuri, explicabilă prin elănul tinereții, a sfârşit prin a 
atrage atenţia organelor Securităţii care, prin căpitanul Ureche, l-a 
contactat și pe Culianu. Știind că membrii de partid nu pot fi 
interogați de Securitate, s-a încris în Partidul Comunist. Căpitanul 
Ureche i-a cerut să devină informator, lucru pe care Culianu l-a 
refuzat, motivând că este foarte ocupat cu studiile sale. 

Refuzul său sistematic de a colabora cu Securitatea își va arăta 
efectele neîntârziat: mai întâi, revistele literare la care publicase încă 
din 1967, acum îi întorc spatele, la fel și editurile, fapt ce 
culminează, în 1971, cu refuzul Ministerului Învățământului de a-i 
acorda o bursă de studii în Italia, concurs pe care îl câștigase. 

Decepţionat, se izolează treptat de mediul înconjurător şi chiar 
de familie, aprofundând scrierile lui Mircea Eliade. Absolvea 
Facultatea de Limbi Romanice, în iunie 1972, și i se repartizează 
o catedră de profesor într-o şcoală dintr-un sat mic. aflat în nordul 
țării, în ciuda mediei de absolvire cea mai mare: 9,89. 

Perseverent, se prezintă la concurs pentru o bursă în Italia, la 
Perugia, pe care o obţine și, grație unor împrejurări favorabile, 
obține viza de ieşire din ţară, părăsind România, pe data d&4 iulie 
1972. Hotărârea de a părăsi țara, fără a-și anunța măcar familia 
despre intenția sa, a fost precedată de o perioadă de nenumărate 
şovăieli, temeri și angoase, care au precedat decizia sa de a rămâne 
în străinătate, fără acte, bani și relaţii, lăsând în urmă tot ce îi era 
mai drag, mai ales că, în ultimul moment, un prieten îi obținuse o 
excelentă slujbă la revista Secolul 20. 

După două ore de zbor, Culianu a pus piciorul pe pământul 
italian. 

După ce s-a acomodat cu viața occidentală într-un timp foarte 
scurt, perioada de o lună destinată studiiior s-a scurs foarte repede. 

A mai solicitat o prelungire de o lună. La examenul de la sfârşitul 
programului a obținut treizeci de puncte din treizeci posibile, 
câștigând premiul întâi, oferit de Universitate și bursa de studii A. 
Lupatelli. Solicită o a treia bursă de la Oficiul Naţional Italian pentru 
dezvoltarea științelor umaniste, care i-a fost aprobată. Astfel, 
problema existenţei era rezolvată. | 

Când bursa s-a încheiat, Culianu s-a prezentat la un post de 
poliție din Roma și a cerut azil politic. A fost internat în lagărul 
de refugiați de la Latina, situat lângă Marea Tireniană. Lagărul 
consta din câteva şiruri de barăci sumbre, supraaglomerate şi 
murdare, dispuse pe un teren viran. Ocupanții erau foşti condamnaţi 
iugoslavi, ţigani unguri, refugiaţi algerieni, o lume pestriță și 
cosmopolită, aflată la marginea societății. Putea părăsi lagărul în 
timpul zilei și a reușit să facă rost de niște meditații de engleză și 
de o slujbă de spălător de vase. Mâncarea îi ajungea cât să nu 
moară de foame. În ţară, fusese judecat și condamnat la şase ani 
de închisoare pentru crima de „denigrare a statului“. Sora sa a fost 
concediată din postul de asistentă universitară la catedra de literatură 
comparată a Universităţii din Iaşi, mama a fost și ea înlăturată, iar 
prietenii familiei, avertizaţi să rupă legăturile cu ei. Disperat din 
cauza propriei situaţii și a veștilor proaste sosite din țară, Culianu 
încearcă să se sinucidă, tăindu-și venele de la ambele mâini, cu 
pumnalul oriental moștenit de la tatăl său. 

Culianu a petrecut opt luni în lagărul de la Latina, mai înainte 
de a primi statutul oficial de refugiat, conform Convenţiei de la 
Geneva, din 1951. S-a angajat ca secretar la Universitatea din 
Roma. A trecut cu note maxime concursul de asistent în istoria 
religiilor la Universitatea Catolică „del Sacro Cuore“ din Milano şi 
a primit o bursă de trei ani pentru a studia teologia biblică, 
nonoccidentală, indianistică, ca și limbile greacă și ebraică. 
Profesorul Ugo Bianchi, specialist reputat în gnosticism, i-a devenit 
mentor, tutelă, lucru care a însemnat o binecuvântare pentru 
Culianu. 

În 1974, pe la sfârșitul verii, Mircea Marghescu i-a scris lui 
Culianu de la Paris, oferindu-se să-i facă cunoștință cu Eliade, 
care-şi petrecea verile, încă de la sfârșitul anilor '50, la Paris, la 
locuinţa ce o avea în Place Charles Dullin. Întâlnirea dintre cei doi 
a fost urmată și de altele, în care Mircea Eliade l-a supus unui 
examen sever pe Culianu. În final, i-a promis că-l va invita la 
Universitatea din Chicago. Același Marghescu, cu încuviințarea lui 

Mircea Eliade, la sfârșitul toamnei îl invită pe Culianu la Chicago 
pentru semestrele de iamă și primăvară ale anului 1975 ca cercetător 
la Divinity School a Universității din Chicago. Din punct de vedere 
material, Culianu a dus-o destul de greu, dar citea 8-10 ore pe zi. 
Își perfecționase engleza și strânsese material suficient pentru 
monografia plănuită. 

mai, a revenit la Milano și în iunie și-a luat primul doctorat 
cu „suma cum. laude“ la Universitatea Catolică. În septembrie, face 
o vizită în Anglia, la Lancaster, unde prezintă o conferință la al 
XIII-lea Congres al Asociaţiei Internaționale a Istoriei Religiilor. 
La 1 martie 1976, i se oferă un contract de patru ani, ca lector la 
Universitatea Catolică „del Sacro Cuore“ din Milano. 

În același timp, a primit două oferte deosebit de avantajoase: 
un post de profesor universitar în cadrul secţiei de studii românești 
la Universitatea din Groningen, Olanda, și o bursă de Visiting 
Professor la o universitate indiană. A merge în India, pe urmele lui 
Mircea Eliade să caute iluminarea într-o mănăstire indiană, nimic 
nu i se părea mai tentant lui Culianu. Neștiind încotro să se decidă, 
îi ceru sfatul lui Mircea Eliade. „Dacă postul din Olanda este sigur, 
acceptă-l“, a fost răspunsul lui Eliade. 

În septembrie, se prezintă la post la Universitatea ce avea o 
vechime de 500 de ani. Groningen era al treilea oraș universitar 
din viaţa lui Culianu, de când se afla în Occident. Numirea sa nu 
a fost lipsită de incidente neplăcute: ambasadorul român, Traian 
Pop, informase că Guvemul român nu e de acord cu această numire. 
Profesorul Nooman, conducătorul Universităţii, i-a atras atenţia lui 
Culianu să-și controleze scrierile politice, lucru pe care acesta se 
grăbi să-l facă. În anii petrecuți în Olanda, Culianu a avut o 
activitate extrem de rodnică: douăzeci și șase de studii, șaizeci și 
patru de articole și recenzii și patru cărți de specialitate despre 
religie. Practica yoga și s-a înscris la Sorbona, în vederea unui al 
doilea doctorat în ştiinţe religioase, avându-l ca îndrumător pe 
președintele Sorbonei, Michel Meslin. A început să ţină conferinţe 
în diverse ţări și în fiecare vară îl vizita pe Eliade la Paris, se întâlnea 
cu editori şi publica articole despre gnosticism, demonologie, 
dualism și magie, în reviste specializate ca: Aevum, Kairas şi 
Neophilologus. Avea un program strict, orele de somn fiind reduse 
la minimum. Mircea Eliade începuse să îl trateze pe Culianu ca pe 
urmașul demn să-i continue proiectele pe care el nu mai era în 
măsură să le ducă la bun sfârșit. A scris o carte despre viaţa lui 

Mircea Eliade, aşteptându-se ca acesta să recomande cartea 
editorului său francez, dar Eliade l-a preferat pe un american. Faptul 
l-a afectat mult pe Culianu, el explicându-și gestul maestrului său 
spiritual prin aceea că îl întrebase despre relațiile sale din tinereţe 
cu Garda de Fier. În 1978, Culianu obținuse la Groningen un post 
stabil de lector. În 19 iulie 1979, a reîntâlnit, în locuinţa unui prieten, 
o femeie atrăgătoare, măritată, cu un copil, Carmen Georgescu. 
După scurt timp, aceasta își părăsi soțul şi se mută împreună cu 
copilul, la Culianu. Qdată cu căsătoria ce avu loc în 1980 în 
catedrala ortodoxă din Amsterdam, Culianu a obținut și cetățenia 
olandeză. Situaţia materială s-a îmbunătăţit substanţial: avea 
venituri suficiente, își cumpărase o casă frumoasă și se căsătorise 
cu o femeie superbă. După cel de-al doilea doctorat de la Sorbona, 
cu teza Experienţe ale extazului şi ascensiunii în cultura elenistică 
şi Islam, doctorat pe care l-a luat cu calificativul „foarte bine“, a 
obţinut cel de-al treilea.doctorat, cel mai valoros din lume, doctorat 
de stat de la Sorbona. Culianu lucra într-un ritm incredibil: scrisese 
șapte studii despre religie în 1983, și nouă, în 1984, la care se 
adăugau zeci de recenzii anual. Lucra până la orele 3-4 dimineața 
și dormea până la unsprezece. A ţinut conferințe la Paris, Londra 
şi în Germania occidentală. În 1983, Culianu luă două decizii 
importante: trecu de la textele științifice de la începutul carierei sale, 
la ficţiune și, în al doilea rând, își definitivă cartea care cuprindea 
întreaga evoluţie a gândirii lui, Eros și magie în Renaștere. 

1984, cariera lui Culianu se afla într-un moment crucial: 
devenise o somitate în materie de religie și cultură renascentistă, 
pe plan european, şi a publicat două cărți fundamentale: prima se 
referea la șamani și experienţe ale extazului și se întitula FEx/ase, 
ascension et récit visionnaire, de l 'Héllénisme au Moyen-Áge, 
apărută la Editura Payot şi cea de a doua, Eros et magie à la 
Renaissance, 1984, la Editura Flammarion. Lucrările ofereau o 
viziune proprie, originală a relațiilor dintre magie, religie și știință. 
Culianu împlinise treizeci și patru de ani. În toamnă, universitatea 
era confruntată cu reduceri drastice de buget și Culianu solicită o 
bursă la Harvard, rugându-l totodată pe Eliade să-i confirme bursa 
de Visiting Professor la Chicago. 

Urmează o perioadă în care Culianu studiază mișcarea legionară 
şi scrie articole în reviste ale emigrației. Intră în vizorul Securităţii. 
Relaţiile cu soţia sa, Carmen, se degradau din ce în ce. În 1986, 
Culianu a fost invitat la Universitatea din Chicago, în calitate de 

profesor și a devenit colaborator apropiat al lui Mircea Eliade, care 
l-a cooptat la o serie din lucrările sale de mare importanță. În 
primăvara lui 1986, face cunoștință cu o tânără ştudentă, Hillary 
Wiesner, în vârstă de 22 de ani. La 14 aprilie: 1986, Mircea Eliade 
a suferit un atac de cord şi după câteva zile, la 22 aprilie 1986, s-a 
sfârșit, la vârsta de 79 de ani. În realitate, boala care l-a secerat a 
fost cancerul. În testamentul său, îi încredința lui Culianu sarcina 
de a supraveghea publicarea postumă a întregii sale opere. 

Între Hillary și Culianu s-a înfiripat treptat o strânsă legătură, 

mai ales că acesta intentase, între timp, divorţul de soția sa, Carmen. 
Divorțul s-a finalizat în 1987. În ziua de 5 ianuarie 1990 i s-a 
oferit postul de profesor la Divining School, din Chicago. Reușise 
deci să atingă culmile visate! 
"Revoluţia din decembrie 1989 îl entuziasmează pe Culianu, care 
ia legătura telefonică cu prietenii români în ţară. Urmează o 
perioadă neclară în viaţa lui Culianu: interesul purtat maestrului său 
Mircea Eliade de a fi făcut, sau nu, parte din mișcarea legionară, 
articolele publicate în diverse ţări, în care se implică în evenimentele 
“politice de după Revoluţia din România, îi provaacă o stare de 
nesiguranță, accentuată de primirea unor mesaje de amenințări din 
partea unor autori, rămași necunoscuţi până în zilele noastre. S-a 
vorbit mult pe seama implicării Securităţii, lucru pe care nu-l 
considerăm demn de luat în seamă, căci Securitatea, după 1990, 
era, practic, ca și inexistentă. De asemenea, s-a mai spus că ar fi 
făcut obiectul atenţiei unor elemente legionare din Statele Unite. 
Ilpoteză care iarăși nu-și găsește suportul material, legionarii 
autentici fiind la vârsta senectuţii, iar urmașii acestora 
rezumându-se la a face filosofie de cafenea. 

Marţi, 21 mai avea să fie ultima zi din viața lui loan Petru 
Culianu. Între orele 10 și 11,30, acesta a ţinut cursul de Principii 
fundamentale, având ca subiect gnosticismul. După care, a coborât 
în oraș, unde avea loc târgul anual de carte. A vorbit cu câțiva 
prieteni și cunoscuți, s-a oprit la cantina de la Swift Hall și apoi a 
urcat spre biroul secretarei Swen, i-a lăsat o dischetă cu 
recomandarea făcută unui student pentru a fi dactilografiată, și-a 
ridicat corespondenţa și a intrat în biroul său. A ridicat telefonul şi 
a format 011-57-746-273. Era un număr din Columbia. Răspunse 
o voce de femeie. El îi spuse că i s-a comunicat să sune la acest 
număr. „Nu“, răspunse interlocutoarea, cu accent spaniol. Culianu 
se duce la toaletă. Din spate pornește glonţul ucigaș, de calibrul 25. 

Ucigaşul era un om cu o mână extrem de sigură. Raportul 
examenului medical, efectuat de Robert Stein de la Cook County, 
menţiona următoarele: „Examinarea scalpului nu evidenţiază arsuri 
de praf de pușcă, sau urme punctate“; aceste urme ar fi existat 
numai în cazul în care arma ar fi fost ţinută la cel puțin o jumătate 
de metru de cap. Orificiul de intrare a glonţului, localizat în zona 
occipitală, la 11,43 cm de creștetul capului și 3,81 cm la dreapta 
porțiunii occipitale laterale, sugera că loan Culianu era puțin întors 
când fusese împușcat. Probabil că nu închise ușa de la toaletă — 
fapt explicat prin distanța de la care s-a tras — și simțind prezența 
cuiva în spatele său, a dat să se întoarcă în vreme ce urina. „Crima 
fusese înfăptuită - notează Ted Antonl. Cu abilitate, dar nu neapărat 
de un profesionist. O împușcătură dintr-o armă mică - utilizată în 
genere de femei, sau intelectuali — într-un loc public nu constituie 
stilul. unui ucigaș plătit. «Totuși să ucizi cu o singură lovitură de 
25», reflecta medicul legist Stein, nu e un fleac. Arată ca un asasinat 
în stilul mafiei.“ Ion Pacepa consideră asasinatul ca „o execuţie 
tipică KGB-ului, o împușcătură în ceafă“. 

Prietenul lui Culianu, Anthony Yu, analizând locul unde fusese 
asasinat prietenul său apropiat, menționează: „E semnificativ, din 
punct de vedere ritual. Este un loc care implică umilire simbolică 
și fizică, murdărie, impuritate; este cel mai profan loc în care să-ţi 
sfârșești viața. De fapt, m-am întrebat adesea dacă nu era un omor 
ritual“. 

Aceeași părere o adoptă şi Ion Coja?, conform căreia asasinii 
au ţinut cu tot dinadinsul să-l umilească, să-l batjocorească, să-l 
înece în penibil și derizoriu, nu numai să-l lichideze fizic. Nu era 
vorba doar de un asasinat, ci de o răzbunare! 

Asasinarea a ridicat numeroase întrebări: Nu s-a temut ucigașul 
de un posibil martor care ar fi putut intra în grupul sanitar? Poate 
un complice supraveghea intrarea? De ce n-a tras de două ori pentru 
a se asigura că a murit? „S-ar fi făcut zgomot“, răspunde cineva, 
de unde și concluzia că ucigașul era stăpân pe el şi nu o făcea 
pentru prima oară. 

Data crimei, observă Ion Coja, era semnificativă din punct de 
vedere ritual: în religia ortodoxă, 21 mai e ziua sfinților Constantin 


1. Cf. Ted Anton, Eros, magie şi asasinarea profesorului Culianu, Ed. Nemira, 
București, 1996. 

2. Cf. Ion Coja, Marele manipulator și asasinarea lui Culianu, Ceaușescu, Iorga, 
Ed. Miracol, București, 1999, p. 18. 


ASASINATELE POLITICE ÎN ISTORIA ROMÂNIEI 235 


şi Elena, ziua onomastică a mamei lui Culianu. În credința ortodoxă, 
ziua numelui celebrează primirea unei persoane în împărăția sfântă. 
Ucigaşul lăsase amprente pe unul din pereții despărțitori ai grupului 
Sanitar și nu folosise amortizor. Știa deci că oficialităţile nu 
dispuneau de amprentele sale. Târgul anual denota, implicit, 
prezența mai multor persoane străine, participante la eveniment. 
Despre logodnica lui Culianu, Hillary Wiesner, se spune că a ridicat 
din apartamentul acestuia trei saci cu conţinut necunoscut. În același 
timp, ea era beneficiara unei polite de asigurare pe viaţă a 
profesorului, în valoare de 150.000 de dolari și mai dispunea de un 
cont comun cu el, în valoare de 90.000 de dolari. În total, circa 
240.000 de dolari. 

Investigaţiile poliţiei din Chicago au condus la concluzia că nu 
poate fi vorba de nici o implicare a poliţiei secrete din România, 
teză la care ne raliem și noi. 

O altă teorie vehiculată ar atribui atentatul unui coleg gelos pe 
cariera academică a lui Culianu, ca și unui conflict în cadrul unor 
relaţii homosexuale, știind că homosexualii sunt extrem de geloși 
și devin violenți când sunt abandonaţi de partenerii lor. Crimă de 
tip mafiot, legată de folosirea drogurilor din Medelin, Columbia, 
pentru a experimenta pe sine însuși şi un grup de studenți, cu care 
colabora, ceea ce studia de mult: stările de extaz provocate de yoga, 
șamani și vrăjitori. 

Există autori care văd în suprimarea lui Culianu un 
asasinat-avertisment, adresat opoziției politice din țară și a exilului 
românesc. Nu a fost omisă nici implicarea Vetrei Românești, ceea 
ce constituie, după părerea noastră, o inepție. Suntem de acord cu 
părerea că cineva avea interesul să orienteze poliția pe o pistă falsă. 

După o altă teorie, ar fi vorba de o organizaţie ocultă mondială, 
care s-ar ocupa cu suprimarea valorilor culturale românești. Ne 
dăm seama că imaginaţia depășește limitele bunului simţ. 

În sfârșit, s-a mai vehiculat o teorie, conform căreia Mircea 
Eliade urmărea să descopere cine conduce omenirea, în ce scop, 
încotro vor aceste forţe oculte să îndrepte omenirea, și în ce măsură 
reușesc să ducă lumea pe calea de ei imaginată, dorită și decisă. 
Se pare - se afirmă - că Mircea Eliade a fost trimis în lume cu 
această misiune. Se presupune că întotdeauna a existat o 
componentă religioasă a puterii politice, că deseori această putere 
politică nu este decât expresia vizibilă a problemelor cu care se 
confruntă religia. Rolul lui Culianu ar fi fost să ducă mai departe 

căutările lui Mircea Eliade. Culianu ar fi ajuns să afle lucruri pe 
care aceste forțe oculte nu pot accepta să le vadă dezvăluite 
„străinilor“. Culianu studiase și aflase resorturile ascunse ale puterii 
politice. Am vrea să nu fim de acord cu această teorie, apărută la 
începutul secolului trecut în Rusia, și care este popularizată în 
prezent și în țara noastră, prin următoarele lucrări: Protocoalele 
înțelepților Sionuluil; Jan van Helsing, Organizațiile secrete şi 
puterea lor în Secolul XX, 3 vol.2; şi, în. sfârșit, numeroase lucrări 
cu caracter antimasoaic, dintre care am aminti: Viorel Roșu și 
Camelia Roșu, Dezvăluiri cutremurătoare despre modul în care 
francmasoneria caută că distrugă. România”. Desigur, există 
libertatea de exprimare într-un stat democratic, dar un om cu mintea 
întreagă și cu o cultură solidă nu poate fi de acord cu conţinutul 
lucrărilor menţionate, care au un substrat vădit politic de o anume 
orientare. Nu numai francmasoneria este incriminată, dar și Ordinul 
esoteric Rose-Croix. Este lamentabil cum oameni care nu cunosc 
despre ce e vorba se pronunţă cu certitudine și seninătate în domenii 
care le sunt, de fapt, străine. 

În fond, de ce s-a ocupat Culianu? Ce a studiat? De ce nu-l 
acuzăm de aceleași rele? Nu dorim și nu ne-am propus să 
polemizăm cu nimeni și respectăm opiniile altora, după cum cerem 
să fie respectate și ale noastre, urmând ca viitorul să decidă de 
partea cui se află dreptatea. 

Există un principiu în criminalistică, care se predă încă de la 
începutul oricărui curs; când o crimă este comisă și făptașul e 
necunoscut, se pune întrebarea: cui prodest? Cine a tras foloase de 
pe urma morţii lui Culianu? 

După părerea noastră, cercetările ar trebui îndreptate în direcţia 
preocupărilor sale de studierea șamanismului. Așa cum arată Andrei 
Oișteanu în prefața cărții Călătorii în lumea, de dincolo (Ed. Nemira, 
București 1994 și 1996), șamanii pătrund în lumea de dincolo (este 
vorba de fenomenul dedublării cunoscut în ocultism) prin intoxicare 
cu halucinogene, sau prin alte tehnici de provocare a extazului€. Se 
ştie faptul că Ioan Petru Culianu încerca să abordeze ocultismul, 
cunoștințele sale situându-se, în raport cu studiul religiilor, la un 


1. Protocoalele înfelepților Sionului, traducere de loan Moţa, Ed. Lucman, 1998. 
2. Jan van Helsing, Organizațiile secrete, 3 vol., Ed. Samizdat, Oradea, 1999. 


3. Viorel Roșu și Camelia Roșu, Dezvăluiri cutremurătoare despre modui în cure 
francmasoneria caută să distrugă România, Ed. Ananta, Bucureşti, 1997. 


4. Cf. Paul Ștefănescu, Plante de vrajă, București, Ed. All, 1994. 

nivel relativ modest. Era însă ambițios și dorea rezultate apreciabile, 
lucru care nu se putea realiza decât recurgând la artificii, 
ocolindu-se tehnicile oculte. Yoga nu-l dusese la nici un rezultat, 
așa după cum se aşteptase și nici nu-l putea duce, orizontul yoga 
fiind cu totul altul. A recurs la singurul mijloc care-i mai rămânea 
şi care a făcut vâlvă în acei ani peste ocean . Ca atare, din biografia 
descrisă cu minuţiozitate și competenţă de Ted Anton (Ed. Nemira, 
București, 1997), Culianu cu un cerc de studenţi apropiaţi au recurs 
la droguri speciale. Probabil că rezultatele au nemulțumit pe cei 
care le-au furnizat și un asasin plătit a fost însărcinat cu lichidarea 
lui Culianu. Astfel se explică telefonul ciudat și misterios din 
Columbia, ca și tăcerea autorităţilor. Forţele care stau în spatele 
acestor deținători de droguri sunt probabil extrem de puternice și-și 
permit să intervină în orice situaţie. Culianu, fără doar și poate, așa 
după cum afirmă şi Ion Coja, descoperise ceva. Taina descoperirii 
sale a luat-o cu sine în mormânt. Asasinatul lui loan Petru Culianu 
rămâne o enigmă încă nedezlegată, din păcate, iar tot ce s-a scris 
în această privință constituie doar simple ipoteze livreşti. 


1. A se vedea și Andrija Pucharich, Le champignon magique, Ed. Tchou, Paris, 
1976. 

